|  |  |
| --- | --- |
| futer logo | ПРАВИЛНИК  **О ДОПУНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА СТРУЧНИХ ПРЕДМЕТА СРЕДЊЕГ СТРУЧНОГ ОБРАЗОВАЊА И ВАСПИТАЊА У ПОДРУЧЈУ РАДА ЕКОНОМИЈА, ПРАВО И АДМИНИСТРАЦИЈА**  ("Сл. гласник РС - Просветни гласник", бр. 13/2024) |

На основу члана 67. став 4. Закона о основама система образовања и васпитања („Службени гласник РС”, бр. 88/17, 27/18 – др. закон, 10/19, 6/20, 129/21 и 92/23),

Министар просвете доноси

**ПРАВИЛНИК**

**О ДОПУНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА СТРУЧНИХ ПРЕДМЕТА СРЕДЊЕГ СТРУЧНОГ ОБРАЗОВАЊА И ВАСПИТАЊА У ПОДРУЧЈУ РАДА ЕКОНОМИЈА, ПРАВО И АДМИНИСТРАЦИЈА**

Члан 1.

У Правилнику о плану и програму наставе и учења стручних предмета средњег стручног образовања и васпитања у подручју рада Економија, право и администрација („Службени гласник РС – Просветни гласник”, бр. 6/19, 9/19, 2/22, 3/23 и 8/23), после плана и програма наставе и учења за образовни профил финансијско-рачуноводствени техничар, додаје се план и програм наставе и учења за образовни профил техничар обезбеђења, који је одштампан уз овај правилник и чине његов саставни део.

Члан 2.

План и програм наставе и учења техничар обезбеђења остварује се и у складу са Решењем о усвајању стандарда квалификације „Техничар обезбеђења” („Службени гласник РС – Просветни гласник”, број 7/24).

Члан 3.

Даном ступања на снагу овог правилника престају да важе:

1) Правилник о наставном плану и програму за стицање образовања у трогодишњем и четворогодишњем трајању у стручној школи за подручје рада Економија, право и администрација („Просветни гласник”, бр. 7/93, 1/94, 14/97, 12/02, 5/03, 11/06 и „Службени гласник РС – Просветни гласник”, бр. 4/13, 11/13, 14/13, 15/15, 6/19, 9/19 и 2/22), у делу који се односи на наставни план и наставни програм стручних предмета за образовне профиле:

(1) у трогодишњем трајању

– дактилограф;

– портир – чувар;

(2) у четворогодишњем трајању

– биротехничар;

– техничар обезбеђења;

– техничар заштите од пожара;

– царински техничар;

2) Правилник о наставном плану и програму за стицање образовања у четворогодишњем трајању у стручној школи за подручје рада Економија, право и администрација – област економија („Просветни гласник”, бр. 3/96, 3/97, 14/97, 12/02, 5/03, 11/06 и „Службени гласник РС – Просветни гласник”, бр. 4/13, 11/13, 14/13 и 2/22), у делу који се односи на наставни план и наставни програм стручних предмета;

3) Правилник о наставном плану и програму за стицање образовања у четворогодишњем трајању у стручној школи за подручје рада Економија, право и администрација – област право и администрација („Просветни гласник”, бр. 7/93, 1/94, 14/97, 12/02, 5/03, 11/06 и „Службени гласник РС – Просветни гласник”, бр. 4/13, 11/13, 14/13 и 2/22), у делу који се односи на наставни план и наставни програм стручних предмета.

Члан 4.

Ученици уписани у средњу школу закључно са школском 2023/2024. годином у подручју рада Економија, право и администрација за образовне профиле у трогодишњем трајању из члана 3. став 1. тачка 1) подтачка (1) овог правилника стичу образовање по пропису по коме су започели стицање средњег образовања, до краја школске 2026/2027. године.

Ученици уписани у средњу школу закључно са школском 2023/2024. годином у подручју рада Економија, право и администрација за образовне профиле у четворогодишњем трајању из члана 3. став 1. тачка 1) подтачка (2) овог правилника и из члана 3. став 1. тач. 2) и 3), стичу образовање по пропису по коме су започели стицање средњег образовања, до краја школске 2027/2028. године.

Члан 5.


Овај правилник ступа на снагу наредног дана од дана објављивања у „Службеном гласнику Републике Србије – Просветном гласнику”.

Број 110-00-165/2024-03

У Београду, 28. новембра 2024. године

Министар,

проф. др **Славица Ђукић Дејановић,**с.р.

****

**Листа изборних програма према програму образовног профила**

|  |  |  |  |  |  |
| --- | --- | --- | --- | --- | --- |
| Рб | Листа изборних програма | РАЗРЕД | | | |
| **I** | **II** | **III** | **IV** |
| Стручни програми | | | | | |
| 1. | Право интелектуалне својине |  |  | 2 |  |
| 2. | Електронско пословање |  |  | 2 |  |
| 3. | Безбедносна култура |  |  |  | 2 |
| 4. | Заштита животне средине |  |  |  | 2 |
| 5. | Друштвено одговорно пословање |  |  |  | 2 |

**Облици образовно-васпитног рада којима се остварују обавезни прeдмети, изборни програми и активности**

|  |  |  |  |  |  |
| --- | --- | --- | --- | --- | --- |
|  | I РАЗРЕД часова | II РАЗРЕД часова | III РАЗРЕД часова | IV РАЗРЕД часова | УКУПНО часова |
| Час одељењског старешине | 74 | 70 | 70 | 62 | 276 |
| Додатни рад\* | до 30 | до 30 | до 30 | до 30 | до 120 |
| Допунски рад\* | до 30 | до 30 | до 30 | до 30 | до 120 |
| Припремни рад\* | до 30 | до 30 | до 30 | до 30 | до 120 |

\* Ако се укаже потреба за овим облицима рада

**Остали облици образовно-васпитног рада током школске године**

|  |  |  |  |  |
| --- | --- | --- | --- | --- |
|  | I РАЗРЕД часова | II РАЗРЕД часова | III РАЗРЕД часова | IV РАЗРЕД часова |
| Екскурзија | до 3 дана | до 5 дана | до 5 наставних дана | до 5 наставних дана |
| Језик другог народа или националне мањине са елементима националне културе | 2 часа недељно | | | |
| Трећи страни језик | 2 часа недељно | | | |
| Други предмети\* | 1–2 часа недељно | | | |
| Стваралачке и слободне активности ученика (хор, секција и друго) | 30–60 часова годишње | | | |
| Друштвене активности (ученички парламент, ученичке задруге) | 15–30 часова годишње | | | |
| Културна и јавна делатност школе | 2 радна дана | | | |

\* Поред наведених предмета, школа може да организује, у складу са опредељењима ученика, факултативну наставу из предмета који су утврђени наставним плановима других образовних профила истог или другог подручја рада, наставним плановима гимназије или по програмима који су раније објављени.

**Остваривање школског програма по недељама**

|  |  |  |  |  |
| --- | --- | --- | --- | --- |
|  | I РАЗРЕД часова | II РАЗРЕД часова | III РАЗРЕД часова | IV РАЗРЕД часова |
| Разредно часовна настава | 37 | 35 | 35 | 31 |
| Менторски рад (настава у блоку, пракса) |  | 2 | 2 | 3 |
| Обавезне ваннаставне активности | 2 | 2 | 2 | 2 |
| Матурски испит |  |  |  | 3 |
| Укупно радних недеља | **39** | **39** | **39** | **39** |

**Подела одељења у групе**

|  |  |  |  |  |  |  |
| --- | --- | --- | --- | --- | --- | --- |
| разред | предмет/модул | годишњи фонд часова | | | број ученика у групи – до | помоћни наставник |
| вежбе | практична настава | настава у блоку |
| I | Савремена пословна кореспонденција | 74 |  |  | 15 | не |
| Борилачке вештине | 74 |  |  | 15 | не |
| II | Борилачке вештине | 70 |  |  | 15 | не |
| Систем и служба обезбеђења | 70 |  |  | 15 | не |
| Јавна администрација | 70 |  | 30 | 15 | не |
| Вештине комуникације | 70 |  |  | 15 | не |
| Технички и информациони системи заштите и обезбеђења |  |  | 30 | 15 | не |
| III | Борилачке вештине | 70 |  |  | 15 | не |
| Систем и служба обезбеђења | 70 |  | 30 | 15 | не |
| Заштита од пожара и заштита на раду | 70 |  | 30 | 15 | не |
| Правни поступци | 35 |  |  | 15 | не |
| IV | Борилачке вештине | 62 |  |  | 15 | не |
| Систем и служба обезбеђења | 93 |  | 60 | 15 | не |
| Заштита од пожара и заштита на раду | 31 |  | 30 | 15 | не |
| Предузетништво | 62 |  |  | 15 | не |

**Назив предмета: Увод у право**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| I | 74 |  |  |  | 74 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са основним правним појмовима (право, правне норме, правни акти, правни односи)

– Развијање код ученика аналитички, креативни и критички односа према држави и праву и њиховом односу

– Оспособљавање ученика за примену теоријских знања о правним актима и правним нормама у уређивању правних односа

– Упознавање ученика са процесом настанка и примене права, као и правним средствима у циљу остваривања уставности и законитости

– Развијање ставова код ученика о неопходности примене и праћења промена правних прописа

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основни правни појмови | 26 | - | - | - |
| 2. | Правни однос | 25 | - | - | - |
| 3. | Настанак и примена права | 10 | - | - | - |
| 4. | Правни систем | 13 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Основни правни појмови** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам и врсте правнe наукe  – опише однос државе и права  – разликује врсте друштвених норми  – упореди појмове право и правни поредак  – разликује елементе и врсте правних норми и правних аката  – идентификује елементе и врсте правних норми на примерима правних норми из Устава, закона и других правних аката  – разликује материјалну и формалну законитост или незаконитост правног акта  – наведе врсте извора права  – објасни хијерархијски однос извора права  – наведе врсте правних аката  – рангира правне акте према правној снази с обзиром на њихове међусобне односе | – Појам и врсте правних наука  – Однос државе и права  – Појам и врсте друштвених норми  – Право и правни поредак  – Правне норме – појам, елементи и врсте  – Правни акт – појам, елементи (форма и садржина) и врсте  – Извори права – појам, врсте и хијерархија  – Општи правни акти – појам и врсте (устав, закон, подзаконски акти)  – Појединачни правни акти– појам и врсте (судски акт, управни акт, правни посао)  **Кључни појмови:** правна наука, друштвене норме, правне норме, право, правни поредак, извори права, правни акти |
| НАЗИВ ТЕМЕ:**Правни однос** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе елементе правног односа  – разликује физичко и правно лице  – представи субјективно право и надлежност као врсте правних овлашћења  – опише врсте правних обавеза  – разликује објекте права и правне чињенице  – образложи елементе правног односа на примерима из реалног контекста (у ситуацијским задацима)  – анализира настанак, мењање и престанак правног односа на примерима правних односа из правних аката и из реалног окружења  – дефинише појам правна одговорност | – Правни однос – појам и елементи (субјекти права, правно овлашћење, правна обавеза, објекти права)  – Настанак, мењање и престанак правног односа  – Правне чињенице  – Појам и врсте одговорности  **Кључни појмови:** елементи правног односа, правне чињенице, настанак, мењање и престанак правног односа |
| НАЗИВ ТЕМЕ:**Настанак и примена права** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – представи процес настанка права  – наведе предмет, субјекте и врсте тумачења права  – опише језичко тумачење права  – објасни појам владавина права  – упореди обавезну и принудну примену права  – опише правна средства и њихов значај | – Процес настанка права  – Тумачење права  – Владавина права – правна држава  – Примена права  – Уставност и законитост  – Правна средства  **Кључни појмови:** настанак права, тумачење и престанак права, владавина права, уставност и законитост, правоснажност и извршност, правна средства |
| НАЗИВ ТЕМЕ:**Правни систем** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разликује правоснажност и извршност правног акта  – објасни појам правни систем  – наведе врсте правних система  – опише принципе правног система  – образложи основе правног система Србије  – разликује правне установе, правне гране и области  – представи гране права правног система Србије | – Појам правоснажности  – Појам извршности  – Појам правног система  – Врсте правних система  – Принципи правних система  – Правни систем Србије  – Елементи правног система:  – Правне установе  – Правне гране  – Правне области  – Гране права правног система Србије  **Кључни појмови:** правни систем, елементи и гране правног система |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Место реализације наставе: Настава се реализује у учионици. Програм наставе и учења предмета Увод у право заснован је на тематском приступу. Теме нису међусобно независне и неопходно је да се реализују по редоследу како су изложене због природе и условљености наставних садржаја које обрађују, као и због повезаности садржаја и нивоа исхода учења.

**Препоруке за планирање наставе:**

Приликом планирања наставе имати у виду да је број часова по темама препоручен а да наставник у планирању наставног процеса, на основу циљева предмета и исхода, **самостално планира број часова обраде, утврђивања, као и методе и облике рада** са ученицима. Дефинисани исходи у програму предмета су различитог нивоа. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Исходи вишег нивоа траже од ученика да примењују стечена знања анализирају или евалуирају расположиве податке.

Приликом планирања наставник треба да изврши операционализацију исхода, да сложени исход, за чију је реализацију потребно више времена и активности, разложи на више мањих исхода. Наставу усмерити на остваривање исхода, бирајући препоручене садржаје или проналазећи друге садржаје који ефикасније доприносе остваривању исхода.

Наставник, при реализацији одређује дубину обраде садржаја и динамику рада, водећи рачуна да се не наруши целина програма учења, односно да свака тема добије адекватан обим и време и да се планирани циљеви и исходи учења остваре. Треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима, што захтева већу ангажованост и укључивање ученика, разноврсна методска решења, велики број примера и коришћење информација из различитих извора

**Препоруке за остваривање наставе:** На почетку сваке теме ученике упознати са циљевима и исходима, планом рада и начинима оцењивања.

**У ПРВОЈ ТЕМИ** О**сновни правни појмови** треба напоменути ученицима да исходи и препоручени садржаји указују на специфичан однос државе и права, због чега је значајна обрада основних правних појмова (правних норми и правних аката, као и њихових елемената), који су саставни део сваке гране права и део правног поретка сваке државе. Наставник треба да са посебном пажњом прати остваривање исхода учења ове теме од стране сваког ученика јер је њихово остваривање услов и основ за остваривање исхода у друге две теме првог разреда, и на то треба да укаже ученицима. Наставник за сваку тему процењује најбољи однос часова обраде и обнављања, узимајући у обзир структуру одељења и темпо реализације. У реализацији садржаја о основним правним појмовима треба користити природну везу са садржајима које су ученици обрађивали из историје о праву античког Рима или античке Грчке. Ученицима посебно треба указати на повезаност са предметом Организација државе, с обзиром на специфичан однос државе и права, као и са садржајима са којима су се упознали преко писаних и електронских медија. Ученике стално треба подсећати на ту везу и усмеравати их на *трансфер знања* – подстицати развој способности за повезивањем знања о сродним садржајима из различитих општеобразовних и стручних предмета (организација државе, правни поступци, радно право, историја, општа психологија са психологијом рада и др.). При обради и обнављању градива о правним нормама и правним актима, неопходно је приближити их ученицима кроз примере правних норми из Устава, закона који су ближи ученицима, Правилника о оцењивању ученика у средњој школи, школског правилника о васпитној и дисциплинској одговорности ученика, прописима из области саобраћаја који регулишу полагање возачког испита, понашање пешака у саобраћају и др.

**У ДРУГОЈ ТЕМИ Правни однос** обрађују се елементи правног односа (субјекти, правно овлашћење, правна обавеза и објекти права), правне чињенице, настанак, мењање и престанак правног односа. То су појмови који представљају основ за уређивање међусобних права и обавеза правних субјеката у различитим гранама права, јер без њих нема правног односа (радног односа, брачног односа, односа родитеља и деце, уговорног односа, кривично-правног односа итд.). Стога је неопходно да се код ученика развије способност примене знања на уочавање елемената правног односа на примерима правних односа, као и настанак, престанак и мењање правног односа, што је веома значајно за разумевање правних односа које изучавају кроз правне предмете у првом разреду (организација државе, увод у јавну администрацију), али и у каснијим разредима (матична евиденција, радно право, правни поступци, привредно право, послови правног промета). Такође је неопходно да ученици праве разлику између људских радњи као објекта права и људске радње као правне чињенице. То се остварује кроз анализу на примерима правних односа и тако се ученици оспособљавају да на примерима разликују објекте права и правне чињенице.

**ТРЕЋА ТЕМА** **Настанак и примена права**бави се поступком настанка правне норме, њеног тумачења, објављивања и ступања на правну снагу, када почиње примена права. На редослед и значај тих радњи треба скренути пажњу ученицима. Посебну пажњу треба посветити владавини права и начелу уставности и законитости као основу сваке модерне правне државе, које се прожима кроз цео правни систем, кроз све гране права. Неопходно је да сваки ученик разуме – опише владавину права и њено основно начело – начело уставности и законитости.

Нит која повезује све три теме јесу првенствено врсте и нивои базичних исхода учења који су неопходни за стицање знања, вештина и ставова садржаних у Стандарду квалификације Техничар обезбеђења и који се постепено и суптилно настављају и продубљују кроз равне предмете у каснијим разредима.

**ЧЕТВРТУ ТЕМУ Правни систем**требаобрађивати коришћењем закона, правилника из области школства, а правоснажност и извршност реализовати кроз анализу примера решења у управном поступку који такође уче у другом разреду, на пример о промени личног имена и сл. Правни систем реализовати како кроз примере тако и кроз систематичан приказ путем табела, шема, како би ученици добили јаснији увид у појмове који се појављују и направили неопходну разлику.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Вредновање ученичких постигнућа треба да буде у функцији развијања способности одговорног грађанина за живот и рад у друштву заснованом на основним моралним начелима и вредностима правде, истине, слободе, поштења и личне одговорности.

Праћење напредовања ученика одвија се на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању исхода, као и напредак других ученика уз одговарајућу аргументацију, а ради унапређивања процеса учења.

**Формативно оцењивање** односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда ,,мапе ума’’, практични рад, представљају продукте ученичких постигнућа који се могу користити у оцењивању у свим наставним темама.

Наставник треба да процени које ће методе и технике да користи у оцењивању, имајући у виду ниво исхода, првенствено у првом разреду, и њихов значај за остале стручне предмете до краја четвртог разреда.*Све наставне методе поменуте у Упутству за дидактичко-методичко остваривање програма предмета могу се користити као инструменти формативног оцењивања уз добро и прецизно утврђене индикаторе и аспекте.*На пример, студија случаја веома корисна за формативно оцењивање, у једноставнијој форми са питањима, прилагођена узрасту ученика у првом разреду. За припрему студије случаја (контекст задатка, осмишљавање сценарија) могу се користити новински чланци, фотографије или аудио-снимци, текстови са интернета и др. Посебно је значајно да наставник остави ученику довољно времена за анализу студије случаја, да пронађе решења и да ,,припреми тражени финални производ (на пример, презентацију или писани извештај). Време за рад мора бити добро одмерено и унапред утврђено.’’ Студија случаја као инструмент формативног оцењивања пружа могућност и за разматрање задатка у групи, те може да буде и доказ о компетенцијама за групни рад (рад у тиму) и комуникацију и организацију – критички однос према свом и туђем раду, напредовање у развијању способности рада у групи, самостално проналажење информација итд. погодна је за оцењивање у свим предложеним темама (као што су правне норме и њени делови, користити нормативна акта из школе, што је блиско ученицима; за правни однос навести случајеве из живота – правни однос куповине, продаје, послуге ствари – између којих субјеката се успоставља, шта су правне последице не извршења таквог односа, шта значи када се лице обрати држави (суду), шта имплицира .

На пример, *за оцену презентације*, наставник треба да предвиди елементе (критеријуме) за вредновање и бодовање, као што су, на пример: Успостављање контакта са аудиторијумом – почетак презентације, Структура и прегледност презентације, Садржај презентације, Аргументација и стручна терминологија, Оригиналност идеје, Визуелни ефекат презентације – примена медија/средстава за визуeлизацију, Визуелни наступ (гардероба, гестикулација, мимика), Гласност, брзина (темпо) разумљивост и граматичка правилност излагања, Одговори на питања након презентације и сл. Сходно томе наставник треба да креира обрасце са елементима за оцењивање есеја, усменог излагања и др. у циљу обезбеђења објективности континуираног оцењивања, и да са њима упозна ученике. На пример, *за вредновање усменог излагања* образац за оцењивање би могао да садржи и следеће елементе: *Стручне компетенције* – примена стручне терминологије, познавање наставног садржаја, способност решавања проблема и доношења одлука, успостављање корелације различитих наставних садржаја, креативност и иновативност; *Социјалне компетенције* – активно учешће у групном раду, уважавање и прихватање различитих мишљења, спремност да прихвати и упути конструктивну критику; *Методске компетенције* (понашање у раду) – описује податке који су тражени, решава задатак у предвиђеном времену, учи из својих и туђих грешака итд. Поменуте елементе за оцењивање усменог излагања наставник може да вреднује тако што ће предвидети број бодова за сваку констатацију квалитета, на пример, Одговара захтевима: Потпуно, Великим делом, Делимично и Веома мало. Нпр. ученик именује све елементе правне норме исправно; ученик разликује формалне и материјалне елементе правног акта; ученик објасни правни однос на конкретном примеру (субјекте, правна овлашћење и обавезе, надлежност) То су само неки примери.

**Сумативно оцењивање** може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др. Препорука је да се провера остварености прописаних исхода врши полугодишњим и годишњим тестирањем. Са чињеницом да се предмет изучава у првом разреду иницијални тест би се односио на опште појмове (да ли су ученици чули о праву, правном односу, дати им пример из живота, најновијих вести те да ли су чули за појам: извршитеља, казне, санкције), као и на појмове из историје из основне школе (први Устав Србије и сл.)

**Назив предмета: Организација државе**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| I | 74 |  |  |  | 74 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са специфичностима државне организације савремених држава, облицима државе, њеним функцијама и класификацијом

– Развијање ставова код ученика о потреби поштовања демократских институција и афирмисања демократских компетенција

– Упознавање ученика са уређењем власти у Републици Србији и њеном територијалном децентрализацијом

– Оспособљавање ученика за формирање аналитичког, креативног и критичког односа према држави и праву

– Развијање осећаја националне припадности, као и ставова о поштовању других нација и националних мањина

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Државна организација савремених држава | 18 | - | - | - |
| 2. | Облици државе и њихова класификација | 18 | - | - | - |
| 3. | Уређење власти у Републици Србији | 26 | - | - | - |
| 4. | Територијална децентрализација у Републици Србији | 12 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Државна организација савремених држава** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише улогу државе као специфичне друштвене организације  – представи битне елементе и функције државе  – објасни везу између савремене државе и нације  – дефинише појам државна организација  – разликује појмове државни орган и службено лице  – дефинише врсте надлежности државних органа  – опише начела државне организације  – разликује врсте државних органа | – Појам, настанак и елементи савремене државе (територија, становништво и политичка/суверена власт)  – Функције државе  – Држава и нација  – Државна организација  – Државни органи и државна службена лица  – Надлежност државних органа  – Начела државне организације  – Врсте државних органа (оружани и грађански, политички и стручни, демократски и бирократски, инокосни и колегијални)  **Кључни појмови**: држава, државна организација, службено лице, државни органи |
| НАЗИВ ТЕМЕ: **Облици државе, њене функције и класификација.** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разликује облике владавине (монархију и републику)  – наведе основна демократска начела  – објасни облике и карактеристике непосредне и представничке демократије  – разликује облике државног уређења  – објасни појам конфедерација  – објасни систем поделе власти и значај равнотеже и међусобне контроле | – Облик владавине (монархија и република)  – Облици политичког система – поретка (демократија и аутократија)  – Облици државног уређења – проста и сложена држава (федерација); конфедерација  – Облици организације државне власти – начело јединства власти и начело поделе власти (председнички, парламентарни и мешовити систем власти)  **Кључни појмови:** облици владавине, политичког система, државног уређења и организације државне власти |
| НАЗИВ ТЕМЕ: **Уређење власти у Републици Србији** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе органе власти у Републици Србији  – опише састав, надлежност, начин одлучивања и мандат посланика Народне скупштине  – објасни начин избора и надлежност председника Републике  – опише састав и надлежност Владе  – представи организацију државне управе  – објасни улогу Заштитника грађана  – упореди врсте судова и карактеристике судијске функције  – опише улогу Високог савета судства  – наведе надлежност Јавног тужилаштва  – наведе улогу Државног већа тужилаца  – објасни две најзначајније надлежности Уставног суда  – објасни улогу независних органа | – Подела власти у Републици Србији  – Народна скупштина  – Председник Републике  – Влада  – Организација државне управе (положај – послови, органи и организације)  – Заштитник грађана  – Судови (врсте, избор, независност и имунитет судија, сталност и престанак судијске функције)  – Високи савет судства  – Јавно тужилаштво и Државно веће тужилаца  – Уставни суд (заштита уставности и законитости и заштита људских права)  – Други независни органи (Повереник за информације од јавног значаја и заштиту података о личности, Повереник за заштиту равноправности и други)  **Кључни појмови:**Народна скупштина, Председник Републике, Влада, Заштитник грађана, Судови, Високи савет судства, Јавно тужилаштво, Уставни суд |
| НАЗИВ ТЕМЕ:**Територијална децентрализација у Републици Србији** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам територијалне децентрализације;  – разликује локалну самоуправу и покрајинску аутономију  – опише надлежност и органе јединица локалне самоуправе  – наведе правне акте јединица локалне самоуправе  – истражи карактеристике покрајинске аутономије у Републици Србији | – Појам и облици територијалне децентрализације  – Локална самоуправа – општине, градови и град Београд (појам, надлежност, правни акти и органи јединица локалне самоуправе у Републици Србији  – Територијална аутономија (појам, покрајинска аутономија у Републици Србији)  **Кључни појмови:** локална самоуправа, територијална аутономија. |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Програм наставе и учења предмета Организација државе се реализује у учионици и заснован је на тематском приступу. Предмет обухвата *четири наставне теме* које нису међусобно независне. Стога је неопходно да се реализују по редоследу како су изложене због природе и условљености наставних садржаја које обрађују, као и због повезаности садржаја и врсте и нивоа исхода учења.

Наставник, при реализацији одређује дубину и обим обраде садржаја и динамику рада, водећи рачуна да се не наруши целина програма учења, односно да свака тема добије адекватан обим и време и да се планирани циљеви и исходи учења остваре. Треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима, што захтева већу ангажованост и укључивање ученика, разноврсне методе, велики број примера и коришћење информација из различитих извора. У изради примера, као и у симулацији одређених процедура може се организовати групни рад, презентовање продукта групног рада и дискусија. У свим наставним темама наставник може да користи одговарајуће шеме које ученицима олакшавају разумевање наставних садржаја.

**У ПРВОЈ ТЕМИ** **Државна организација савремених држава** потребно је напоменути ученицима да исходи и препоручени садржаји имају циљ да прикажу специфичан однос државе и права, због чега је веома значајна обрада садржаја и остваривање исхода који се односе на савремену државну организацију, њена начела и врсте државних органа, чија се надлежност и међусобни однос прописује правом (држава прописује право, а право уређује организацију и рад државе). Наставник треба да са посебном пажњом прати остваривање исхода учења ове теме од стране сваког ученика јер је њихово остваривање услов и основ за остваривање исхода у остале три теме првог разреда, и на то треба да укаже ученицима. **За реализацију прве теме Државна организација савремених држава** препоручује се **18 часова**. Наставник за сваку тему процењује најбољи однос часова обраде и обнављања, узимајући у обзир структуру одељења и темпо реализације. У обради садржаја о држави треба користити природну везу са садржајима које су ученици обрађивали из историје о античким и средњевековним државама, као и капиталистичким и социјалистичким државама новог века. Ученицима посебно треба указати на повезаност са предметом Увод у право, с обзиром на специфичан однос државе и права, као и са садржајима са којима су се упознали преко писаних и електронских медија. Ученике треба подсећати на ту везу и усмеравати их и подстицати на развој способности за повезивањем знања о сродним садржајима из различитих општеобразовних и стручних предмета (увод у право, правни поступци, радно право, историја, географија и др.). При обради и обнављању градива о државној организацији и државним органима као њеним организационим јединицама, неопходно је приближити их ученицима кроз примере који су им блиски, као и кроз примере из реалног окружења – на пример кренути од школе која је такође једна друштвена организација, која се састоји од одељења, као што државну организацију чине државни органи итд.

**У ДРУГОЈ ТЕМИ Облици државе и њихова класификација**обрађују се облици владавине, облици политичког система, облици државног уређења и облици организације државне власти. Неки од њих су ученицима познати по називу, како на пример монархија, република, демократија, али неки нису. Стога, наставник треба да искористи и тако мала предзнања како за увод у тему, тако и у обради појединих облика државе, који представљају основ за обраду нових тема у овом наставном предмету, али и садржаја стручних предмета у каснијим разредима (матична евиденција, радно право, правни поступци, привредно право...). Неопходно је да ученици праве разлику између облика државе, што се најлакше може остварити кроз анализу на примерима конкретних и њима познатих држава и на тај начин се ученици оспособљавају да на примерима разликују облике државе.

**ТРЕЋА ТЕМА** **Уређење власти у Републици Србији**обрађује поделу власти у РС, улогу и надлежност најзначајнијих државних органа. Наставник треба да истакне и стално понавља ученицима да је уређење власти у Србији засновано на подели власти на законодавну, извршну и судску власт и да наведе органе који врше сваку од тих власти, као и да континуирано тражи повратну информацију од ученика. Ниво исхода дефинисаних као: опише, наведе, појасни итд. указује да *наставник не треба да претерује у дубини захтева*, већ треба да одреди њихов оквир у складу са прописаним исходима*. Од ученика се очекује да овладају основним знањима првог нивоа о врстама, улози и надлежности државних органа у Србији*, То се најефикасније остварује кроз примере ученицима блиских послова појединих државних органа – повезивањем органа и послова које врше – тј. њихове надлежности. Такође је значајно да ученици *разумеју организацију државне управе* да би могли да одговоре захтевима и остваре исходе у другом разреду из предмета правни поступци, који се бави управни поступком, те освртом на послове Повереника за информације од јавног значаја и заштиту података о личности, Повереника за заштиту равноправности и других . Наставник треба да посебно истиче организациону структуру државне управе коју чине органи државне управе (министарства и органи управе у саставу министарстава) и посебне организације, као и да се поједини послови државне управе законом могу поверити и другим организацијама – тзв. организације којима су поверена јавна овлашћења општине, градови и град Београд, установе, јавне агенције и друге организације). То може да послужи касније као добар увод у четврту тему Територијална децентрализација у Републици Србији.

**У ЧЕТВРТОЈ ТЕМИ Територијална децентрализација у Републици Србији**обрађује се територијална децентрализација у РС. Ученицима треба појаснити да у свакој модерној демократској држави територијална децентрализација представља ,,инструмент за ограничење државне власти’’ (са државе се део власти преноси на територијалне јединице) и да постоји у два облика: као локална самоуправа и као територијална аутономија. Кроз примере из реалног окружења, посебно кроз примере активности општине, најлакше је објаснити јединице локалне самоуправе (општина, град, град Београд), њихову надлежност, органе и акте које доносе. У оквиру обраде покрајинске аутономије ученицима треба скренути пажњу и на правни статус Косова и Метохије.

Нит која повезује све теме јесу првенствено врсте и нивои базичних исхода учења који су неопходни за стицање знања, вештина и ставова садржаних у Стандарду квалификације Техничар обезбеђења и који се постепено и суптилно настављају и продубљују кроз остале стручне предмете у каснијим разредима. Наставник стално треба да указује на везу са предметима који ће се касније изучавати, а уколико постоје могућности, са наставницима тих предмета могу да се организују тематски часови или анализирају одређени пројектни задаци. На тај начин ученици се подстичу да стечена знања из Организације државе примене касније на нове ситуације у другим предметима. Тако знања, ставови и вештине стечене у оквиру наставе Организације државе добијају шири смисао и доприносе остваривању корелације између наставних садржаја различитих општеобразовних (социологија и права грађана, историја, географија и др.) и стручних предмета (већ поменуто), као и остваривању међупредметних компетенција – то важи за све теме.

**Сугестивна и подстицајна питања** која се односе на појмове који се обрађују, на почетку обраде сваке теме, могу иницијално да помогну наставнику да процени ученичка предзнања, културу дијалога и језичког изражавања, као и њихове ставове о одређеним појмовима и појавама и помогну му у правом одабиру облика и типова часова, наставних метода, креирању примера, ситуацијских задатака итд., али и у одабиру инструмената оцењивања и планирању истог.

У настави, у зависности од природе наставних садржаја и исхода, треба **комбиновати разноврсне наставне методе** оријентисане на исходе, које се базирају на:

**– демонстрацији примера**(у свим темама – позивање на примере ученицима блиских држава, државних органа и њихових активности...)**,**

**– раду на тексту**(уочавање односа између државних органа и међусобне условљености у јединственом систему функционисања власти),

**–**краткој **симулацији одређених процедура** ради приближавања ситуацијама из реалног контекста (симулација избора за народне посланике (одборнике), симулација расправе у парламенту уз поштовање културе дијалога итд.),

**–**краћој **игри улога**у одређеном практичном контексту (код локалне самоуправе – када грађани давањем иницијативе желе да учествују у решавању одређеног питања од локалног интереса, или када се обраћају појединим државним органима за остваривање права, на пример за издавање пасоша итд.),

**– дискусији**о занимљивим наставним садржајима и проблемима по избору ученика, на пример о неком закону који је побудио пажњу ученика, или о неким занимљивим актуелним дешавањима, као и о утисцима које су стекли присуствовањем дискусији на ученичком парламенту и сл.

**– решавању ситуацијских задатака**(**студија случаја** – кратки описи једноставнијих ситуација из стварног живота у којима се јављају проблеми које треба решавати, али ситуацијеблиске ученицима које омогућавају примену стечених знања и заинтересованост ученика, како би се код ученика развијале вештине расуђивања, решавања проблема и доношења одлука, на пример код поступања Заштитника грађана по притужби грађана против поступања или акта органа управе и сл.),

**– пројектном учењу**којеподстиче ученике на истраживачки рад ипружа им могућност већег ангажовања у обради одређених наставних садржаја и др..

У оквиру сваке теме ученике треба подстицати, усмеравати и оспособљавати за: самостално истраживање, проналажење, систематизовање и коришћење информација из различитих извора (стручна литература, интернет, уџбеници), визуелно опажање, поређење и успостављање веза између различитих садржаја (нпр. повезивање облика државе са примерима из искуства и реалног окружења, садржајима других предмета и др.), тимски рад, самопроцену, образлагање одговора, презентацију својих радова и групних пројеката и ефикасну визуелну, вербалну и писану комуникацију, уз **постепено усвајање правне терминологије.**

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Вредновање ученичких постигнућа треба да буде у функцији развијања способности одговорног грађанина за живот и рад у друштву заснованом на основним моралним начелима и вредностима правде, истине, слободе, поштења и личне одговорности.

**Формативно оцењивање** ученика је континуиран процес који се одвија на сваком часу ради праћења и давања информација о напредовању и постигнућима ученика. Неопходно је да се приликом сваког вредновања ученичких постигнућа ученику саопшти повратна информација са препорукама шта и на који начин треба да унапреди или промени у свом учењу. Та упутства треба да подстакну ученичку самопроцену и уочавање недостатака у учењу, у циљу њиховог оснаживања и оспособљавања за самостално учење и остваривање утврђених исхода. Наставник треба да процени које ће методе и технике да користи у оцењивању, имајући у виду ниво исхода, првенствено у првом разреду, и њихов значај за остале стручне предмете до краја четвртог разреда. Свака похвала ученика је додатни подстицај. Добро је упутити ученике и на међусобну сарадњу и помоћ, чиме се посредно утиче на њихову лакшу и бржу социјализацију у новој школској средини.

*Све наставне методе поменуте у Упутству за дидактичко-методичко остваривање програма предмета могу се користити као инструменти формативног оцењивања уз добро и прецизно утврђене индикаторе и аспекте.*Код планирања оцењивања, избора метода, техника и инструмената оцењивања, неопходно је да се прави разлика између пројектне, проблемске и истраживачке наставе, иако су врло сличне. Рад на пројекту има нагласак на продукту пројекта, проблемска настава (студија случаја) има нагласак на решавању проблема, а истраживачка настава нагласак на проналажењу информација. Стога, наставник треба да изабере најпогодније методе сходно нивоу исхода које проверава.

Тако је, на пример, студија случаја (објашњена у дидактичко-методичком упутству) веома корисна за формативно оцењивање, у једноставнијој форми са питањима, прилагођена узрасту ученика у првом разреду. За припрему студије случаја (контекст задатка, осмишљавање сценарија) могу се користити новински чланци, фотографије или аудио-снимци, текстови са интернета и др. који стављају у контекст државу и државне органе, њихове послове, однос према грађанима, демократске процедуре, активности грађана на локалном нивоу итд. Посебно је значајно да наставник остави ученику довољно времена за анализу студије случаја, да пронађе решења и да ,,припреми тражени финални производ (на пример, презентацију или писани извештај). Време за рад мора бити добро одмерено и унапред утврђено.’’ Студија случаја као инструмент формативног оцењивања пружа могућност и за разматрање задатка у групи, те може да буде и доказ о компетенцијама за групни рад (рад у тиму) и комуникацију и организацију – критички однос према свом и туђем раду, напредовање у развијању способности рада у групи, самостално проналажење информација итд. Погодна је за оцењивање у свим предложеним темама.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди **образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5**. Критеријуми за оцењивање формирају се на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Код оцењивања *истраживачког рада* морају се утврдити основни параметри за оцењивање као што су, на пример: аутентичност, познавање материје, резултати истраживања, садржај и форма презентације (видео или неки други облик) итд. Сваки параметар се оцењује бодовима на основу утврђене скале и претвара се у бројчану оцену. Препорука је да у првом разреду не треба форсирати овај метод при оцењивању већ га користити у комбинацији и равноправно са осталим методама (на пример, истраживање о учешћу жена у вршењу власти у оквиру презентације или есеја о саставу и одлучивању Народне скупштине).

На пример, *за оцену презентације*, наставник треба да предвиди елементе (критеријуме) за вредновање и бодовање, као што су, на пример: Успостављање контакта са аудиторијумом – почетак презентације, Структура и прегледност презентације, Садржај презентације, Аргументација и стручна терминологија, Оригиналност идеје, Визуелни ефекат презентације – примена медија/средстава за визуeлизацију, Визуелни наступ (гардероба, гестикулација, мимика), Гласност, брзина (темпо) разумљивост и граматичка правилност излагања, Одговори на питања након презентације и сл. Сходно томе наставник треба да креира обрасце са елементима за оцењивање есеја, усменог излагања и др. у циљу обезбеђења објективности континуираног оцењивања, и да са њима упозна ученике.

*За вредновање усменог излагања,*на пример, образац за оцењивање би могао да садржи и следеће елементе: *Стручне компетенције* – примена стручне терминологије, познавање наставног садржаја, способност решавања проблема и доношења одлука, успостављање корелације различитих наставних садржаја, креативност и иновативност; *Социјалне компетенције* – активно учешће у групном раду, уважавање и прихватање различитих мишљења, спремност да прихвати и упути конструктивну критику; *Методске компетенције* (понашање у раду) – описује податке који су тражени, решава задатак у предвиђеном времену, учи из својих и туђих грешака итд. Поменуте елементе за оцењивање усменог излагања наставник може да вреднује тако што ће предвидети број бодова за сваку констатацију квалитета, на пример, Одговара захтевима: Потпуно, Великим делом, Делимично и Веома мало. То су само неки примери.

Блиц тестови, усмено излагање, активност на часу, презентација, израда мапе ума, практични рад, представљају продукте ученичких постигнућа који се могу користити у оцењивању у свим наставним темама.

**Сумативно оцењивање**може да се практикујена крају обрађенетеме кроз усмено излагање или тест (за разлику од блиц – кратког теста код формативног оцењивања) са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика (циљ је да ученици стекну функционална знања – знање ради примене, а не знање ради знања). *Тест је посебно погодан за оцењивање остварености прописаних исхода на крају сваке теме*, а посебно прве три теме јер наставнику даје објективну повратну информацију о нивоу остварених исхода у теми и указује на исходе и садржаје које ученици нису на очекиваном нивоу савладали. Он мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

**Назив предмета: Савремена пословна кореспонденција**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| I | - | 74 | - | - | 74 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са условима рада у савременој канцеларији и коришћењем канцеларијске опреме, алата, прибора и материјала

– Оспособљавање ученика за обликовање текста

– Развијање знања о појму, улози и значају пословне кореспонденције

– Оспособљавање ученика за обликовање и састављање пословног писма

– Подстицање ученика за примену пословне културе у комуникацији

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | **Организација канцеларије** | - | 8 | - | - |
| 2. | **Обликовање текста** | - | 30 | - | - |
| 3. | **Пословна кореспонденција** | - | 20 | - | - |
| 4. | **Пословна култура** | - | 16 | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Органиизација канцеларије** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – изведе закључке о условима рада у савременој канцеларији, на основу примера из окружења;  – разликује врсте потрошног материјала  – користи канцеларијску опрему, алате, прибор и материјал у складу са наменом  – анализира однос радног ангажовања и радног окружења у паметним канцеларијама  – симулира дневна радна ангажовања у канцеларији | – Услови рада у савременој канцеларији  – Потрошни материјал  – Канцеларијска опрема, алат, прибор и канцеларијски материјал  – Паметна канцеларија  **Кључни појмови:** кореспонденција, канцеларијска опрема и прибор, паметне канцлерије |
| НАЗИВ ТЕМЕ:**Обликовање текста** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – подеси тастатуру на ћирилично и латинично писмо  – примени правила слепог куцања  – примени технику слепог куцања у алфанумеричком и нумеричком делу тастатуре и код интерпункцијских знакова  – користи програме за обраду текста  – исправи грешке у тексту на основу извршене контроле тачности куцања  – обликује текстове у блок и зупчастој форми и текстове у ступцима  – обликује текстове у ступцима | – Правила при куцању  – Алфанумеричка и нумеричка тастатура  – Интерпункцијски знакови на тастатурама  – Контрола и исправке грешака при куцању  – Програми за обраду текста  – Форме обликовања текстова  – Вишестубачна опција за обликовање текстова  **Кључни појмови:** блок форма, зупчаста форма, обликовање у ступцима |
| НАЗИВ ТЕМЕ:**Пословна кореспонденција** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам кореспонденције  – направи поређење различитих врста кореспонденције  – разликује лица у пословној кореспонденцији  – наведе обавезне и необавезне елементе пословних писама  – разликује форме обликовања пословних писама  – разликује врсте понуда  – састави одговарајуће пословно писмо (поруџбину) на основу датих елемената у складу са пословном ситуацијом  – састави комисијски записник на основу датих елемената  – састави рекламацију и одговор на рекламацију на основу датих елемената  – састави ургенцију на основу датих елемената | – Појам и врсте кореспондеције  – Лица у пословној кореспонденцији  – Појам и елементи пословног писма  – Форме пословних писама  – Понуда: циркуларна, општа, посебна  – Комисијски записник  – Рекламација и одговор на рекламацију  – Ургенција  – Пропратно писмо  **Кључни појмови:** пословно писмо, врсте пословних писама, пропратна писма |
| НАЗИВ ТЕМЕ:**Пословна култура** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни основе пословне културе  – разликује неформално и формално понашање  – објасни важност прилагођавања понашања условима пословног окружења  – тумачи кодекс пословне културе  – разликује намену средстава комуникације користи средства комуникације  – примени правила пословног кодекса веза на за изглед и одевање  – примени правила пословног кодекса у хоризонталној и вертикалној комуникацији  – сарађује у тиму  – примени правила пословног кодекса у комуникацији са пословним партнерима и странкама  – објасни фазе вођења пословног разговора  – примени правила пословног кодекса у телефонском разговору  – објасни правила комуникације путем електронске поште  – примени правила за писање електронских писама (e-mail) | – Пословна култура  – Појам и значај пословног кодекса  – Одећа и изглед канцеларијског радника  – Изграђивање пословног односа – са руководиоцима, колегама и сарадницима  – Изграђивање и неговање добрих пословних односа са партнерима и странкама  – Пословни разговор  – Тимски рад и прилагођавање понашања раду у тиму  – Електронска пошта  **Кључни појмови:** пословна кутлура, пословни однос, пословни разговор, електронска пословна комуникација |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

На почетку теме ученике упознати са циљевима и исходима наставе, односно учења, планом рада и начинима оцењивања. За реализацију наставних садржаја може се користити доступна литература за правне школе. Теме се реализује кроз часове вежби и препоручује се да то буде двочас у континуитету. Приликом часова вежби, одељење се дели у групе. Место реализације настава се реализује у кабинетима са рачунарима, односно кабинету за кореспонденцију.

Програм предмета усмерава наставника да наставни процес конципира у складу са дефинисаним исходима. Наставник планира сопствене активности и активности ученика које за циљ имају да ученици остваре прописане исходе. У ту сврху наставник бира одговарајуће методе, активности и технике за рад са ученицима. Дефинисани исходи показују наставнику и која су то специфична стручна знања и вештине потребне ученику за даље учење и свакодневни живот. Приликом планирања часа, треба извршити операционализацију датих исхода, разложити их на мање и планирати активности за конкретан час. Важно је имати у виду да се исходи у програму разликују по својој сложености, што значи да се неки могу разложити на мањи број ситнијих исхода и да се могу лакше и брже остварити док је за одређене исходе потребно више времена и активности, као и рада на различитим садржајима. Наставу треба усмерити на остваривање појединачних исхода, бирајући препоручене садржаје или проналазити неке друге садржаје који су усмерени на ефикасније остваривање исхода. Ученике треба оспособљавати за примену стечених знања и у другим предметима.

Настава се реализује у две теме применом метода активно оријентисане наставе, где је улога наставника да буде организатор наставног процеса, да подстиче и усмерава активност ученика.

Прву тему **Организација канцеларије**реализовати методом активне наставе. Тема се може започети и стимулацијом ученика да наведу своја запажања о изгледу канцеларије са којом су имали контакте. Стимулисати их да се распитају у окружењу о опреми и условима за рад у канцеларији. На часовима вежби може се развити дискусија о добијеним резултатима истраживања. За ученике спремити радне импулсе који би били јасни задаци за симулацију рада у канеларији и (паметној) канцеларији. Препорука је да се демонстрира употреба канцеларијског материјала, опреме, алата и и прибора.

Другу тему **Обликовање текста**реализовати уз коришћење специјализовани програми (software) за технику куцања на рачунару (програм MS Word, Notepad или одговарајуће програми за слепо куцање: SpeedKing, Slovo, Typing MasterPro и слични). Приликом вежбања слепог куцања, акценат је на индивидуалном раду кроз анализу обрађеног текста. Упутити ученике да вежбају технику куцања са искљученим монитором са акцентом на правилан положај прстију у односу на тастатуру али и положај леђа. Анализу врше и наставник и ученици. При анализи препоручује се коришћење пројектора или других наставних средстава за дељење докумената.

Трећу тему **Пословна кореспонденција** почети од једноставнијих примера (дати им на прекуцавање одређено пословно писмо), а потом их стављати у сложеније ситуације из праксе. Израда понуде је у циљу савладавања пре свега врста понуда и да ученике оспособи да исте читају са сазнавањем последица за прихват исте. Израда поруџбине да буде са јасним радним импулсом из компетенција техничара обезбеђења (различите опреме за свој рад и рад других у тиму). Радни импулс се може тако осмислити да управо при наруџбини робе – опреме за техничара обезбеђења нешто није пристигло како треба те тиме ученике оспособити за израду: комисијског записника, рекламације. Такође и за хитност набавке робе оспособити ученика да изради ургенцију.

Остала пословна писма и документацију ученици израђују на основу датих елемената од стране наставника. Ученици се могу поделити у парове и кроз игру улога, симулирати различита пословна писма у различитим пословним ситуацијама. Ученици мењају улоге у пару и на тај начин пролазе кроз сва пословна писма у реалном пословном окружењу.

Четврта тема **Пословна култура** је тема која се може реализовати јасним радним имуплсима и спровђењем како симулације, тако и кроз игру улога, стављање ученика у „пословне” околности где ће се уочити његово поседовање пословна кутлуре, разумевање пословног односа (са чињеницом да овај образовни профил може у реалном оркужењу имати запослене којима руковиди и надређене којима мора достављати извештају о свом раду и сносити непосреду одговорност), умеће вођења пословног разговора, те израде електронских писмена.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

**Формативно оцењивање:**

Редовно и планско прикупљање релевантних података о напредовању ученика, постизању прописаних исхода и циљева и постигнутом степену развоја компетенција ученика. Саставни је део процеса наставе и учења и садржи повратну информацију наставнику за даље креирање процеса учења и препоруке ученику за даље напредовање. Евидентира се у педагошкој документацији наставника. Предлаже се наставнику да активно прати рад ученика на часу. То се пре свега односи на мотивисаност за рад, држање тела приликом куцања, као и на брзину извршавања задатака. Препорука је да се ови критеријуми праћења воде у облику формулара, а на крају часа да се ученицима презентују резултати. Потребно је прикупити и повратне информације од ученика ради побољшања квалитета наставе, односно ради решавања текућих нејасноћа и препрека.

Инструменти за формативно оцењивање:oднoс учeникa прeмa рaду, aктивнoст нa чaсу, урaђeни дoмaћи зaдaци, вoђeње ученичке евиденције, учeшћa у групном и тимском рaду, презентације, пројектни задаци

Избор инструмента за формативно оцењивање зависи од врсте активности која се вреднује. Када је у питању израда пројектног задатка може се применити „чек листа” у којој су приказани нивои постигнућа ученика са показатељима испуњености, а наставник треба да означи показатељ који одговара понашању ученика.

С**умативно оцењивање**:

Вредновање постигнућа ученика на крају програмске целине, теме или за класификациони период из предмета, на полугодишту и на крају школске године. Оцене добијене сумативним оцењивањем су бројчане и уносе се у дневник рада. Да би вредновање било објективно и у функцији учења, потребно је ускладити нивое исхода и начине оцењивања.

Предложени инструменти за сумативно оцењивање: усмено излагање, тестови знања, тестови практичних вештина, контролни задаци, писмени задаци.

Оцењивање савладаности технике слепог куцања прилагодити посматраној групи ученика. Узети у обзир брзину са могућношћу исправке грешака или без могућности исправке. Пре теста практичних вештина обавезно обавестити ученике о начину бодовања, односно скали оцењивања.

Након савлађивања одређеног броја пословних писама урадити тест практичних вештина. Предлог је да се оцењивање врши на основу детаљне чек листе која бодује сваки елеменат пословног писма. Код овог модула укључити и усмено оцењивање, као и презентације ученика уз помоћ разних медија. Може се оценити сама презентација, извођење, као и дискусија других ученика на задату тему.

**Назив предмета: Борилачке вештине**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| I | - | 74 | - | - | 74 |
| II | - | 70 | - | - | 70 |
| III | - | 70 | - | - | 70 |
| IV | - | 62 | - | - | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Развијање телесног и менталног здравља, хигијенских навика и психофизичких особина ученика

– Јачање опште и специјалне физичке припреме ученика;

– Оспособљавање ученика за примену технике борилачких вештина у случају потребе;

– Оспособљавање ученика за примену одбрамбених техника и процедура у вршењу свакодневних радних задатака;

– Оспособљавање за примену правила безбедности у физичким активностима;

– Подстицање ученика на континуирано одржавање физичке спремности и даље унапређивање одбрамбених техника;

– Развијање свести о поштовању здравствено-хигијенских и еколошких правила у вежбању.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: први**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основне џудо технике | - | 30 | - | - |
| 2. | Основне карате технике | - | 30 | - | - |
| 3. | Основне технике полуга | - | 14 | - | - |

**Разред: други**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Џудо технике | - | 6 | - | - |
| 2. | Карате технике | - | 6 | - | - |
| 3. | Комбинације џудо техника | - | 12 | - | - |
| 4. | Комбинације карате техника | - | 12 | - | - |
| 5. | Позиције за везивање лица | - | 6 | - | - |
| 6. | Савладавање отпора и технике одбрана од напада | - | 28 | - | - |

**Разред: трећи**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Комбинације техника борења | - | 24 | - | - |
| 2. | Одбране од напада | - | 22 | - | - |
| 3. | Одбрана од наоружаног нападача | - | 24 | - | - |

**Разред: четврти**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Савладавање отпора и одбране од напада | - | 20 | - | - |
| 2. | Преглед и везивање лица | - | 18 | - | - |
| 3. | Комбиноване одбране од напада | - | 24 | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

**Први разред**

|  |  |
| --- | --- |
| НАЗИВ ТЕМЕ: **Основне џудо технике** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише џудо технике  – представи основне технике џудо падова;  – изведе технику пада:  o у напред у месту и праволинијском кретању  o у назад у месту и праволинијском кретању  o у страну у месту и праволинијском кретању  – наведе најчешће повреде приликом извођења падова и праволинијском кретању  – демонстрира џудо гард;  – наруши равнотежу партнера заузимањем џудо гарда;  – прикаже основне технике  o бочних бацања у месту и праволинијском кретању  o ножних бацања у месту  o ручних бацања у месту и праволинијском кретању  – примењује правила безбедности при извођењу падова  – поштује здравствено-хигијенска и еколошка правила у вежбању; | – Џудо технике  – Основне технике џудо падова  – Повреде приликом падања;  – Основне технике џудо бацања  **Кључни појмови:**џудо, пад, повреде, бацање |
| НАЗИВ ТЕМЕ:**Основне карате технике** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – представи основне карате ставове;  – изведе технике карате ставова;  – представи основне карате ударце;  – демонстрира основне технике удараца:  o руком  o ногом  – објасни основне карате блокове  – прикаже основну технику  o доњег карате блока  o горњег карате блока  o средњих карате блокова  – примењује правила безбедности приликом извођења карате техника  – поштује здравствено-хигијенска и еколошка правила у вежбању; | – Карате технике  – Основни карате ставови  – Основни карате ударци  – Основни карате блокови  **Кључни појмови:**карате, став, ударац, блок |
| НАЗИВ ТЕМЕ:**Основне технике полуга** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам ,,полуга” на телу човека  – демонстрира технике извођења полуга прекомерним увртањем и извртањем на зглобу шаке;  – прикаже технике извођења полуга прекомерним прегибањем  o у зглобу лакта  o у зглобу колена  – изведе технике извођења полуга прекомерним увртањем и извртањем у зглобу рамена  – изведе технике прекомерног прегибања кичменог стуба  – примењује правила безбедности приликом симулације и демонстрације техника полуга  – поштује здравствено-хигијенска и еколошка правила у вежбању; | – Технике полуга – појам и примена  – Технике полуга на екстремитетима руку  – Технике полуга на екстремитетима ногу  – Технике полуга на кичми  **Кључни појмови:**самоодбрана |

**Други разред**

|  |  |
| --- | --- |
| НАЗИВ ТЕМЕ: **Џудо технике** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – примени безбедно извођење техника џудо падова у кретању у свим правцима  – изведе основне технике из џудо бацања  o приликом гурања  o приликом вучења  o у кретању у свим правцима  – примењује правила безбедности при извођењу падова и бацања  – поштује здравствено-хигијенска и еколошка правила у вежбању | – Технике џудоа у кретању у свим правцима  – Технике џудо бацања  **Кључни појмови:**џудо у кретању, џудо бацања |
| НАЗИВ ТЕМЕ:**Карате технике** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појмове „боксерска врећа”, ,,макивара” и ,,спаринг”  – прикаже основне технике ставова у раду са партнером у синхронизованом кретању;  – примени основне карате ударце  o руком унапред у одређене делове тела партнера приликом кретања у свим правцима;  o ногом унапред у одређене делове тела партнера приликом кретања у свим правцима;  o руком у ,,боксерску врећу” и ,,макивару”  – примени технике одбране од удараца основним карате блоковима радом у паровима  – примењује правила безбедности при извођњеу вежби  – поштује здравствено-хигијенска и еколошка правила у вежбању | – Основни карате ставови у паровима  – Основни карате ударци у паровима  – Основни карате ударци у реквизите  – Основни карате блокови у паровима  **Кључни појмови:**карате |
| НАЗИВ ТЕМЕ:**Комбинације џудо техника** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наруши равнотежу партнера у кретању  – демонстрира комбинацију џудо техника  o бочних и ножних џудо техника у месту и кретању  o бочних и ручних џудо техника у месту и кретању  o ручних и ножних џудо техника у месту и кретању  – примењује правила безбедности при извођњеу џудо техника  – поштује здравствено-хигијенска и еколошка правила у вежбању | – Кретање у џудо гарду  – Комбинација бочних, ножних и ручних техника из џудоа  **Кључни појмови:**бочне, ножне и рзчне технике џудоа |
| НАЗИВ ТЕМЕ:**Комбинације карате техника** | |
| **ИСХОДИ**  по завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – демонстрира комбинацију карате удараца  o рукама у месту и кретању;  o ногом у месту и кретању;  o руком и ногом у месту и кретању;  – демонстрира комбинацију карате блокова и удараца  o руком у месту и кретању;  o ногом у месту и кретању;  – примењује правила безбедности при извођењу карате техника  – поштује здравствено-хигијенска и еколошка правила у вежбању; | – Комбинација удараца  – Комбинација блокова  **Кључни појмови:**карате ударци, карате блокови |
| НАЗИВ ТЕМЕ:**Позиције за везивање** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – анализира ситуације у којима је могуће применити везивање лица  – поштује процедуре приликом везивања лица  – прикаже позицију везивања лица  o у стојећем ставу полугом на зглобу шаке;  o у лежећем положају полугом у зглобу рамена;  o лежећем положају полугом у зглобу колена;  – примењује правила безбедности при извођењу вежби  – поштује здравствено-хигијенска и еколошка правила у вежбању; | – Употреба средстава за везивање  – Позиције за везивање лица које пружа отпор  – Позиције за везивање лица које не пружа отпор  **Кључни појмови:**позиције за везивање лица |
| НАЗИВ ТЕМЕ:**Савладавање отпора и технике одбрана од напада** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам пасивног отпора;  – демонстрира  o притисак под доњу вилицу;  o притисак на базу носа;  o притисак на заушне јамице;  – изведе технике одбрана од хвата једном руком;  – изведе технике одбрана од хвата са две руке;  – прикаже технике одбрана од гушења;  – прикаже технике одбрана од обухвата;  – изведе технике одбране од напада руком;  – изведе технике одбране од напада ногом.  – примењује правила безбедности при извођењу техника одбране од напада  – поштује здравствено-хигијенска и еколошка правила у вежбању; | – Савладавање пасивног отпора  – Одбране од хватова и обухвата  – Одбране од удараца  **Кључни појмови**: савладавање отпора, одбрана од удараца |

**Трећи разред**

|  |  |
| --- | --- |
| НАЗИВ ТЕМЕ: **Комбинације техника борења** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – примени самостално комбинације бочних, ножних и ручних техника бацања из џудоа у кретању, у свим правцима;  – примени самостално комбинације техника удараца и блокада из каратеа у условима задатог „спаринга”;  – изведе технике блокада, бацања и удараца руком  – изведе техника блокада, бацања и удараца ногом.  – примењује правила безбедности при извођењу техника борења  – поштује здравствено-хигијенска и еколошка правила у вежбању; | – Комбинације џудо техника  – Комбинације карате техника  – Комбинације џудо и карате техника  **Кључни појмови**: комбинације техника борења |
| НАЗИВ ТЕМЕ:**Одбране од напада** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – одбрани се од напада предметом у једној руци;  – одбрани се од напада предметом са две руке.  – примењује правила безбедности при извођењу вежби  – поштује здравствено-хигијенска и еколошка правила у вежбању; | – Одбране од напада предметом (палица, столица...) у једној руци  – Одбране од напада предметом (палица, столица...) са две руке  **Кључни појмови:**одбрана од напада предметом |
| НАЗИВ ТЕМЕ: **Одбране од наоружаног нападача** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – прикаже технике одбрана од напада  o ножем одоздо;  o ножем одозго;  o ножем директно;  o ножем са спољашње и унутрашње стране;  – изведе технике одбрана од претње пиштољем од напред;  – изведе технике одбрана од претње пиштољем од назад;  – примењује правила безбедности при извођењу вежби  – поштује здравствено-хигијенска и еколошка правила у вежбању; | – Одбрана од напада ножем  – Одбрана од претње пиштољем  **Кључни појмови:**одбрана од напада наоружаног нападача |

**Четврти разред**

|  |  |
| --- | --- |
| НАЗИВ ТЕМЕ: **Савладавање отпора и одбране од напада** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – савлада пасиван и активан отпор лица које је у аутомобилу;  – примени одбране од напада предметом у једној и у две руке у кретању у свим правцима;  – примени одбране од напада ножем одозго, одоздо, директно и са стране у кретању у свим правцима;  – примени одбране од претњи пиштољем у задатим ситуацијама.  – примењује правила безбедности при извођењу вежби  – поштује здравствено-хигијенска и еколошка правила у вежбању; | – Савладавање отпора  – Одбране од напада предметом  – Одбране од наоружаног нападача  **Кључни појмови:**савладавање отпора, одбрана од напада |
| НАЗИВ ТЕМЕ:**Преглед и везивање лица** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе врсте средстава за везивање;  – наведе процедуре за везивање лица;  – демонстрира технике везивања лица које пружа отпор у стојећем ставу и лежећем положају;  – прикаже процедуру безбедног прегледа лица које је везано у стојећем ставу и лежећем положају;  – прикаже технику подизања везаног лица из лежећег положаја;  – прикаже процедуру безбедног одвезивања лица.  – примењује правила безбедности при извођењу вежби  – поштује здравствено-хигијенска и еколошка правила у вежбању; | – Преглед лица које је везано  – Везивање лица које пружа отпор  – Процедуре за поступање до доласка полиције  **Кључни појмови:**преглед и везивање лица |
| НАЗИВ ТЕМЕ:**Комбиноване одбране од напада** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – комбинује технике борења приликом  o произвољног напада од стране једног нападача, без предмета и оружја, до везивања лица;  o произвољног напада од стране више нападача без предмета и оружја;  o произвољног напада од стране једног нападача, са предметом или оружјем;  o произвољног напада од стране више нападача са предметом или оружјем.  – примењује правила безбедности при извођењу вежби  – поштује здравствено-хигијенска и еколошка правила у вежбању; | – Одбране од једног нападача  – Одбране од више нападача  **Кључни појмови:**одбрана од напада |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Предмет се реализује кроз вежбе, у фискултурној сали при чему се одељење дели на групе.

На почетку сваке наставне области упознати ученике са циљем и исходима тема које ће допринети остварењу циља.

Програм предмета усмерава наставника да наставни процес конципира у складу са дефинисаним исходима. Наставник планира сопствене активности и активности ученика које за циљ имају да ученици остваре прописане исходе. У ту сврху наставник бира одговарајуће наставне методе, активности и технике за рад са ученицима. Дефинисани исходи показују наставнику и која су то специфична стручна знања и вештине потребне ученику за даље учење и рад на радном месту техничар обезбеђења. Приликом планирања часа, треба извршити операционализацију датих исхода, разложити их на мање и планирати активности за конкретан час. Важно је имати у виду да се исходи у програму разликују по својој сложености, што значи да се неки могу разложити на мањи број ситнијих исхода и да се могу лакше и брже остварити док је за одређене исходе потребно више времена и активности, као и рада на различитим садржајима. Наставу треба усмерити на остваривање појединачних исхода, бирајући препоручене садржаје или проналазити неке друге садржаје који су усмерени на ефикасније остваривање исхода. Ученике треба оспособљавати за примену стечених знања и у другим предметима.

Увод у проучавање предмета може се остварити методом интервјуа и дијалогом да би се тиме повезала досадашња искуства и стечене вештине ученика са планом и програмом предмета у текућој години, начином и условима у којима ће се одвијати настава

Методом приказа техника од стране наставника, систематским вежбањем и понављањем приказаних техника, кроз нивое имитације, манипулације и прецизности ученици ће усвојити знања и стећи вештину извођења техника до нивоа примене у задатим ситуацијама.

У настави ће се користити наставна средства: струњаче, фокусери, кимоно, рукавице, службена палица, средства за везивање и друга. Приликом извођења наставе посебну пажњу усмерити је на мере безбедности (указати на могућност повреде, обезбедити асистенцију, наставна средства прилагодити условима вежбања).

Програмски садржај треба да буде остварен кроз самостални рад ученика, рад у паровима и рад у мањим групама. Број часова по темама није обавезујући, већ он представља оријентир наставницима приликом планирања програмских садржаја и остваривања исхода учења, али и провере остварености дефинисаних исхода учења.

Приликом реализације свих техника борења посебан акценат се ставља на: развијање физичких способности, стицање вештина извођења техника борења и подстицање ученика на самостално вежбање. Развијање физичких способности континуирано се реализује у припремном делу часа. На основу процене могућности и потреба ученика наставник ће већи део часа искористити за рад на стицању и усвајању техника борења.

Наставник треба да континуирано прати ниво усвојености вештина из техника борења, као и развој моторичких способности у корелацији са предметом Физичко и здравствено васпитање. Усвојене вештине извођења техника борења треба да омогуће ученицима њихову примену у обављању свакодневних радних задатака, специфичним и ванредним животним ситуацијама, спорту и рекреацији. Ученицима који нису у стању да усвоје неке од садржаја, задају се вежбања слична али лакша од предвиђених или предвежбе. Уколико ученик не достигне предвиђени исход, оставља се могућност да исти достигне у наредном периоду. Усавршавање неких моторичких задатака је континуирани процес без обзира на садржаје програма. У раду са напреднијим ученицима реализују се проширени садржаји и други додатни садржаји које креира наставник.

Преглед и везивање лица. Достизањем исхода ових наставних области, ученици развијају знања, вештине и ставове о обављању свакодневних радних задатака, о хуманом аспекту употребе средстава принуде и усвајања навика свакодневног вежбања и бављења спортом. Садржаји ове наставне области реализују се непосредно током вежбања на часу и у корелацији са предметом Систем и служба обезбеђења.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Током реализације наставе Борилачких вештина, наставник треба да континуирано прати и вреднује остваривање исхода учења, али и индивидуални напредак сваког ученика, треба да се процењује у односу на претходно проверено стање развијености способности, степена спретности и умешности, као и нивоа ангажованости и односа ученика према извршавању обавеза. Код овог предмета су изузетно изражене индивидуалне карактеристике ученика и потребно је и вежбе и критеријуме оцењивања прилагођавати развојним способностима ученика.

Приликом оцењивања, поготово код ученика који немају развијене посебне способности, узимају се у обзир њихова индивидуална напредовања у односу на њихова лична постигнућа, могућности и ангажовање у настави. С обзиром на то да постоји могућност да одређени ученици, из разлога физичког недостатка и/или болести, буду ослобођени једног дела практичног дела у настави, за такве ученике прати се и вреднују постигнућа из садржаја одређених наставних тема које они могу да обављају/извршавају.

Оцењивање има улогу подстицајне повратне информације, што значи да се мора водити рачуна о седећем:

– Повратна информација је ефикасна када је дата непосредно након активности на коју се односи или током обављања активности.

– Оцена мора да буде конкретна и да се односи на активности и учинак ученика, а не на личност или карактеристике особе.

– Процена мора бити позитивна, да се прво истакну они елементи који су за похвалу, а затим и оне елементе на које би ученик требао или могао да уложи додатне напоре како би их усавршио и унапредио.

– Континуирано, конкретно, квалитативно, позитивно и адекватно образложење оцене и праћење напретка ученика доприноси и њиховом развоју појма о себи, те формирању реалне слике о себи, као и ономе што знају, умеју, о својим способностима, што је значајно за развој самопоштовања ученика и здравог односа према себи и свету око себе

**Назив предмета: Систем и служба обезбеђења**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| I | 74 | - | - | - | 74 |
| II | 70 | 70 | - | - | 170 |
| III | 70 | 70 | - | 30 | 170 |
| IV | 62 | 93 | - | 60 | 220 |

Напомена: у табели је приказан годишњи фонд часова за сваки облик рада

**2.** **ЦИЉЕВИ УЧЕЊА**

– Упознавање ученика са појмовима безбедности и угрожавања безбедности и заштите.

– Развијање знања о функционисању националног и наднационалног система безбедности;

– Упознавање са безбедносном структуром Републике Србије;

– Упознавање са основама безбедносног система Европске уније;

– Упознавање са системом заштите животне средине;

– Развијање основних знања и поступања у случају ванредних ситуација и ванредног стања;

– Оспособљавање ученика за спровођење превентивних мера и активности службеника обезбеђења;

– Упознавање са нормативним уређењем у области обезбеђења;

– Развијање знања и вештина о обављању делатности приватног обезбеђења и припадајућих занимања (службеник обезбеђења, редар, телохранитељ, чувар, комунални милиционар):

– Упознавање са пословима и овлашћењима комуналне милиције;

– Оспособљавање за обезбеђење јавних скупова;

– Оспособљавање за транспорт вредности;

– Упознавање ученика са планирањем система техничке заштите;

– Развијање знања и вештина о заштити различитих објеката;

– Упознавање ученика и развијање знања са проценом ризика у планирању система техничке заштите;

– Оспособљавање ученика за примену овлашћења службеника обезбеђења;

– Оспособљавање ученика за вођење евиденција из области безбедности и заштите.

**3. НАЗИВ И ТРАЈАЊЕ МОДУЛА ПРЕДМЕТА**

**Разред: први**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ МОДУЛА | Трајање модула (часови) | | | |
| Т | В | ПН | Б |
| 1. | Увод у националну безбедност | 10 | - | - | - |
| 2. | Угрожавање националне безбедности | 22 | - | - | - |
| 3. | Национални систем безбедности | 18 | - | - | - |
| 4. | Наднационални систем безбедности | 14 | - | - | - |
| 5. | Основи безбедносног система Европске уније | 10 | - | - | - |

**Разред: други**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ МОДУЛА | Трајање модула (часови) | | | |
| Т | В | ПН | Б |
| 1. | Безбедност и заштита – основни појмови | 12 | 12 | - | - |
| 2. | Нормативно уређење и послови у области обезбеђења | 14 | 14 | - | - |
| 3. | Ванредне ситуације и поступање у случају ванредних ситуација | 22 | 22 | - | - |
| 4. | Превентивне активности службеника обезбеђења | 22 | 22 | - | - |

**Разред: трећи**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ МОДУЛА | Трајање модула (часови) | | | |
| Т | В | ПН | Б |
| 1. | Систем заштите животне средине | 10 | 10 | - | - |
| 2. | Обављање делатности приватног обезбеђења и службеника обезбеђења | 25 | 25 | - | 12 |
| 3. | Комунални милиционер | 12 | 12 | - | - |
| 4. | Обезбеђење јавних скупова | 12 | 12 | - | 12 |
| 5. | Транспорт вредности | 12 | 12 | - | 6 |

**Разред: четврти**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ МОДУЛА | Трајање модула (часови) | | | |
| Т | В | ПН | Б |
| 1. | Систем техничке заштите | 12 | 21 | - | 12 |
| 2. | Штићени објекат | 10 | 15 | - | 6 |
| 3. | Процена ризика у планирању система техничке заштите | 12 | 18 | - | 12 |
| 4. | Овлашћења службеника обезбеђења | 18 | 27 | - | 18 |
| 5. | Евиденције | 8 | 12 | - | 12 |

**4. НАЗИВИ МОДУЛА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

**Први разред**

|  |  |
| --- | --- |
| НАЗИВ МОДУЛА: **Увод у националну безбедност** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам и значај безбедности  – наведе референтне вредности и интересе друштва  – опише концепте безбедности  – дефинише појам угрожавања безбедности | – Појам безбедности  – Референтне вредности и интереси друштва и државе  – Концепти безбедности  – Појам угрожавања безбедности  **Кључни појмови**: национална безбедност, концепт безбедности |
| НАЗИВ МОДУЛА: **Угрожавање националне безбедности** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам угрожавања националне безбедности  – разликује видове угрожавања националне безбедности  – опише војне ризике и претње националној безбедности  – опише невојне ризике и претње националној безбедности  – наведе садржину Стратегије националне безбедности Републике Србије  – објасни значај Стратегије националне безбедности Републике Србије  – објасни безбедносно окружење  – наброји основна начела политике националне безбедности  – објасни елементе политике националне безбедности  – разликује поједине врсте п олитике безбедности (спољну, економску, одбране, унутрашње безбедности, заштите имовинских и људских права, социјалне и политике у другим областима друштвеног живота) | – Појам угрожавања националне безбедности  – Војни и невојни ризици и претње националној безбедности  – Стратегија националне безбедности Републике Србије  **Кључни појмови**: угрожавање безбедности, војни и невојни ризици |
| НАЗИВ МОДУЛА:**Национални систем безбедности** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни безбедносну функцију државе  – дефинише појам националне безбедности  – опише структуру система националне безбедности  – објасни улогу безбедносно-обавештајног система Републике Србије  – разликује појам ванредног стања и појам ванредне ситуације  – опише улогу полиције у ванредном стању и ванредним ситуацијама  – наведе права и дужности грађана у одбрани земље  – разликује врсте тајни, као кривично-правне категорије  – наведе степене тајности докумената  – разликује документа, која су означена одговарајућим степеном тајности  – опише мере заштите докумената означених степеном тајности  – опише поступке заштите тајних података у Министарству унутрашњих послова. | – Безбедност као функција државе  – Систем безбедности Републике Србије  – Службе безбедности Републике Србије  – Безбедносне мере – проглашавање ванредног стања и у ванредне ситуације  – Устав Републике Србије  – Појам и врсте тајни и степен тајности  – Закон о тајности података  **Кључни појмови:**службе безбедности, тајност података |
| НАЗИВ МОДУЛА:**Наднационални систем безбедности** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни значај међународних организација које су значајне у наднационалном систему безбедности  – објасни улогу Интерпола и Европола у националном и наднационалном систему безбедности  – опише савремене безбедносно – обавештајне системе појединих држава  – разликује дипломатски и функционални имунитет по Бечкој конвенцији  – наведе одредбе Бечке конвенције о дипломатским односима, које се односе на поступање полиције према дипломатско-конзуларним представницима. | – Међународне организације у наднационалном систему безбедности  – Наднационални систем безбедности (Интерпол и Европол)  – Савремени безбедносно – обавештајни системи  – Бечка конвенција о дипломатским односима  **Кључни појмови:** Интерпол, Европол |
| НАЗИВ МОДУЛА:**Основи безбедносног система Европске уније** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни историјат ЕУ  – опише положај земаља централне и источне Европе у ЕУ  – разликује институције Европске уније  – разликује државе чланице од држава кандидата за пријем у чланство ЕУ  – опише формирање стандарда у безбедности Европске уније  – објасни глобалне, регионалне и локалне ризике за безбедност  – наведе предности заједничког деловања безбедносне и одбрамбене политике Европске уније  – опише допринос Републике Србије Заједничкој безбедносној и одбрамбеној политици Европске уније | – Историјат Европске уније  – Институције Европске уније  – Процес стабилизације и придруживања Европске уније  – Формирање стандарда у безбедности Европске уније  – Глобални, регионални и локални ризици по безбедност  – Заједничка безбедносна и одбрамбена политика Европске уније  – Допринос Републике Србије Заједничкој безбедносној и одбрамбеној политици Европске уније  **Кључни појмови:** Европска унија, Заједничка безбедносна и одбрамбена политика Европске уније |

**Други разред**

|  |  |
| --- | --- |
| НАЗИВ МОДУЛА: **Безбедност и заштита-основни појмови** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише безбедност  – класификује врсте безбедности  – објасни организовање и функционисање система безбедности  – разликује карактеристике физичке и техничке безбедности  – објасни структуру безбедности по нивоима  – дефинише појам заштите  – разликује предмете заштите  – опише начин рада појединих органа заштите (организација и надлежност):  o Полиција  o Војска Републике Србије  o Судови  o Тужилаштво  o Инспекција  o Комунални милиционер  – разликује функцију безбедности од функције заштите  – разликује облике угрожавања и облике заштите у односу на предмет заштите  – разликује облике угрожавања и облике заштите у односу на субјекте заштите  – истражи познате – конкретне случајеве обавештајног угрожавања спољне безбедности  – истражи познате-конкретне случајеве обавештајног угрожавања унутрашње безбедности | – Појам безбедности  – Врсте безбедности  – Систем обзебеђења ( карактеристике физичког и техничког обезбеђења и заштите)  – Карактеристике физичке и техничке безбедности  – Структура безбедности по нивоима  – Појам заштите  – Предмет заштите  – Субјекти заштите у зависности од врсте и облика организације и делатности безбедности  – Облици организација и начин заштите  – Структура заштите по нивоима  – Однос безбедности и заштите  – Облици угрожавања и облици заштите на основу предмета и субјеката заштите  Препоручене вежбе:  – Обавештајно угрожавање спољне безбедности  – Обавештајно угрожавање унутрашње безбедности  – Хијерархија у систему безбедности  – Виталне друштвене вредности које су предмет заштите државе  – Функцију органа одбране  – Субјекти заштите и њихове надлежности |
| – прикаже хијерархију у систему безбедности  – анализира виталне друштвене вредности које су предмет заштите државе  – истражи познате – конкретне случајеве угрожавања спољне безбедности агресијом друге државе  – истражи познате – конкретне случајеве угрожавања унутрашње безбедности агресијом друге државе  – прикаже поједине органе заштите (основна организациона структура и надлежности) Полиција, Војска Србије, Судови, Тужилаштво, Инспекција, Комунални милиционер  – анализира процедуре при обављању послова физичког и техничког обезбеђења | – Организационе облике заштите  – Процедуре при обављању послова физичког и техничког обезбеђења  **Кључни појмови:**систем безбедности, структура безбедности, субјекти заштите, облици заштите, структура заштите |
| НАЗИВ МОДУЛА: **Нормативно уређење и послови у области обезбеђења** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – интерпретира законске и подзаконске акте који регулишу обезбеђење имовине и лица  – објасни кодекс професионалне етике  – наведе надлежности Суда части  – дефинише службеника обезбеђења  – објасни европску дефиницију службеника обезбеђења  – наброји врсте лиценци  – наведе услове за стицање лиценце  – познаје послове службеника обезбеђења  – опише униформу, ознаке, легитимацију и личну опрему службеника обезбеђења  – наведе услове за набавку, држање, ношење и употребу оружја  – прикаже законе и подзаконске акате из области обезбеђења имовине и лица  – анализира правила професионалне етике  – представи карактеристике службеника обезбеђења  – прикаже врсте и услове за стицање лиценце  – прикаже карактеристике приватног обезбеђења у Европској унији | – Законски и подзаконски акти који регулишу обезбеђење имовине и лица  – Кодекс професионалне етике у приватном обезбеђењу  – Суд части за припаднике приватног обезбеђења  – Службеник обезбеђења (дефиниција, карактеристике, услови....)  – Европска дефиниција службеника обезбеђења  – Врсте и услови за стицање лиценце  – Послови (радна места) службеника обезбеђења  – Униформа, ознаке и легитимације службеника обезбеђења  – Лична опрема службеника обезбеђења  – Услови за набавку, држање, ношење и употребу оружја  Препоручене вежбе:  – Анализа закона и подзаконских аката који регулишу обезбеђење имовине, лица и пословања  – Анализа професионалне етике Приватног обезбеђења  – Истраживање карактеристика службеника обезбеђења  – Приказ врста и услови за стицање лиценци  – Анализа приватног обезбеђења у Европској унији  **Кључни појмови:**Законски и подзаконски акти, Кодекс професионалне етике у приватном обезбеђењу, службеник обезбеђења, послови службеника обезбеђења, стицање лиценце, лична опрема, оружје |
| НАЗИВ МОДУЛА: **Ванредне ситуације и поступања у случају ванредних ситуација** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише ванредну ситуацију и узроке ванредних ситуација  – наведе врсте ванредних ситуација  – уочи разлике између ванредног стања и ванредне ситуације  – наведе изворе опасности од елементарних непогода и других несрећа у смислу закона о ванредним ситуацијама  – објасни појам превенције у ванредним ситуацијама – у случају појединачних ванредних ситуација  – наведе штићене вредности организације које су потенцијално угрожене од елементарних непогода и других несрећа  – наведе начине идентификације опасности од елементарних непогода и других несрећа  – објасни процену угрожености од елементарних непогода и других несрећа  – објасни значај цивилне заштите у организацији  – наведе опште смернице за приправност на инциденте  – наведе садржај почетне информације јавним службама у случају настанка ванредне ситуације  – наведе поступке службеника обезбеђења у случају  o пожара,  o поплаве,  o клизишта,  o земљотреса,  o техничко – технолошке опасности,  o нуклеарне и радиолошке несреће,  o тероризма,  o проналаска неексплодираних убојитих средстава,  o екстремних временских услова,  o саобраћајне незгоде,  o акцидената који настају приликом транспорта опасних материја,  o спасавања на рекама и језерима,  o епидемија  – истражи узроке ванредних ситуација на конкретним примерима  – анализира план заштите и спасавања појединих ванредних ситуација  – прикаже редослед основних поступака службеника обезбеђења у ванредним ситуацијама  – прикаже додатне поступке службеника обезбеђења у различитим ванредним ситуацијама  – прикаже редослед активности и обавезе службеника обезбеђења у случају рсзличитих ванредних ситуација | – Ванредне ситуације – појам и дефиниција  – Узроци ванредних ситуација  – Ванредно стање  – Извори опасности од елементарних непогода и других несрећа  – Појам превенције у случају: пожара, поплаве, клизишта, земљотреса, техничко – технолошке опасности, нуклеарне и радиолошке несреће, тероризма, проналаска неексплодираних убојитих средстава, екстремних временских услова, саобраћајне незгоде, акцидената који настају приликом транспорта опасних материја, спасавања на рекама и језерима, епидемија  – Штићене вредности организације које су у потенцијално угрожене од елементарних непогода и других несрећа  – Начин идентификације опасности од елементарних непогода и других несрећа  – Процена угрожености од елементарних непогода и других несрећа  – Значај цивилне заштите у организацији  – План заштите и спасавања у ванредним ситуацијама- концепт приправности на инциденте  – Садржај почетне информације јавним службама у случају настанка ванредне ситуације  – Поступање службеника обезбеђења у различитим ванредним ситуацијама  Препоручене вежбе:  – Узроци ванредних ситуација  – План заштите и спасавања у случају појединих ванредних ситуација  – Редослед основних поступака службеника обазбеђења у ванредним ситуацијама  – Додатни поступци службеника обезбеђења у различитим ванредним ситуацијама  – Редослед активности и обавезе службеника обезбеђења у случају различитих ванредних ситуација  (пожар, поплаве, клизишта, земљотрес, техничко – технолошке опасности, нуклеарне и радиолошке несреће, тероризам, проналазак неексплодираних убојитих средстава, екстремни временски услови, саобраћајне незгоде, акциденти који настају приликом транспорта опасних материја, спасавања на рекама и језерима, епидемије)  **Кључни појмови:**ванредне ситуације, план заштите у ванредним ситуацијама |
| НАЗИВ МОДУЛА: **Превентивне активности службеника обезбеђења** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наброји превентивне мере заштите које се предузимају у правном лицу  – дефинише физичко и техничко обезбеђење  – опише превентивне мере и активности код обезбеђивања:  o предшколских установа  o школских установа  o здравствених установа  o банака, пошта и других финансијских институција  o туристичко-угоститељских објеката  o производних погона  o трговинских објеката  o саобраћајне инфраструктуре (железничке станице, аутобуске станице, аеродроми, метро станице)  o гасовода, нафтовода, далековода  o енергетских постројења  o музеја и галерија  – анализира претходно прикупљене релевантне информације у вези извођења физичког обезбеђења свих врста штићених објеката  – анализира претходно прикупљене релевантне информације у вези техничког обезбеђења појединачних штићених објеката  – изради шематски приказ физичког обезбеђења појединачних штићених објеката  – изради шематски приказ техничког обезбеђења појединачних штићених објеката | – Потребне мере за заштиту имовине и лица  – Физичко и техничко обезбеђење као превентивне мере код обезбеђивања:  o предшколских установа  o школских установа  o здравствених установа  o банака, пошта и других финансијских институција  o туристичко-угоститељских објеката  o производних погона  o трговинских објеката  o саобраћајне инфраструктуре (железничке станице, аутобуске станице, аеродроми, метро станице)  o гасовода, нафтовода, далековода  o енергетских постројења  o музеја и галерија  Препоручене вежбе:  – Превентивне активности код обезбеђивања:  o предшколских установа  o школских установа  o здравствених установа  o банака, пошта и других финансијских институција  o туристичко-угоститељских објеката  o производних погона  o трговинских објеката  o саобраћајне инфраструктуре (железничке станице, аутобуске станице, аеродроми, метро станице)  o гасовода, нафтовода, далековода,  o енергетских постројења  o музеја и галерија  **Кључни појмови:**превенција објеката |

**Трећи разред**

|  |  |
| --- | --- |
| НАЗИВ МОДУЛА: **Систем заштите животне средине** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам и узроке угрожавања животне средине  – наведе субјекте система заштите животне средине и начела заштите животне средине  – објасни значај примене превентивних мера за заштиту животне средине  – опише мере заштите животне средине од опасних материја  – објасни мере заштите животне средине од загађења: ваздуха, воде, земљишта, хране, животне средине од буке, и радиоактивног зрачења  – објасни прописане мере за поступање са отпадом у оквиру сакупљања, транспорта, складиштења, третмана, односно поновног искоришћења и одлагања отпада  – испољава позитиван однос према значају спровођења прописа из области управљања отпадом, заштите здравља, животне средине и одрживог развоја;  – разликује кривична дела против животне средине  – објасни кривичну одговорност и примену казне за кривична дела  – објасни значај благовременог, потпуног и редовног приступа информацијама о стању животне средине  – анализира изворе загађења: ваздуха, воде, земљишта, хране, животне средине од буке и радиоактивног зрачења  – прикаже изворе и врсте опасних материја  – прикаже мере заштите од појединих врста опасних материја  – изражава критички и одговоран однос према себи и окружењу у односу на последице неодговорног понашања људи у непосредном окружењу, на локалном и глобалном нивоу  – примени позитивне правне прописе везане за заштиту животне средине  – учествује у акцијама које се организују у локалној средини у вези са заштитом животне средине и одговорног понашања према отпаду | – Појам и узроци угрожавања животне средине  – Субјекти заштите животне средине  – Начела заштите животне средине  – Превентивне мере за заштиту животне средине  – Мере заштите од опасних материја (промет материја, хемијски удеси)  – Мере заштите животне средине од загађења: ваздуха, воде, земљишта, хране, животне средине од буке, и радиоактивног зрачења;  – Спровођење заштите животне средине  – Кривично правна заштита животне средине  – Приступ информацијама о стању животне средине  Препоручене вежбе:  – Извори загађења: ваздуха, воде, земљишта, хране, животне средине од буке и радиоактивног зрачења.  – Мере заштите од опасних материја (промет материја, хемијски удеси)  – Примена правних прописа везаних за заштиту животне средине  **Кључни појмови:**субјекти заштите животне средине, превентивне мере |
| НАЗИВ МОДУЛА: **Обављање делатности приватног обезбеђења и службеника обезбеђења** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам приватног обезбеђења  – објасни значај приватног обезбеђења  – наведе делатност приватног обезбеђења  – наведе општа правила у вршењу делатности обезбеђења  – наведе опште задатке припадника делатности обезбеђења  – објасни обезбеђење патролирањем  – наведе обавезе службеника обезбеђења у области заштите од пожара, на пословима обезбеђења места за забаву ( клубови, дискотеке, сплавови )  – наведе дужности службеника обезбеђења код контроле лица  – наведе дужности службеника обезбеђења код контроле возила  – објасни сврху и функционисање контролног центра  – објасни намену и функционисање контролне собе корисника услуге приватног обезбеђења  – опише поступке оператера контролног центра  – објасни начин регулисања саобраћаја у кругу правног лица  – дефинише послове телохранитеља  – наведе посебне услове и вештине за обављање послова телохранитеља  – опише обуку за телохранитеље  – демонстрира обезбеђење патролирањем у конкретним условима  – прикаже противпожарне радње патролирањем у клубовима, дискотекама, сплавовима  – изврши контролу лица  – изврши контролу возила  – прикаже интервенције патролног тима контролног центра по дојави  – демонстрира поступке оператера контролног центра  – прикаже рад у контролној соби корисника услуге приватног обезбеђења  – демонстрира обезбеђење саобраћаја у кругу правног лица  – прикаже послове телохранитеља  – демонстрира послове телохранитеља у конкретним ситуацијама  – изради план обезбеђења веома важне особе („VIP личности”) | – Појам и значај приватног обезбеђења  – Делатност приватног обезбеђења  – Општа правила у вршењу делатности обезбеђења  – Општи задаци припадника делатности обезбеђења  – Обезбеђење патролирањем  – Радње службеника обезбеђења на дужности обезбеђења места за забаву (клубови, дискотеке, сплавови ) у делу који се односи на заштиту од пожара  – Дужности службеника обезбеђења код контроле лица и контроле возила  – Контролни центар  – Контролна соба корисника услуге приватног обезбеђења  – Поступци оператера контролног центра  – Регулисање саобраћаја у кругу правног лица  – Послови телохранитеља  – Потребни услови и посебне вештине за обављање послова телохранитеља  – Обука за телохранитеља  Препоручене вежбе:  – Обезбеђење патролирањем у конкретним условима  – Обављање обезбеђења места за забаву : клубови, дискотеке, сплавови у делу који се односи на заштиту од пожара  – Обезбеђење код контроле лица  – Обезбеђења код контроле возила  – Интервенције патролног тима контролног центра  – Радни задаци оператера контролног центра  – Рад контролне собе корисника услуге приватног обезбеђења  – Обезбеђење саобраћаја у кругу правног лица  – Послови телохранитеља  – План обезбеђења веома важне особе („VIP личности”)  **Кључни појмови:**приватно обезбеђење, службеник обезбеђења, послови службеника обезбеђења |
| НАЗИВ МОДУЛА: **Комунална милиција** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни послове и овлашћења комуналне милиције  – изврши анализу заступљености комуналне милиције у локалним самоуправама  – опише сарадњу комуналне милиције са грађанима, правним лицима, органиизационим јединицама, инспекцијским службама, полицијом  – наведе врсте евиденција које води комунална милиција  – објасни контролу комуналне милиције  – дефинише положај права, дужности и одговорности комуналних милиционара  – наброји услове за обављање послова комуналног милиционара  – представи организацију комуналне милиције у појединим јединицама локалне самоуправе  – прикаже примену овлашћења комуналне милиције  – попуни прекршајни налог према задатим параметрима  – попуни прекршајни налог према задатим параметрима  – изради записник према задатим параметрима а сходно овлашћењима  – попуни одговарајуће евиденције које води комунална милиција | – Послови комуналне милиције  – Сарадња комуналне милиције са грађанима, правним лицима, организационим јединицама, инспекцијским службама и полицијом.  – Овлашћења комуналне милиције  – Евиденција коју води комунална милиција  – Контрола комуналне милиције  – Положај, права, дужности и одговорности комуналних милиционара  Препоручене вежбе:  – Постојање и организација комуналнe милиције у појединим јединицама локалне самоуправе  – Примена овлашћења комуналне милиције  – Попуњавање прекршајног налога  – Израда записника: о одузетим предметима, одузетим возилима, о заустављању и прегледање путничких возила због кршења правила о превозу путника у друмском саобраћају и осталих, сходно овлашћењима комуналне милиције  – Попуњавање евиденција према одредбама Правилника о садржини евиденција које води комунална милиција, начину њиховог вођења и уништавању одређених података.  **Кључни појмови:**овлашћења комуналне милиције |
| НАЗИВ МОДУЛА: **Обезбеђење јавних скупова** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе прописе везано за јавно окупљање и јавне скупове  – интерпретира законску регулативу за вршење послова редара  – наведе ризике код организовања појединих врста јавних скупова  – наведе послове и овлашћења редарске службе  – објасни организацију и начин рада редарске службе на јавним скуповима, спортским приредбама и местима где се окупљају грађани  – опише садржај плана обезбеђења на јавном скупу  – сачини листу ризика на спортским приредбама  – изради план обезбеђења спортске приредбе  – сачини листу ризика на забавним, музичким, културним програмима и другим програмима  – изради план обезбеђења забавних, музичких, културних и других програма  – демонстрира примену овлашћења редара код:  o издавања упозорења или наређења лицу  o забране уласка и боравка у штићеном објекту  o провере идентитета лица  o заустављања и прегледа лица, предмета и саобраћајних средстава  o привременог одузимања предмета  o употребе средстава принуде – физичке снаге | – Прописи везани за јавно окупљање и јавне скупове  – Законска регулатива за вршење послова редара  – Ризици код организовања јавних скупова  – Послови и овлашћења редарске службе  – Редарска служба на јавним скуповима, на спортским приредбама, на местима где се окупљају грађани  – План обезбеђења на јавном скупу  Препоручене вежбе:  – Обезбеђење спортске приредбе  – Обезбеђење забавних, музичких, културних и других програма  – Примена овлашћења редара на јавним скуповима:  o издавање упозорења или наређења лицу  o забрана уласка и боравка у штићеном објекту  o провера идентитета лица  o заустављање и преглед лица, предмета и саобраћајних средстава  o привремено одузимање предмета  o употреба средстава принуде – физичке снаге  **Кључни појмови**: јавни скупови, редари, редарска служба |
| НАЗИВ МОДУЛА: **Транспорт новца и других вредности** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наброји потребна средства и опрема за обезбеђење транспорта новца и других вредности возилима или преноса пешице  – наведе правила обезбеђења транспорта новца и других вредности возилима  – наведе правила обезбеђења преноса новца и других вредности пешице  – наброји врсте финансијских институција  – објасни начин остваривања мера заштите финансијских институција  – објасни минималне мере заштите у пословању готовим новцем и вредностима  – опише планирање обезбеђења транспорта и преноса новца и других вредности  – прикаже редослед радњи и поступања у организацији и реализацији транспорта и преноса новца и других вредности  – сачини листу ризика који се јављају у транспорту и преносу новца и других вредности  – изради план транспорта новца и других вредности возилима  – изради план преноса новца и других вредности пешице | – Средства и опрема за обезбеђење транспорта новца и других вредности  – Обезбеђење транспорта новца и других вредности возилима или преноса пешице  – Врсте финансијских институција и начин остваривања мера заштите  – Минималне мере заштите у пословању готовим новцем и вредностима  – План обезбеђења транспорта и преноса новца и других вредности  Препоручене вежбе:  – Радње и поступци у организацији и реализацији транспорта и преноса новца и других вредности  – Ризици приликом транспорта и преноса новца и других вредности  – Израда плана транспорта новца и других вредности возилима  – Израда плана преноса новца и других вредности пешице  **Кључни појмови:**финансијске институције, пренос новца |

**Четврти разред**

|  |  |
| --- | --- |
| НАЗИВ МОДУЛА: **Систем техничке заштите** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наброји врсте планова система техничке заштите  – објасни план техничке и план интегралне заштите  – објасни додирне тачке других система са планирањем система техничке заштите  – разликује жичане и бежичне системе веза  – дефинише техничку заштиту  – наведе категорије, врсте и намену техничке заштите  – објасни алармне системе, видео обезбеђење и систем за контролу приступа  – објасни систем електротехничке заштите новца, сателитско праћење и механичку заштиту  – анализира прописане процедуре за поступање службеника обезбеђења  – изради краткорочне, средњорочне и дугорочне планове система техничке заштите  – сачини план техничке заштите конкретног штићеног објекта  – сачини план интегралне техничке заштите конкретног штићеног објекта  – анализира повезивање техничке заштите са другим техничким системима у конкретним ситуацијама  – прикаже систем веза у конкретном штићеном објекту  – прикаже употребу алармних система, видео обезбеђења и система за контролу приступа  – истражи систем електротехничке заштите новца  – прикаже сателитско праћење (GPS)  – примени средства механичке заштите  – примени процедуре за поступање службеника обезбеђења у систему техничке заштите | – Појам планирања и врсте планова система техничке заштите  – План техничке заштите и план интегралне заштите  – План повезивања са другим техничким системима и систем веза у штићеном објекту  – Техничка заштита  – Категорије техничке заштите, врсте и намена  – Алармни системи, видео обезбеђење и системи за контролу приступа  – Системи електротехничке заштите новца, сателитско праћење (GPS) и механичка заштита  – Процедуре за поступање службеника обезбеђења и опши акти  Препоручене вежбе:  – Краткорочни, средњорочни и дугорочни планови система техничке заштите  – Планирање техничке заштите  – Планирање интегралне техничке заштите  – Планирање повезивања техничке заштите са другим техничким системима  – Планирање система веза у штићеном објекту  – Руковање алармним системом, видео обезбеђењем и системима за контролу приступа  – Употреба система електротехничке заштите новца, сателитско праћење (GPS) и механичке заштита  – Примена процедура за поступање службеника обезбеђења  **Кључни појмови:**план техничке заштите, категорије техничке заштите |
| НАЗИВ МОДУЛА: **Штићени објекат** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе врсте и карактеристике штићених објеката  ○ предшколских установа  ○ школских установа  ○ здравствених установа  ○ банака, пошта и других финансијских институција  ○ туристичко-угоститељских објеката  ○ производних погона  ○ трговинских објеката  ○ саобраћајне инфраструктуре (железничке станице, аутобуске станице, аеродроми, метро станице)  ○ гасовода, нафтовода, далековода,  ○ енергетских постројења  ○ музеја и галерија  – разликује поједине категорије штићених објеката у односу на ниво ризика  – наведе остале системе на/у штићеном објекту  – идентификује критичне тачке на штићеном објекту  – разликује поједине изворе угрожености штићеног објекта  – прикаже заштиту конкретног штићеног објекта:  ○ предшколских установа  ○ школских установа  ○ здравствених установа  ○ банака, пошта и других финансијских институција  ○ туристичко-угоститељских објеката  ○ производних погона  ○ трговинских објеката  ○ саобраћајне инфраструктуре (железничке станице, аутобуске станице, аеродроми, метро станице)  ○ гасовода, нафтовода, далековода,  ○ енергетских постројења  ○ музеја и галерија  – класификује штићене објекте према карактеристикама  – изврши категоризацију конкретног штићеног објекта у односу на ниво ризика  – прикаже остале системе на/у штићеном објекту  – одреди критичне тачке штићеног објекта  – идентификује изворе угрожавања | – Појам, врсте и карактеристике штићених објеката  ○ предшколских установа  ○ школских установа  ○ здравствених установа  ○ банака, пошта и других финансијских институција  ○ туристичко-угоститељских објеката  ○ производних погона  ○ трговинских објеката  ○ саобраћајне инфраструктуре (железничке станице, аутобуске станице, аеродроми, метро станице)  ○ гасовода, нафтовода, далековода,  ○ енергетских постројења  ○ музеја и галерија  – Категоризација штићених објеката у односу на ниво ризика  – Остали системи на/у штићеном објекту  – Критичне тачке  – Појам и извори угрожавања  Препоручене вежбе:  – Врсте штићених објеката:  ○ предшколских установа  ○ школских установа  ○ здравствених установа  ○ банака, пошта и других финансијских институција  ○ туристичко-угоститељских објеката  ○ производних погона  ○ трговинских објеката  ○ саобраћајне инфраструктуре (железничке станице, аутобуске станице, аеродроми, метро станице)  ○ гасовода, нафтовода, далековода,  ○ енергетских постројења  ○ музеја и галерија  – Класификовање штићених објекта према карактеристикама  – Категоризација конкретног штићеног објекта у односу на ниво ризика  – Остале системе на/у штићеном објекту  – Критичне тачке штићеног објекта  – Извори угрожавања  **Кључни појмови:**штићени објекат |
| НАЗИВ МОДУЛА: **Процена ризика у планирању система техничке заштите** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише ризик  – објасни процену ризика  – разликује поједине фазе процене ризика  – објасни принципе процене ризика  – објасни технике за процену ризика у планирању система техничке заштите  – објасни методологије процене ризика и израду елабората  – изврши процену ризика у планирању  – идентификује потенцијалне опасности  – изврши анализу ризика  – оцени ризик  – прикаже начела процене ризика  – одреди адекватну технику за процену ризика у планирању конкретног система техничке заштите  – тумачи методологије за процену ризика  – учествује у изради елабората процене ризика | – Пojaм ризикa  – Прoцeнa ризикa  – Фaзe прoцeнe ризикa  – Принципи прoцeнe ризикa  – Teхникe зa прoцeну ризикa у планирању система техничке заштите  – Методологија и елаборати процене ризика  Препоручене вежбе:  – Процена ризика у планирању  – Фазе процене ризика – идентификовање потенцијалних опасности  – Фазе процене ризика – анализа ризика  – Фазе процене ризика – оцена ризика  – Начела процене ризика  – Примена техника за процену ризика у планирању система техничке заштите  – Примена методологије за процену ризика  – Израда елабората процене ризика  **Кључни појмови**: идентификовање потенцијалних опасности, анализа ризика, оцена ризика у техничкој заштити |
| НАЗИВ МОДУЛА: **Овлашћења службеника обезбеђења** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни издавање упозорења, забране и наредбе од стране службеника обезбеђења  – објасни вршење провере идентитета и поступак прегледа лица и возила  – објасни привремено задржавање лица до доласка полиције  – наведе принципе употребе средстава принуде и обавезе службеника обезбеђења након употребе  – наведе разлоге за употребу средстава за везивање  – наведе услове за употребу физичке снаге  – објасни употребу и начин деловања гасног спреја  – објасни употребу посебно дресираних паса  – објасни употребу ватреног оружја  – наброји овлашћења руководиоца службе и шефа обезбеђења  – прати спровођење мера обезбеђења, уз контролу обављања задатака, дужности и овлашћења лица која су на местима обезбеђења, у складу са својим овлашћењима и надлежностима;  – опише хијерархију, субординацију, координацију службе обезбеђења  – демонстрира давање упозорења, забране и наредбе  – изврши идентификацију лица у складу са својим овлашћењима  – изврши преглед лица и возила  – примени процедуру привременог задржавање лица до доласка полиције  – изради записнике и извештаје код поступак прегледа  лица , возила и пртљага, привременог задржавања лица до доласка полиције  – демонстрира различите процедуре поступања при употреби физичке снаге, средстава за везивање,  – прикаже процедуре поступања при употреби дресираних паса,  – прикаже процедуре поступања при употреби ватреног оружја  – састави прописане извештаје  при употреби физичке снаге, употреби гасног спреја, дресираних паса , ватреног оружја  – прикаже овлашћења руководиоца службе и шефа обезбеђења  – контролише превентивну делатност патроле  – примени на конкретном примеру хијерархију, субординацију, координацију службе обезбеђења  – издаје задатке службеницима обезбеђења у складу са прописаним дужностима и овлашћењима | – Упозорења, забране и наредбе  – Провера идентитета и преглед лица и возила  – Привремено задржавање лица до доласка полиције  – Принципи употребе средстава принуде и обавезе након употребе средстава принуде (употреба средстава за везивање; употреба физичке снаге; употреба гасног спреја; употреба посебно дресираних паса; употреба ватреног оружја)  – Овлашћења руководиоца службе и шефа обезбеђења  – Хијерархија, субординација, координација службе обезбеђења  Препоручене вежбе:  – Издавање упозорења, забране и наредбе  – Провера идентитета и преглед лица и возила  – Привремено задржавање лица до доласка полиције  – Обавезе након употребе средстава принуде  – Употреба средстава за везивање  – Употреба физичке снаге  – Употреба гасног спреја  – Употреба посебно дресираних паса  – Употреба ватреног оружја  – Овлашћења руководиоца службе и шефа обезбеђења  – Контрола превентивне делатности патроле  – Хијерархија, субординација, координација (руковођење, усклађивање и сарадња )  **Кључни појмови**: издавање наредбе, провера идентитета, употреба средстава принуде, хијерархија у служби обезбеђења, овлашћења службеника обезбеђења |
| НАЗИВ МОДУЛА: **Евиденције** | |
| **ИСХОДИ**  По завршетку модула ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе евиденције правних лица, предузетника за обављање послова обезбеђења  – наведе евиденције службеника обезбеђења  – води евиденцију у складу са својим надлежностима, поштујући правила службе о:  o техничким средствима заштите,  o доласку на посао радника,  o сменском раду,  o уласку-изласку лица, возила, страних држављана,  o опасним материјама. | – Евиденције правних лица и предузетника за обављање послова обезбеђења  – Евиденције службеника обезбеђења  Препоручене вежбе:  – Вођење евиденције правних лица и предузетника за обављање послова обезбеђења  – Вођење евиденције службеника обезбеђења  **Кључни појмови**: евиденције о техничким средствима заштите, доласку на посао радника, сменском раду, уласку-изласку лица, возила, страних држављана, о опасним материјама |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Дидактичко-методичко упутство је намењено наставницима како би се поједноставио и уједначио процес планирања и организације наставе у свим школама, али и стручним сарадницима и другим лицима који прате и вреднују наставу у школама.

Облици наставе: Настава се реализује кроз теоријске часове, часове вежби и наставу у блоку.

**Место реализације наставе:**учионице, кабинети, специјализоване учионице док се настава у блоку реализује и у организацијама и привредним друштвима.

**Подела одељења на групе:**Приликом реализације вежби и наставе у блоку ученици се деле у две групе.

**Препоруке за планирање наставе:**

При планирању наставног процеса наставник, на основу циљева предмета и исхода, самостално планира број часова обраде, утврђивања, као и методе и облике рада са ученицима. Наставник најпре креира свој годишњи – глобални план рада полазећи од дефинисаних исхода и дефинисаних кључних појмова, из кога ће касније развијати своје оперативне планове. Исходи из глобалног плана се операционализују у оперативним (месечним/тематским) плановима да се види шта је то што ученик треба да зна, уме да ради, које ставове да заступа по завршетку месеца/теме. Ови исходи се још више операционализују у припреми за час (шта је то што ученик треба да зна/уме да ради по завршетку часа). Треба имати у виду приликом планирања да се исходи разликују и да се неки могу остварити брже и лакше, а да је за постизање неких исхода потребно више времена и различитих врста активности. Препорука је да наставник планира и припрема наставу самостално и да кроз сарадњу са колегама обезбеди међупредметну повезаност. Улога наставника је да при планирању наставе води рачуна о саставу одељења, постигнућима ученика након иницијалне процене, степену опремљености школе, доступном уџбенику, примерима из праксе и другим наставним средствима и материјалима које ће користити.

Дефинисани исходи у програму предмета су различитог нивоа. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Исходи вишег нивоа траже од ученика да примењују стечена знања и вештине у новим и непознатим ситуацијама, анализирају или евалуирају расположиве податке.

Приликом планирања наставник треба да изврши операционализацију исхода, да сложени исход, за чију је реализацију потребно више времена и активности, разложи на више мањих исхода. Наставу усмерити на остваривање исхода, бирајући препоручене садржаје или проналазећи друге садржаје који ефикасније доприносе остваривању исхода.

Наставник се у раду ослања на исходе која ученици достижу из предмета: *Екологија и заштита животне средине, Увод у право, Организација државе, Правни поступци, Вештина комуникације, Општа психологија са психологијом рада, Основи кривичног права и криминалистике, Заштита од пожара и заштита на раду, Борилачке вештине, Технички и информациони системи заштите и обезбеђења, Јавне исправе, Јавна администрација*. Због тога наставник мора да познаје програме ових предмета и да остварује сталну сарадњу са другим наставницима.

Наставник, при изради оперативних планова, дефинише степен разраде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и исходи предмета остваре. При томе, треба имати у виду да формирање ставова и вредности, представља континуирани процес и резултат је кумулативног дејства целокупних активности на свим часовима што захтева веће учешће ученика, различита методска решења, велики број примера и коришћење информација из различитих извора и реалног живота.

Наставник планира иницијално процењивање. Препоручује се да иницијално процењивање укључује процену знања и вештина из опште информисаности из области безбедности за ученике првог разреда, а за ученике другог, трећег и четвртог разреда из модула обрађених у претходној школској години на неки од следећих начина: теоријски тест, упитник, квиз, тест практичних вештина, демонстрација.

**Препоруке за остваривање наставе:**

На почетку сваког модула ученике упознати са циљевима и исходима, планом рада и начинима оцењивања. Садржаји овог предмета треба да омогуће ученику да стекне потребна знања и овлада вештинама које су им неопходна за обављање послова службеника обезбеђења.

Користити савремена наставна средства за презентовање садржаја. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством и садржајима других предмета, тимски рад, самопроцену, презентацију својих радова и ефикасну визуелну, усмену и писану комуникацију).

**Први разред**

У првом разреду настава се реализује кроз часове теорије

Први модул –**Увод у националну безбедност** реализовати путем примера који су ученицима блиски, изражене су промене и тенденције у безбедносној теорији и пракси, такође нагласити да безбедност никада није била динамичнија, а угрожавајуће појаве никада нису биле деструктивније, а држава спремнија да се одупре угрожавајућим појавама

Други модул **– Угрожавање националне безбедности** реализовати путем примера који ученици препознају (догађаји који су се догодили у прошлости), односно ученици треба да истраже на интернету ризике и претње, изврше анализу, истраживачки рад, израде презентацију (вршњачко учење) радом у тиму или групама.

Трећи модул –**Национални систем безбедности**реализовати на структури система националне безбедности Републике Србије, органе, институције и службе на сајту сваке од њих представити, ученици да изврше анализу, истраживачки рад, израде презентацију (вршњачко учење) радом у тиму или групама, док појмове проучавати преко нормативе и аката која регулишу област деловања.

Четврти модул**– Наднационални систем безбедности** реализовати на организацијама наднационалног система безбедности, а организације и савремене безбедносно-обавештајне системе упознати на сајту сваке од њих, изврше анализу, истраживачки рад, израде презентацију (вршњачко учење) радом у тиму или групама, док појмове проучавати преко нормативе и аката која регулишу област деловања.

Пети модул**– Основи безбедносног система Европске уније** може се реализовати пројектно или анализом досадашњег пута наше државе у евроинтеграцијама. Институције ЕУ ученици треба да истраже на сајту сваке од институција, израде презентацију радом у тиму или групама.

Приликом планирања пројектних задатака водити рачуна о следећем:

– ученике поделити у мање тимове;

– у једном тиму је до 4 ученика;

– формирати одговарајући број тема пројектних задатака наспрам броја тимова;

– организовати истраживачки рад ученика на тему пројектног задатка, а према препорукама за реализацију напредних техника учења и пројектне наставе;

– ученицима дати довољно времена да обраде тему пројектног задатка,

– у оперативном плану рада предвидети одговарајући број часова за презентовање пројектних задатака, применом савремених метода напредног учења и мултимедијалне опреме;

**Други разред**

У другом разреду настава се реализује кроз часове теорије и вежби.

Вежбе се реализују у учионицама и специјализованим учионицама опремљеним**рачунарском опремом.**

У оквиру модула **Безбедност и заштита**појмове проучавати путем примера који ученици препознају (догађаји који су се догодили у прошлости), односно ученици истраже на интернету ризике и претње, изврше анализу, истраживачки рад, израде презентацију радом у тиму или групама.

Приликом реализације модула **Нормативно уређење и послови у области обезбеђења**појмове проучавати преко норматива и аката која регулишу послове обезбеђења. Ученици кроз пројектне задатке могу да истраже и припреме презентације о карактеристикама послова службеника обезбеђења. Током реализације наставе ученике увести у свет рада кроз упознавање са занимањима, потеницјалним радним местима, структуром организација и компанија у којима ће потенцијално изводити радне задатке. Посебно обрадити сва занимања које ова квалификација обухвата: Портир, Радник обезбеђења, Редар, Телохранитељ, Чувар, Комунални милиционар, Чувар заштићеног привредног добра, Чувар у марини. Препорука је да се ученици упознају са реалним условима рада обилазећи одређена радна места уколико је то могуће. Такође, могу се користити видео материјали и гостовање особа из струке.

Трећи модул, **Ванредне ситуације и поступање у случају ванредних ситуација**захтева упознавање ученика са нормама које регулишу ванредне ситуације и поступање у случају ванредних ситуација. Потребно је кроз све аспекте обрадити следеће ситуације *пожар, поплаве, клизишта, земљотреса, техничко – технолошке опасности, нуклеарне и радиолошке несреће, тероризам, проналаска неексплодираних убојитих средстава, екстремних временских услова, саобраћајне незгоде, акцидената који настају приликом транспорта опасних материја, спасавања на рекама и језерима, епидемија.*

Ученици истражују аутентичне снимке ванредних ситуација, врше анализу поступака и мера које су преузете, дискутују о конкретним ситуацијама и предлажу активности које би довеле до другачијих исхода.

Последњи модул у другом разреду, **Превентивне активности службеника обезбеђења**, обрадити путем шематског приказа физичког и техничког обезбеђења на конкретним објектима заштите, где би ученици препознали опасности за које треба извршити превентивне активности. Ученици врше анализу, истраживачки рад, израде презентацију радом у тиму или групама, док појмове проучавати преко доступне литературе. Такође је потребно посебно обрадити превнтивне активности у различитим ситуацијама (појаве пожара, поплаве, клизишта, земљотреса, техничко – технолошке опасности, нуклеарне и радиолошке несреће, тероризам, проналаска неексплодираних убојитих средстава, екстремних временских услова, саобраћајне незгоде, акцидената који настају приликом транспорта опасних материја, спасавања на рекама и језерима, епидемија). На часовима вежби могуће је користити студије случаја где ће ученици на конкретним примерима одређеног штићеног објекта и одређене ситуације дати предлог превентивних мера.

Потребно је обрадити на кроз вежбе превентивне активности службеника обезбеђења приликом обезбеђења: предшколских установа, школских установа, здравствених установа, банака, пошта и других финансијских институција, туристичко-угоститељских објеката, производних погона, трговинских објеката, саобраћајне инфраструктуре (железничке станице, аутобуске станице, аеродроми, метро станице), гасовода, нафтовода, далековода, енергетских постројења, музеја и галерија

**Трећи разред**

У трећем разреду настава се реализује кроз часове теорије, вежби и наставе у блоку. Вежбе се реализују у учионицама и специјализованим учионицама опремљеним **рачунарском опремом и другом потребном опремом.**Настава у блоку се реализује у правним лицима која пружају услуге обезбеђења или којима су систематизацијом предвиђени послови обезбеђења. Трајање Наставе у блоку је укупно пет радних дана по шест школских часова. Часови наставе у блоку треба да се организују пред крај другог полугодишта у складу са организационим могућностима школе.

Код првог модула **Систем заштите животне средине**појмове проучавати преко норматива и аката која регулишу област Заштите животне средине, као и путем примера који су ученицима познати. Ученици истражују врсте опасних материја, мере заштите од опасних материја, врше анализу извора загађења ваздуха воде, земљишта и слично. Препорука је да самостално изврше прикупљање података о загађењу ваздуха или измере ниво буке у одређеним објектима и анализирају прикупљене податке. За прикупљање података могу се користи доступне апликације или уређаји. Резултате својих групних задатака ученици приказују путем презентација. Битно је подстицати ученике да се укључе у постојеће или сами организују акције у вези са заштитом животне средине у локалној средини.

У оквиру другог модула **Обављање делатности приватног обезбеђења и службеника обезбеђења** појмове проучавати преко норматива и аката која регулишу ову област. Такође, могу се користити видео материјали, гостовање особа из струке и демонстрације одређених радних процеса. У овом модулу ученици игром улога демонстрирају послове службеника обезбеђења. Садржаји овог модула реализују се и кроз наставу у блоку. Препорука је да се ученици током наставе у блоку упознају са реалним условима рада обилазећи одређена радна места уколико је то могуће. Школа може организовати наставу у блоку у сарадњу са правним лицима са којом има закључене уговоре о реализацији практичних облика наставе, а код којих постоје радна места која припадају делатности приватног обезбеђења и службеника обезбеђења.

Препорука је да се ученици распореде на послове обзбебеђења у различитим објектима како би по повратку са наставе у блоку и презентовању својих активности на настави у блоку били обрађени различити објекти, послови и ситуације.

Код трећег модула **Комунални милицонар**појмове проучавати преко норматива и аката која регулишу ову област. Ученици истражују на интернету примену овлашћења комуналног милиционера, и приказују путем шема и презентација радом у тиму или групама примену овлашћења и послове комуналног милиционара у локалној средини. Препорука је да се припреме ситуације у којима би кроз игру улога ученици приказали сарадњу комуналне млиције и грађана или институција. Водити рачуна да се сви ученици нађу и у улози комуналног милиционара и особе са којом он комуницира. На основу знања из модула заштита животне средине направити примере ситуација у којима грађани позивају комуналну милицију и задати ученицима да презентују и симулирају процедуре и поступке који се примењују у датим ситуацијама. На основу датих ситуација ученици састављају извештаје и попуњавају одређене евиденције сходно својим овлашћењима. Препорука је да се организује посета комуналној милицији као и гостовање комуналних милиционера на настави у школи.

У четвртом модулу **Обезбеђење јавних скупова** појмове проучавати преко норматива и аката која регулишу ову област У овом модулу ученици игром улога демонстрирају послове редарске службе. Садржаји овог модула реализују се и кроз наставу у блоку. Препорука је да се ученици током наставе у блоку упознају са реалним условима рада обилазећи одређена радна места. Ученици би требало да присуствују спортској, културној, забавној и другој манифестацији, на основу које би касније сачинили листу ризика и израдили план обезбеђења.

Последњи модул у трећем разреду, **Транспорт новца и других вредности** реализовати путем проучавања норматива и аката који регулишу ову област. Ученици истражују на интернету и путем видео материјала ову област, врше анализу, истраживачки рад, израђују презентацију (вршњачко учење) радом у тиму или групама. Садржаји овог модула реализују се и кроз наставу у блоку. За овај модул наставу у блоку је потребно организовати у сарадњи са одређеним финансијским институцијама или службама које се баве обезбеђењем и транспортом новца.

**Настава у блоку** може да се реализује у оквиру тема у којима су препоручени садржаји и дати исходи али може да се реализују и другачије, по завршетку неколико тема. Важно је да сви исходи који су дати буду достигнути односно да ученици на настави у блоку имају могућности да достигну исходе у реалним условима.

Приликом реализације теоријске и наставе у блоку, вршити корелацију између наставних садржаја који су међусобно повезани.

**Четврти разред**

У четвртом разреду настава се реализује кроз часове теорије, вежби и наставе у блоку. Вежбе се реализују у учионицама и специјализованим учионицама опремљеним рачунарском опремом. Настава у блоку се реализује у специјализованим учионицама и објектима правних лица. Трајање наставе у блоку је укупно десет радних дана по шест школских часова. Часове наставе у блоку требало би организовати пред крај првог и пред крај другог полугодишта у складу са организационим могућностима школе и социјалних партнера. Препоручује се обилазак државних органа (Народна скупштина Републике Србије, Народна банка Србије), аеродрома, установа и приватних и јавних предузећа радиупознавања са реалним условима рада службе и службеника обезбеђења.

Код првог модула**, Систем техничке заштите**појмове проучавати путем доступне литературе која регулише ову област. Ученици истражују на интернету и путем видео материјала ову област, врше анализу, истраживачки рад у тиму или групама. Садржаји овог модула реализују се и кроз наставу у блоку. Основ за реализацију овог модула су исходи, остварени у оквиру предмета *Технички и информациони системи заштите и обезбеђења*.

У оквиру другог модула **Штићени објекти**садржај реализовати путем упознавања ученика са специфичностима појединих врста штићених објеката**.** Потребно је обрадити све врсте штићених објеката а затим учении на чаовима вежби треба да анализурају обезбеђење свих објеката појединачно : предшколских установа, школских установа, здравствених установа, банака, пошта и других финансијских институција, туристичко-угоститељских објеката, производних погона, трговинских објеката, аобраћајне инфраструктуре ( железничке станице, аутобуске станице, аеродроми, метро станице), гасовода, нафтовода, далековода, , енергетских постројења, музеја и галерија. Садржаји овог модула реализују се и кроз наставу у блоку тако да ученици у реалним условима примене знања и вештине обезбеђења конкретног штићеног објекта (у зависности од врсте објекта који обезбеђује компанија у којој се реализује настава у блоку).

Трећи модул **Процена ризика у планирању система техничке заштите**обухвата проучавање појмова путем доступне литературе која се односи на ову област. Ученици истражују на интернету и путем видео материјала ову област, врше анализу, истраживачки рад, израђују презентацију (вршњачко учење) радом у тиму или групама. Садржаји овог модула реализује се и кроз наставу у блоку.

У четвртом модулу **Овлашћења службеника обезбеђења**појмове проучавати преко норматива и аката која регулишу ову област. Предлаже се да се део комуникације обради кроз симулацију разговора са надређеним и подређенима. У овом модулу ученици игром улога демонстрирају овлашћења и употребу средстава принуде. Ученици истражују на интернету и путем видео материјала ову област, врше анализу, истраживачки рад, израђују презентацију (вршњачко учење) радом у тиму или групама. Садржаји овог модула реализује се и кроз наставу у блоку.

Последњи модул у четвртом разреду **Евиденције**обухвата проучавање појмова путем доступне литературе која се односи на ову област. Ученици попуњавају одговарајуће обрасце, сачињавају обрасце прописане евиденције и сачињавају извештаје. Садржаји овог модула реализује се и кроз наставу у блоку. Предлаже се да се део комуникације обради кроз игру улога где ће ученици симулирати комуникацију између различитих хијерархијских нивоа, битно је обезбедити да се ученици нађу у улогама на свим нивоима. На основу датих конкретних задатака ученик сачињава евиденције, извештаје и попуњава обрасце.

**Настава у блоку**може се планирати према могућностима школе и реализовати у установама са којима школа има сарадњу и у којима ученици могу практично да провере и примене стечена знања и вештине. Сходно могућностима школе остварити сарадњу са Сектором за ванредне ситуације Министарства унутрашњих послова Републике Србије. На локалном нивоу, Сектор има 27 организационих јединица: четири Управе за ванредне ситуације у Београду, Крагујевцу, Нишу и Новом Саду, и 23 Одељења за ванредне ситуације и то у Бору, Ваљеву, Врању, Јагодини, Кикинди, Панчеву, Сремској Митровици, Ужицу, Шапцу, Краљеву, Лесковцу, Новом Пазару, Пироту, Пожаревцу, Прокупљу, Чачку, Пријепољу, Смедереву, Суботици, Сомбору, Зајечару и Зрењанину. Управе за ванредне ситуације у Новом Саду, Крагујевцу и Нишу у свом саставу имају Одељење за превентивну заштиту, Одељење за управљање ризиком и цивилну заштиту и ватрогасно-спасилачку бригаду.

Настава у блоку може да се реализује у оквиру тема у којима су препоручени садржаји и дати исходи али може да се реализују и другачије, по завршетку неколико тема. Важно је да сви исходи који су дати буду достигнути односно да ученици на настави у блоку имају могућности да достигну исходе у реалним условима.

Приликом реализације теоријске и наставе у блоку, вршити корелацију између наставних садржаја који су међусобно повезани.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Формативно оцењивање, као модел праћења напредовања ученика, се одвија на сваком часу и свака активност је добра прилика за процену напредовања и давање повратне информације. Формативна оцена садржи: опис постигнућа ученика, опис ангажовања ученика у учењу и препоруке за даље напредовање. Она пружа информацију и о односу ученика према раду, степену самосталности, начину учења, активности на часу (постављање питања и/или давање одговора у складу са контекстом који се објашњава; израду задатака, извештаје ученика о реализованим вежбама, истраживачким пројектима и сл.; презентовање продуката рада групе/резултата истраживања/графичких или дизајнерских решења/практичног рада/семинарског рада и сл.; тестове практичних вештина, помоћ друговима из одељења у циљу савладавања градива и сл. )

Ученике треба оспособљавати и охрабривати да процењују сопствени напредак у остваривању исхода, као и напредак других ученика, уз одговарајућу аргументацију. Посебну пажњу обратите на часовима на којима гостују стручњаци из појединих области, вреднујте активност ученика који постављају питања и аргументовано дискутују. Осмишљавати такве задатке у којима ће ученици вршити практичну примену стечених знања и вештина, демонстрирати примену прописа и примену овлашћења.

На крају сваког часа или активности направити кратку анализу досадашњег рада, обавезно похвалити ученика за оно што је постигао и образложити шта може и треба да поправи и/или уради. Потребно је осмислити више типова различитих активности са продуктима различитог нивоа сложености и утврдити очекиване исходе, а према њима и критеријуме вредновања. Оцењивање ученика се одвија у складу са Правилником о оцењивању. Потребно је, на почетку школске године, утврдити критеријуме за оцењивање (у складу са Правилником о оцењивању), првенствено за сумативно оцењивање и са њима упознати ученике. Планирати кaко усмене тако и писмене провере знања и тестове практичних вештина.

Сумативно оцењивање се може извршити на основу података прикупљених формативним оцењивањем, резултата/решења проблемског или семинарског рада, усмених провера знања, контролних и домаћих задатака, тестова знања и сл. Посебно вредновати када ученик примењује знања стечена на теоријским часовима приликом извођења вежби, као и у сложеним и непознатим ситуацијама (које наставник креира на часовима обнављања или увежбавања) као и када ученик објашњава и критички разматра сложене садржинске целине и информације. При реализацији пројектне наставе, одредити критеријуме оцењивања као и начин на који ће се пројекат реализовати. Упознати ученике са фазама израде пројекта, по могућности укључити и социјалне партнере из непосредног окружења.

Током реализације тема урадити најмање три теста знања. Тестови знања треба да обухвате теоријска питања, питања у којима ученици анализирају рад кола као и рачунске задатке. Препоручује се да тестови знања садрже и питања различитих облика: питања вишеструког избора, питања допуне, питања отвореног типа – питања која захтевају кратак есејски одговор, питања са израчунавањем и графичким приказима.

Након сваког циклуса вежби, кроз индивидуални рад ученика, оценити ниво савладаности стечених практичних вештина. Унапред упознати ученике са захтевима и вештинама које ће бити провераване (ангажовање на часовима вежби, анализа, представљање резултата анализе, тумачење резултата, демонстрирање вештина, и слично). За ученике који нису савладали коришћење мерних инструмената, припремити додатни материјал и време за рад.

Оцењивање вежби у стручном образовању, остварује се и проценом практичног знања, вештина и компетенција ученика у процесу израде практичног рада, самосталности у изради практичног рада, тимског рада, употребе стручне терминологије, примене овлашћења у конкретним ситуацијама. Усменим и писменим испитивањем проверава се познавање и разумевање поступка извођења захтеване радње а посматрањем процеса израде радног задатка уз помоћ различитих инструмената/протокола за посматрања, оцењује се тачност/исправност, брзина и прецизност извођења радње.

Дневник наставе у блоку се вреднује на основу унапред утврђене листе за оцењивање која је дата ученику пре одласка на наставу у блоку. По повратку са наставе у блоку ученик ради и презентацију и усмено излаже пред осталим ученицима. И за овај део наставник саставља чек листу и изводи коначну оцену.

Препорука је формирање портфолија за сваког ученика како би се сакупили сви радови ученика, резултати оцењивања, разни коментари и препоруке приликом посматрања рада ученика. Оцењивање на овакав начин представља објективан показатељ постигнућа ученика.

**Назив предмета: Заштита од пожара и заштита на раду**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| II | 70 |  |  |  | 70 |
| III | 35 | 70 |  | 30 | 135 |
| IV | 62 | 31 |  | 30 | 123 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са поступком организовања заштите од пожара и заштите на раду;

– Упознавање ученика са појмовима паљења и гашења ватре, узрока пожара и ризика од настанка пожара;

– Развијање свести код ученика о значају превентивних мера заштите од пожара;

– Оспособљавање ученика за примену превентивних мера заштите од пожара појединих грана привреде;

– Оспособљавање ученика за коришћење дела ватрогасне техникe и гашење почетних пожара;

– Оспособљавање ученика за разликовање права, обавезе и одговорности (послодавца и запосленог) у области безбедности и здравља на раду;

– Оспособљавање за идентификовање опасности и штетности на радном месту и радној околини и примену знања из области безбедности и здравља на раду;

– Упознавање ученика са пословима инспекције рада;

– Упознавање ученика са организовањем прве помоћи код послодавца, спречавању повреда на раду, професионалних обољења и здравствених оштећења;

– Оспособљавање ученика за пружање прве помоћи и збрињавање лица у случају повреде.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: други**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Увод у заштиту од пожара | 30 | - | - | - |
| 2. | Превентивне мере заштите од пожара | 40 | - | - | - |
| 3. | Превентивно-техничка заштита | 10 |  |  |  |

**Разред: трећи**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Извори пожара и гашење | 15 | 30 |  |  |
| 2. | Уређаји за гашење пожара | 5 | 10 |  |  |
| 3. | Тактика при гашењу пожара и спасавању и опрема (за заштиту и спасавање) | 15 | 30 |  |  |
| 4. | Коришћење опреме за гашење пожара у ватрогасној јединици – Настава у блоку |  |  |  | 30 |

**Разред: четврти**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Заштита на раду и организовање послова безбедности и здравља на раду | 12 | 6 |  |  |
| 2. | Обавезе и одговорности послодавца и права и обавезе запослених | 18 | 9 |  |  |
| 3. | Опасности и штетности на појединим пословима | 14 | 8 |  |  |
| 4. | Средства и опрема за заштиту на раду | 8 | 4 |  |  |
| 5. | Инспекција рада | 8 | 4 |  |  |
| 6. | Прва помоћ – Настава у блоку | 2 |  |  | 30 |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

**Други разред**

|  |  |
| --- | --- |
| НАЗИВ ТЕМЕ: **Увод у заштиту од пожара** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише пожар  – наведе ефекте пожара  – наведе основне елементе за избијање пожара  – дефинише појам заштите од пожара  – разликује категорије угрожености од пожара  – дефинише појам пожарног оптерећења  – презентује организовање заштите од пожара према угрожености од пожара  – објасни правила заштите од пожара  – објасни појам противпожарне страже  – наведе ситуације у којима се организује противпожарна стража  – опише улогу службеника обезбеђења у противпожарној стражи  – наведе врсте обука из области заштите од пожара према закону о заштити од пожара  – анализира улогу ватрогасне јединице, сектора за заштиту и спашавање у безбедносној структури локалних заједница  – опише хијерархијске нивое у безбедносној структури локалних заједница  – анализира одредбе закона о заштити од пожара | – Дефиниција и ефекти пожара  – Основни елементи за избијање пожара – гориве материје, кисеоник, извор топлоте  – Појам заштите од пожара  – Категорије угрожености од пожара  – Пожарно оптерећење  – Oргaнизoвaњe зaштитe oд пoжaрa прeмa угрoжeнoсти oд пoжaрa  – Прaвилa зaштитe oд пoжaрa  – Противпожарна стража и улога службеника обезбеђења  – Обука из области заштите од пожара по Закону о заштити од пожара ( основна обука запослених, Посебна обука запослених)  – Ватрогасне јединице  – Локална самоуправа (безбедносна структура)  – Закон о заштити од пожара  **Кључни појмови:** елементи за избијање пожара, закон о заштити од пожара, противпожарна стража. |
| НАЗИВ ТЕМЕ:**Превентивне мере заштите од пожара** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам превентивних мера  – разликује врсте и групе превентивних мера  – наведе значај превентивних мера  – примени позитивне правне прописе из области заштите од пожара  – разликује превентивне мере заштите од пожара у плановима за изградњу.  – анализира распоред објеката и њихов међусобни однос ,пролазе, прилазе, саобраћај и путеве евакуације  – наведе врсте, значај и положај хидрантне мреже  – разликује противпожарне препреке, унутрашње и спољашње  – разликује грађевинске материјале и конструкције  – наведе превентивне мере за заштиту стамбених објеката  – разликује зграде и карактеристике појединих група,  – наведе поделу зидова на основу носивости и намене и пожарне секторе  – наведе основне појмове о технологији и технолошким процесима  – разликује мере заштите од пожара у нафтној, хемијској, дрвној и текстилној индустрији и код експлозивних материја  – разликује мере заштите од пожара код обраде метала  – разликује мере заштите од пожара на саобраћајним средствима  – дефинише основне појмове из електротехнике и електростатике  – наведе мере заштите од пожара код статичког електрицитета  – наведе електроенергетска постројења  – разликује врсте инсталација  – наведе кварове и оштећења код различитих врста инсталација  – разликује електротермичке уређаје  – наведе инсталације и уређаје за дојаву пожара  – дефинише атмосферски електрицитет  – опише начин рада громобрана | – Превентивне мере заштите од пожара  – Групе превентивних мера, организационе, техничке и технолошке мере  – Урбанистичке мере заштите од пожара  – Грађевинске мере заштите од пожара  – Технолошке мере  – Машинске мере  – Електротехничке мере  **Кључни појмови:** превентивне мере заштите од пожара, објекти, планови, препреке, зграде, зидови, индустрија, обрада метала, саобраћајна средства, електроинсталације и уређаји. |
| НАЗИВ ТЕМЕ:**Превентивно – техничка заштита** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише процену угрожености од пожара  – наведе елементе плана заштите од пожара  – објасни поступак превентивног одржавања уређаја, машина и инсталација  – опише системе за аутоматску дојаву и гашење пожара  – објасни значај и врсте осигурања имовине за заштиту од пожара  – изврши процену угрожености од пожара  – изради елементе плана заштите од пожара  – прикаже процедуру поступања при настанку пожара  – објасни одговорности и задатке запослених на пословима обезбеђења у случају настанка пожара | – Процена угрожености и план заштите од пожара  – Превентивно одржавање уређаја, машина и инсталација.  – Системи за аутоматску дојаву и гашење пожара  – Заштита од пожара и осигурање имовине од пожара.  **Кључни појмови:** угроженост од пожара, план заштите. |

**Трећи разред**

|  |  |
| --- | --- |
| НАЗИВ ТЕМЕ:**Извори пожара и гашење** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни услове за настанак пожара  – разликује класе пожара  – наброји зоне и фазе пожара и продуката горења  – објасни поступке прекида процеса горења и шематски их прикаже.  – разврста средства за гашење пожара.  – објасни начин деловања појединих средстава за гашење пожара  – одреди адекватно средство гашења у односу на врсту пожара  – симулира поступак прекидa процеса горења различитим средствима  – прикаже врсте и примену приручних средстава  – прикаже употребу средства за гашење пожара | – Извори топлоте, уобичајени узроци ватре  – Троугао пожара, ширење ватре (зоне и фазе пожара и продукти горења)  – Класификација ватре и принцип гашења пожара  – Поступци прекида процеса горења  – Средства за гашење пожара  – Вода, пена и прах као средства за гашење пожара  – Угљен-диоксид, халони и приручна средства за гашење пожара  Препоручене вежбе:  – Узроци и начини избијања пожара  – Класе пожара и принцип гашења  – Средства за гашење – врсте и начин деловања  – Одређивање адекватног средства за гашење у зависности од врсте пожара  – Прекид горења коришћењем различитих средстава  – Вода као средство за гашење – предности и недостаци  – Примена пене као средства за гашење, предности и недостаци  – Примена праха за гашење, предности и недостаци  – Прекид горења угушивањем  – Прекид горења хлађењем  – Прекид горења антикаталитичким путем  **Кључни појмови:** пожар, средства за гашење пожара, класификација пожара. |
| НАЗИВ ТЕМЕ:**Уређаји за гашење пожара** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разврста ручне противпожарне апарате  – прикаже коришћење ручних противпожарних апарата  – прикаже врсте апарата за гашење у зависности од класе пожара и врсте средства за гашење;  – класификује превозне протвпожарне апарате и стабилне уређаје за гашење пожара | – Опрема за интервенције (за гашење водом, пеном, ПП апарати и остало)  – Ручни противпожарни апарати  – Главни делови апарата за гашење пожара  – Врсте апарата за гашење пожара према категорији ватре и смесе за гашење  – Шифре боја етикета по врстама апарата за гашење пожара  – Употреба апарата за гашење пожара  – Превозни противпожарни апарати  – Стабилни уређаји за гашење пожара  Препоручене вежбе:  – Врсте опреме за интервенције  – Ручни противпожарни апарати – врсте и коришћење  – Врсте апарата за гашење у зависности од категорије ватре и средства за гашење  – Остали апарати за гашење (превозни и стабилни уређаји за гашење)  **Кључни појмови:** опрема за гашење, апарати за гашење, употреба опреме за интервенције |
| НАЗИВ ТЕМЕ:**Тактика при гашењу пожара и спасавању и опрема (за заштиту и спасавање)** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише тактику гашења пожара и спасавања  – објасни кораке при гашењу појединих врста пожара  – наведе опасности приликом гашења пожара  – објасни тактику гашења пожара у објектима – појединим врстама и деловима.  – прикаже тактику гашења пожара у објектима (подрум, спрат, таван, кровови)  – симулира гашење почетног пожара  – опише личну ватрогасну опрему, опрему за заштиту и опрему за интервенције  – прикаже коришћење личне ватрогасне опреме, опреме за заштиту и опреме за интервенције  – наведе справе за пењање, справе и опрему за спасавање.  – презентира справе за пењање, справе и опрему за спасавање  – објасни поступак спасавања и евакуације лица  – прикаже шематски поступак спасавања и евакуације на конкретним објектима  – практично прикаже поступак евакуације у школском објекту  – објасни санацију терена након пожара | – Тактика при гашењу пожара и спасавању  – Гашење пожара и опасности приликом гашења пожара.  – Гашење пожара на отвореном  – Гашење у објектима (подрум, спрат, таван, кровови)  – Лична ватрогасна опрема  – Опрема за заштиту  – Справе за пењање  – Спасавање и евакуација лица  – Справе и опрема за спасавање  – Санација терена након пожара  Препоручене вежбе:  – Тактички поступци ватрогасних јединица  – Опасности при кретању по месту интервенције  – Пожар на отвореном  – Симулација гашења почетних пожара у објектима  – Лична ватрогасна опрема – опис и коришћење  – Презентација справа за пењање  – Презентација опреме за спасавање  – План евакуације – израда на једноставном примеру  – Извођење евакуације у школи (пут евакуације, време евакуације, зборно место)  – Санација терена – (разматрање поступка и опасности; веза заштита животне средине)  **Кључни појмови:** тактика гашења, ватрогасна опрема, спасавање и евакуација, санација терена. |
| НАЗИВ ТЕМЕ**: Коришћење опреме за гашење пожара у ватрогасној јединици – Настава у блоку** | |
| – објасни улогу ватрогасне јединице, сектора за заштиту и спашавање у безбедносној структури локалних заједница, као и субординацију институција и органа у истима;  – прикаже коришћење личне ватрогасне опреме, опреме за заштиту и опреме за интервенције  – користи средства за гашење пожара  – симулира поступак прекида процеса горења различитим средствима  – демонстрира употребу средстава и опреме за личну заштиту  – састави извештај о активностима гашења пожара  – комуницира са осталим учесницима у процедурама гашења пожара користећи стручну терминологију | – Коришћење ватрогасне опреме опреме за заштиту  – Гашење почетних пожара |

**Четврти разред**

|  |  |
| --- | --- |
| НАЗИВ ТЕМЕ: **Заштита на раду и организовање послова безбедности и здравља на раду** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам заштите на раду.  – истражи законску регулативу из које проистиче обавеза заштите на раду  – прикаже структуру закона о безбедности и здрављу на раду  – упореди одговорности послодавца и запосленог везано за заштиту на раду (кривична, прекршајна, дисциплинска)  – упореди начин организовања и вођења послова безбедности и здравља на раду у различитим организацијама  – презентује послове саветника и сарадника за безбедност и здрављена раду | – Заштита на раду  – Законска регулатива из које проистиче обавеза заштите на раду  – Закон о безбедности и здрављу на раду  – Одговорност послодавца и запосленог  – Организовање послова безбедности и здравља на раду  – Саветник и сарадник за безбедност и здравље на раду и њихови послови  Препоручене вежбе:  – Законска регулатива – Закон о безбедности и здрављу на раду; Подзаконска акта (правилници, уредбе и друго) о превентивним мерама на раду – за одређене послове; Правилник о начину и поступку процене ризика на радном месту и у радној околини  – Организација послова безбедности и здравља на раду  – Послови саветника и сарадника за безбедност и здравље на раду  **Кључни појмови:** безбедност и здравље на раду |
| НАЗИВ ТЕМЕ: **Обавезе и одговорности послодавца и права и обавезе запослених** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе обавезе послодаваца на основу закона о безбедности и здравља на раду  – објасни садржај акта о процени ризика  – идентификује ризик за конкретно радно место  – предложи превентивне мере за конкретан пример  – објасни периодично испитивање уређаја и опреме за рад и услова радне околине  – опише мере заштите и утврђивање послова са посебним условима рада  – демонстрира организовање обуке запослених за безбедан и здрав рад  – наведе евиденције које је послодавац дужан да води и чува  – изврши попуњавање прописаних образаца евиденције  – попуни образац извештаја о повреди на раду и професионалној болести  – наведе обавезе у погледу обавештавања органа надзора  – анализира садржај извештаја/стручних налаза периодичних испитивања  – наведе најзначајнија права запослених везано за безбедност и здравље на раду  – наведе основне обавезе запослених у спровођењу и примењивању прописа из заштите на раду | – Акт о процени ризика  – Периодично испитивање уређаја и опреме за рад  – Периодично испитивање услова радне околине  – Обавезе у погледу мера заштите на раду и утврђивања послова са посебним условима рада.  – Обука запослених за безбедан и здрав рад  – Обавеза вођења евиденција и извештавања  – Обавезе у погледу обавештавања органа надзора  – Права запослених  – Обавезе запослених  Препоручене вежбе:  – Процена опасности (ризика) за одређена радна места  – Превентивне мере за одређена радна места  – Обуке запослених  – Анализа садржај извештаја/ стручних налаза периодичних испитивања  – Попуњавање прописаних образаца  **Кључни појмови:** Акт о процени ризика, услови рада, евиденција у области безбедности на раду. |
| **НАЗИВ ТЕМЕ: Опасности и штетности на појединим пословима** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни опасности и штетности у појединим областима рада  – разврста врсте опасности и штетности на радним местима  – истражи опасности и штетности за конкретно радно место  – прикаже утицај буке, микроклиме и осветљења, концентрације штетних материја и инсталација на здравље запослених.  – наведе начине остваривања заштите запослених од опасности и штетности на раду  – дефинише повреду на раду, професионално обољење и болест у вези са радом  – истражи факторе који доводе до обољења и трауматизма на раду (субјективни и објективни) и њихову превенцију  – анализира повреду на раду, професионално обољење и болест у вези са радом за конкретно радно место | – Опасности и штетности у појединим областима рада у складу са подзаконским актима  – Врсте опасности и штетности на радном месту ( бука, вибрације, микроклима, штетна зрачења, опасне материје)  – Начини остваривања заштите запослених у погледу штетности на радном месту  – Повреда на раду, професионална обољења и болести у вези са радом  – Фактори који доводе до обољења и трауматизма и њихова превенција  Препоручене вежбе:  – Направи преглед опасности и штетности на конкретном радном месту  – Анализира повреду на раду, професионално обољење и болест у вези са радом за конкретно радно место  – Анализа утицаја буке и микрокилиме и осветљености  – Анализа концентрација штетних материја, инсталација  **Кључни појмови:** штетности на радном месту |
| НАЗИВ ТЕМЕ: **Средства и опрема за заштиту на раду** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе врсте средства и опреме за личну заштиту на раду  – анализира употребу личних средстава и опреме на конкретном радном месту  – користи средства и опрему за заштиту на раду  – наведе врсте средстава и опреме за колективну заштиту на раду  – анализира употребу колективних средстава и опреме за заштиту на раду у појединим организационим јединицама рада  – користи средства и опрему за колективу заштиту на раду  – опише обавезе послодавца везано за средства и опрему за заштиту на раду | – Лична средства и опрема за заштиту на раду  – Употреба личних средстава и опреме за заштиту на раду  – Колективна (заједничка) средства и опрема за заштиту на раду  – Обавезе послодаваца везано за средства и опрему за заштиту на раду  Препоручене вежбе:  – Употреба личних средстава и опреме на конкретном радном месту  – Употреба колективних средстава и опреме за заштиту на раду у појединим организационим јединицама рада  **Кључни појмови:** лична заштитна средства |
| НАЗИВ ТЕМЕ: **Инспекција рада** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе улогу инспекције, њена овлашћења и сврху инспекцијског надзора  – објасни начин на који запослени могу остварити своја права.  – опише ток инспекцијског надзора у организацијама.  – анализира конкретне ситуације у којим се радник обраћа инспекцији  – предложи мере за отклањање неправилности на основу инспекцијског записника | – Инспекција рада, њена овлашћења и задаци  – Сврха инспекцијског надзора (превентивна, корективна, репресивна и психолошка)  – Вршење надзора у радним организацијама  – Обраћање радника за помоћ и решења инспекције  Препоручене вежбе:  – Анализа инспекцијских решења и записника  – Предлог мера за отклањање неправилности  **Кључни појмови:**инспекцијски надзор, инспекцијски записник, решење. |
| НАЗИВ ТЕМЕ: **Прва помоћ – Настава у блоку** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе циљеве и задатке прве помоћи  – опише обавезе послодавца и запослених везано за пружање прве помоћи  – прикаже садржај потребног материјала и опреме за пружање прве помоћи  – демонстрира пружање прве помоћи код поремећаја свести  – симулира извођење технике вештачко дисање  – симулира спољашњу масажу срца  – поставља компресивни завој према упутству  – изводи подвезивање есмарховом повеском  – ставља завој за једно око и за оба ока према правилу прве помоћи  – ставља завој „осмицу” за шаку према правилу прве помоћи  – превија„повређено” раме  – превија зглоб лакта  – ставља завој колена „корњача” према правилу прве помоћи.  – симулира имобилизацију кичменог стуба  – демонстрира имобилизацију кључне кости  – демонстрира имобилизацију рамене кости  – демонстрира имобилизацију бутне кости и потколенице.  – демонстрира поступак збрињавања термичких повреда  – опише повреде електричном струјом, удар грома и наведе правила пружања прве помоћи;  – објасни тест утврђивања алкохола и дрога у организму | – Циљеви и задаци прве помоћи  – Обавезе организације у пружању прве помоћи и организовање пружања помоћи.  Препорука за наставу у блоку:  – Материјал и опрема за пружање прве помоћи  – Врсте прве помоћи  – Основни принципи и утврђивање стања повређеног лица  – Поремећаји свести  – Кардиопулмпонална реанимација  – Крварење и ране  – Повреде коштаног зглобног система  – Повреде настале дејством физичких, хемијских и болошких фактора  **Кључни појмови:**прва помоћ |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Дидактичко-методичко упутство је намењено наставницима како би се поједноставио и уједначио процес планирања и организације наставе у свим школама, али и стручним сарадницима и другим лицима који прате и вреднују наставу у школама.

Облици наставе: Настава се реализује кроз теоријске часове, вежбе и наставу у блоку.

Место реализације наставе: учионице, кабинети, специјализоване учионице док се настава у блоку реализује у ватрогасној јединици ( трећи разред ) и у сарадњи са Црвеним крстом (четврти разред).

Подела одељења на групе: Приликом реализације вежби и наставе у блоку ученици се деле у две групе

**Препоруке за планирање наставе:**

При планирању наставног процеса наставник, на основу циљева предмета и исхода, самостално планира број часова обраде, утврђивања, као и методе и облике рада са ученицима. Наставник најпре креира свој годишњи – глобални план рада полазећи од дефинисаних исхода и дефинисаних кључних појмова, из кога ће касније развијати своје оперативне планове. Исходи из глобалног плана се операционализују у оперативним (месечним/тематским) плановима да се види шта је то што ученик треба да зна, уме да ради, које ставове да заступа по завршетку месеца/теме. Ови исходи се још више операционализују у припреми за час (шта је то што ученик треба да зна/уме да ради по завршетку часа). Треба имати у виду приликом планирања да се исходи разликују и да се неки могу остварити брже и лакше, а да је за постизање неких исхода потребно више времена и различитих врста активности. Препорука је да наставник планира и припрема наставу самостално и да кроз сарадњу са колегама обезбеди међупредметна повезаност. Улога наставника је да при планирању наставе води рачуна о саставу одељења, постигнућима ученика након иницијалне процене, степену опремљености школе, доступном уџбенику, примерима из праксе и другим наставним средствима и материјалима које ће користити.

Дефинисани исходи у програму предмета су различитог нивоа. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Исходи вишег нивоа траже од ученика да примењују стечена знања и вештине у новим и непознатим ситуацијама, анализирају или евалуирају расположиве податке.

Приликом планирања наставник треба да изврши операционализацију исхода, да сложени исход, за чију је реализацију потребно више времена и активности, разложи на више мањих исхода. Наставу усмерити на остваривање исхода, бирајући препоручене садржаје или проналазећи проналазећи друге садржаје који ефикасније доприносе остваривању исхода.

Наставник се у раду ослања на исходе која ученици достижу из предмета *Увод у право, Организација државе, Јавна администрација, Радно право, Технички и информациони системи заштите и обезбеђења, Јавне исправе и евиденције, Систем и служба обезбеђења*. Због тога наставник мора да познаје програме ових предмета и да остварује сталну сарадњу са другим наставницима.

Наставник, при изради оперативних планова, дефинише степен разраде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и исходи предмета остваре. При томе, треба имати у виду да формирање ставова и вредности, представља континуирани процес и резултат је кумулативног дејства целокупних активности на свим часовима што захтева веће учешће ученика, различита методска решења, велики број примера и коришћење информација из различитих извора и реалног живота.

Наставник планира иницијално процењивање. Препоручује се да иницијално процењивање укључује процену знања кроз теориски тестт, упитник и дискусију о томе колико су ученици упознати са основним појмовима о пожару и поступању у случају пожара.

**Препоруке за остваривање наставе:**

На почетку сваког теме ученике упознати са циљевима и исходима, планом рада и начинима оцењивања. На првим часовима препоручује се дискусија са ученицима о основим појмовима о пожару, њиховим сазнањима и поступању у случају пожара.

Користити савремена наставна средства за презентовање садржаја. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством и садржајима дугих предмета, тимски рад, самопроцену, презентацију својих радова и ефикасну визуелну, усмену и писану комуникацију

**Други разред**– настава се реализује кроз часове теорије. Користити дискусију као метод за увод у тему. Многи појмови су ученицима већ познати из свакодневног живота и на тај начин заинтересовати ученике да истражују одређене појмове и појаве.

Прва тема **Увод у заштиту од пожара** реализовати помоћу позитивно важећих прописа који регулишу наведену материју – Закона о заштити од пожара; Уредбе о разврставању објекта, делатности и земљишта у категорије угрожености од пожара; савладавања читања Величине пожарног оптерећења, класе опасности, задимљења и корозионе паре у зависности од технолошког процеса; Правилника о организовању заштите; од пожара према категорији угрожености од пожара; Правила заштите од пожара појединих установа (факултета, школа, болница..,..); анализира када се активира укључује противпожарна стража; анализира се шта садржи основна а шта посебна обука запослених за противпоржану заштиту; Правилник о посебној обуци и полагању стручног испита из области заштите од пожара

У оквиру друге теме **Превентивне мере заштите од пожара** у оквиру садржаја препорука је да се обради следеће:

**Урбанистичке мере заштите од пожара**

– Превентивне мере заштите од пожара у плановима за изградњу.

– Распоред објеката и њихов међусобни однос.

– Пролази, прилази, саобраћај и путеви евакуације.

– Хидрантна мрежа

– Противпожарне препреке, унутрашње и спољашње

**Грађевинске мере заштите од пожара**

– Грађевински материјали и конструкције и њихово понашање у ватри.

– Превентивне мере за заштиту стамбених објеката

– Подела зграда и карактеристике појединих група

– Зидови (подела на основу носивости и намене) и пожарни сектори.

**Технолошке мере заштите од пожара**

– Основни појмови о технологији и технолошким процесима

– Нафтна индустрија

– Хемијска индустрија

– Дрвна индустрија

– Текстилна индустрија

– Експлозивне материје

**Машинске мере заштите од пожара**

– Обрада метала и мере заштите –механичка и термичка обрада

– Обрада метала и мере заштите-лакирање и бојење

– Заваривање, сечење и лемљење и мере заштите од пожара.

– Пожари на саобраћајним средствима и мере заштите.

**Електротехничке мере заштите од пожара**

– Основни појмови из електротехнике и електростатике.

– Статички електрицитет и мере заштите од пожара.

– Електроенергетска постројења. Инсталације – водови, осветљења, уземљење, кварови и оштећења Инсталације и уређаји у зградама, начин извођења и уградња

– Електротермички уређаји, опасности и мере заштите.

– Инсталације и уређаји за дојаву пожара

– Атмосферски електрицитет и громобрани

Трећа тема **Превентивно-техничка заштита**реализовати помоћу Правилника о начину израде и садржају плана заштите од пожара аутономне покрајине, јединице локалне самоуправе и субјеката разврстаних у прву и другу категорију; Упутства о методологији израде и садржају процене ризика од катастрофа и плана заштите и спасавања; примерима појавае отказа, спречавање и одлагање појаве отказа система које наставник импутира; анализира поступке за процену ризика од пожара; анализира процедуру поступања при настанку пожара у својој школи, радном месту својих родитеља и представи

**Трећи разред** се реализује кроз теоријску наставу, вежбе и наставу у блоку. Препорука је да се за вежбе користе видео материјали и доступна опрема, како би се на пример утврдиле карактеристике, предности и недостаци појединих средстава за гашење пожара. При коришћењу опреме и средства ученици демонстрирају поступке и процедуре и на тај начин достижу одређене исходе. Препорука је да се у настави користе студије случаја, игре улога, пројектни задаци, истраживачки рад ученика израда презентација и плаката и слично.

Тему **Извори пожара и гашење** реализовати тако што ће се објаснити шта је пожар и тиме анализирати услови за његов настанак. Наставник ће кроз задатке стварати животне ситуације у којима ће ученици разликовати класе пожара. Ученици ће самостално израдити шему – троугла пожара; анализирати поступке за гашење различитих врста пожара; анализирати различита средства за гашење пожара према задатим параметрима од стране наставника (задаци који подразумевају да ученик одреди који ће средство у датој ситуацији употребити) Ученике усмеравати да сами истраже примере употребе одређених средстава за гашење пожара и да презентују резултате. Уколико је могуће у контролисаниим условима извршити и симулацију употребе одређених средстава.

Тема **Уређаји за гашење пожара**је добро урадити преко ситуационих задатака, где би ученик анализирао када би који апарат користио, анализирао врсте апарата за гашење пожара према категорији ватре и смесе за гашење. Ученик на конкретном апарату (из школе) може показати главне делове апарата за гашење пожара. Табеларано приказати превозне противпожарне апарате и стабилне уређаје за гашење пожара (карактеристике, начин употребе...).

Тему **Тактика при гашењу пожара и спасавању и опрема (за заштиту и спасавање)**наставник са ученицима може анализирати кроз тактику истог у школи, болници, банци и другим специфичним институцијама. Сву личну ватрогасну опрему, опрему за заштиту, као и справе ученик ће најбоље упознати на часовима вежбе, непосредним показивањем од стране наставника. Наставник може користи опрему која му је доступна или уз коришћење различитих визуелних средстава. Код поступка евакуације у оквиру школе водити рачуна да се сви ученици у одељењу нађу у улогама које ће обављати пословима обезбеђења

Сложенији исходи вештина који су везани за препоручене садржаје и дати у програму се достижу на насатви у блоку.

**Коришћења опреме за гашење пожара у ватрогасној јединици**реализује се кроз наставу у блоку и тоу локалној ватрогасној јединици. Акценат је на могућности коришћења ватрогасне опреме и едукације за поступак гашења почетних пожара у ватрогасној јединици како би ученици имали веће могућности да се упознају са опремом и да и реалним условима симулирају поступке гашења пожара. Због тога се преопоручује да се ова тема реализују у другом полугодишту трећег разреда када се створе услови за њену реализацију. Уколико се она реализује у школи неопходно је да школа обезбеди сву неопходну опрему и услове за достизање наведених исхода.

Један од пројектних задатака за ученике у трећем разреду може да буде израда плаката везаних за заштиту од пожара и поступке у слућају избијања пожара као и осмишљавање ситуација и предавања које би одржали осталим ученицима у школи како би их едуковали по овим темама.

**Четврти разред** обухвата теме везане за заштиту на раду и реализује се кроз теоријску наставу, вежбе и наставу у блоку.

Тему **Заштита на раду и организовање послова безбедности и здравља на раду** реализовати уз помоћ законске регулативе: (Устав Републике Србије, Закон о раду, Закон о безбедности и здрављу на раду). Урадити упоредну анализу послова саветника и сарадника за безбедност и здравље на раду (сличности и разлике).

Тема **Обавезе и одговорности послодавца и права и обавезе запослених** ученицима се може представити пример Акта о процени ризика одређеног правног лица. Користити и Правилник о поступку прегледа и провере опреме за рад и испитивања услова радне околине. Ученицима дати пример радног места са јасним задужењем да препозна опасности и предложи превентивне мере – начине како да се оне избегну или смање. Са ученицима симулирати обуку запослених за безбедност и здравље на раду (игра улога). За Периодична испитивања – показати садржај извештаја/ стручних налаза и израдити задатак помоћу којег би ученици самостално израдили извештај према задатим параметрима. За исход „изврши попуњавање прописаних образаца евиденције” обрадити члан 62 – Обавеза вођења евиденција

Послодавац је дужан да води и чува евиденције о:

1) радним местима са повећаним ризиком, запосленима који обављају послове на радним местима са повећаним ризиком и лекарским прегледима запослених који обављају те послове;

2) повредама на раду и професионалним болестима;

3) запосленима обученим за безбедан и здрав рад и правилно коришћење личне заштитне опреме;

4) запосленима изложеним биолошким штетностима групе 3 и/или групе 4;

5) запосленима који су изложени карциногенима или мутагенима, хемијским материјама и азбесту, као и о здравственом стању и изложености;

6) извештају о примени мера за безбедност и здравље на раду за делатности из члана 48. овог закона;

7) извршеним прегледима и проверама опреме за рад и прегледима и испитивањима електричних и громобранских инсталација;

8) извршеним испитивањима услова радне средине;

9) издатој личној заштитној опреми.

Послодавац је дужан да евиденцију о запосленима обученим за безбедан и здрав рад у складу са овим законом или њену копију држи у седишту или другој пословној просторији послодавца или на другом месту, у зависности од тога где запослени ради.

Евиденције из става 1. овог члана послодавац може водити у електронском облику, осим евиденције из става 1. тачка 3) овог члана.

Начин вођења и рокове чувања евиденција из става 1. овог члана прописује министар надлежан за послове рада.

Водећи рачуна о обради података о личности – члан 63 Закона о безбедности и здрављу на раду.

Ученицима задати задатак са одређеним параметрима како би попунили образац извештаја о повреди на раду и професионалној болести.

Симулирати обавештавање органа надзора према задатим параметрима од стране наставника (игра улога).

Тему **Опасности и штетности на појединим пословима**урадити кроз анализу шифре опасности и штетности, Правилника о превентивним мерама за безбедан и здрав рад при излагању биолошким штетностима; Правилника о начину и поступку процене ризика на радном месту и у радној околини. Према задатим параметрима уради одређене анализа из исхода теме, за које је битно да наставник да смислене задатке. Кроз анализу исхода – опасне материје може се осврнути на заштиту од опасног отпада и емисија штетних материја у воде и ваздух и тако направи веза са загађењем човекове околине које изучавају у предмету Служба и систем безбедности. Ученицима приказати извештаје о испитивању буке, микроклиме, осветљености, концентрације штетних материја, инсталација.

За тему **Средства и опрема за заштиту на раду**наставник треба да покаже примере личних средства и опреме за рад и анализира начин примене, посебно упознати ученике за које ситуације се користи уз образложење зашто и када се неко средство користи. Анализирати одредбе Уредбе о обавезним средствима и опреми за личну, узајамну и колективну заштиту од елементарних непогода и других несрећа као и Методологију за вршење општег-интегрисаног инспекцијског назора у области радних односа и безбедности и здравља на раду.

У оквиру теме **Инспекција рада**према задатим параметрима од стране наставника урадити писмено којим се запосле ни обраћа инспекцији рада. Ученицима показати пример решења инспекције рада или општи образац о инспекцијском надзору. Шематски приказати мере за отклањање неправилности на основу инспекцијског записника према задатим параметрима.

Све наведене теме у четвртом разреду се могу реализовати уз коришћење студија случаја које би наставник припремио, затим игре улога где треба водити рачуна да се сви ученици нађу и улози послодавца и запосленог, затим подстицати ученике да самостално истражују одређена радна места за која се школују и прикажу на конкретним примерима обавезе запослених и послодаваца, средства и опрему за заштиту на раду на конкретним радним местима.

Тему **Прва помоћ** реализовати у кабинету у школи/овлашћеној установи кроз наставу у блоку у складу са законским одредбама, у току другог полугодишта. Ова тема не мора да се реализује последња већ када се стекну услови за њену реализацију. Препорука је да се само уводни часови, на којима би се ученици упознали циљевима и задацима прве помоћи, затим обавезама послодаваца, потребном опремом и слично, реализују кроз теорију. За реализацију наставе у блоку препорука је да се изведе у сарадњи са Црвеним крстом или здравственом установом како би сваки ученик прошао обуку за пружање прве помоћи. Уколико се настава у блоку изводи у школи неопходноје да се обезбеди сва неопходна опрема за њену реализацију као и да обуку изводе лица која имају лиценцу. Након завршене наставе у блоку, требало би да ученици имају довољан ниво знања и вештина да могу полагати испит из Прве помоћи.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Формативно оцењивање, као модел праћења напредовања ученика, се одвија на сваком часу и свака активност је добра прилика за процену напредовања и давање повратне информације. Формативна оцена садржи: опис постигнућа ученика, опис ангажовања ученика у учењу и препоруке за даље напредовање. Она пружа информацију и о односу ученика према раду, степену самосталности, начину учења, активности на часу (постављање питања и/или давање одговора у складу са контекстом који се објашњава; израду задатака, извештаје ученика о реализованим вежбама, истраживачким пројектима и сл.; презентовање продуката рада групе/резултата истраживања/графичких или дизајнерских решења/практичног рада/семинарског рада и сл.; тестове практичних вештина, помоћ друговима из одељења у циљу савладавања градива и сл.)

Ученике треба оспособљавати и охрабривати да процењују сопствени напредак у остваривању исхода, као и напредак других ученика, уз одговарајућу аргументацију. Посебну пажњу обратите на часовима на којима гостују стручњаци из појединих области, вреднујте активност ученика који постављају питања и аргументовано дискутују. На крају сваког часа или активности направити кратку анализу досадашњег рада, обавезно похвалити ученика за оно што је постигао и образложити шта може и треба да поправи и/или уради. Потребно је осмислити више типова различитих активности са продуктима различитог нивоа сложености и утврдити очекиване исходе, а према њима и критеријуме вредновања. Оцењивање ученика се одвија у складу са Правилником о оцењивању. Потребно је, на почетку школске године, утврдити критеријуме за оцењивање (у складу са Правилником о оцењивању), првенствено за сумативно оцењивање и са њима упознати ученике. Планирати кaко усмене тако и писмене провере знања и тестове практичних вештина.

Сумативно оцењивање се може извршити на основу података прикупљених формативним оцењивањем, резултата/решења проблемског или семинарског рада, усмених провера знања, контролних и домаћих задатака, тестова знања и сл. Посебно вредновати када ученик примењује знања стечена на теоријским часовима приликом извођења вежби, као и у сложеним и непознатим ситуацијама (које наставник креира на часовима обнављања или увежбавања) као и када ученик објашњава и критички разматра сложене садржинске целине и информације. При реализацији пројектне наставе, одредити критеријуме оцењивања као и начин на који ће се пројекат реализовати. Упознати ученике са фазама израде пројекта, по могућности укључити и социјалне партнере из непосредног окружења.

Током реализације тема урадити најмање три теста знања. Тестови знања треба да обухвате теоријска питања, питања у којима ученици анализирају рад кола као и рачунске задатке. Препоручује се да тестови знања садрже и питања различитих облика: питања вишеструког избора, питања допуне, питања отвореног типа – питања која захтевају кратак есејски одговор, питања са израчунавањем и графичким приказима.

Оцењивање вежби у стручном образовању, остварује се и проценом практичног знања, вештина и компетенција ученика у процесу израде практичног рада, самосталности у изради практичног рада, употребе средстава, опреме, употребе стручне терминологије, састављања одређених евиденција, планова, шема и слично. Усменим и писменим испитивањем проверава се познавање и разумевање поступка извођења захтеване радње а посматрањем процеса израде радног задатка уз помоћ различитих инструмената/протокола за посматрања, оцењује се тачност/исправност, брзина и прецизност извођења радње.

Осмишљавати такве задатке у којима ће ученици применити практична знања задавањем проблемских задатка. У оквиру тема везани за заштиту од пожара ученицима се може дати реална ситуација коју би они анализирали и утврдили добре поступке или грешке у поступању одговорниих лица, затим опис ситуација са датим параметрима на основу којих ученици треба да израде шеме, планове, препоруке за поступање и слично. На сличан начин се могу обрадити и теме везане за заштиту на раду, где би ученици анализирали реалне радне ситуације, инспекцијске записнике и слично али из различитих улога ( послодавца и запосленог) затим на различитим радним местима.

Дневник практичне наставе се вреднује на основу унапред утврђене листе за оцењивање која је дата ученику пре одласка на настава у блоку. По повратку са наставе у блоку ученик ради презентацију и усмено излаже пред осталим ученицима одређене теме, свака група добија различит задатак, нпр.: Превентивне мере,

Историјат заштите од пожара, Узроци избијања пожара и слично. За овај део наставник саставља листу за оцењивање и изводи коначну оцену.

Препорука је формирање портфолија за сваког ученика како би се сакупили сви радови ученика, резултати оцењивања, коментари и препоруке приликом посматрања рада ученика. Оцењивање на овакав начин представља објективан показатељ постигнућа ученика.

**Назив предмета: Јавна администрација**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| II | - | 70 | - | 30 | 100 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са функционисањем органа јавне управе и њиховим начином рада и улогом у животу грађана;

– Оспособљавање ученика за примену теоријских знања у поступању са поштом, поднесцима и различитим врстама аката, као и у њиховом евидентирању, разврставању, архивирању и чувању;

– Упознавање ученика са радом државне управе и локалне самоуправе;

– Оспособљавање ученика за израду извештаја, евиденција, записника и других службе безбедности Сектора за ванредне ситуације, рад са поштом, актима, тајним подацима у оквиру своје службе;

– Развијање ставова код ученика о неопходности примене и праћења промена правних прописа.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Службена кореспонденција | - | 8 | - | - |
| 2. | Јавна администрација Републике Србије | - | 12 |  |  |
| 3. | Рад са поштом и актима | - | 25 | - | - |
| 4. | Евиденције и извештаји у систему обезбеђења | - | 25 | - | - |
| 5. | Настава у блоку | - | - | - | 30 |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Службена кореспонденција** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе писмена у службеној кореспонденцији  – анализира појам и структуру службеног акта  – састави службени допис на основу задатих елемената и у задатим формама  – изради решење на задате елементе  – наведе карактеристике јавне исправе  – електронски кореспондира са другим органима | – Службена кореспонденција – појам и значај  – Писани састави у службеној кореспонденцији  o службени дописи  o решења  o закључци  o одлуке  o поднесци  o јавне исправе  – Електронска службена кореспонденција  **Кључни појмови:** службена акта, електронска службена коренспонднеција, упутство о канцеларијском пословању |
| НАЗИВ ТЕМЕ: **Јавна администрација Републике Србије** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе улогу, субјекте и послове јавне администрације – јавне управе у вршењу државне власти  – објасни канцеларијско пословање у државним органима  – представи врсте аката које доносе органи државне управе и локалне самоуправе  – изврши преглед услуга преко интернет странице е-управе  – објасни значај службене обавезе органа управе да размењују податке о којима се води службена евиденција  – попуни обрасце по основу Упутства о примени одредаба којима је регулисана размена података о чињеницама о којима се води службена евиденција  – прикаже организацију и активности Сектора за ванредне ситуације Министарства унутрашњих послова Републике Србије и Управа у оквиру Сектора (Управе за превентивну заштиту; Управе за ватрогасно-спасилачке јединице; Управе за управљање ризиком и цивилном заштитом)  – попуни изјаву о добровољном приступању у јединицу цивилне заштите | – Појам, улога и послови јавне администрације – јавне управе у вршењу државне власти  – Органи државне управе, јавна предузећа и организације које врше јавна овлашћења и органи локалне самоуправе  – Појам канцеларијског пословања – у ужем и ширем смислу  – Основни појмови канцеларијског пословања органа јавне управе: поднесак, акт, прилог, предмет, досије, фасцикла, роковник итд.  – Значај и врсте аката органа државне управе и локалне самоуправе  – Савремена јавна управа – Електронска управа – Е управа  – Јавна управа као сервис грађана  – Сектор за ванредне ситуације Министарства унутрашњих послова Републике Србије и управе сектора  – Уредба о јединицама цивилне заштите, намени, задацима, мобилизацији и начину употребе  **Кључни појмови:** државна управа, локална самоуправа, Сектор за ванредне ситуације, Управа за превентивну заштиту, Управа за ватрогасно-спасилачке јединице, Управа за управљање ризиком и цивилном заштитом |
| НАЗИВ ТЕМЕ:**Рад са поштом и актима** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – симулира пријем, отварање и прегледање поште  – изда потврду о пријему  – изврши пријем оштећене пошиљке  – евидентира акта  – отпрема поште  – архивира документа  – поштује рокове чувања појединих аката  – изради електронски поднесак према задатим параметрима  – анализира пример правилника о канцеларијском и архивском пословању  – прикупи податке о личности поштујући правила заштите  – објасни улогу Повереника у заштити података о личности  – разликује правну заштиту пословне тајне од незаконитог прибављања, коришћења и откривања  – објасни мере заштите тајности података  – евидентира акта која су означена као тајни подаци  – наброји елементе сертификата за приступ тајним подацима  – попуни образац о тајности документа са одређеним степеном тајности према задатим параметрима  – прикупља податке према задатим параметрима примењујући одређене облике заштите пословне тајне | – Пошта у државним органима: непосредно примање поште у писарници; пријем преко поштанске службе; отварање и прегледање; распоређивање и класификација предмета по материји  – Евидентирање аутоматском обрадом података: скраћени деловодник, акте означени као тајне податке, попис аката;  – Отпремање поште преко поштанске службе (писање експедиције, франкирање, отпремање)  – Архивска књига, архивирања предмета по класификацијама, органима и досијеима, израда реверса, записник о комисији за излучивање безвредног регистраторског материјала  – Правилник о канцеларијском и архивском пословању  – Тајност података:  o Закон о заштити података о личности  o Повереник  o Закон о заштити пословне тајне  o Закон о тајности података  o Сертификат за приступ тајним подацима  **Кључни појмови:** писарница, електронска писарница, евиденција, деловодник, деловодни број, класификација предмета, достављање и развођење аката, архивирање, тајност података |
| НАЗИВ ТЕМЕ:**Евиденције и извештаји у систему обезбеђења** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе елементе и садржину извештаја  – разликује врсте извештаја  – изради извештај према задатим параметрима придржавајући се правила за писање извештаја  – изради извештај о инцидентним ситуацијама  – изради белешку у смени службе обезбеђења (ноћна смена) према задатим параметрима  – анализира елементе и правила за вођење књиге догађаја  – попуни књигу догађаја према задатим параметрима  – попуни одређене (различите) евиденције службе безбедности према задатим параметрима  – анализира одредбе одговарајућих аката о начину вршења послова техничке заштите и коришћења техничких средстава  – попуни документацију по основу надзора, обуке, техничког пријема техничких средстава  – попуни потврду да је техничка заштита изведена у складу са одговарајућим позитивно важећим одредбама | – Извештај (елементи, садржина, врсте)  – Правила приликом израде извештаја  ○ извештај о случају примене репресивно-корективних мера;  ○ извештај руководиоца о раду службе  – Књига догађаја (правила за уписивање података у књигу, забране за уписивање у исту)  – Белешка – доказ у истрази или судском поступку  – Евиденције:  ○ евиденција о примопредаји дужности  ○ евиденција примопредаје оружја  ○ евиденција о примопредаји техничких уређаја  ○ евиденција странака  ○ евиденција уласка страних држављана  ○ евиденција уласка и изласка возила  ○ евиденција о претресању лица, возила и пртљага  ○ евиденција о запосленима (доласку на посао, изласку за време радног времена, доласку ван радног времена, време кашњења....)  – Остали видови евиденције:  o књига гостију;  o књига телефонских позива у ванредно време;  o регистратор о изгубљеним и нађеним стварима;  o регистар о обиласцима службе безбедности;  o регистратор издатих и враћених алата и опреме;  o регистратор тестирања алармних система;  o списак кључева – подаци за издавање и повраћај;  o списак возила;  o именик са бројевима јавних служби и одговорних лица.  – Правилник о начину вршења послова техничке заштите и коришћења техничких средстава  – Записници:  ○ записник о стручном надзору техничке заштите;  ○ записник о извршеној обуци у руковању средствима, уређајима и системима техничке заштите;  ○ записник о техничком пријему.  – Потврда да је техничка заштита изведена у складу са одредбама овог правилника  **Кључни појмови:**извештаји, књиге за евидентирање, евиденције, записници |
| НАЗИВ ТЕМЕ:**Настава у блоку** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – анализира акте државне управе и локалне самоуправе  – попуни обрасце које може користити у е-управи  – прими странку  – изврши послове пријема поште према инструкцијама  – попуни одређене евиденције у служби безбедности уз надзор задуженог запосленог у функцији ментора  – симулира поступак за добијање сертификата за тајност података и рад са актима са одређеним степеном тајности  – изврши надзор и технички пријем техничких средстава безбедности | – Државна управа и локална самоуправа  – Сајт е- управе  – Пријем странке у локалној самоуправи и државној управи  – Административни послови  o у локалној самоуправи  o у Сектору за ванредне ситуације  o приватног обезбеђења  o Канцеларије Савета за националну безбеност и заштиту података  – Техничка заштита  **Кључни појмови:**административни послови, државна управа и локална самоуправа |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Место реализације наставе

**– Вежбе** се реализују кроз симулацију радњи које прате ток исхода наставе, у кабинету са компјутерима.

**– Настава у блоку**се реализује у органима државне управе или у школи.

Подела одељења на групе:

– Одељење се дели на две групе приликом реализације вежби и наставе у блоку.

На почетку наставник упознаје ученике са циљем предмета и темама које доприносе остваривању његовог циља.

Увод у предмет може се остварити упитником опште културе (да ли ученици знају на којој општини живе, шта им је требало за упис у средњу школу, да ли су тражили потврду из школе да су редовни ученици, да ли су видели рачун за струју, како добијају рачун за телефон који користе, како им се звао вртић у који су ишли) , где основ не би били тачни или нетачни одговори већ каснија анализа тих одговора са освртом да ће се теме из упитника обрађивати – локална самоуправа, документа која издају државни органи, организације са јавним овлашћењима, упис у вртић преко е-управе и сл.).

Предмет обухвата четири теме које нису међусобно независне и неопходно је да се обраде по редоследу којим су наведене. За реализацију часова овог стручног предмета предлаже се следеће:

**Прва тема Службена кореспонденција** се реализује тако да ученици треба да се оспособе да схвате значај израде службене кореспонденције, шта чини службену кореспонденцију, те да га разликују од пословне кореспонденције и да израде одговарајућа службена акта. За тему и остваривање административних задатака користити Упутство о канцеларијском пословању органа државне управе.

**Друга тема** **Јавна администрација Републике Србије**уско је повезанаса предметом *Организација државе* у коме су се ученици упознали са положајем, пословима, органима и организацијом државне управе у Србији, и наставник треба да укаже ученицима на ту везу. Такође, наставник треба да укаже ученицима да су исходи из ове теме добар увод у предмет *Правни поступци* у другом разреду у коме се обрађује управни поступак који првенствено воде органи државне управе. У реализацији се препоручује навођење примера органа локалне управе на територији општине на којој ученици живе, послова које обаљају, а које ученици могу разумети (нпр. упис у школу, потврда да су редовни ученици, захтев за издавање дупликата дипломе или сведочанства, подношење захтева за издавање личне карте или пасоша итд.).

Појмове канцеларијског пословања обрадити користећи оне одредбе Уредбе о канцеларијском пословању органа државне управе и Закон о електронској управи којима се остварују исходи учења.

Специфичност теме за систем безбедности се огледа у томе што се посебно анализира активност Сектора за ванредне ситуације и сваке његове Управе:

Сектор за ванредне ситуације Министарства унутрашњих послова Републике Србије (пожар, поплава, клизишта, земљотрес, технолошка опасност, нуклерарна несрећа, тероризам, НУС-а (неексплодирана убојна средства, временска непогода)

Управа за превентивну заштиту Министарства унутрашњих послова Републике Србије (посебно Одељења за промет и транспорт експлозивних материјала и контролисане робе)

Управа за управљање ризиком и цивилном заштитом (Одељење за планирање и процену ризика; Одељење за координацију и управљање у ванредним ситуацијама; Одељење за јединице цивилне заштите и Одељење за неексплодирана убојна средства НУС

Управа за ватрогасно-спасилачке јединице: Одељење за ватрогасно – спасилачке јединице, Одељење за координацију рада.

Управа за ванредне ситуације у градовима.

**Трећу тему Рад са поштом и актима** реализовати користећи одредбе Уредбе о канцеларијском пословању органа државне управе, Упутства о канцеларијском пословању органа државне управе, одлуке о организацији управе локалне општине како би ученици научили разврставање на организационе јединице (примере, радне импулсе за симулацију даје наставник), у складу са Законом о архивској грађи и архивској делатности, Законом о електронској управи.

Исход везан за материју електронски поднесак реализовати са освртом да правна акта државе Србије регулишу и препознају такав вид комуникације јавне администрације и грађана, те тако Законом о парничном поступку (члан 98), Закоником о кривичном поступку (члан 230), Законом о општем управном поступку (члан 57) и Судским пословником (члан 157а) прописано је да странка може предати суду поднесак и у облику електронског документа. Поднесак израђен као електронски документ физичка и правна лица (странке) предају органима јавне власти путем електронске поште на адресу електронске поште која је од стране органа јавне власти одређена за пријем електронских поднесака (члан 15, став 1. Закона о електронском документу, електронској идентификацији и услугама од поверења у електронском пословању „Службени гласник РС”). Квалификовани електронски потпис има исто правно дејство као и својеручни потпис. Квалификовани електронски потпис може да замени оверу својеручног потписа, ако је то прописано посебним законом (члан 50, став 2. и 3. Закона о електронском документу, електронској идентификацији и услугама од поверења у електронском пословању „Службени гласник РС”.

Код евиденције предмета обрадити садржаје као што су: скраћени деловодник; акти означени као тајни подаци; попис аката ; аутоматска обрада података.

Израдити за потребе симулације пријемни штамбиљ са подацима наведеним у Упутству о канцеларијском пословању органа државне управе. При обради евиденција у делу Вођење евиденције путем аутоматске обраде података, ученици могу израдити базу са неопходним подацима која треба да садржи такав вид евиденције и симулирати евидентирање према радним импулсима које даје наставник.

Архивирање се може урадити анализом Листе категорија која је саставни део Општег акта о начину евидентирања класификовања, архивирања и чувања архивске грађе неког правног лица или анализом чувања грађе у школи (шта се у школи чува од докумената, колико дуго, где се након чувања архивира).

Тајност података реализовати помоћу Закона о заштити података о личности, Закона о заштити о пословној тајни, Закона о тајности података, Уредби о садржини, облику и начину достављања сертификата за приступ тајним подацима, Уредби о начину и поступку означавања тајности података, односно докумената. Анализирати рад Канцеларије Савета за националну безбедност и заштиту података са посебним освртом на издавање сертификата о тајности података.

**Четврту тему Евиденције и извештаји у систему обезбеђења** реализовати користећи обрасце извештаја и специфичних евиденција за сектор безбедности. Користити Правилник о о начину вршења послова техничке заштите и коришћења техничких средстава као и обрасце у оквиру истог.

**Настава у блоку**може се планирати према могућностима школе и реализовати у органима градске или општинске управе, установама са којима школа има сарадњу и у којима ученици могу практично да провере и примене стечена знања и вештине, првенствено кроз рад у писарници, кроз комуникацију са странкама, а затим и кроз праћење рада овлашћених службених лица у вршењу административних послова. Сходно могућностима школе остварити сарадњу са Сектором за ванредне ситуације Министарства унутрашњих послова Републике Србије. На локалном нивоу, Сектор има 27 организационих јединица: четири Управе за ванредне ситуације у Београду, Крагујевцу, Нишу и Новом Саду, и 23 Одељења за ванредне ситуације и то у Бору, Ваљеву, Врању, Јагодини, Кикинди, Панчеву, Сремској Митровици, Ужицу, Шапцу, Краљеву, Лесковцу, Новом Пазару, Пироту, Пожаревцу, Прокупљу, Чачку, Пријепољу, Смедереву, Суботици, Сомбору, Зајечару и Зрењанину. Управе за ванредне ситуације у Новом Саду, Крагујевцу и Нишу у свом саставу имају Одељење за превентивну заштиту, Одељење за управљање ризиком и цивилну заштиту и ватрогасно-спасилачку бригаду.

У зависности од организације рада у школи и у случају немогућности органа градске или општинске управе, установа и др. за пријем ученика, настава у блоку може се у целини реализовати у школи, у другом полугодишту у пет радних дана, односно у трајању од 30 часова у току једне радне недеље.

Препорука је да се часови реализују методама активне наставе, рада на тексту, истраживањем, кроз практичан рад, решавање проблема.

Садржај (предмета) има везу са садржајима других предметима као што су: *Организација државе, Савремена пословна кореспонденција, Јавне исправе и евиденције, Правни поступци, Предузетништво, Основи кривичног права и криминалистике, Заштита од пожара и заштита на раду, Систем и служба обезбеђења и Технички и информациони системи заштите и обезбеђења.*

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

**Формативно оцењивање** односи се на континуирано оцењивање тачности и језичке конструкције усмених излагања ученика, активности на часовима, реализацији радних импулса наставника на часовима вежби. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда мапе ума, практични рад, представљају продукте ученичких постигнућа који се могу користити у оцењивању у свим наставним темама.

**Сумативно оцењивање** може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др. Проверу знања вршити свакако полугодишњим и годишњим тестирањем савладаности градива. Проверу на часовима вежби вршити кроз давање радних задатака који садрже радни процес у више корака са јасном скалом за оцењивање (нпр. прими предмет, додели му ознаку и број, заведе, одреди организациону јединицу, достави органу на рад, комуницира са странком, попуњава обрасце, коверте, уписнике, одложи – архивира предмет...)

Наставник сумативно оцењује и наставу у блоку. Елементи које том приликом узима у обзир при оцењивању могу да буду: редовно похађање наставе у блоку, активност, коментар ментора у органу или организацији у којој се реализовала настава, дневник наставе у блоку (форма и садржина, прегледност, уредност и прилози, тј. састављени и обликовани одговарајући правни акти).

**Назив предмета: Технички и информациони системи заштите и обезбеђења**

**1. ОСТВАРИВАЊА ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| II | 105 |  |  | 30 | 100 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање са техничким и информационим системима заштите и обезбеђења;

– Развијање знања о објектима и системима техничке заштите;

– Оспособљавање ученика за примену система заштите спољног периметра и коришћење алармних система и система видео обезбеђења;

– Оспособљавање ученика за контролу приступа и улаза;

– Оспособљавање ученика за коришћење техничке заштите у мобилним условима;

– Упознавање ученика са критичким тачкама, мерама заштите од злоупотребе рачунарских система и детектовању неовлашћеног прикупљања информација;

– Развијање свести о важности ИКТ система у систему заштите лица, имовине и пословања.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Објекти заштите | 7 |  |  |  |
| 2. | Системи техничке заштите | 9 |  |  |  |
| 3. | Заштита спољног периметра | 15 |  |  | 6 |
| 4. | Алармни системи | 15 |  |  | 6 |
| 5. | Системи видео обезбеђења | 10 |  |  | 6 |
| 6. | Системи за контролу приступа | 15 |  |  | 6 |
| 7. | Системи техничке заштите у мобилним условима | 16 |  |  | 6 |
| 8. | Процена ризика и безбедност у информационим и комуникационим системима | 10 |  |  |  |
| 9. | Детекција неовлашћеног прикупљања информација | 8 |  |  |  |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Објекти заштите** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам објеката заштите  – наведе поделу објеката заштите  – идентификује потенцијалне опасности, ризике, безбедносне зоне и критичне тачке  – наведе важеће стандарде опреме и уређаја у техничкој заштити | – Појам и подела објекта заштите  – Идентификација потенцијалних опасности, ризика, безбедносних зона и критичних тачака  – Важећи стандарди опреме и уређаја у техничкој заштити  **Кључни појмови:** објекти заштите, техничка заштита |
| НАЗИВ ТЕМЕ:**Системи техничке заштите** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам техничке заштите  – опише својства техничке заштите  – разликује системе техничке заштите  – објасни основну улогу контролног центра  – наведе функције контролног центра  – објасни улогу и одговорности запослених у контролном центру  – примењује законске процедуре у процесу заштите података | – Појам и својства техничке заштите  – Подела система техничке заштите  – Контролни центри/собе, системи за комуникацију, системи за напајање  – Заштита података  **Кључни појмови:** контролни центар, заштита података |
| НАЗИВ ТЕМЕ:**Заштита спољног периметра** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам баријера  – упореди различите врсте баријера  – објасни појам физичке баријере  – разликује врсте физичких баријера  – објасни појам и намену  o ограде, капије, замке  o механичке заштите  o електронске баријере  o детектора  o интерфона  o безбедносне расвете  – формира физичке баријере  – демонстрира формирање и употребу ограде, капије, замке  – користи механичку заштиту  – користи електронске баријере  – надгледа употребу детектора  – надгледа употребу интерфона и безбедносне расвете | – Појам баријера  – Подела баријера  – Физичке баријере, врсте и намена  – Ограде, капије, замке  – Механичка заштита  – Електронске баријере  – Детектори  – Интерфони  – Безбедносна расвета  Настава у блоку:  – Формирање и употреба физичке баријере  – Употреба механичке и електронске баријере  – Употреба детектора, интерфона и безбедносне расвете  **Кључни појмови:** физичке баријере, механичке баријере електронске баријере, детектори, интерфони, безбедносна расвета |
| НАЗИВ ТЕМЕ:**Алармни системи** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам и основну намену алармних система  – наведе поделу алармних система  – објасни противпожарне системе као специфичне алармне системе  – наведе елементе алармног система  – објасни основну улогу и основне функције алармне централе  – објасни улогу и функцију алармних сензора  – објасни улогу и функцију индикатора аларма  – опише начине повезивања елемената алармног система  – објасни улогу и начин функционисања система за даљинску дојаву аларма  – разликује улоге и одговорности запослених на пословима праћења алармних система  – користи алармне системе  – примени процедуре након добијања алармног сигнала | – Појам алармних система  – Подела алармних система  – Противпожарни системи као специфични алармни системи  – Елементи алармног система  – Алармне централе  – Алармни сензори  – Индикатори аларма  – Повезивање елемената алармног система  – Системи за даљинску дојаву аларма  Настава у блоку:  – Употреба алармних система  – Процедуре након добијања алармног сигнала  **Кључни појмови:** противпожарни алармни системи, алармне централе, алармни сензори, системи за дојаву аларма |
| НАЗИВ ТЕМЕ:**Системи видео обезбеђења** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам видео обезбеђења  – наведе поделу система видео обезбеђења  – објасни начин рада аналогног система видео обезбеђења  – објасни начин рада дигиталног система видео обезбеђења  – наведе основне елементе система видео обезбеђења  – објасни улогу и начин рада камере  – објасни улогу и начин рада монитора  – објасни значај и улогу система за архивирање снимака  – опише начине повезивања елемената система видео обезбеђења  – разликује улоге и одговорности запослених на праћењу система видео обезбеђења  – користи систем видео обезбеђења  – демонстрира употребу камере  – употребљава монитор као део система видео обезбеђења  – архивира снимак  – приступа архивираном снимку | – Појам видео обезбеђења  – Подела система видео обезбеђења  – Аналогни системи видео обезбеђења  – Дигитални системи видео обезбеђења  – Елементи система видео обезбеђења  – Камере  – Монитори  – Системи за архивирање снимака  – Повезивање елемената система видео обезбеђењa  Настава у блоку:  – Употреба система видео обезбеђења, камере и монитора  – Архивирање снимака и приступ архивираном снимку  **Кључни појмови:** системи видео обезбеђења |
| НАЗИВ ТЕМЕ:**Контрола приступа и улаза** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише контролу приступа  – наведе врсте система за контролу приступа  – објасни методе за идентификацију  – објасни улогу и начин рада:  o електронске картице  o читача електронских картица  o тастатуре за унос шифре  o биометријских сензора  o базе података са правима приступа  – објасни начине повезивања елемената система видео обезбеђења  – објасни контролу уноса предмета  – опише начин функционисања наменских скенера  – наведе врсте наменских скенера  – анализира информације које се добијају прегледом пртљага и људи наменским скенерима  – очита самостално електронску картицу  – користи системе за контролу приступа  – користи методе за идентификацију  – самостално архивира снимак  – демонстрира употребу тастатуре за унос шифара  – демонстрира употребу биометријских сензора  – користи базе података са правима приступа  – демонстрира повезивање елемената система за контролу приступа | – Појам контроле приступа  – Врсте система за контролу приступа  – Методи за идентификацију  – Елемети система за контролу приступа  – Електронске картице  – Читачи електронских картица  – Тастатуре за унос шифре  – Биометријски сензори  – Базе података са правима приступа  – Повезивање елемената система за контролу приступа  – Контрола уноса предмета  – Наменски скенери за преглед пртљага  – Наменски скенери за тело  Настава у блоку:  – Рад са системима за контролу приступа  – Рад са подацима  **Кључни појмови:** електронске картице, биометриски сензори, наменски скенери, метал детекторска врата |
| НАЗИВ ТЕМЕ:**Системи техничке заштите у мобилним условима** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни специфичност мобилних услова техничке заштите  – наведе врсте система техничке заштите које се примењују у мобилним условима  – објасни улогу и начин рада паник тастера  – објасни улогу електротехничке заштите новца  – опише систем електрохемијске заштите новца  – објасни улогу и начин рада аудио и видео комуникација у мобилним условима  – објасни улогу и начин рада сателитског праћења мобилних објеката  – употребљава паник тастера  – користи аудио и видео комуникација  – користи системе за сателитско праћење мобилних објеката (gps праћење) | – Специфичност мобилних услова  – Врсте система техничке заштите које се примењују у мобилним условима  – Паник тастери  – Системи електротехничке заштите новца  – Електрохемијска заштита новца  – Аудио и видео комуникација  – Сателитско праћење мобилних објеката (GPS праћење)  Настава у блоку:  – Употреба аудио и видео комуникација  – Употреба система за праћење мобилних објеката  **Кључни појмови:**системи техничке заштите у мобилним условима |
| НАЗИВ ТЕМЕ:**Процена ризика и безбедност у информационим и комуникационим системима** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе врсте информатичко комуникационих система на основу умрежености  – објасни значај икт система у систему заштите лица, имовине и пословања  – наведе критичне тачке у рачунарском систему организације  – наведе мере заштите од злоупотребе рачунарских система  – објасни систем затворене мреже  – опише врсте напада у информационим и комуникационим системима  – опише системе заштите у икт системима | – Појам, врсте и важност информатичко комуникационих система у систему заштите лица, имовине и пословања  – Критичне тачке у рачунарском систему организације  – Мере заштите од злоупотребе рачунарских система  – Затворене мреже  – Врсте напада у информационим и комуникационим системима  – Системи заштите у ИКТ системима  **Кључни појмови:**затворене мреже, системи заштите у ИКТ системима |
| НАЗИВ ТЕМЕ:**Детекција неовлашћеног прикупљања информација** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе врсте уређаја за неовлашћено прикупљање информација  – наведе техничка средства за детекцију уређаја за неовлашћено прикупљање информација  – опише појам компромитујућег зрачења и начине заштите преноса података  – објасни методе електростатичке заштите  – објасни функционисање и улогу ометача преноса сигнала | – Врсте уређаја за неовлашћено прикупљање информација  – Техничка средства за детекцију уређаја за неовлашћено прикупљање информација  – Компромитујуће електромагнетно зрачење  – Фарадејеви кавези  – Ометачи  **Кључни појмови:**детекција неовлашћеног прикупљања информација |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

На почетку сваке теме ученике упознати са циљевима и исходима наставе, односно учења, планом рада и начинима оцењивања.

Теме се реализују кроз часове теорије и наставе у блоку. Одељење се дели нагрупе приликом реализације наставе у блоку.

**Место реализације наставе:**

Настава се изводи у учионицама са рачунарима и пројекторима, у кругу школе и у другом простору опремљеном за практично поступање.

За реализацију наставних садржаја може се користити и друга доступна литература у области техничких и информационих система заштите и обезбеђења.

Програм предмета усмерава наставника да наставни процес конципира у складу са дефинисаним исходима. Наставник планира сопствене активности и активности ученика које за циљ имају да ученици остваре прописане исходе. У ту сврху наставник бира одговарајуће наставне методе, активности и технике за рад са ученицима. Дефинисани исходи показују наставнику и која су то специфична стручна знања и вештине потребне ученику за даље учење и рад на радном месту техничар обезбеђења. Приликом планирања часа, треба извршити операционализацију датих исхода, разложити их на мање и планирати активности за конкретан час. Важно је имати у виду да се исходи у програму разликују по својој сложености, што значи да се неки могу разложити на мањи број ситнијих исхода и да се могу лакше и брже остварити док је за одређене исходе потребно више времена и активности, као и рада на различитим садржајима. Наставу треба усмерити на остваривање појединачних исхода, бирајући препоручене садржаје или проналазити неке друге садржаје који су усмерени на ефикасније остваривање исхода. Ученике треба оспособљавати за примену стечених знања и у другим предметима.

Приликом реализације наставе у блоку омогућити ученицима да се кроз практичан рад и најбоље примере праксе оспособе за остваривање исхода. Наставу у блоку организовати у сарадњи са организацијама које поседују најсавременије техничке и информационе безбедносне системе. Настава у блоку може да се реализује у оквиру тема у којима су препоручени садржаји и дати исходи али може да се реализују и другачије, по завршетку неколико тема. Важно је да сви исходи који су дати буду достигнути односно да ученици на настави у блоку имају могућности да користе уређаје у реалним условима.

Приликом реализације теоријске и наставе у блоку, вршити корелацију између наставних садржаја који су међусобно повезани.

Прву тему – **Објекти заштите** реализовати путем предавања уз упознавање ученика са појмом и поделом објеката заштите уз представљање ученицима потенцијалних опасности, ризика, безбедносних зона и критичних тачака и упознавања са важећим стандардима опреме и уређаја у техничкој заштити. Наставник посебну пажњу усмерава на праћење остваривања исхода учења ове теме јер је она повезана са осталим темама и на то треба да укаже ученицима.

Другу тему – С**истеми техничке заштите**реализовати путем предавања и упознавања ученика са појмом, својствима, поделом система техничке заштите и основном улогом и функцијом контролног центра, система за комуникацију и система за напајање. Потребно је да ученици разумеју функционисање целокупног система техничке заштите.

Трећу тему –**Заштита спољног периметра**реализовати путем предавања уз упознавање ученика са практичним примерима кроз модификовано предавање, презентације, симулације и дискусије уз пружање могућности ученицимада након теоријске наставе учествују у практичном поступању у настави у блоку у опремљеним просторијама школе или другим организацијама, примењујући стечена знања уз демонстрирање начина формирања и употребе физичке баријере, ограде, капије, замке, механичке заштите, електронске баријере, затим демонстрирање начина употребе детектора, интерфона и безбедносне расвете и сл.

Четврту тему – **Алармни системи**реализовати путем предавања и примера који ученици препознају. Препорука је да наставник користи методе презентације и симулације како би ученици лакше остварили исходе.

Пету тему**– Системи видео обезбеђења** реализовати путем предавања уз упознавање ученика са практичним примерима кроз модификовано предавање, презентације, симулације и дискусије уз пружање могућности ученицимада након теоријске наставе учествују у практичном поступању у настави у блоку у опремљеним просторијама школе или другим организацијама, примењујући стечена знања уз демонстрирање начина коришћења система видео обезбеђења, аналогног система видео обезбеђења, дигиталног видео обезбеђења, употребу камере, монитора као и да самостално архивирају снимке.

Шесту тему **– Контрола приступа и улаза**реализовати путем предавања уз упознавање ученика са практичним примерима кроз модификовано предавање, презентације, симулације и дискусије уз пружање могућности ученицимада након теоријске наставе учествују у практичном поступању у настави у блоку у опремљеним просторијама школе или другим организацијама и да примењујући стечена знања користе системе за контролу приступа и методе за идентификацију, демонстрирају употребу електронске картице, читача електронских картица, тастатуре за унос шифара, биометријских сензора, користе базе података са правима приступа и демонстрирају повезивање елемената система за контролу приступа. Ученике упознати са наменским скенерима, врстама и њиховом улогом али и степеном зрачења тих уређаја како би уочили да су то безбедни уређаји за употребу.

Седму тему –**Системи техничке заштите у мобилним условима**реализовати путем упознавања ученика са системом техничке заштите у мобилним условима и примера који су њима блиски уз пружање могућности ученика да се са темом упознају и у реалним условима и да након теоријске наставе учествују у практичном поступању у настави у блоку у опремљеним просторијама школе или другим организацијама, примењујући стечена знања демонстрирају употребу система техничке заштите у мобилним условима, паник тастера, аудио и видео комуникација и сателитског праћења мобилних објеката (GPS праћење).

Осму тему –**Процена ризика и безбедност у информационим и комуникационим системима**реализовати путем предавања и упознавања ученика са појмом, врстама и важности ИКТ система у систему заштите лица, имовине и пословања уз примере злоупотребе рачунарских мрежа. Размотрити рад у групама где би ученици кроз презентације, симулације и дискусије предлагали најбоље начине заштите система.

Девету тему-**Детекција неовлашћеног прикупљања информација**реализовати путем предавања и упознавања ученика са врстама уређаја за неовлашћено прикупљање информација и техничким средствима за детекцију уређаја за неовлашћено прикупљање информација уз пружање могућности ученицима да се кроз анимацију принципа дејства упознају са компромитујућим електромагнетним зрачењем, фарадејевим кавезом и ометачима.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (практичних радова), кратких блиц тестова, итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, практични рад, представљају продукте ученичких постигнућа који се могу користити у оцењивању у свим наставним темама.

Сумативно оцењивање може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

**Назив предмета: Радно право**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| II | 70 |  |  |  | 70 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са условима за заснивање радног односа, његовим врстама и начинима престанка, као и облицима рада ван радног односа;

– Оспособљавање ученика за ефикасно организовање радног времена;

– Упознавање ученика са зарадом и другим примањима запосленог, врстама одмора и одсуства и њиховим значајем за унапређивање процеса рада код послодавца као и са врстама одговорности запослених

– Оспособљавање ученика за примену знања и вештина при доношењу пратећих правних аката у поступку заснивања и престанка радног односа и остваривања и заштите права запослених на раду и по основу рада;

– Развијање ставова и вредности значајних за живот и рад у савременом друштву, заснованих на тачности, систематичности и одговорности у раду, култури дијалога са послодавцем, хуманости, толеранцији, солидарности, уважавању различитости и роднe равноправности, одсуству дискриминације и поштовању других људских права у области рада као и важности сталног праћења промена правних прописа у области радних односа.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Настанак, развој и извори радног права | 4 | - | - | - |
| 2. | Радни однос и рад ван радног односа | 6 | - | - | - |
| 3. | Заснивање радног односа | 6 | - | - | - |
| 4. | Распоређивање запослених | 6 | - | - | - |
| 6. | Радно време | 8 | - | - | - |
| 7. | Одмори и одсуства | 6 | - | - | - |
| 8. | Безбедност и заштита запослених | 10 | - | - | - |
| 9. | Зарада, накнада зараде и друга примања | 8 | - | - | - |
| 10. | Одговорност запослених | 6 | - | - | - |
| 11. | Престанак радног односа | 6 | - | - | - |
| 12. | Заштита права запослених | 4 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Настанак, развој и извори радног права** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе предмет, садржину и разлоге за настанак радног права  – наведе место и значај радног права у правном систему Републике Србије  – разликује домаће и међународне изворе радног права  – опише специфичности, врсте и поступак закључивања колективног уговора  – наведе опште акте послодавца којима се уређује радни однос | – Радно право – појам, предмет и садржина  – Место и значај радног права у правном систему Републике Србије  – Појам и подела извора радног права  – Домаћи извори радног права (општи акти државних органа и аутономни акти)  **Кључни појмови:** предмет, настанак и извори радног права, домаћи и међународни извори |
| НАЗИВ ТЕМЕ: **Радни однос и рад ван радног односа** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појмове запослени и послодавац  – опише битне елементе радног односа и карактеристике фаза у развоју радног односа  – разликује уређивање радног односа у државним, органима, јавним службама, привредним друштвима, банкама, установама и другим организацијама  – опише облике рада ван радног односа | – Радни однос – појам, елементи, настанак и развој  – Општи и посебан режим уређивања радног односа  – Карактеристике уређивања радног односа у државним и покрајинским органима и органима локалне самоуправе  – Карактеристике уређивања радног односа у привредним друштвима, банкама и другим финансијским организацијама  – Карактеристике уређивања радног односа у јавним службама  – Рад ван радног односа  o Привремени и повремени послови  o Допунски рад  o Уговор о делу  o Уговор о стручном оспособљавању и усавршавању  o Волонтерски рад  **Кључни појмови**:елементи радног односа, настанак и развој, карактеристике, рад ван радног односа |
| НАЗИВ ТЕМЕ:**Заснивање радног односа** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише услове, радње и њихов редослед у поступку заснивања радног односа  – разликује пратеће акте у поступку заснивања радног односа (одлука о потреби заснивања радног односа, оглас и пријава на оглас, позив на интервју за заснивање радног односа, одлука о избору кандидата по огласу, обавештење о резултату избора кандидата, једноставан пример уговора о раду)  – разликује претходну проверу радних способности и пробни рад  – опише основне карактеристике – правну природу уговора о раду  – разликује радни однос на одређено и неодређено време  – дефинише појмове приправник, приправнички стаж и стручни испит | – Услови за заснивање радног односа  – Поступак заснивања радног односа  o Одлука о потреби заснивања радног односа  o Пријава потребе за запошљавањем  o Јавно оглашавање слободних послова (радних места)  o Подношење пријаве на оглас  o Претходна провера радних способности  o Одлучивање о избору кандидата  o Закључивање уговора о раду  o Ступање на рад  o Пробни рад  – Карактеристике уговора о раду  – Трајање радног односа – радни однос на неодређено и одређено време  – Трајање радног односа лица са посебним овлашћењима и функционера  – Приправници  **Кључни појмови:** заснивање радног односа, услови, поступак, уговор о раду, трајање радног односа, приправници |
| НАЗИВ ТЕМЕ:**Распоређивање запослених** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе основне принципе распоређивања запослених и значај распоређивања за запосленог и послодавца  – разликује врсте распоређивања запослених  – наведе разлоге за измену уговорених услова рада на захтев послодавца  – опише специфичности упућивања запосленог на рад код другог послодавца | – Принципи и значај распоређивања запослених  – Врсте распоређивања запослених  – Распоређивање приликом заснивања радног односа  – Распоређивање у току трајања радног односа – измена уговорених услова рада (премештај на други одговарајући посао, премештај у друго место рада и упућивање на рад код другог послодавца)  **Кључни појмови:** принципи и врсте распоређивања запослених, анекс уговора о раду |
| НАЗИВ ТЕМЕ:**Радно време** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – упореди појединачна и колективна права запослених  – разликује врсте радног времена према трајању и према распореду  – наведе разлоге и ограничења за прерасподелу радног времена  – састави одлуке директора привредног друштва и руководиоца државног органа о распореду и прерасподели радног времена | –  Врсте права запослених  – Појам и врсте радног времена  o Врсте радног времена према трајању  o Пуно радно време  o Непуно радно време  o Скраћено радно време  o Прековремени рад  – Распоред радног времена – врсте радног времена према распореду  o Једнократно и двократно радно време  o Дневни и ноћни рад  o Рад у исто време и рад у сменама  – Прерасподела радног времена  **Кључни појмови:** врсте, распоред и прерасподела радног времена |
| НАЗИВ ТЕМЕ:**Одмори и одсуства** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише значај, врсте, трајање и начин коришћења одмора  – разликује плаћено и неплаћено одсуство  – наведе разлоге за мировање радног односа  – састави захтев за коришћење плаћеног одсуства, решења о годишњем одмору, плаћеном и неплаћеном одсуству | – Одмори – појам, значај и врсте  – Одсуства појам и врсте  – Мировање радног односа  **Кључни појмови**: врсте одмора, врсте одсуства, мировање радног односа |
| НАЗИВ ТЕМЕ:**Безбедности и заштита запослених** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе најмање три превентивне мере у циљу безбедности и заштите здравља на раду  – упореди најзначајније обавезе и одговорности послодавца и права и обавезе запослених у вези са безбедношћу и заштитом живота и здравља запослених и заштитом животне средине  – наведе видове заштите моралног интегритета запослених  – разликује врсте посебне заштите запослених  – попуни образац извештаја о повреди на раду  – представи пример акта о процени ризика за послове код послодавца | – Заштита запослених – појам и врсте  – Превентивне мере у обезбеђивању заштите здравља на раду  – Обавезе и одговорности послодавца у вези са безбедношћу и заштитом живота и здравља запослених  – Права и обавезе запослених у вези са безбедношћу и заштитом живота и здравља  – Заштита моралног интегритета запослених (забрана дискриминације, забрана злостављања на раду, заштита личних података запослених, заштита од злоупотребе права)  – Посебна заштита запослених (заштита омладине, материнства и особа са инвалидитетом и запосленог са здравственим сметњама)  **Кључни појмови:** заштита запослених, превентивне мере, права и обавезе запосленог и послодавца, заштита моралног интегритета, посебна заштита |
| НАЗИВ ТЕМЕ:**Зарада, накнада зараде и друга примања** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни структуру зараде  – опише функцију минималне зараде  – разликује примања запосленог која му исплаћује послодавац  – разликује бруто и нето зараду  – наведе значај и врсте евиденција зараде и накнаде зараде | – Зараде – појам и структура  – Минимална зарада  – Накнада зараде и накнада трошкова  – Обрачун зараде и накнаде зараде  – Евиденција зараде и накнаде зараде  **Кључни појмови:**  структура зараде, накнада зараде, друга примања, обрачун и евиденција зараде |
| НАЗИВ ТЕМЕ:**Одговорност запослених** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе услове и облике одговорности за повреду радне обавезе према Закону о раду и Закону о државним службеницима  – опише ток дисциплинског поступка, застарелост покретања и вођења поступка  – наведе дисциплинске казне и дисциплинске мере  – опише врсте и значај удаљења запосленог са рада  – објасни услове и врсте одговорности запосленог и послодавца за проузроковану штету  – опише поступак утврђивања и надокнаде штете | – Врсте одговорности запослених  – Појам дисциплинске одговорности  – Повреда радне обавезе  – Различити облици одговорности за повреду радне обавезе  – Покретање и вођење дисциплинског поступка  – Врсте и одмеравање дисциплинских казни – мера  – Накнада штете – појам и врсте  – Одговорност запосленог и одговорност послодавца  – Утврђивање и накнада штете  **Кључни појмови:** дисциплинска одговорност, дисциплински поступак, дисциплинске казне и мере, накнада штете |
| НАЗИВ ТЕМЕ:**Престанак радног односа** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе разлоге за престанак радног односа  – анализира поступак у случају отказа од стране послодавца и отказни рок  – разликује одговарајуће акте у поступку престанка радног односа  ○ захтев за отказ запосленог,  ○ споразум о престанку радног односа,  ○ решење по захтеву за отказ запосленог,  ○ упозорење на отказ,  ○ решење о отказу послодавца из других разлога | – Престанак радног односа – појам и разлози  – Споразумни престанак радног односа  – Отказ запосленог  – Отказ од стране послодавца (разлози, поступак, отказни рок)  **Кључни појмови**: разлози престанка радног односа, споразумни престанак, отказ запосленог и послодавца, отказни рок |
| НАЗИВ ТЕМЕ:**Заштита права запослених** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе облике заштите појединачних права запослених  – разликује индивидуални и колективни радни спор  – објасни штрајк као метод решавања колективних радних спорова  – наведе значај информисања запослених | – Заштита појединачних права запослених (индивидуални радни спор, заштита споразумним путем, судска заштита и инспекцијска заштита)  – Колективни радни спор (штрајк као метод решавања колективних радних спорова)  – Право запослених на информисање  – Права незапослених лица  **Кључни појмови:** заштита појединачних и колективних права запослених, право на информисање, права незапослених |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Програм наставе и учења предмета Радно право заснован је на тематском приступу у другом разреду, а предмет обухвата укупно дванаест наставних тема. Наставне теме нису међусобно независне. Стога, неопходно је да се реализују по редоследу како су изложене због природе и условљености наставних садржаја које обрађују, као и због повезаности врста и нивоа исхода учења.

Настава је теоријска и реализује се у учионици.

На почетку сваке теме наставник упознаје ученике са њеним циљем. Исходи су крупнији и наставник, при реализацији, одређује дубину и обим обраде садржаја и динамику рада, водећи рачуна да се не наруши целина програма учења, односно да свака тема добије адекватан обим и време и да се планирани циљеви и исходи учења остваре. Треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима, што захтева већу ангажованост и укључивање ученика, разноврсне методе, велики број примера и коришћење информација из различитих извора.

С обзиром на природу нове наставне материје са којом се ученици нису сусретали у претходном школовању, наставник треба да од почетка заинтересује ученике за материју која се обрађује, повезујући је са примерима из реалног живота и чињеницом да ће сваки појединац током свог живота и рада проћи кроз ситуације које су уређене радним правом као самосталном граном права у нашем правном систему.

**У теми** **Настанак, развој и извори радног права**потребно је напоменути ученицима да исходи и препоручени садржаји имају циљ да ученицима приближе разлоге који су довели до настанка радног права, тј. заштитничког законодавства и оправданост радничке борбе за остваривање и заштиту својих права, с обзиром да је данас право на рад једно од основних људских права прописано Универзалном декларацијом о људским правима ОУН – ,,Свако има право на рад, на слободан избор запослења, на правичне и задовољавајуће услове рада и на заштиту од незапослености’’**.**Извори радног праваобрађује домаће и међународне правне акте који су извори радног права и који утврђују значајне стандарде у области регулисања радних односа. Ученике треба усмерити на врсте извора и њихову хијерархију, посебно код домаћих извора. Битно је да им се приближе специфичности колективног уговора (две врсте правних норми, уговорне стране...) у односу на остале домаће изворе којима се уређује радни однос (најбоље на примерима интересантних и њима блиских правних норми колективног уговора, на пример у просвети). Ученицима посебно треба скренути пажњу на акте две међународне организације: *први*је *Универзална декларација о људским правима ОУН,* која представља општи идеал права и слобода који треба да остваре сви народи и све нације, а *други су* *конвенције Међународне организације рада*чији је циључвршћивање трајног мира у свету обезбеђивањем социјалне правде.  Наставник за сваку тему процењује најбољи однос часова обраде и обнављања, узимајући у обзир структуру одељења и темпо реализације.

**Друга тема –** **Радни однос и рад ван радног односа**има циљ да ученици схвате битне елементе радног односа и разликују га од других облика рада који нису радни однос. Такође је битно да им наставник укаже на општи и посебан режим уређивања радног односа на примерима радног односа из различитих облика рада (у државним органима, јавним службама, привредним друштвима итд.). Том приликом *наставник треба да објасни генерални однос општег и посебног у праву* (lex specialis derogat legi generali) и да тај однос повеже са односом општег и посебног управног поступка, који су ученици на почетку обрадили у предмету правни поступци у другом разреду. Ученицима треба скренути пажњу да је остварење исхода ове теме у директној вези са врстом и нивоом исхода које треба да остваре у теми Заснивање радног односа. Да би се ученицима приближили облици рада ван радног односа, неопходно је изабрати адекватне примере из реалног окружења за сваки облик тог рада и уз ангажовање ученика израдити адекватне примере уговора. При обради и обнављању градива о радном односу, неопходно је приближити га ученицима кроз примере радних односа који су им блиски из реалног окружења (на пример, радни однос наставника, лекара, полицијских службеника, банкарских службеника, кувара, трговаца итд.).

**Трећа тема – Заснивање радног односа**обрађује првенствено услове за заснивање и радње у поступку заснивања радног односа. У обради садржаја о заснивању радног односа треба користити ученичка сазнања о тим појмовима са којима су се срели у реалном окружењу, у породици, преко писаних и електронских медија. Од ученика се очекује да наведу или опишу или разликују поједине радње, као и да саставе пратеће акте у поступку заснивања радног односа. Наставник треба да изабере најпогодније методе (демонстрација примера, симулација појединих радњи у поступку заснивања радног односа, студија случаја, рад на тексту) и осмисли задатке како би израда аката у поступку заснивања радног односа помогла ученицима у остваривању нивоа утврђених исхода. Посебну пажњу треба посветити изради једноставног примера уговора о раду и објашњењу његових карактеристика кроз навођење примера.

**Четврта тема – Распоређивање запослених**обрађује распоређивање запосленогкако при заснивању радног односа, тако и током трајања радног односа и ученицима треба објаснити значај распоређивања за послодавца и запосленог. Ученицима посебно треба скренути пажњу на чињеницу да свака промена у распоређивању запосленог или промена неког другог услова из уговора о раду представља разлог за закључивање анекса уговора о раду – због промењених уговорених услова рада. Да би се делотворније остварио ниво исхода, потребно је са ученицима саставити неколико примера анекса уговора о раду због различитих случајева распоређивања и тако их усмерити и оспособљавати да самостално примењују знања на реалне ситуације. Може се организовати и групни рад са различитим задацима за групе, а затим презентовање продуката групног рада и дискусија.

Наставник треба да скрене пажњу ученицима на све актуелнију **тему** **Безбедност и заштита запослених**, посебно на права и обавезе запосленог и послодавца у вези са безбедношћу и заштитом живота и здравља запослених. *Ту тему треба да повеже са императивом времена у коме живимо, а то је заштита животне средине*. Ради остварења тог циља и прописаног исхода, *наставницима се препоручује да организују заједнички час са наставником екологије и на тај начин упуте ученике на повезивање знања из та два предмета*. Такође, наставник треба да инсистира на остварењу исхода у погледу видова заштите моралног интегритета запослених, на нивоу ,,*наведе* видове заштите моралног интегритета запослених’’, због све чешћих злоупотреба у погледу дискриминације запослених, злостављања на раду (мобинг) и злоупотребе личних података запослених.На часовима вежби*ученици могу**и кроз измењене игре улога да симулирају ситуације у којима је дошло до повреде неког вида моралног интегритета запосленог или обавезе послодавца да предузме одређену меру у циљу обезбеђења и заштите здравља запосленог.*

У теми**Зарада, накнада зараде и друга примања**наставник се руководи нивоима утврђених исхода, с тим да неће од ученика захтевати да обрачунавају зараду, већ само да опишу начин на који се обрачунава зарада и накнада зараде (појмови нето зарада и бруто зарада) и тиме ће се руководити у реализацији садржаја. Такође, акценат је на објашњењу структуре зараде и евиденцији зараде.

У обради теме **Одговорност запослених**наставник треба да укаже ученицима на две врсте одговорности запослених, дисциплинску и материјалну одговорност, тј. одговорност за накнаду штете. Посебно треба да нагласи ученицима да се дисциплински поступак не води код послодаваца на које се односи Закон о раду (повреда радне обавезе представља разлог за отказ уговора о раду), већ га воде само државни органи и установе на које се односи Закон о државним службеницима.

У теми **Престанак радног односа**наставник треба да ученицима посебно скрене пажњу на поступак у случају отказа од стране послодавца, јер непредузимање неке радње у том поступку повлачи незаконитост отказа. Такође треба да упозори ученике на виши ниво тог исхода ,,*анализира* поступак у случају отказа од стране послодавца’’ и тиме се руководи у реализацији препорученог садржаја. Тај исход остварује се кроз часове теорије, али и часове вежби на којима ученици треба да овладају вештином израде пратећих аката у поступку престанка радног односа.

Тему **Заштита права запослених**треба обрадити информативно, на нивоу прописаних исхода.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Вредновање ученичких постигнућа треба да буде у функцији развијања способности одговорног грађанина за живот и рад у друштву заснованом на основним моралним начелима и вредностима правде, истине, слободе, поштења и личне одговорности.

**Формативно оцењивање** ученика је континуиран процес који се одвија на сваком часу ради праћења и давања информација о напредовању и постигнућима ученика. Сходно томе, оно подразумева и давање упутстава и препорука за унапређивање процеса учења, подстицање ученичке самопроцене и уочавање недостатака у учењу, а све у циљу оснаживања ученика и пружања помоћи у планирању будућег учења и његовом оспособљавању за самостално учење и самооцењивање. Свака похвала ученика је додатни подстицај. Наставник треба да процени које ће методе и технике да користи у оцењивању, имајући у виду ниво исхода, првенствено у другом разреду.

*Све наставне методе поменуте у Упутству за дидактичко-методичко остваривање програма предмета могу се користити као инструменти формативног оцењивања уз добро и прецизно утврђене индикаторе и аспекте.*Код планирања оцењивања, избора метода, техника и инструмената оцењивања, неопходно је да се *прави разлика између пројектне, проблемске и истраживачке наставе, иако су врло сличне*. Рад на пројекту има нагласак на продукту пројекта, проблемска настава (студија случаја) има нагласак на решавању проблема, а истраживачка настава нагласак на проналажењу информација. Стога, *наставник треба да изабере најпогодније методе сходно нивоу исхода које проверава*.

Тако је, на пример, **студија случаја**(објашњена у дидактичко-методичком упутству) веома корисна за формативно оцењивање, у једноставнијој и сложенијој форми, са питањима, прилагођена узрасту ученика у другом, трећем или четвртом разреду. За припрему студије случаја (контекст задатка, осмишљавање сценарија) могу се користити новински чланци, фотографије или аудио-снимци, текстови са интернета и др. у погледу заснивања и престанка радног односа, одговорности запослених, заштиту колективних и појединачних права запослених, заштиту здравља запослених са повезивањем заштите животне средине, права из здравственог и пензијског осигурања итд. Посебно је значајно да наставник остави ученику довољно времена за анализу студије случаја, да пронађе решења и да ,,припреми тражени финални производ (на пример, презентацију или писани извештај). Време за рад мора бити добро одмерено и унапред утврђено.’’ Студија случаја као инструмент формативног оцењивања пружа могућност и за разматрање задатка у групи, те може да буде и доказ о компетенцијама за групни рад (рад у тиму) и комуникацију и организацију – критички однос према свом и туђем раду, напредовање у развијању способности рада у групи, самостално проналажење информација итд. Продукти различитих задатака група могу и да илуструју целокупан поступак, на пример, поступак заснивања или престанка радног односа, дисциплински поступак итд. Ова метода погодна је за оцењивање у свим предложеним темама.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди *образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5.* Критеријуми за оцењивање формирају се на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују. Код **оцењивања**истраживачког рада морају се утврдити основни параметри за оцењивање као што су, на пример: аутентичност, познавање материје, резултати истраживања, садржај и форма презентације (видео или неки други облик) итд. Сваки параметар се оцењује бодовима на основу утврђене скале и претвара се у бројчану оцену.

На пример, **за оцену презентације,**наставник треба да предвиди елементе (критеријуме) за вредновање и бодовање, као што су, на пример: Успостављање контакта са аудиторијумом – почетак презентације, структура и прегледност презентације, садржај презентације, аргументација и стручна терминологија, оригиналност идеје, визуелни ефекат презентације – примена медија/средстава за визуeлизацију, визуелни наступ (гардероба, гестикулација, мимика), гласност, брзина (темпо) разумљивост и граматичка правилност излагања, одговори на питања након презентације и сл. Сходно томе наставник треба да креира обрасце са елементима за оцењивање есеја, усменог излагања и др. у циљу обезбеђења објективности континуираног оцењивања, и да са њима упозна ученике. **За вредновање усменог излагања,**на пример, образац за оцењивање би могао да садржи и следеће елементе: *Стручне компетенције* – примена стручне терминологије, познавање наставног садржаја, способност решавања проблема и доношења одлука, успостављање корелације различитих наставних садржаја, креативност и иновативност; *Социјалне компетенције* – активно учешће у групном раду, уважавање и прихватање различитих мишљења, спремност да прихвати и упути конструктивну критику; *Методске компетенције* (понашање у раду) – описује податке који су тражени, решава задатак у предвиђеном времену, учи из својих и туђих грешака итд. Поменуте елементе за оцењивање усменог излагања наставник може да вреднује тако што ће предвидети број бодова за сваку констатацију квалитета, на пример, одговара захтевима: потпуно, великим делом, делимично и веома мало. То су само неки примери.

**Симулирање одређеног поступка или појединих радњи**(на пример*,* симулација поступка заснивања и поступка престанка радног односа, дисциплинског поступка),првенствено на вежбама у трећем разреду, подразумева да ученици предузимају одређене радње у поступку (индивидуално или групно, у зависности од природе поступка) по редоследу и на начин који је утврђен законом или другим прописом. Пожељно је да наставник утврди јасне критеријуме оцењивања симулације кроз бодовање, на пример, тачности редоследа сваке предузете радње, тачности предузете радње, креативности ученика и др., с обзиром на врсту симулације (по угледу на утврђене критеријуме бодовања презентације, есеја и сл.).

Посебну пажњу наставник треба да обрати на објективно *оцењивање примењених ученичких знања и стечених вештина на часовима вежби*, на основу унапред утврђених критеријума и начина бодовања. Наставник треба да редовно прати развој вештина код ученика у изради аката. **Ученицима који остварују исходе на вишем нивоу***наставник треба да омогући да кроз одговарајуће проблемске задатке, пројектно учење и истраживачки рад додатно напредују уз његову помоћ и подстицај и тако их додатно оснажи кроз истицање задовољства њиховим радом.*

Блиц тестови, усмено излагање, активност на часу, презентација, израда мапе ума, практични радови – израђени правни акти и др. представљају продукте ученичких постигнућа који се могу користити у оцењивању у свим наставним темама.

**Сумативно оцењивање**може да се практикујена крају обрађенетеме кроз усмено излагање или тест (за разлику од блиц – кратког теста код формативног оцењивања) са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика (циљ је да ученици стекну функционална знања – знање ради примене, а не знање ради знања). *Тест је посебно погодан за оцењивање остварености прописаних исхода на крају сваке теме* јер наставнику даје објективну повратну информацију о нивоу остварених исхода у теми и указује на исходе и садржаје које ученици нису на очекиваном нивоу савладали. Он мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др. Препорука је да се провера остварености прописаних исхода врши полугодишњим и годишњим тестирањем.

**Назив предмета: Правни поступци**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| II | 70 |  |  |  | 70 |
| III | 70 | 35 |  |  | 105 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са општим управним поступком и управним спором, прекршајним и кривичним поступком;

– Развијање вештина израде, попуњавања и обликовања одговарајућих правних аката у управном поступку, управном спору, прекршајном, кривичном поступку;

– Оспособљавање ученика за примену стечених знања и вештина при доношењу одлука и решавању проблема из свакодневног живота;

– Развијање ставова о важности праћења промена правних прописа у области управног поступка, управног спора, прекршајног и кривичног поступка;

– Оспособљавање ученика за комуникацију са органима јавне власти, привредним субјектима и другим организацијама.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: други**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Општи управни поступак | 50 | - | - | - |
| 2. | Управни спор | 20 | - | - | - |

**Разред: трећи**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Одговорност за прекршај | 5 | 3 | - | - |
| 2. | Основни појмови прекршајног поступка | 9 | 4 | - | - |
| 3. | Основни појмови кривичног поступка | 12 | 6 | - | - |
| 4. | Предистражни поступак | 12 | 6 | - | - |
| 5. | Покретање кривичног поступка – Истрага | 12 | 6 | - | - |
| 6. | Оптужење | 10 | 5 | - | - |
| 7. | Главни претрес, пресуда и жалба | 10 | 5 | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Општи управни поступак** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише општи управни поступак и однос општег и посебног управног поступка  – разликује основна начела управног поступка  – дефинише појам управне ствари  – опише врсте и сукоб надлежности  – наведе разлоге за изузеће службеног лица  – разликује појмове страначка и процесна способност и страначка легитимација  – разликује врсте заступника у управном поступку  – састави опште и посебно пуномоћје за заступање у поступку  – наведе основне фазе управног поступка и њихов значај  – наведе начине покретања управног поступка  – састави поднесак – захтев за покретање управног поступка  – евидентира и потврди пријем поднеска према редоследу пријема  – потврди пријем поднеска у електронској форми  – отклони грешке (недостатке) у неуредном поднеску  – опише начине општења органа и странака у управном поступку  – разликује врсте достављања  – припреми акте за достављање  – састави забелешку на спису о датом обавештењу  – састави позиве за странку и друге учеснике у управном поступку  – објасни врсте и начин рачунања рокова  – наведе разлоге враћања у пређашње стање  – разликује непосредно одлучивање и испитни поступак  – разликује врсте доказних средстава у управном поступку  – састави различите врсте записника о радњама предузетим у управном поступку (са усмене  – расправе, о саслушању сведока и др.)  – објасни појам, значај и дејство поравнања  – састави записник о поравнању  – наведе саставне делове решења у управном поступку и њихов значај  – разликује одбацивање и одбијање захтева  – изради пример решења којим се одлучује о предлогу за враћање у пређашње стање  – састави типске примере решења у управном поступку (о одбијању и одбацивању захтева, о усвајању захтева и признавању права или наметању обавезе странци)  – опише закључак као управни акт  – састави закључак о изузећу службеног лица овлашћеног за вођење управног поступка и закључак о изузећу записничара  – састави пример жалбе у случају ,,ћутања управе’’  – опише дејство жалбе, разлоге за одбацивање и одбијање жалбе  – састави типско решење о одбијању жалбе на задате елементе  – симулира ток првостепеног управног поступка  – опише рад другостепеног органа по жалби  – дефинише појам коначног управног акта  – објасни својство правноснажности и извршности управног акта  – опише фазе у поступку управног извршења  – наведе врсте и значај ванредних правних средстава. | – Управни поступак – појам, предмет, начела општег управног поступка, однос општег и посебног управног поступка  – Појам и врсте надлежности  – Надлежност органа и службено лице у управном поступку  – Изузеће службеног лица  – Учесници у управном поступку  – Заступници странака  – Општење органа и странака у управном поступку – поднесци, разгледање списа и обавештавање о току поступка  – Радње органа – обавештавање и достављање као облик обавештавања  – Одржавање реда у управном поступку  – Рокови и враћање у пређашње стање  – Трошкови управног поступка  – Фазе управног поступка  – Покретање управног поступка  – Непосредно одлучивање у управном поступку  – Испитни поступак и усмена расправа  – Доказивање и врсте доказних средстава  – Поравнање  – Решење (форма и саставни делови) и закључак  – Рок за доношење решења и ,,ћутање управе’’  – Жалба – појам, рок, дејство, садржина и разлози жалбе у управном поступку  – Другостепени управни поступак  – Коначност, извршност и правноснажност решења  – Ванредна правна средства  – Управно извршење  **Кључни појмови:** општи управни поступак, начела, надлежност, учесници, радње органа и странака, рокови, фазе управног поступка, решење, жалба |
| НАЗИВ ТЕМЕ:**Управни спор** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам, предмет, странке и надлежност суда у управном спору  – наведе саставне делове тужбе којом се покреће управни спор  – састави примере управносудских тужби на задате елементе  – опише дејство тужбе и разлоге за одбацивање тужбе у управном спору  – састави решење о одбацивању тужбе на задате елементе  – објасни врсте, састав и дејство пресуде у управном спору  – обликује пресуду у управном спору на задате елементе | – Предмет управног спора  – Надлежни суд у управном спору  – Странке у управном спору  – Покретање управног спора – тужба (рок, предаја, садржина, дејство, разлози)  – Претходни поступак у управном спору – разлози за одбацивање тужбе  – Утврђивање чињеница – усмена расправа  – Пресуда у управном спору – врсте, састав, дејство, обавезност извршавања  **Кључни појмови**: управни спор, управни суд, странке, управносудска тужба, пресуда |

**Трећи разред**

|  |  |
| --- | --- |
| НАЗИВ ТЕМЕ:**Одговорност за прекршај** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе начине, место и време извршења прекршаја  – наведе субјекте одговорности за прекршај  – разликује нужну одбрану и крајњу нужду, стварну и правну заблуду  – разликује умишљај и нехат као облике виности  – наведе прекршајне санкције  – опише одговорност малолетника  – обликује решења о изрицању васпитних мера малолетнику (укор, посебне обавезе, мера појачаног надзора) | – Прекршај – појам прекршаја, начин, место, време извршења прекршаја  – Одговорност за прекршај (субјекти, виност, заблуда)  – Прекршајне санкције (казне, казнени поени, опомена, заштитне мере, васпитне мере)  – Одговорност малолетника – васпитне мере  – Мере упозорења и усмеравања (укор и посебне обавезе)  – Мере појачаног надзора  – Решења о изрицању васпитних мера малолетнику  Препоручене вежбе:  – Анализа начина, места и времена извршења прекршаја према задатим параметрима и разликовање облика виности и заблуде при извршењу прекршаја према задатим параметрима (на конкретном примеру)  – Презентовање разлике између прекршајних санкција  – Анализа одговорност малолетника према задатим параметрима (на конкретном примеру, случају) и Решење о изрицању васпитне мере малолетнику  **Кључни појмови:** прекршаји, одговорност за прекршај, прекршајне санкције, одговорност малолетника |
| НАЗИВ ТЕМЕ:**Основни појмови прекршајног поступка** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разликује субјекте у прекршајном поступку  – опише начине покретања прекршајног поступка  – разликује пресуду и решење у прекршајном поступку  – састави захтев за покретање прекршајног поступка  – попуни образац прекршајног налога на задате елементе  – изради типски пример решења о покретању прекршајног поступка на основу захтева за покретање  – састави изреку одговарајуће пресуде на задате елементе (ослобађајућа и осуђујућа) | – Субјекти у прекршајном поступку (суд, окривљени, оштећени, јавни тужилац)  – Начини покретања прекршајног поступка (захтев за покретање прекршајног поступка и прекршајни налог)  – Одлуке у прекршајном поступку  – Пресуда (ослобађајућа и осуђујућа)  – Решење (решење којим се поступак обуставља или прекида и решење којим се малолетном учиниоцу изриче васпитна мера)  – Изреке ослобађајуће или осуђујујће пресуде  Препоручене вежбе:  – Захтев за покретање прекршајног поступка и прекршајни налог (попуњавање према задатим параметрима)  – Одлука у прекршајном поступку (израда према задатим параметрима)  – Решење у прекршајном поступку (попуњавање према задатим параметрима)  – Изрека ослобађајуће или осуђујујће пресуде (састављање према задатим параметерима)  **Кључни појмови:** субјекти у прекршајном поступку, захтев за покретање, прекршајни налог, пресуда, решење |
| НАЗИВ ТЕМЕ:**Основни појмови кривичног поступка** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разликује основна начела кривичног поступка  – разликује субјекте и странке у кривичном поступку  – наведе врсте доказа и доказне радње  – састави позиве за окривљеног и друге учеснике поступка  – састави наредбу за довођење и типско решење о одређивању притвора према задатим елементима  – опише повраћај у пређашње стање  – наведе мере за обезбеђење присуства окривљеног  – наведе основна правила о подношењу поднесака  – разликује врсте достављања  – евидентира у списима достављање | – Кривични поступак – појам и начела  – Субјекти кривичног поступка (суд, јавни тужилац, оштећени, окривљени, бранилац, сведоци, вештаци)  – Странке у кривичном поступку (овлашћени тужилац и окривљени)  – Докази и доказне радње  – Рокови и повраћај у пређашње стање  – Мере за обезбеђење присуства окривљеног и за несметано вођење кривичног поступка  – Правила о подношењу поднесака  – Достављање  – Евиденција достављања (коверта, омот списа, акту)  Препоручене вежбе:  – Анализа начела кривичног поступка  – Странке и субјекти у кривичном поступку (анализа одредаба Закона о кривичном поступку)  – Одређивање доказа (према задатим параметрима)  – Рачунање рокова и израда захтева за поврат у пређашње стање (према задатим параметрима, у конкретном случају)  – Подношење поднекса  – Попуњавање евиденције достављања  **Кључни појмови:** кривични поступак, начела, субјекти, странке, доказне радње, рокови, мере за обезбеђење присуства окривљеног, поднесци, достављање. |
| НАЗИВ ТЕМЕ:**Предистражни поступак** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни задатак предистражног поступка  – разликује начине подношења и лица која могу поднети кривичну пријаву  – састави кривичну пријаву на задате елементе  – наведе начине на које јавни тужилац може поступити по кривичној пријави  – састави решење о одбацивању кривичне пријаве  – изради типски записник о пријему кривичне пријаве  – попуни позив за грађанина и типски захтев за пружање обавештења  – изради типски пример наредбе за одлагање кривичног гоњења  – састави типско обавештење оштећеном | – Задатак предистражног поступка  – Кривична пријава  – Рад јавног тужиоца по кривичној пријави  – Прикупљање допунских обавештења  – Одлагање кривичног гоњења  – Одбацивање кривичне пријаве  – Саслушање ухапшеног  – Задржавање осумњиченог  – Записник о пријему кривичне пријаве; наредбу за одлагање кривичног гоњења  – Кривична пријава, решење о одбацивању кривичне пријаве, обавештење оштећеном  – Позив за грађанина; захтев за пружање обавештења  Препоручене вежбе:  – Израда записника о пријему кривичне пријаве (према задатим параметрима)  – Попуњавање позива за грађанина и типског захтева за пружање обавештења  – Израда наредби за одлагање кривичног гоњења (према задатим параметрима)  – Састављање кривичне пријаве (према задатим параметрима)  – Састављање решење о одбацивању кривичне пријаве (према задатим параметрима)  – Састављање обавештења оштећеном према задатим параметрима  **Кључни појмови:** кривична пријава, јавни тужилац |
| НАЗИВ ТЕМЕ:**Покретање кривичног поступка**– **Истрага** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни сврху и покретање истраге  – опише улоге субјеката у спровођењу истраге  – разликује врсте кривичног поступка  – наведе најзначајније доказне радње у истрази и лица која могу да присуствују њиховом извођењу  – изради пример обавештења оштећеном о покретању истраге  – изради пример позива осумњиченом и његовом браниоцу за стављање предлога о предузимању одређених доказних радњи  – изради примере наредби (за спровођење истраге, наредбу за спровођење истраге против непознатог извршиоца и о завршетку истраге)  – састави пример споразума о признању кривичног дела на задате елементе | – Покретање истраге – појам, сврха и  – Субјекти у истрази (јавни тужилац, полиција, судија за претходни поступак)  – Врсте кривичног поступка (општи или редовни, скраћени или посебни и поступак према малолетницима)  – Спровођење истраге – истражне радње (саслушање осумњиченог, испитивање сведока и вештака, увиђај)  – Споразум о признању кривичног дела (субјекти који га закључују, садржај споразума и одлучивање о споразуму)  – Обавештење оштећеном о покретању истраге; позив осумњиченом и његовом браниоцу за стављање предлога о предузимању одређених доказних радњи ; разних врста наредби  – Споразум о признању кривичног дела  Препоручене вежбе:  – Израда обавештења оштећеном о покретању истраге према задатим параметрима  – Попуњавање позива осумњиченом/браниоцу према задатим параметрима  – Попуњавање наредбе о спровођењу истраге; наредбе о проширењу истраге према задатим параметрима  – Попуњавање наредбе о прекиду истраге; наредбе о обустави истраге према задатим параметрима  – Попуњавање наредбе за спровођење истраге према непознатом извршиоцу према задатим параметрима  – Састављање споразума о признавању кривичног дела према задатим параметрима  **Кључни појмови:** субјекти у истрази, врсте кривичног поступка, истражне радње, споразум о признавању кривичног дела |
| НАЗИВ ТЕМЕ:**Оптужење** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе елементе (садржину) оптужнице  – опише подизање и подношење оптужнице, као и њено достављања окривљеном  – разликује оптужницу и оптужни предлог  – упореди обуставу поступка и одбијање оптужбе  – састави пример оптужног предлога, оптужнице и одговорa на оптужницу, решења о потврђивању оптужнице и решења о одбијању оптужбе | – Оптужница – појам, садржина, подизање и подношење оптужнице  – Достављање оптужнице окривљеном и одговор окривљеног на оптужницу  – Рад суда (већа) по оптужници (обустава поступка, одбијање оптужбе, потврђивање оптужнице)  – Оптужни предлог (скраћени поступак)  Препоручене вежбе:  – Састављање оптужног предлога према задатим параметрима  – Попуњавање оптужнице према задатим параметрима  – Састављање једноставнијег одговора на оптужницу према задатим параметрима  – Образац решења о потврђивању оптужнице према задатим параметрима  – Образац решења о одбијању оптужнице према задатим параметрима  **Кључни појмови:** оптужница, достављање, одговор на оптужницу, рад суда, оптужни предлог |
| НАЗИВ ТЕМЕ:**Главни претрес, пресуда и жалба** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише улогу припремног рочишта  – састави наредбу о времену и месту одржавања главног претреса и позив за странке за главни претрес  – анализира ток главног претреса  – разликује врсте пресуда  – састави пример изреке различитих врста пресуда на задате елементе  – опише жалбу против првостепене пресуде | – Припремно рочиште  – Одређивање главног претреса  – Позивање странака и других лица на главни претрес  – Претпоставке за одржавање главног претреса  – Ток главног претреса (отварање заседања, почетак, изјашњавање оптуженог, уводна излагања, доказни поступак, завршне речи, завршетак главног претреса)  – Пресуда – појам и врсте (одбијајућа, ослобађајућа и осуђујућа пресуда)  – Изрицање пресуде, објављивање, писмена израда пресуде и достављање пресуде  – Жалба против првостепене пресуде (субјекти за изјављивање жалбе, рок, дејство, обавезни елементи и основи за изјављивање)  – Изреке различитих врста пресуда  Препоручене вежбе:  – Израда наредбе о о времену и месту одржавања главног претреса према задатим параметрима  – Попуњавање позива за странку за главни претрес према задатим параметрима  – Попуњавање записника са главног претреса према задатим параметрима  – Израда изреке пресуде према задатим параметрима  **Кључни појмови**: припремно рочиште, позивање, главни претрес, пресуда, жалба |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Настава се реализује у учионици кроз часове теорије и вежби. Вежбе се реализују у специјализованој учионици у којој је сваком ученику доступан рачунар. Уколико не постоји могућност реализације наставе у блоку у одговарајућим установама, органима локалне самоуправе и државним органима, она се може реализовати у школи.

**Подела одељења на групе:**

За часове вежби одељење се дели на две групе.

Програм наставе и учења у другом и трећем разреду заснован је на тематском приступу. Наставне теме нису међусобно независне. Њихова условљеност захтева да се реализују по редоследу по коме су изложене због природе садржаја и врсте и нивоа исхода учења.

На почетку сваке теме наставник упознаје ученике са њеним циљем.

Исходи су крупнији и наставник, при реализацији, одређује дубину и обим обраде садржаја и динамику рада, водећи рачуна да се не наруши целина програма учења, односно да свака тема добије адекватан обим и време и да се планирани циљеви и исходи учења остваре. Треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима, што захтева већу ангажованост и укључивање ученика, разноврсне методе, велики број примера и коришћење информација из различитих извора.

*Исходе и препоручене садржаје ученицима је потребно приближити на примерима и ситуацијама из реалног живота и кроз праћење усмене расправе у управном поступку, претреса у прекршајном поступку и главног претреса у кривичном поступку*. Ученике на почетку треба упознати са наставним темама које ће обрађивати. Наставник треба да планира да *обрађује сажето основне појмове неопходне за остваривање прописаних исхода, у обиму који одговара нивоу исхода, а посебно у трећем разреду због већег броја наставних тема.*

**У Упутству о формативном и сумативном оцењивању у оквиру сваке теме по разредима изложено је које ученичке активности се прате и на ком нивоу** јер је то битно за наставника при планирању обима и дубине обраде сваке теме, у складу са њеним исходима.

**Други разред**

У другом разреду предмет обухвата *две наставне теме*: Општи управни поступак и Управни спор.

**У првој теми** **ОПШТИ УПРАВНИ ПОСТУПАК** ученици се први пут у настави сусрећу са појмом правног поступка и то је управни поступак. Зато посебну пажњу треба посветити реализацији препоручених садржаја и исхода у овој теми. Општи управни поступак је основни, базични правни поступак у коме ће се ученици упознати са многим појмовима и процесним радњама које су карактеристичне и за остале правне поступке (са одређеним модалитетима) које ће ученици обрађивати у овом предмету у трећем и четвртом разреду, као што су, на пример: надлежност, изузеће, поднесци, рокови, усмена расправа, враћање у пређашње стање, врсте заступника у поступку, доказивање и врсте доказа, достављање, одржавање реда у поступку, форма и садржина решења, закључак, трошкови поступка, форма, садржина, рок и дејство жалбе, другостепени поступак и др. Зато је препорука наставнику да управни поступак (а посебно горе наведене појмове) детаљније обради у складу са препорученим садржајима и исходима, у односу на остале правне поступке у којима неће детаљно обрађивати поједине правне институте које су обрадили у општем управном поступку, већ ће их у тим правним поступцима са ученицима обновити и указати на одређене специфичности, без већег задржавања. Наставник треба да скрене пажњу на разлоге прописивања посебних управних поступака (наведе примере из реалног окружења...) и на однос општег и посебног управног поступка, који је генерално карактеристичан у свим гранама права (lex specialis derogat legi generali). Препорука је да се у обради користи шема управног поступка која приказује ток поступка, односно фазе управног поступка и најзначајније процесне радње у свакој фази, што ученику омогућава и визуелну прегледност тока управног поступка. Наставник може ученицима да зада израду ,,мапе ума’’ за сваку фазу управног поступка и да на часу продискутују о тим радовима – о њиховој оригиналности, тачности и креативности ученика (може се организовати и групни рад). Посебну пажњу наставник треба да посвети актима у управном поступку – поднесцима и посебно форми решења, у складу са исходима, јер то знање и вештине у њиховој изради преносе се на остале правне поступке које касније изучавају. Исто важи и за обраду жалбе и рад првостепеног и другостепеног органа по жалби.

**Друга тема УПРАВНИ СПОР**има циљ да упозна ученике са судским поступком у коме се по управносудској тужби испитује законитост коначних управних аката. Ученицима треба указати на то да је управни спор поступак који се води пред управним судом и да представља неку врсту наставка преиспитивања законитости управног акта после окончања управног поступка. Препоручене садржаје у овој теми треба обрадити кратко и сажето. Посебно је потребно указати на странке у управном спору и да је тужени увек орган који је донео коначно решење у управном поступку које се тужбом оспорава. Такође треба скренути пажњу на тужбу са којом се ученици први пут срећу (рок, предаја, садржина, дејство, разлози за изјављивање) и на вежбама развијати способност ученика за израду примера управносудских тужби. Пресуда је сложенији правни акт и на овом узрасту не треба инсистирати да ученици на вежбама израде пресуду већ само да је обликују, и на тај начин примене и провере усвојена знања о врсти, саставу и дејству пресуде у управном спору.

**Трећи разред**

У трећем разреду предмет обухвата укупно *седам наставних тема*: Одговорност за прекршај, Основни појмови прекршајног поступка, Основни појмови кривичног поступка, Предистражни поступак, Покретање кривичног поступка – Истрага, Оптужење, Главни претрес, пресуда и жалба. *Теме су захтевне и зато програм обухвата само њихове основне појмове неопходне да ученици обједине и систематизују знања о одређеним правним поступцима. Стога се наставнику препоручује да пажљиво прати исходе и упутства за реализацију програма због дубине обраде препоручених садржаја.*

**На почетку прве теме** **ОДГОВОРНОСТ ЗА ПРЕКРШАЈ** наставник треба да уведе ученике у нову наставну материју и да нагласи да ће у трећем разреду акценат бити на обрађивању два правна поступка: прекршајног и кривичног. Да би ученици могли да остваре исходе о тим правним поступцима неопходно је да стекну основна знања садржана у материјално-правним одредбама које регулишу прекршаје и кривична дела. Потребно је напоменути ученицима да ће се у реализацији наставних садржаја примењивати као извори Закон о прекршајима, Кривични законик и Законик о кривичном поступку. У првој теми акценат је на с*ажетој обради ученицима битних материјално-правних одредаба Закона о прекршајима (кроз препоручене садржаје) које се примењују у прекршајном поступку и битне су за остваривање исхода и у другој теми.*Већу пажњу треба посветити одговорности малолетника и васпитним мерама које им се могу изрећи за прекршај (с обзиром на узраст ученика). Ефикасно је практиковати пројектно учење, организовати индивидуални или групни истраживачки рад и сл.

*Наставник за сваку тему процењује најбољи однос часова обраде и обнављања*, узимајући у обзир структуру одељења и темпо реализације. Уколико наставник процени да је структура одељења таква да ученици брже него што је препоручено усвајају знања и остварују исходе у одређеној теми, он може да планира мањи број часова обраде и обнављања у тој теми, а више часова може да посвети теми која се ученицима покаже као тежа. У обради садржаја о прекршајима треба користити ученичка предзнања са којима су се сусрели у реалном окружењу, на улици, у саобраћају, угоститељским објектима, у породици, преко писаних и електронских медија итд. Ученицима треба указати на повезаност са наставним предметом *Систем и служба обезбеђења* кроз који ће практично применити усвојена знања, као и на повезаност са Организацијом државе и Уводом у право као базичним предметом који су учили у првом разреду, с обзиром да у трећем разреду обрађују велики број правних норми садржаних у поменутим законима. Ученике треба подсећати на ту везу и усмеравати их и подстицати на развој способности за повезивањем знања о сродним садржајима из различитих општеобразовних (историја) и стручних предмета.

**У другој теми ОСНОВНИ ПОЈМОВИ ПРЕКРШАЈНОГ ПОСТУПКА**сажето треба обрадитисубјекте у прекршајном поступку, начине покретања и одлуке које се доносе у прекршајном поступку, у обиму који одговара нивоу прописаних исхода. Акценат је на оспособљавању ученика за примену знања у изради наведених правних аката у конкретним ситуацијама и развијању одговарајућих вештина на часовима вежби. У овој теми је врло корисна примена методе студија случаја, како код обраде садржаја, тако и код проверавања остварености свих исхода. Неопходна је сарадња са наставницима осталих правних предмета.

**Трећа тема ОСНОВНИ ПОЈМОВИ КРИВИЧНОГ ПОСТУПКА**има циљ да се ученици упознају са основним појмовима кривичног поступка да би у даљем току разумели његове фазе. Због обимности и сложености кривичног поступка наставник треба да предочи ученицима његове основне појмове који су садржани у исходима (и у препорученом садржају), али до дубине коју исходи захтевају, информативно и без беспотребног расплињавања у њиховој обради. У оквиру појма и начела кривичног поступка обрадити: Претпоставка невиности; Nе bis in idem; Начело оптужбе (акузаторности); Начело расправности – конрадикторности; Reformatio in peius. Предност је у томе што су се са појединим сличним појмовима ученици срели у претходно обрађеном прекршајном поступку и у другом разреду у управном поступку (врсте доказа, основна правила о подношењу поднесака, достављање, рокови и повраћај у пређашње стање). Зато је ученицима потребно указати на ту повезаност и те појмове обрадити кроз обнављање, по потреби са указивањем на одређену специфичност. Тако, на пример наставник треба да нагласи да се доказне радње у кривичном поступку деле на опште и посебне и са кратким освртом на опште доказне радње (саслушање окривљеног, испитивање сведока, вештачење, увиђај, реконструкција догађаја, доказивање исправом, узимање узорака, провера рачуна и сумњивих трансакција, привремено одузимање предмета, претресање), а да само може да спомене и посебне доказне радње (тајни надзор комуникације, тајно праћење и снимање, симуловани послови, на пример, симуловање давање или примање мита, симулована куповина продаја итд., рачунарско претраживање података, контролисана испорука и прикривени иследник). Упознати ученике са повезаношћу програма овог предмета са предметом Основи кривичног права и криминалистике. Наставник треба да обрати пажњу на основна начела кривичног поступка тако што ће обрадити начела издвојена у препорученом садржају, која су посебно значајна за кривични поступак. Такође наставник треба да на вежбама стави акценат на оспособљавање ученика за примену теоријских знања кроз израду пратећих правних аката у складу са исходима ове теме. Он треба да изабере најпогодније методе (студија случаја, демонстрација примера, игра улога, рад на тексту и др.) и осмисли задатке који би помогли ученицима у остваривању нивоа утврђених исхода.

**Четврта тема ПРЕДИСТРАЖНИ ПОСТУПАК**има циљ да се ученици *елементарно упознају* са том фазом у којој долази до подношења кривичне пријаве као значајној иницијалног акта. Наставник пази на ниво исхода и у погледу кривичне пријаве и поступања јавног тужиоца по њој. Он неће обрађивати све случајеве у којима осумњичени прихвата једну или више обавеза када може доћи до одлагања кривичног гоњења, већ ће споменути само два или три случаја обавеза које ученик може да примени у изради типског примера наредбе за одлагање кривичног гоњења (на пример, обавеза да отклони штетну последицу насталу извршењем кривичног дела или да накнади причињену штету, или да испуни доспеле обавезе издржавања итд.). Акценат је на исходима који се реализују на часовима вежби и наставник се руководи њима при обради поступања јавног тужиоца по кривичној пријави. Тако, на пример, врло је значајно да се објасне разлози за одбацивање кривичне пријаве, да би ученик могао да знање примени при изради решења о одбацивању кривичне пријаве (на пример, због тога што пријављено дело није кривично дело за које се гони по службеној дужности). И у обради ове теме треба користи адекватне примере и ситуације из реалног живота и блиског окружења кроз активно и креативно учешће ученика, посебно на часовима вежби. *Препоручује се наставнику да у свакој теми један од задатака за ученике буде да креирају шему или мапу те фазе кривичног поступка коју тема обрађује* (шема или мапа треба да садржи радње по редоследу којим се предузимају) *и да по обради последње теме, којом се заокружава цео кривични поступак, креирају шему или мапу целокупног кривичног поступка са редоследом предузимања најзначајнијих процесних радњи*. Задатак може бити индивидуалан или још боље групни и омогућава ученицима лаку и рационалну систематизацију градива о кривичном поступку.

**Пета тема** **ПОКРЕТАЊЕ КРИВИЧНОГ ПОСТУПКА – ИСТРАГА** има циљ да се ученици упознају са веома значајном фазом кривичног поступка у којој се кривични поступак и покреће наредбом надлежног јавног тужиоца. Наставник посебно треба да нагласи ученицима да по ЗКП од 2011. године *више не постоји истражни судија већ истрагу води јавни тужилац,* али да он може да повери и полицији да предузме неке доказне радње. Истрага се по правилу спроводи у општем поступку, за тежа кривична дела. Изузетак је у случају када се подиже непосредна оптужница, то јест кад постоји довољно доказа и није потребно да се води истрага. У скраћеном поступку истрага је искључена, али могу да се предузму неке додатне радње или прикупе неки докази када је то неопходно. У поступку према малолетним лицима нема истраге већ се спроводи припремни поступак. Наставник ће нагласити која лица могу да присуствују истражним радњама. Такође, наставник треба да ученицима скрене пажњу на појам *судија за претходни поступак* који у истрази одлучује о укидању притвора, о предузимању посебних доказних радњи и о споразуму о признању кривичног дела пре потврђивања оптужнице. Ако судија за претходни поступак усвоји предлог осумњиченог и његовог браниоца да се предузме одређена доказна радња, наложиће јавном тужиоцу да је предузме и одредиће му рок за то. Такође, наставник треба да нагласи да се рочиште на коме се одлучује о споразуму о признању кривичног дела одржава без присуства јавности, у присуству јавног тужиоца, окривљеног и његовог браниоца.

**Шеста тема ОПТУЖЕЊЕ**има циљ да упозна ученике са оптужењем као фазом кривичног поступка која утиче на опстанак, то јест даље вођење кривичног поступка. Наставник треба да укаже ученицима на разлику између оптужнице и оптужног предлога, обуставе поступка и одбијања оптужбе, као и на значај оптужнице, пратећи ниво и редослед прописаних исхода и препоручених садржаја, и да на часовима вежби усмерава ученике за примену стечених знања на конкретне случајеве, кроз израду одговарајућих аката наведених у исходу. Наставник треба да нагласи ученицима да јавни тужилац подиже оптужницу када постоји оправдана сумња да је окривљени учинио кривично дело. Пре обраде наставник може ученицима да понуди истраживачки или ситуацијски задатак на тему ,,Основ сумње, основана сумња и оправдана сумња у кривичном поступку’’. То су врло значајни појмови које ЗКП посебно и дефинише, а ученици кроз поменуте задатке и повезивање са реалним ситуацијама (и разговорима са стручним и другим лицима) могу да их оригинално и занимљиво обраде.

**Седма тема** **ГЛАВНИ ПРЕТРЕС, ПРЕСУДА И ЖАЛБА**има циљ да се ученици упознају са фазама кривичног поступка које следе после оптужења и на тај начин заокруже слику о току и специфичностима кривичног поступка. Акценат је на главном претресу и наставник у том делу треба посебно да предочи ученицима улогу припремног рочишта и ток главног претреса на информативном нивоу, у циљу праћења редоследа радњи у кривичном поступку, руководећи се препорученим садржајима и нивоом исхода. У анализи главног претреса наставник може да усмери ученике на једноставан пример записника о главном претресу који је јавна исправа, доказ и путоказ ученицима о спроведеним радњама. При обради пресуде посебно треба нагласити када се доноси одбијајућа, када ослобађајућа и осуђујућа пресуда и дубину обраде прилагодити нивоу исхода за часове теорије и вежби. Са жалбом су се ученици срели и у управном и у прекршајном поступку и зато је овде потребно само да се кратко обради, у складу са прецизно наведеним препорученим садржајем и исходом, а у циљу да се заокружи слика о кривичном поступку чији је циљ доношење пресуде и уставном праву на жалбу против првостепене пресуде.

**Сугестивна и подстицајна питања** која се односе на појмове који се обрађују, на почетку обраде сваке теме, могу иницијално да помогну наставнику да процени ученичка предзнања, културу дијалога и језичког изражавања, као и њихове ставове о одређеним појмовима и појавама и помогну му у правом одабиру облика и типова часова, наставних метода, креирању примера, студија случаја итд., али и у одабиру инструмената оцењивања и планирању истог.

У настави, у зависности од природе наставних садржаја и исхода, треба **комбиновати разноврсне наставне методе** оријентисане на исходе, које се базирају на: **демонстрацији примера, раду на тексту,**краткој **симулацији одређених радњи у одговарајућем поступку** у циљу приближавања ситуацијама из реалног контекста, краћој **игри улога**у одређеном практичном контексту (*на пример*, кроз улоге окривљеног, оштећеног, јавног тужиоца, браниоца итд.), **дискусији**о занимљивим проблемима по избору ученика, *на пример* о суђењу у разумном року, при чему се ова метода може комбиновати са студијом случаја, **решавању ситуацијских задатака**(**студија случаја** – кратки описи једноставнијих ситуација из стварног живота у којима се јављају проблеми – кривична дела које треба решавати, али ситуацијеблиске ученицима које омогућавају примену стечених знања и заинтересованост ученика, како би се код ученика развијале вештине расуђивања, решавања проблема и доношења одлука (*на пример* када ученици треба да на основу изложене ситуације предложе врсту оптужног акта или пресуде и сл.), **пројектном учењу**којеподстиче ученике на истраживачки рад ипружа им могућност већег ангажовања у обради одређених наставних садржаја. Симулирање одређеног поступка или појединих радњи на вежбама подразумева да ученици предузимају одређене радње у поступку (индивидуално или групно, у зависности од природе поступка) по редоследу и на начин који је утврђен законом или другим прописом.

*У оквиру сваке теме* ученике треба подстицати, усмеравати и оспособљавати за: самостално истраживање, проналажење, систематизовање и коришћење информација из различитих извора (стручна литература, интернет, уџбеници), визуелно опажање, поређење и успостављање веза између различитих садржаја, тимски рад, самопроцену, образлагање одговора, презентацију сопствених радова и групних пројеката и ефикасну визуелну, вербалну и писану комуникацију, уз **постепено усвајање правне терминологије.**

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Вредновање ученичких постигнућа треба да буде у функцији развијања способности одговорног грађанина за живот и рад у друштву заснованом на основним моралним начелима и вредностима правде, истине, слободе, поштења и личне одговорности.

**Формативно оцењивање** ученика је континуиран процес који се одвија на сваком часу ради праћења и давања информација о напредовању и постигнућима ученика. *Неопходно је да се приликом сваког вредновања ученичких постигнућа ученику саопшти повратна информација са препорукама шта и на који начин треба да унапреди или промени у свом учењу.*Та упутства треба да подстакну ученичку самопроцену сопственог напретка у учењу и уочавање недостатака у учењу, у циљу њиховог оснаживања и оспособљавања за самостално учење и остваривање утврђених исхода. Наставник треба да процени које ће методе и технике да користи у оцењивању, имајући у виду ниво исхода и њихову повезаност са осталим стручним предметима (организација државе, увод у право, увод у јавну администрацију, увод у привредно право, правни поступци у сва три разреда и др.), као и структуру одељења. Свака похвала ученика је додатни подстицај. Добро је упутити ученике и на међусобну сарадњу и помоћ.

У другом разредунаставник прати и оцењује ученичке активности, усвојена знања и способности у изради правних аката на часовима теоријске наставе и вежби, у складу са препорученим садржајима и нивоом утврђених исхода, руководећи се Упутством за дидактичко-методичко остваривање програма у првој и другој теми. Посебно у првој теми другог разреда – Општи управни поступак, наставник треба да инсистира на детаљнијем усвајању и разумевању појмова и процесних радњи управног поступка, као базичног правног поступка, не одступајући од нивоа утврђених исхода. Наставник на часовима вежби прати и вреднује колико је ученик оспособљен за примену знања у поступку предузимања одговарајућих радњи и састављању правних аката, тј. прати стицање одговарајућих вештина, у складу са прописаним исходима, сарађујући са наставницима Система и службе обезбеђења. Том приликом наставник оцењује и продукте ученичких активности – практични рад, шему, ,,мапу ума’’, пројектни задатак или решен ситуацијски проблем.

У трећем разреду **у** **првој теми** **ОДГОВОРНОСТ ЗА ПРЕКРШАЈ**наставник прати и вреднује разумевање и описивање нужне одбране и крајње нужде као услова који искључују прекршајну одговорност, да би ученик могао да их разликује, што је крајњи исход. Исти је случај и са стварном и правном заблудом, као и са облицима виности умишљајем и нехатом. Од ученика се посебно очекује да опише одговорност малолетника због специфичности узраста. Остали исходи су мање захтевни, на нивоу знања ,,наведе’’.

**У другој теми ОСНОВНИ ПОЈМОВИ ПРЕКРШАЈНОГ ПОСТУПКА**од ученика се очекује даопише начине покретања прекршајног поступка, као и да наведе када се поступак покреће захтевом за покретање прекршајног поступка, а када прекршајним налогом. Акценат је на практичним исходима који се остварују на вежбама и кроз чије остварење наставник оцењује вештине ученика у примени знања у састављању одговарајућих правних аката наведених у исходима, при чему наставник такође прати ниво усвојеног теоријског знања које се примењује.

**У** **трећој теми ОСНОВНИ ПОЈМОВИ КРИВИЧНОГ ПОСТУПКА**код ученика се оцењује познавање основних начела кривичног поступка која су наведена у препорученом садржају (нека од њих карактеристична су и за парнични поступак који ће обрађивати у четвртом разреду), што представља услов да може да их разликује, како стоји у исходу, дакле оцењује се разумевање. Исто се односи на субјекте и странке у кривичном поступку. У овој теми наставник прати и оцењује информативно знање ученика да наведе врсте доказа и доказне радње, затим основна правила о подношењу поднесака (та знања ученик је делом усвојио у претходном разреду у управном поступку), као и мере за обезбеђење присуства окривљеног. Акценат је на састављању пратећих аката наведених у исходима, на часовима вежби. Том приликом наставник прати и вреднује колико је ученик оспособљен за примену знања у поступку предузимања одговарајућих радњи и доношењу поменутих одговарајућих аката, тј. прати стицање одговарајућих вештина, у складу са прописаним исходима, сарађујући са наставницима Правне обуке.

**У четвртој теми ПРЕДИСТРАЖНИ ПОСТУПАК**наставник оцењујезнање и разумевањеученика у погледу кривичне пријаве и радњи јавног тужиоца у поступању по кривичној пријави, али је акценат на оцењивању способности ученика у примени тих знања на вежбама током израде правних аката наведених у неколико исхода. Наставник вреднује и способност ученика да реши ситуацијске проблеме.

**У** **петој теми ПОКРЕТАЊЕ КРИВИЧНОГ ПОСТУПКА – ИСТРАГА** наставник прати и оцењује ученике на нивоу знања и разумевања код одређених исхода.Ученик треба да наведе да истрагу води јавни тужилац и да он може да повери полицији да предузме неке доказне радње, али треба да опише и улогу судије за претходни поступак у истрази, а посебно у одлучивању о споразуму о признавању кривичног дела. Наставник оцењује да ли ученик разуме и на ком нивоу врсте кривичног поступка: редовни (општи), скраћени (посебни) и поступак према малолетницима, с обзиром да од спровођења или неспровођења истраге зависи који ће се кривични поступак спровести. И у овој теми је акценат на праћењу и оцењивању оспособљености ученика за примену знања при изради пратећих правних аката наведених у исходима и у решавању проблема у ситуацијским задацима на часовима вежби.

**У шестој теми** **ОПТУЖЕЊЕ**наставник прати и оцењује да ли ученик прави разлику између оптужнице и оптужног предлога, обуставе поступка и одбијања оптужбе, да се оптужница подиже када постоји оправдана сумња да је окривљени учинио кривично дело, као и на ком нивоу описује радње подизања и подношења оптужнице и њено достављање окривљеном. На часовима вежби наставник прати и оцењује оспособљеност ученика у примени знања у састављању одговарајућих аката наведених у исходу, у решавању проблема у ситуацијским задацима и у продуктима пројектног учења.

**У седмој теми ГЛАВНИ ПРЕТРЕС, ПРЕСУДА И ЖАЛБА**наставник прати и оцењује оствареност прописаних исхода сваког ученика у овој теми на нивоу знања и разумевања, али и способност ученика да анализом и синтезом повеже све обрађене фазе у јединствен кривични поступак. Наставник може да оцењује и шему или ,,мапу ума’’ коју о томе креира ученик, са унапред утврђеним и ученицима саопштеним критеријумима бодовања и оцењивања. У анализи тока главног претреса наставник оцењује учениково познавање редоследа радњи и њихов информативни садржај. Жалбу су ученици упознали у раније обрађеним поступцима, тако да у овој теми наставник оцењује описивање жалбе против првостепене пресуде само у оквиру препорученог садржаја (субјекти за изјављивање жалбе, рок, дејство, обавезни елементи и основи за изјављивање). На вежбама наставник прати и оцењује способност ученика у примени знања при изради аката наведених у исходима и кроз практични рад, шему, ,,мапу ума’’, пројектни или ситуацијски задатак.

*Све наставне методе поменуте у Упутству за дидактичко-методичко остваривање програма предмета могу се користити као инструменти формативног оцењивања уз добро и прецизно утврђене индикаторе и аспекте.*Код планирања оцењивања, избора метода, техника и инструмената оцењивања, неопходно је да се *прави разлика између пројектне, проблемске и истраживачке наставе, иако су врло сличне*. Рад на пројекту има нагласак на продукту пројекта, проблемска настава (студија случаја) има нагласак на решавању проблема, а истраживачка настава нагласак на проналажењу информација. Стога, *наставник треба да изабере најпогодније методе сходно нивоу исхода које проверава и циљу који жели да оствари.*

Тако је, на пример, *студија случаја* (објашњена у дидактичко-методичком упутству) веома корисна за формативно оцењивање, у једноставнијој и сложенијој форми, са питањима, прилагођена узрасту ученика. За припрему студије случаја (контекст задатка, осмишљавање сценарија) могу да се користе новински чланци, фотографије или аудио-снимци, текстови са интернета и др. који их стављају у различите контексте. Посебно је значајно да наставник остави ученику довољно времена за анализу студије случаја, да пронађе решења и да ,,припреми тражени финални производ (на пример, презентацију или писани извештај). Време за рад мора бити добро одмерено и унапред утврђено.’’ Студија случаја као инструмент формативног оцењивања пружа могућност и за разматрање задатка у групи, те може да буде и доказ о компетенцијама за групни рад (рад у тиму) и комуникацију и организацију – критички однос према свом и туђем раду, напредовање у развијању способности рада у групи, самостално проналажење информација итд. Продукти различитих задатака група могу и да илуструју целокупан правни поступак, или неку његову фазу итд. *Ова метода погодна је за оцењивање у свим предложеним темама*.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума, шема), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди **образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5**. Критеријуми за оцењивање формирају се на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују. Код оцењивања истраживачког рада морају да се утврде основни параметри за оцењивање као што су, на пример: аутентичност, познавање материје, резултати истраживања, садржај и форма презентације (видео или неки други облик) итд. Сваки параметар се оцењује бодовима на основу утврђене скале и на основу укупног броја бодова претвара се у бројчану оцену.

На пример, за оцену презентације, наставник треба да предвиди елементе (критеријуме) за вредновање и бодовање, као што су, на пример: Успостављање контакта са аудиторијумом – почетак презентације, Структура и прегледност презентације, Садржај презентације, Аргументација и стручна терминологија, Оригиналност идеје, Визуелни ефекат презентације – примена медија/средстава за визуeлизацију, Визуелни наступ (гардероба, гестикулација, мимика), Гласност, брзина (темпо) разумљивост и граматичка правилност излагања, Одговори на питања након презентације и сл. Сходно томе наставник треба да креира обрасце са елементима за оцењивање есеја, усменог излагања и др. у циљу обезбеђења објективности континуираног оцењивања, и да са њима упозна ученике. За вредновање усменог излагања*,*на пример, образац за оцењивање би могао да садржи и следеће елементе: *Стручне компетенције* – примена стручне терминологије, познавање наставног садржаја, способност решавања проблема и доношења одлука, успостављање корелације различитих наставних садржаја, креативност и иновативност; *Социјалне компетенције* – активно учешће у групном раду, уважавање и прихватање различитих мишљења, спремност да прихвати и упути конструктивну критику; *Методске компетенције* (понашање у раду) – описује податке који су тражени, решава задатак у предвиђеном времену, учи из својих и туђих грешака итд. Поменуте елементе за оцењивање усменог излагања наставник може да вреднује тако што ће предвидети број бодова за сваку констатацију квалитета. То су само неки примери.

**За вредновање израде практичног рада, на пример наредбе, решења, пресуде,**наставник треба да утврди начин бодовања како елемената форме, тако и елемената садржине акта као и начин претварања бодова у оцену.

**Симулирање одређеног поступка или појединих радњи** врло је значајно у овом предмету који обрађује више правних поступака и подразумева да ученици предузимају одређене радње у поступку (индивидуално или групно, у зависности од природе поступка) по редоследу и на начин који је утврђен законом. Пожељно је да наставник утврди јасне критеријуме оцењивања симулације кроз бодовање, на пример, тачност редоследа предузетих радњи, тачност предузете радње, креативност ученика и др., с обзиром на врсту симулације (по угледу на утврђене критеријуме бодовања презентације, есеја и сл.).

Наставник треба редовно да прати како напредовање у усвајању теоријских знања ученика, тако и њихове практичне активности – способности и вештине у изради аката, истраживачком раду и решавању ситуацијских проблема. Ученицима који остварују исходе на вишем нивоу*наставник треба да омогући да кроз одговарајуће проблемске задатке, пројектно учење и истраживачки рад додатно напредују уз његову помоћ и подстицај и тако их додатно оснажи кроз истицање задовољства њиховим радом.*

*Блиц тестови, усмено излагање, активност на часу, презентација, израда мапе ума, шематски прикази, практични радови – израђени правни акти и др. представљају продукте ученичких постигнућа који се могу користити у оцењивању у свим наставним темама.*

**Сумативно оцењивање**може да се практикујена крају обрађенетеме кроз усмено излагање или чешће тест (за разлику од блиц – кратког теста код формативног оцењивања) са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика (циљ је да ученици стекну функционална знања – знање ради примене, а не знање ради знања). *Тест је посебно погодан за оцењивање остварености прописаних исхода на крају обраде теме* јер наставнику даје објективну повратну информацију о нивоу остварених исхода у теми и указује на исходе и садржаје које ученици нису на очекиваном нивоу савладали. Он мора да садржи задатке различитог нивоа (основни, средњи и виши или напредни) и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

**Назив предмета: Вештине комуникације**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| II |  | 70 |  |  | 70 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Развијање знања о комуникацији у практичном контексту;

– Развијање комуникацијских вештина које доприносе успешном пословном понашању, сарадњи и раду у тиму;

– Оспособљавање ученика да конфликтне ситуације разрешавају примењујући принципе конструктивне комуникације;

– Подстицање личне одговорности ученика за ток и успех комуникације.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: први**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Комуникација као социјална интеракција | - | 16 | - | - |
| 2. | Принципи конструктивне комуникације | - | 10 | - | - |
| 3. | Вештине конструктивне комуникације | - | 16 | - | - |
| 4. | Комуникација и решавање конфликтних ситуација | - | 14 | - | - |
| 5. | Комуникација у организацији, јавна и масовна комуникација | - | 14 | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Комуникација као социјална интеракција** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – представи, на конкретним примерима значај, улогу и циљеве комуникације у личном, друштвеном и професионалном животу  – разликује основне врсте комуникације  – прикаже повезаност вербалног и невербалног изражавања и важност њихове усклађености у социјалној интеракцији  – анализира комуникацијски процес кодирања и декодирања различитих врста порука  – објасни разлике које постоје између важећих теорија и модела комуникације,  – дискутује о сличностима и разликама комуникације некад и сад  – аргументује предности и недостатке комуникације која се одвија уз помоћ савремене технологије  – образложи значај, улогу и циљеве пословне комуникације  – објасни карактеристике интеркултуралне комуникације | – Комуникација као социјална интеракција.  – Садржај комуникације  – Циљеви комуникације  – Врсте комуникације  – Елементи комуникацијског процеса  – Комуникација некад и сад.  – Виртуелна комуникација – предности и опасности.  – Комуникација у различитим сферама живота (приватна и пословна комуникација)  – Теорије и модели комуникације (теорије контроле, равнотеже, утицаја)  – Карактеристике интеркултуралне комуникације  **Кључни појмови**: врсте и елементи комуникације, виртуелна комуникација, приватна, пословна и интеркултурална комуникација |
| НАЗИВ ТЕМЕ:**Принципи конструктивне комуникације** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – образложи факторе који отежавају и олакшавају процес комуникације  – разликује насилну од ненасилне комуникације и образлаже њихове ефекте  – симулира комуникацију засновану на хијерархијском моделу моћи и комуникацију која се заснива на кооперативном моделу  – презентује повезаност конструктивне комуникације са тимским радом и сарадњом  – представи симулацијом примере у којима се препознају принципи конструктивне комуникације у различитим сферама живота  – издвоји принципе конструктивне комуникације | – Фактори који отежавају и олакшавају процес комуникације  – Принципи на којима се заснива конструктивна комуникација  – Кооперативни модел наспрам хијерархијског модела моћи у комуникацији  – Тимски рад и сарадња  – Уважавање различитости у интеркултуралној комуникацији  **Кључни појмови:** тимски рад и сарадња, уважавање различитости |
| НАЗИВ ТЕМЕ:**Вештине конструктивне комуникације** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – представи разлике конструктивне и неконструктивне комуникације на  – објасни појмове децентрација, емпатија, асертивност, сарадња и проактивност  – прикаже разлике активног слушања од неслушања  – анализира позицију друге особе, њене потребе, осећања, ставове, искуство  – искаже своје потребе и захтеве на начин који не угрожава друге  – прихвати одговорност за процес комуникације;  – примени комуникацијске вештине у симулацији решавања различитих проблемских ситуација;  – употреби комуникацијске технике које су посебно значајне за послове у области безбедности  – анализира примере успешне и неуспешне комуникације у оквиру своје струке  – опише могућност примене техника успешне комуникације у личном животу | – Јасноћа изражавања  – Децентрација  – Емпатија  – Самопоуздано реаговање  – Асертивност  – Ја поруке  – Активно слушање  – Решавање проблема комуникацијом  – Сарадња  – Проактивност  **Кључни појмови**: децентрација, емпатија, асертивност, сарадња и проактивност, активно слушање, решавање проблема комуникацијом, сарадња, проактивност |
| НАЗИВ ТЕМЕ:**Комуникација и решавање конфликтних ситуација** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише сукоб и наведе врсте конфликтних ситуација  – одреди фазе конфликта и могуће исходе на конкретном примеру  – издвоји конструктивни и деструктивни потенцијал конфликтне ситуације;  – предложи могуће начине решавања сукоба  – образложи кораке у решавању конфликтних ситуација  – примени технике конструктивне комуникације у процесу решавања сукоба препозна факторе који утичу на решавање сукоба у интеркултуралном окружењу  – представи конструктивне и неконструктивне примере решавања сукоба у интеркултуралном окружењу  – дискутује о могућим начинима решавања датих/ конкретних конфликтних ситуација у оквиру своје струке и техникама успешне комуникације које треба користити | – Сукоб (врсте сукоба; фазе у развоју сукоба и исходи сукоба)  – Понашање у сукобима, различити приступи конфликтним ситуацијама  – Различити начини решавања сукоба  – Конструктивно решавање сукоба и кораци у решавању конфликтних ситуација  – Решавање сукоба у интеркултуралном окружењу  **Кључни појмови**: сукоб, понашање у сукобу, конструктивно решење сукоба, кораци у решавању конфликтних ситуација |
| НАЗИВ ТЕМЕ:**Комуникација у организациjи, јавна и масовна комуникација** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – истражи основне карактеристике комуникације у организацији, јавне и масовне комуникације  – комуницира у професионалном и ванпрофесионалном контексту, укључујући коришћење терминологије из области безбедности  – опише на који начин комуницира особа задужена у организацији за односе са јавношћу  – идентификује стереотипе предрасуде, дискриминацију у јавним и масовним комуникацијама на конкретним примерима  – идентификује примере употребе и злоупотребе јавних и масовних комуникација,  – анализира ток комуникације на изабраној социјалној мрежи по питању неке актуелне теме/догађаја  – искаже критички однос према информацијама које се пласирају путем масовних комуникација | – Основи комуникације у организацији  – Јавна и масовна комуникација.  – Врсте јавне комуникације и њихова функција.  – Комуникација путем медија-феномен истоврмене масовне продукције и масовног пријема порука.  – Употреба и злоупотреба јавне и масовне комуникације  **Кључни појмови:** комуникација у организацији, јавна и масовна комуникација, комуникација путем медија. |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Предмет се реализује кроз вежбе, у учионици. Ученици се деле у две групе. Препорука је да се у реализацији користе аудио визуелни уређаји

Препоруке за реализацију наставе

Исходи предмета, по темама, оствариви су уколико наставник има у виду њихову међусобну повезаност и, у складу с тим, ствара прилике да ученици у оквиру вежби разматрају процес комуникације са различитих аспеката и кроз бројне примере. Наставници се не морају стриктно придржавати препорученог броја часова по темама, уколико процене да им је за постизање исхода потребан другачији број часова, или распоред садржаја.

Природа предмета и предвиђени облик наставе (вежбе) захтевају и омогућавају активну наставу која се може одвијати кроз индивидуални рад, рад у паровима, малој и великој групи. У планирању ученичких активности треба поћи од знања које су они стекли,у оквиру других предмета, њихових ваншколских искуства као и актуелних догађаја из окружења. У раду се могу користити бројне технике као што су демонстрације, симулације, радионице, играње улога, дискусије, дебате, пројекти, писање есеја, реаговање на одређене теме, анализа медијских информација, истраживање и анализа добијених резултата, студије случаја, укључивање у социјалне мреже и друго.

За сваки садржај и изабрану технику рада наставник се мора припремити посебно у погледу одабира и одговарајућег материјала и техничке припреме потребних материјала. Ученике треба оспособити и охрабривати да и сами проналазе материјале који су погодни за обраду на часовима.

Добро организована и реализована настава овог предмета подразумева да бројне ученичке активности имају продукте у виду постера, аудио/визуелних записа, текстова. Они се могу користи при интеграцији или рекапитулацији пређених садржаја у оквиру одељења где су настали, али се могу применити и шире.

– Прва тема треба да уведе ученике у предмет и да им приближи појам комуникације зато је препорука да се детаљно обраде садржај комуникације, циљеви комуникације и врсте комуникације

– У оквиру друге теме посебну пажњу обратити на принципе на којима се заснива конструктивна комуникација – ненасиље као животна оријентација, симетричан однос, узајамно поштовање, јасноћа, искреност, слушање, разумевање, свест о правима, лична одговорност.

– Приликом обраде теме комуникација и решавање конфликата препорука је да се приликом обраде различитих начина решавања сукоба обради дијалог, дебата, арбитража, преговарање медијација, гласање, консензус, а када је реч о решавање сукоба у интеркултуралном окружењу обраде стереотипи и предрасуде као фактори који отежавају комуникацију и начини њиховог превазилажења.

– У оквиру последње теме приликом обраде комуникације у организацији препорука је да се са ученицима обраде садржаји попут размена порука унутар делова организације; комуникација између надређеног и подређеног, даваоца и примаоца услуге; односи моћи; мреже и системи пословног комуницирања; односи са јавношћу; тимски рад, улога и примена конструктивне комуникације у развијању сарадничких односа, комуникацијске компетенције и напредовање у организацији. Код јавне комуникације препоручује се кроз пројектне задатке са ученицима обрадити саджаје као што су презентације, трибине, интерактивни медији, социјалне мреже, форуми, блогови, причаонице. За достизање исхода „комуницира у професионалном и ванпрофесионалном контексту, укључујући коришћење терминологије из области безбедности” препоручује се организовање пројектне настава у сарадњи са наставником страног језика. Кроз групни рад ученици могу да израде лексикон стручних појмова.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, реализацији радних импулса наставника на часовима вежби. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, практични рад, представљају продукте ученичких постигнућа који се могу користити у оцењивању у свим наставним темама.

Сумативно оцењивање може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

**Назив предмета: Општа психологија са психологијом рада**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| III | 70 | - | - | - | 70 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање са професионално релевантним аспектима психичког функционисања;

– Унапређивање знања о психичком здрављу и одступању од очекиваног у функционисању особе;

– Развијање вештина прилагођавања на промене у сфери рада и у специфичним професионалним ситуацијама;

– Унапређивање вештина аналитичког и критичког размишљања, комуникације, сарадње, решавања сукоба и рада у тиму које доприносе успешном пословном поступању;

– Подстицање развоја поштовања људских права, толеранције и уважавања различитости и одговорности за сопствени професионални развој.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: други**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Психологија као наука и пракса | 5 | **-** | **-** | **-** |
| 2. | Личност и ментално здравље | 28 | **-** | **-** | **-** |
| 3. | Особа у социјалној интеракцији у организацији | 31 | **-** | **-** | **-** |
| 4. | Професионални развој | 6 | **-** | **-** | **-** |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Психологија као наука и пракса** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише предмет проучавања психологије и њених дисциплина  – разликује теоријске од практичних задатака психологије  – наведе примере животних ситуација у којима се особа обраћа психологу за помоћ  – наведе предмет, задатке и области проучавања психологије рада  – објасни значај психологије на пословима обезбеђења лица и имовине | **Психологија**  – Предмет изучавања, задаци, теоријске и примењене дисциплине  **Психологија рада**  – Предмет и задаци, области проучавања  **Кључни појмови:**психологија , психологија рада |
| НАЗИВ ТЕМЕ:**Личност и ментално здравље** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – посматра личност као јединство психолошких процеса, особина и стања чији се развој одвија током целог живота  – анализира утицај психолошких карактеристика појединца на његово понашање  – опише психолошке карактеристике адолесцентног доба, најчешће проблеме и критички се односи према ризичним понашањима  – дискутује о појму „свест о себи” кроз посматрање и анализу сопственог понашања  – препозна чиниоце који утичу на когнитивне психичке процесе уз навођење примера из свакодневног живота  – користи стратегије и технике успешног учења и памћења  – илуструје примером утицај понашања на емоције и утицај емоција на понашање  – препозна емоције и мотиве сопственог понашања и понашања других (особа из окружења, ликова из књижевности или медија)  – опише начине контроле сопствених емоционалних реакција,  – аргументује значај очувања менталног здравља и промовише здраве стилове живљења  – опише појам стреса, изворе, симптоме и начинe на које управља стресом  – препозна узроке сопствених и туђих фрустрација  – објасни негативне последице трауме и посттрауматског стресног поремећаја на понашање и професионално функционисање  – разликује основне врсте менталних поремећаја  – опише карактеристике болести зависности  – препозна на примерима одступање у понашању особе од очекиваног  – демонстрира одговарајући начин поступања са лицима чије понашање одступа од очекиваног | **Личност**  – Појам и структура личности, Психичке особине: темперамент, карактер, способности, Развој личности, Типови личности, Свест о себи)  **Психички процеси**  – Когнитивни процеси (Опажање, Пажња, Учење, Памћење, Заборављање, Мишљење)  – Емоционални процеси (Емоције – врсте и повезаност са понашањем, контрола емоција)  – Конативни процеси (Појам и врсте мотива, Потребе, вредности, ставови, и интересовања  **Ментално здравље**  – Појам и значај менталног здравља  – Стрес – појам, извори, симптоми, превазилажење и управљање стресом, Трема, Умор и сагоревање на послу – појам, симптоми, превазилажење и заштита од умора и сагоревања на послу)  – Фрустрације Механизми одбране, Конфликти  – Појам и врсте психичких поремећаја  – Криза, траума и посттрауматски стресни поремећај  – Неурозе, психозе, психопатије  – Болести зависности  – Психосоматске болести  – Начин поступања у раду са лицима чије понашање одступа од очекиваног  **Кључни појмови:** личност, психички процеси, ментално здравље, стрес, траума, посттрауматски стресни поремећај. психички поремећаји, болести зависности |
| НАЗИВ ТЕМЕ:**Особа у социјалној интеракцији у** **организацији** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише организацију као групу  – наведе групе у пословној организацији  – објасни појам професионалне улоге  – објасни конфликт улога у организацији  – поштује права других  – сарађује у тиму уз поштовање осталих чланова тима  – објасни важност добрих међуљудских односа за успех у раду тима  – објасни узроке грешака у опажању особа на одговарајућим примерима  – објасни утицај различитих стереотипа и предрасуда на социјалну интеракцију  – опише примере дискриминаторног понашања и ширења гласина у свом окружењу  – упореди понашање појединца у групи од понашања појединца у маси  – објасни појам и основне врсте и стилове комуникације  – комуницира службено на одговарајући начин усклађујући вербалну са невербалном комуникацијом  – примени активно слушање саговорника  – демонстрира вештине конструктивне комуникације  – препознаје невербалне знаке лагања код саговорника у симулираној ситуацији  – опише примере утицаја средства масовне комуникације и пропаганде на јавно мњење  – објасни узроке настанка сукоба  – опише различите врсте насиља  – прикаже на примеру конструктивно реаговање у ситуацијама фрустрација и сукоба | **Друштвене групе**  – Појам и врсте група, процеси у групи, структура групе  – Организација као група  – Положаји, улоге у структури организације, конфликти улога  – Групе у организацији  – Тимски рад (одређивање улоге у тиму, изградња тима)  – Међуљудски односи као предуслов успеха у раду  **Особа у социјалној интеракцији**  – Социјална перцепција (појам, грешке у опажању људи)  – Стереотипи, предрасуде, дискриминација  – Гласине  – Понашање у групи и у маси  **Комуникација**  – Појам, врсте и стилови комуникације  – Вербална и невербална комуникација  – Активно слушање  – Средства масовне комуникације, пропаганда и утицај на јавно мњење  **Насиље**  – Сукоби, насиље и врсте насиља  **Кључни појмови:** друштвена група, тимски рад, социјална перцепција, комуникација, средства масовне комуникације, насиље |
| НАЗИВ ТЕМЕ: **Професионални развој** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам и значај професионалне селекције  – одреди критеријуме за професионалну селекцију  – објасни важност концепта целоживотног учења и стручног усавршавања за професионални развој  – прикаже на примеру значај каријерног вођења и саветовања  – напише сопствену радну биографију и пропратно писмо за конкретно радно место | **Професионални развој**  – Професионална селекција  – Концепт целоживотног учења  – Каријерно вођење и саветовање  – Самопредстављање и писање радне биографије  **Кључни појмови:** целоживотно учење, каријерно вођење, радна биографија |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

**Место реализације програма**: Програм предмета се реализује у учионицу кроз часове теоријске наставе.

**Препоруке за планирање наставе**:

Циљ предмета Општа психологија са психологијом рада јесте да припреми ученике за непредвидиве ситуације, односно понашање појединаца у пословима за које се школује и да их оспособи да на прави начин реагују у датим ситуацијама. Упознавање са психичким здрављем и психичким функционисањем појединца, тимским радом, конструктивном комуникацијом и решавањем сукоба доприноси оспособљавању ученика за обављање послова обезбеђења. Како ће на тим пословима бити често изложен насилном и конфликтном понашању изузетно је важно да разуме ситуације у којим ће се наћи и да буде способан да реагује на прави начин.

Приликом планирања часа, потребно је дате исходе разложити на мање и планирати активности за конкретан час. Важно је имати у виду да се исходи у програму разликују по својој сложености, што значи да се неки могу разложити на мањи број ситнијих исхода и да се могу лакше и брже остварити док је за одређене исходе потребно више времена и активности, као и рада на различитим садржајима. Наставу треба усмерити на остваривање појединачних исхода, бирајући препоручене садржаје или проналазити неке друге садржаје који су усмерени на ефикасније остваривање исхода. Ученике је потребно оспособљавати за примену стечених знања и вештина у свакодневном животу и у другим предметима.

На почетку теме ученике упознати са циљевима и исходима наставе и учења, планом рада и начинима оцењивања. Предмет се надовезује на стечена знања и вештине у предмету Вештине комуникације зато је потребно да се наставник упозна са програмом и тог предмета. Садржај тематских целина треба интегрисати тако што ће се ученицима указивати на њихову међусобну повезаност, као и на везу са животним ситуацијама у којима могу да препознају, тестирају, практикују и унапређују усвојена знања и стечене вештине.Ученицима је најпознатија организација школе и на том примеру могу се обрађивати бројни садржаји.

Исходи, а не садржаји, су оно што наставника примарно оријентише у планирању и реализацији наставе. Из тог разлога наставници се не морају стриктно придржавати препорученог броја часова по темама, уколико процене да им је за постизање исхода потребан другачији број часова, или распоред садржаја. Посебну пажњу треба обратити на остваривање исхода који се односе на развој одређених вештина. Нпр. за писање радне биографије (CV-а) или препознавање узрока грешке у опажању особа у конкретној социјалној ситуацији потребно је реализовати активности које захтевају више часова и пружање могућности свим ученицима да покажу и развију своје вештине у датој области.

Препоруке за реализацију наставе:

Својим садржајем, очекиваним исходима и препорученим начином рада са ученицима програм доприноси и развоју неких међупредметних компетенција као што су рад са подацима и информацијама, решавање проблема, међутим **највећи допринос даје развоју компетенције за одговоран однос према здрављу.**

Како је главна карактеристика наставе усмерене на остваривање исхода, фокусираност на учење које резултира мерљивим и проверљивим резултатима у виду знања, вештина, ставова, компетенција то значи да ученик треба да учи:

*– смислено*: повезивањем оног што учи са оним што већ зна, са ситуацијама из свакодневног живота, са нечим што је актуелно;

*– проблемски*: самосталним и сарадничким прикупљањем и анализирањем података и информација, постављањем релевантних питања себи и другима;

*– дивергентно*: осмишљавањем нових примера, повезивањем садржаја у нове целине;

*– критички*: поређењем важности појединих чињеница и података; смишљањем аргумената, разликовањем тачног од нетачног;

*– кооперативно*: кроз сарадњу са наставником и другим ученицима, кроз дискусију и размену мишљења, уважавајући аргументе других.

Зато у остваривању програма треба користити што различитије облике рада и активности у којима ученици могу активно учествовати. На пример, могу се осмислити проблемске ситуације које ученици треба да решавају или користити студије случаја у којима се анализира нека реална ситуација (пожељно да буде из окружења које је ученицима познато) или неки пример где ће ученици кроз игру улога достизати одређене исходе попут „демонстрира одговарајући начин поступања са лицима чије понашање одступа од очекиваног” или „прикаже на примеру конструктивно реаговање у ситуацијама фрустрација и сукоба”

За пуно разумевање програма оријентисаних на исходе треба имати у виду да је знање нужан предуслов било ког вида компетентности, али је важно да се на том нивоу не остане. Није фокус само шта се учи, већ зашто се то учи, чему то служи и шта ученик може да уради са тим у даљем професионалном развоју и свакодневном животу. Тиме се обезбеђује применљивост и трајност наученог.

За обраду одређених садржаја могу се као подстицаји користити догађаји или примери из живота, из средстава масовних информисања, из књижевности, историје или других наука. За достизање предвиђених исхода препоручују се различити облици и методе рада, као што су: рад у пару, групни рад, сарадничко, интерактивно учење уз дискусије, дебате, симулације, демонстрације, радионице, играње улога, пројекте/пројектну наставу, проблемску наставу, истраживачки рад, есеје, анализу медијских информација. На овај начин остварују се и опште међупредметне компетенције, боља међупредметна повезаност и бројне компетенције за демократску културу. Уколико постоји могућност ученицима треба обезбедити прилику да разговарају са професионалцима који се баве заштитом људи и имовине, било посетом на њиховом радном месту, било њиховим гостовањем у школи.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење и вредновање напредовања ученика треба тако осмислити да буде функционално (одговара циљу предмета, исходима, садржају) и унапред познато ученицима. Они треба да знају да постоје различити нивои напредовања. Најнижи је онај где се од ученика тражи да нешто репродукују, што је резултат памћења (наведи, препознај, идентификују...), виши ниво је да објасне, дају пример, упореде, још виши ниво је да нешто повежу, предвиде последице и највиши да систематизују, анализирају, евалуирају.

У настави оријентисаној ка достизању исхода прате се и вреднују процес наставе и учења, постигнућа ученика (продукти учења) и залагање ученика у процесу учења. Наставник треба континуирано да прати напредак ученика, који се огледа у начину на који ученици партиципирају, како прикупљају податке, како аргументују, евалуирају, документују, презентују итд. Да би вредновање било објективно и у функцији учења, потребно је ускладити нивое исхода и начине оцењивања.

Праћење развоја и напредовања ученика у достизању исхода и стандарда постигнућа, као и напредовање у развијању компетенција обавља се формативним и сумативним оцењивањем, што је у складу са Правилником о оцењивању ученика у средњем образовању и васпитању. Наставник би требало да користи и многобројне допунске, алтернативне методе, као што су: оцењивање рада на пројекту, оцењивање доприноса ученика у групном раду, квалитета презентације и начин на који је представљена, портфолио ученика, специфичних комуникацијских вештина, оцењивање ставова ученика и сл. Сасвим је прихватљиво наградити оценом и ученика који је поставио добро, смислено питање, јер се оно не може тако формулисати без одговарајућег знања и разумевања суштине тематике. Такође, ту се награђује радозналост да се сазна нешто ново што је вредност сама по себи.

**Формативно оцењивање:**

Редовно и планско прикупљање релевантних података о напредовању ученика, постизању прописаних исхода и циљева и постигнутом степену развоја компетенција ученика, саставни је део процеса наставе и учења, садржи повратну информацију наставнику за даље креирање процеса учења и евидентира се у педагошкој документацији наставника. Формативно оцењивање, као модел праћења напредовања ученика, се одвија на сваком часу и свака активност је добра прилика за процену напредовања и давање повратне информације. У формативном вредновању наставник би требало да промовише групни дијалог, да користи питања да би генерисао податке из ђачких идеја, али и да помогне развој ученичких идеја, даје ученицима повратне информације, а повратне информације добијене од ученика користи да прилагоди подучавање и охрабрује ученике да оцењују квалитет свог рада. Ученике треба оспособљавати и охрабривати да **процењују сопствени напредак** у остваривању исхода, као и напредак других ученика, уз одговарајућу аргументацију. Посебну пажњу обратити на часовима на којима гостују стручњаци из појединих области, вредновати активност ученика који постављају питања и аналитички разговарају. Осмишљавати такве задатке у којима ће ученици анализирати свој рад у различитим условима рада (промена количина и типа терета).

Избор инструмента за формативно вредновање зависи од врсте активности која се вреднује. Инструменти за формативно оцењивање: вредновање aктивнoсти нa чaсу,урaђeни дoмaћи зaдaци, вoђeње ученичке евиденције (свeскe), учeшће у групном рaду, презентације ученика.

**Сумативно оцењивање:**

Вредновање постигнућа ученика врши се на крају програмске целине, теме или за класификациони период из програма, на полугодишту и на крају школске године. Оцене добијене сумативним оцењивањем су бројчане и уносе се у дневник рада (ес-дневник). Избор инструмента за сумативно оцењивање зависи од врсте активности која се проверава. Да би вредновање било објективно и у функцији учења, потребно је ускладити нивое исхода и начине оцењивања. Оцена има и мотивациону функцију у раду са сваким учеником појединачно, као и са групом ученика у одељењу.

Предложени инструменти за сумативно оцењивање: вредновање усменог излагања, тестови знања; презентације радова ученика, оцењивање по основу формативног праћења напредовања ученика, вредновање самосталних и групних задатака.

Наставник процесом вредновања пре свега подстиче и мотивише ученике да се интересују за теме из програма предмета, а шире посматрано и за струку за коју се образују. Преломни моменат у учењу је постизање првог успеха, а посебно када претходе неуспешни покушаји ученика да достигне захтевани ниво исхода**.** Овде посебно наставник мора да се посвети индивидуалном праћењу резултата сваког ученика и прилагођавању захтева (у погледу нивоа или начина вредновања) како би спречио да појединци буду изостављени из успеха групе. На крају процеса, не морају сви ученици достићи највиши ниво исхода, али сваки ученик би требало да буде задовољан личним напретком у области коју је изучавао.

**Назив предмета: Јавне исправе и евиденције**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| III | 70 |  |  |  | 70 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са врстама јавних исправа и правном снагом уверења;

– Унапређивање знања о подацима свих врста матичних евиденција физичких и правних лица;

– Развијање вештине коришћења података одговарајућих јавних исправа неопоходних за остваривање својих задужења;

– Развијање ставова код ученика о важности сталног праћења промена правних прописа о вођењу јавних евиденција.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Јавне књиге, уверења и исправе о личним стањима грађана | 25 | - | - | - |
| 2. | Правна лица | 20 | - | - | - |
| 3. | Остали видови евиденције | 25 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Јавне књиге, уверења и исправе о личним стањима грађана** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам матичне евиденције  – објасни појам и значај јавних књига  – разликује врсте јавних књига-регистара  – дефинише појам уверења о личним стањима грађана  – разликује врсте матичних књига  – наведе садржај и процедуре уписа података у различите матичне књиге  – објасни појам и делове личног имена  – разликује случајеве када се не дозвољава промена породичног имена  – објасни процедуре пријаве и уноса податка у случају смрти лица у земљи и иностранству  – објасни појам и начела за стицање држављанства  – објасни начине стицања, престанка држављанства Републике Србије  – објасни негативни и позитивни сукоб држављанства  – наведе орган надлежан за вођење евиденције о држављанству  – дефинише појам пребивалишта и боравишта  – објасни матични број грађана и значење групе цифара у матичном броју  – објасни значај личне карте, начин издавања и евиденцију личних карата  – наведе податке које садржи лична карта и рокове важења.  – дефинише појам и значај пасоша  – наведе орган надлежан за издавање пасоша, податке које садржи пасош и рокове за издавање и важење пасоша  – опише поступак издавања возачке дозволе | – Матичне евиденције  – Појам, значај и врсте јавних књига – регистара  – Матичне књиге  – Изводи из матичних књига – уверења о личним стањима грађана  – Лично име (промена породичног имена)  – Појам држављанства  – Начела за стицање држављанства  – Стицање и престанак држављанства Републике Србије  – Сукоб држављанства (апатриди и бипатриди)  – Вођење евиденције о држављанству и издавање уверења  – Појам пребивалишта и боравишта  – Вођење евиденције пребивалишта и боравишта  – Матични број грађана  – Појам, садржај, значај, издавање и евиденција личних карата  – Издавање пасоша  – Издавање возачких дозвола  – Значај утврђивања идентитета грађана  **Кључни појмови:** матична евиденција, јавне књиге, држављанство, пребивалиште, боравиште, матични број грађана, лична карта, пасош, возачка дозвола |
| НАЗИВ ТЕМЕ:**Правна лица** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни атрибуте предузетника  – истражи поступак регистрације предузетника  – попуни регистрациону пријаву предузетника  – објасни атрибуте привредног друштва  – наведе осниваче привредног друштва  – разликује оснивачки акт од осталих општих аката привредног друштва  – разликује врсте заступника привредног друштва  – упореди ортачко и командитно друштво  – упореди друштво с ограниченом одговорношћу и акционарско друштво | – Појам, атрибути и обављање делатности предузетника  – Регистрација предузетника  – Регистар привредних субјеката  – Појам и регистрација привредног друштва  – Атрибути привредног друштва  – Оснивање привредног друштва  – Општи акти привредног друштва  – Заступање привредног друштва  – Друштва лица:  o Ортачко друштво  o Командитно друштво  – Друштва капитала  o Друштво с ограниченом одговорношћу  o Акционарско друштво  **Кључни појмови:** атрибути предузетника, регистрација обављања делатности, атрибути привредног друштва, оснивачки акт, друштва лица, друштва капитала |
| НАЗИВ ТЕМЕ:**Остали видови евиденције** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише политичка права грађана  – наброји основна политичка права  – објасни бирачко право, његове врсте и разлоге за губитак  – опише поступак вођења бирачких спискова  – разликује системе вођења евиденција и врсте евиденција на непокретностима  – објасни поступак вођења земљишних књига и њихов садржај  – дефинише катастар  – наведе основе за упис у евиденције о непокретностима и права на њима  – разликује пописни, власнички и теретни лист  – објасни евиденцију војних обвезника  – наведе начине пријаве странаца у Републици Србији  – наведе подакте за евиденцију о боравку странаца према различитим условима боравка  – анализира податке неопходне за попуњавање образца за странца којем није дозвољен боравак у земљи | – Остваривање политичких права грађана  – Појам и вођење бирачких спискова  – Бирачко право (стицање, губитак, активно, пасивно, уверење о бирачком праву)  – Законске обавезе вођења евиденције  – Врсте евиденција  – Поступак вођења  – Издавање уверења  – Евиденције промена својинских и других података  – Евиденције о страним држављанима  – Евиденције војних обвезника  – Евиденције страних држављана  **Кључни појмови**: политичка права грађана, евиденција запослених, слободна радна места, незапослена лица, лица на раду у иностранству, страни држављани на раду у Републици Србији; војни обвезник, страни држављани. |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Место реализације наставе

**– Теоријска** настава се реализује у учионици.

Препоручени број часова по темама:

Јавне књиге, уверења и исправе о личним стањима грађана – 7 часа; Правна лица – 7 часова; Остали видови евиденције – 7 часова.

На почетку наставник упознаје ученике са циљем предмета и темама које доприносе остваривању његовог циља.

Увод у проучавање предмета може се урадити улазним упитником који би се израдио са наставником који је ученицима предавао Увод у право у првом разреду, како би се питања састојала из тема обрађиваних у том предмету (правна и пословна способност, физичко и правно лице) као и питања из опште културе.

За реализацију часова овог стручног предмета предлаже се следеће:

Прву тему **Јавне књиге, уверења и исправе о личним стањима грађана,** реализовати кроз практичне примере – матичне књиге ученика, непосредним коришћењем обрасца уверења. *Матичне књиге (рођених, венчаних, умрлих)* реализовати користећи одредбе Закона о матичним књигама и одредбе и обрасце из Упутства о вођењу матичних књига и обрасцима матичних књига. *Држављанство*реализовати уз коришћење Закона о држављанству Републике Србије и Правилника о начину уписа чињенице држављанства у матичну књигу рођених, образаца за вођење евиденција о решењима о стицању и престанку држављанства и обрасца уверења о држављанству. *Пребивалиште и боравиште и утврђивање идентитета грађана*реализовати уз коришћење Закона о пребивалишту и боравишту грађана, Закона о личној карти, Закона о путним исправама и Правилника о возачким дозволама.

Другу тему **Правна лица**применом Закона о привредним друштвима, али се примењују и други закони: Закон о Агенцији за привредне регистре, Закон о поступку регистрације у Агенцији за привредне регистре и Закон о јавним предузећима. С обзиром на узраст ученика и информације о предузетницима и привредним друштвима којима они располажу из различитих извора, али и искуствима из реалног окружења, врло је ефикасно практиковати пројектно учење, организовати индивидуални или групни истраживачки рад и сл. У обради садржаја о привредним субјектима треба користити ученичка предзнања о тим појмовима са којима су се сусрели у реалном окружењу, у породици, преко писаних и електронских медија. Ученицима треба указати на повезаност са наставним предметима Администрација у служби безбедности, Предузетништво у четвртом разреду, као и на повезаност са базичним предметом који су учили у првом разреду Увод у право, с обзиром да и ова грана права представља скуп правних норми садржаних у одговарајућим законима. Ученике посебно треба усмерити на карактеристике и атрибуте привредних друштава, њихове осниваче и оснивачке акте. Ова тема има циљ да се ученици упознају са врстама или правним формама привредних друштава, начином регистрације истих и да стекну способност да у ситуацијским задацима, на практичним примерима у конкретним ситуацијама могу да препознају одговарајућу врсту – правну форму привредног друштва. Наставник посебно треба да укаже ученицима да је код нас, као и у правима других држава (упоредном праву), ,,прихваћен numerus clausus (затворен број) форми привредних друштава’’, тако да оснивачи могу да бирају само између четири законом понуђене правне форме. Такође, наставник треба да скрене пажњу ученицима на ниво исхода ,,упореди’’ код врста привредних друштава и да ученик треба да буде оспособљен за примену знања у поступку предузимања одговарајућих радњи и доношењу одговарајућих аката. На тај начин ученици стичу одговарајуће вештине, у складу са прописаним исходима. Акценат треба да буде на већем ангажовању ученика у повезивању знања из различитих предмета кроз истраживачки рад, пројектну наставу и студију случаја.

Трећу тему **Остали видови евиденције**реализовати на следећи начин**:***Бирачки спискови*реализовати коришћењем одредаба Упутства за спровођење Закона о јединственом бирачком списку. *Вођење земљишних књига и катастара*урадити уз симулирање уписа преко е-Шалтера, коришћењем сајта е-Катастра непокретности којим је омогућен јавни увид у непокретности, те сваки од ученика може добити задатак да пронађе непокретност где он живи и изврши анализу уписаног. Радним импулсима наставника иницирати задатке који би се састојали у томе да ученик изврши неопходан упис у одговарајући лист непокретности (лист сами ученици да израде). Исходе *о војним обвезницима и странцима* реализовати помоћу одредаба Закона о војној, радној и материјалној обавези, Правилника о изгледу обрасца пријаве боравишта и начину пријављивања боравишта странца, адресе становања, промене адресе становања, пријаве и одјаве пребивалишта странца. Садржај (предмета) има везу са садржајима других предметима као што су: Увод у право, Јавна администрација, Правни поступци, Систем и служба обезбеђења, Технички и информациони системи заштите и обезбеђења.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда мапе ума, практични рад, представљају продукте ученичких постигнућа који се могу користити у оцењивању у свим наставним темама. На часовима вежби ученици израђују одговарајућа акта, попуњавају одговарајуће обрасце, евидентирају одговарајући тиме на радне импулсе наставника сходно теми која се обрађује.

Сумативно оцењивање може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

Наставник сумативно оцењује и наставу у блоку. Елементи које том приликом узима у обзир при оцењивању могу да буду: редовно похађање наставе у блоку, активност, коментар ментора у органу или организацији у којој се реализовала настава, дневник наставе у блоку (форма и садржина, прегледност, уредност и прилози, тј. састављени и обликовани одговарајући правни акти, попуњен омот списа предмета, попуњени обрасци, досије запосленог и сл).

**Назив предмета: Основи кривичног права и криминалистике**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| III | 70 | - | - | - | 70 |
| IV | 62 | - | - | - | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА:**

– Развијање основних знања о Кривичном праву и основним правним појмовима;

– Упознавање ученика са значајем основних института општег дела Кривичног права;

– Развијање основних знања о групама кривичних дела и појединачним кривичним делима;

– Развијање основних знања о Криминалистици и криминалитету;

– Оспособљавање ученика за препознавање доказа и трагова;

– Оспособљавање ученика за обезбеђење места догађаја;

– Оспособљавање ученика за препознавање кривично правних и криминалистичких обележја појединих кривичних дела;

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: трећи**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Кривично право – општи део | 40 |  |  |  |
| 2. | Кривично право – посебни део | 30 |  |  |  |

**Разред: четврти**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основни појмови криминалистике | 10 |  |  |  |
| 2. | Место догађаја | 26 |  |  |  |
| 3. | Криминалистичка обележја појединих кривичних дела | 26 |  |  |  |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

**Трећи разред**

|  |  |
| --- | --- |
| НАЗИВ ТЕМЕ: **Кривично право – општи део** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – познаје кривични законик Републике Србије  – дефинише појам кривичног дела;  – наведе елементе кривице као основа примене кривичне санкције;  – разликује стадијуме у извршењу кривичног дела;  – објасни основе који искључују постојање кривичног дела;  – објасни услове за постојање напада приликом нужне одбране;  – објасни услове одбране приликом нужне одбране;  – дефинише прекорачење границе нужне одбране;  – објасни услове за постојање напада приликом крајње нужде;  – објасни услове одбране приликом крајње нужде;  – дефинише прекорачење границе крајње нужде;  – разликује облике саучесништва;  – дефинише појмове кривичне санкције и казне;  – разликује врсте кривичних санкција, казни и правних последица осуде | – Кривични законик Републике Србије;  – Појам, предмет и подела кривичног права;  – Појам и елементи кривичног дела и учинилац;  – Основи који искључују постојање кривичног дела;  – Стадијуми у извршењу кривичног дела;  – Кривица;  – Крајња нужда и нужна одбрана;  – Саучесништво у кривичном делу;  – Кривичне санкције;  – Казне.  **Кључни појмови:**кривично право, кривично дело, нужнa одбранa, крајњa нуждa |
| НАЗИВ ТЕМЕ: **Кривично право – посебни део** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – класификује кривична дела према заштитном објекту;  – објасни појединачна кривична дела;  – дефинише кривична дела:  o против живота и тела;  o која се гоне по службеној дужности;  o против слобода и права човека и грађанина  o против имовине;  o против привреде;  o против здравља људи;  o против животне средине;  o против против опште сигурности људи и имовине;  o против државних органа  – анализира обележја појединих кривичних дела;  – истражи обележја конкретних кривичних дела на конкретном примеру; | – Кривична дела против  o живота и тела;  o слобода и права човека и грађанина;  o полне слободе;  o брака и породице;  o имовине;  o привреде;  o здравља људи;  o животне средине;  o опште сигурности људи и имовине;  o безбедности јавног саобраћаја;  o државних органа;  o јавног реда и мира;  o правног саобраћаја;  o службене дужности.  **Кључни појмови:**кривично дело |

**Четврти разред**

|  |  |
| --- | --- |
| НАЗИВ ТЕМЕ: **Основни појмови криминалистике** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам криминалистике,  – разликује гране криминалистике,  – опише деликвенцију,  – истражи разлику између криминалитета и делинквенције,  – објасни девет основних питања криминалистике. | – Појам и подела криминалистике  – Појам криминалитета и делинквенције  **Кључни појмови:**криминалистика, криминалитет и делинквенција |
| НАЗИВ ТЕМЕ: **Место догађаја** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам трага  – разликује врсте трагова,  – опише начине настанка трагова  – наведе начине заштите трагова,  – објасни појам и врсте „места догађаја кривичног дела”  – објасни основне поступке службеника обезбеђења на месту догађаја;  – објасни поступак обезбеђења доказа и трагова на месту догађаја;  – опише поступке које обухвата обезбеђење места догађаја кривичног дела,  – објасни правила осигурања личне безбедности и безбедности других лица приликом обезбеђења на месту догађаја.  – анализира поступање службеника обезбеђења на месту догађаја на датом примеру. | – Појам трага  – Врсте трагова и начин заштите  – Начин настанка трагова  – Место догађаја кривичног дела  – Реметилачки фактори;  **Кључни појмови:** траг, место догађаја, задржавање на месту догађаја |
| НАЗИВ ТЕМЕ: **Криминалистичка обележја појединих кривичних дела** | |
| **Исходи**  по завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни криминалистичка обележја кривичних дела против полне слободе,  – опише трагове који могу бити пронађени након учињених кривичних дела против полне слободе,  – дефинише појам „трговина људима”,  – разликује појмове „жртва трговине људима”, кријумчарено лице (илегални мигрант) и проституција,  – објасни фазе трговине људима,  – наведе знакове који указују на потенцијалну жртву трговине људима,  – објасни појам и класификацију дрога,  – разликује појмове злоупотреба дрога, зависност, толеранција и тровање,  – дефинише појам корупције,  – наведе основна кривична дела корупције,  – објасни криминалистичка обележја разбојништва и разбојничке крађе,  – објасни прве мере и радње по сазнању за кривична дела из области  o полних слобода,  o примање и давање мита,  o разбојништва и разбојничке крађе  – објасни поступак службеника обезбеђења у ситуацијама откривања злоупотреба дрога. | – Кривична дела против полне слободе  – Појмови жртве трговине људима, илегални мигранти и проституција  – Фазе трговине људима  – Појам и подела дрога  – Појмови злоупотреба дрога, зависност, толеранција и тровање  – Изглед, начин паковања, начин употребе и ефекти које изазивају дроге  – Начин описивања материја за које се сумња да су дроге  – Појам корупције  – Кривична дела против корупције  – Криминалистичка обележја кривичних дела разбојништва и разбојничке крађе  – Начини сазнања и прве мере и радње  **Кључни појмови:**кривична дела против полне слободе, трговина људима, жртва, илегални мигрант, проституција, злоупотреба дрога, зависност, корупција, примање и давање митa, разбојништво |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Предмет се реализује у учионици кроз теоријску наставу.

На почетку сваке теме ученике упознати са циљевима и исходима наставе, односно учења, планом рада и начинима оцењивања.

Програм предмета усмерава наставника да наставни процес конципира у складу са дефинисаним исходима. Наставник планира сопствене активности и активности ученика које за циљ имају да ученици остваре прописане исходе. У ту сврху наставник бира одговарајуће методе, активности и технике за рад са ученицима. Дефинисани исходи показују наставнику и која су то специфична стручна знања и вештине, као и ставови, потребне ученику за даље учење и обављање будућег посла. Приликом планирања часа, треба извршити операционализацију датих исхода, разложити их на мање и планирати активности за конкретан час. Важно је имати у виду да се исходи у програму разликују по својој сложености, што значи да се неки могу разложити на мањи број ситнијих исхода и да се могу лакше и брже остварити док је за одређене исходе потребно више времена и активности, као и рада на различитим садржајима. Ученике треба оспособљавати за примену стечених знања и у другим предметима, као и коришћење стечених знања из других предмета у настави Основе кривичног права и криминалистике.

**У току трећег разреда**увод у проучавање предмета се може урадити улазним упитником. Тиме би се извршило упућивање ученика на неке од тема које су општепознате, теме о кривичним делима, тј. о дозвољеном и недозвољеном понашању („непознавање права шкоди”), а које ће у овом предмету дубље проучавати и новине које ће усвајати.

Могуће је и правити мапу ума на тему – знате ли која понашања су дозвољена и пожељна, а која нису, да ли знате ко врши власт у држави и која је улога појединих државних органа и институција, на који начин и како обављају послове.

Обе теме Кривично право – општи део и Кривично право – посебни деореализовати путем примера који су њима блиски, везани за квалификацију за коју се школују или их интересују – норме проучавати преко нормативе и аката која регулишу област Кривичног права и Кривичног процесног права, преко примера из судске праксе и званичних статистичких података (Кривични законик, Законик о кривичном поступку...).

**У току четвртог разреда** се за све теме препоручује примена метода активно оријентисане наставе, где је улога наставника да буде организатор наставног процеса, да подстиче и усмерава активност ученика. Анализу предузетих активности може да води и усмерава наставник уз активно учествовање ученика. Наставник може да усмерава дискусију у вези са темом и постиче ученике да износе своје мишљење и дођу до решења. Наставне садржаје наставник може реализовати кроз модификовано предавање и студије случаја. Наставник може кроз презентације и модификовано предавање у трећој теми ученике упознати са криминалистичким обележјима и првим мерама и радњама након сазнања да је извршено кривично дело. Препорука је да се наставним филмовима ученицима омогући да сагледају шта су знаци који указују на жртву трговине људима и фазе трговине људима. Пре пројектовања филмова наставник може поставити одређене задатке које ученици током филма треба да препознају. На основу презентације, презентованих узорака и прибора наставник може упознати ученике са врстама наркотика и начином паковања и коришћења, те на основу тог знања индивидуално могу описати изглед и карактеристике одређених наркотика. Наставник може кроз презентацију и модификовано предавање ученицима дати могућност да се упознају са криминалистичким обележјима кривичних дела из области корупције, разбојништва и разбојничке крађе.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са позитивним прописима којима се регулише оцењивање. Ученике треба оспособљавати и охрабривати да процењују сопствени напредак у остваривању задатака предмета као и напредак других ученика уз одговарајућу аргументацију.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда мапе ума, практични рад, представљају продукте ученичких постигнућа који се могу користити у оцењивању у свим наставним темама.

Сумативно оцењивање може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

**Назив предмета: Статистика**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| IV | 62 | - | - | - | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са основним статистичким појмовима;

– Оспособљавање ученика да прикупљају, сређују, обрађују и приказују податке;

– Оспособљавање ученика да примењују и анализирају мере централне тенденције и мере дисперзије;

– Оспособљавање ученика за стицање основних знања о простој линеарној регресији и корелацији;

– Развијање вештина за употребу простог линеарног регресионог модела;

– Оспособљавање ученика за коришћење индексних бројева и анализе временских серија на конкретним емпиријским примерима;;

– Подстицање на повезивање знања и вештина са осталим предметима.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: трећи**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основни статистички појмови | 12 | - | - | - |
| 2. | Дескриптивна статистика | 22 | - | - | - |
| 3. | Проста линеарна регресија и корелација | 16 | - | - | - |
| 4. | Индексни бројеви и анализа временских серија | 12 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Основни статистички појмови** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам „статистика”  – разликује фазе и предмет статистичког истраживања  – утврди области статистике  – формулише појмове у статистици  – разликује структурне и временске серије  – користи податке из различитих извора | – Статистика  – Фазе и предмет статистичког истраживања  – Области статистике: дескриптивна статистика и статистичко закључивање  – Појмови у статистици: основни скуп и узорак, јединица посматрања, променљива и податак  – Структурне и временске серије  – Извори података  **Кључни појмови:** статистика, статистичко истраживање, појмови у статистици, серије података, извори података |
| НАЗИВ ТЕМЕ: **Дескриптивна статистика** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – повеже прикупљање, сређивање и обраду података  – одреди циљ истраживања  – наведе врсте мерних скала  – разликује различите методе прикупљања података  – изради одговарајуће статистичке табеле у функцији статистичког истраживања  – одабере адекватну врсту графичког приказа за презентацију различитих резултата статистичког истраживања  – утврди мере централне тенденције груписаних података  – доведе у везу однос између аритметичке средине, медијане и модуса  – утврди мере дисперзије негруписаних података  – одреди аритметичку средину, варијансу и стандардну девијацију груписаних података  – израчуна геометријску средину и хармонијску средину  – направи избор одговарајуће средње вредности за опис посматраног скупа података  – објасни на конкретним примерима израчунате мере централне тенденције и мере дисперзије | – Прикупљање, сређивање и обрада података  – Циљ истраживања  – Мерне скале  – Методи прикупљања података (попис, извештај, узорак, сређивање и обрада)  – Приказивање података (серије структуре и временске серије)  – Дескриптивне мере  – Мере централне тенденције негруписаних података (аритметичка средина, медијана и модус);  – Односи између аритметичке средине, медијане и модуса  – Мере дисперзије негруписаних података (интервал варијације, варијанса и стандардна девијација)  – Аритметичке средина, варијанса и стандардна девијација груписаних података  – Геометријска средина и хармонијска средина  – Избор одговарајуће средње вредности за опис посматраног скупа података  **Кључни појмови**: сређивање и приказивање података, мере централне тенденције, коришћење нумеричких дескриптивних мера |
| НАЗИВ ТЕМЕ: **Проста линеарна регресија и корелација** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разликује квантитативне везе  – наведе циљеве регресионе и корелационе анализе  – дефинише појам регресије, односно линеарног регресионог модела  – дефинише дијаграм распршености (растурања)  – објасни метод најмањих квадрата  – наведе могућности примене просте линеарне регресије  – утврди стандардну грешку регресије и коефицијент детерминације;  – дефинише линеарну корелацију и коефицијент просте линеарне корелације;  – објасни на конкретном примеру употребу простог линеарног регресионог модела | – Квантитативне везе – појам и врсте  – Циљеви регресионе и корелационе анализе  – Проста линеарна регресија  – Дијаграм распршености (растурања)  – Оцењивање: Метод најмањих квадрата  – Примена просте линеарне регресије  – Стандардна грешка регресије и коефицијент детерминације  – Проста линеарна корелација и коефицијент просте линеарне корелације  – Употреба простог линеaрног регресионог модела  **Кључни појмови:** проста линеарна регресија, поста линеарна корелација, примена регресије и корелације |
| НАЗИВ ТЕМЕ:**Индексни бројеви и анализа временских серија** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – разликује индексне бројеве  – утврди индивидуалне индексе  – објасни на конкретним примерима израчунате индивидуалне индексе  – дефинише групне индексе  – разликује методе конструкције групних индекса  – израчуна групне индексе методом агрегата  – израчуна групне индексе методом средњих вредности  – објасни анализу временских серија  – дефинише појам „тренд компонента”  – одреди линеарни и експоненцијални тренд | – Индексни бројеви – појам и врсте  – Индивидуални индекси  – Израчунавање индивидуалних индекса  – Групни индекси  – Метод агрегата и метод просечних односа  – Примена индексних бројева  – Анализа временских серија  – Анализа тренда  – Линеарни и експоненцијални тренд  **Кључни појмови:** индексни бројеви, анализа временских серија, примена индексних бројева и временских серија |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Програм предмета Статистика oмoгућaвa ученицима да стекну основна знања о статистици и основним статистичким појмовима. Циљ програма је оспособљавање ученика и развијање вештина да анализирају и примењују одговарајуће статистичке алате. Програм својим садржајем оспособљава ученика и за вођење администрације и за израду различитих врста извештаја уз коришћење елементарних математичких, статистичких, техничких и технолошких знања.

Свака тема програма се реализује кроз часове теорије у целом одељењу. Програм предмета усмерава наставника да наставни процес конципира у складу са дефинисаним исходима. Наставник планира сопствене активности и активности ученика које за циљ имају да ученици остваре прописане исходе. У ту сврху наставник бира одговарајуће методе, активности и технике за рад са ученицима. Дефинисани исходи показују наставнику и која су то специфична стручна знања и вештине потребне ученику за даље учење и свакодневни живот. Приликом планирања часа, треба извршити операционализацију датих исхода, разложити их на мање и планирати активности за конкретан час. Важно је имати у виду да се исходи у програму разликују по својој сложености, што значи да се неки могу разложити на мањи број ситнијих исхода и да се могу лакше и брже остварити док је за одређене исходе потребно више времена и активности, као и рада на различитим садржајима. Наставу треба усмерити на остваривање појединачних исхода, бирајући препоручене садржаје или проналазити неке друге садржаје који су усмерени на ефикасније остваривање исхода. При обради нових садржаја треба се ослањати на постојеће искуство и знање ученика и настојати да ученици самостално тумаче и изводе закључке о новим, стручним појмовима. Неки исходи дефинисани су у оквиру више наставних предмета, општеобразовних и стручних предмета.

Приликом планирања наставе, треба користити методе активне наставе где је улога наставника да буде организатор наставног процеса, да подстиче и усмерава активност ученика. Избор метода и облика рада треба да доприноси већој рационализацији наставног процеса, подстиче интелектуалну активност ученика и наставу чини интересантнијом и ефикаснијом. Ученике треба мотивисати за усвајање стручних знања и оспособљавати их за тимски и истраживачки рад и подстицати лични развој ученика у складу са њиховим интересовањима. Упућивати ученике да користе уџбеник и друге изворе знања, како би усвојена знања била трајнија и шира, а ученици оспособљени за примену усвојених знања и вештина. Подстицати ученике на коришћење савремених информационих технологија.

Приликом реализације наставе поред прописаног уџбеника, препоручити додатну литературу у складу са темом, креирати радне листове као материјал за вежбу, шеме.

Наставнику се предлаже да у складу са наставним садржајима организује рад и у групама при чему се ученици оспособљавају за тимски рад и вештине комуникације. Активност наставника је да мотивише ученике, објашњава, координира рад, контролише у циљу корекција, пружа помоћ када је то неопходно и организује време. Активности ученика су усмерене на стицање основних знања кроз: читање и структурисање задатих садржаја, утврђивања стручних појмова, израду задатака, шема, презентација, учешћа у дискусији, размену мишљења и самосталног закључивања. На почетку сваке теме ученике упознати са циљевима и исходима наставе и учења, планом рада и начинима оцењивања. Све теме треба изложити на начин који ће бити подстицајан за ученике, да увиде разлоге због који је важно изучавање статистике.

Програм се састоји од четири теме. У првој, уводној теми **Основни статистички појмови**, ученици се упознају са неким од основних појмова који су предмет анализе статистике. Анализа статистичких података је неизбежна у многим сферама живота и рада. Шта је статистика? Које су области статистике? Зашто су важни основни скуп и узорак, јединица посматрања, променљива и податак? Шта су временске серије? Одговори на ова питања су садржани у уводној теми програма. Ниво остварености исхода је од препознавања и разумевања основних статичких појмова, до примене, у смислу коришћења података из различитих извора у конкретним ситуацијама. Важно је пред ученике поставити задатке за коришћење статистичких дефиниција и података на одговарајућим примерима. Знање кључних појмова, ученицима ће бити важно у наставку приликом даљег изучавања програма предмета.

Реализацијом теме **Дескриптивна статистика**, ученици се оспособљавају да прикупљају, сређују, обрађују и приказују податке као и да примењују и анализирају мере централне тенденције и мере дисперзије. Након реализоване теме, ученик треба да буду у стању да овлада значењем кључних појмова у вези са дескриптивном статистиком, као и да кроз примену користи научено у новим и конкретним ситуацијама уз разумевање садржаја.

У реализацији теме предлаже се наставнику да користи одабране примере из свакодневног живота. Препоручује се коришћење примера из праксе и одговарајућих вежбања заснованих на великом броју примера из стручне области. Могу се ученицима и дати задаци да пореде резултате успеха и владања у одређеним разредима, своје и ученика из одељења, и да на основу тих података утврде мере централне тенденције и мере дисперзије и изведу одговарајуће закључке. Шта су квантитативне везе? Зашто су важне у статистичким истраживањима? Како се мења једна променљива под утицајем промене друге променљиве? На који начин се примењују проста линеарна регресија и проста линеарна корелација? Одговори на ова и друга питања се добијају анализом теме **Проста линеарна регресија и корелација**. За разматрање међусобних веза између две променљиве користи се регресиона и корелациона анализа. Ниво остварености исхода је од препознавања и разумевања појмова који се односе на просту линеарну регресију и корелацију, до примене простог линеарног регресионог модела на конкретном примеру. Шта су индексни бројеви? Како се примењују? За шта користимо анализу временских серија? Одговори и објашњења на ова и на низ других питања се дају у теми **Индексни бројеви и анализа временских серија**. Препоручује се да ученици на основу конкретних примера утврде и израчунају индивидуалне и групне индексе уз извођење закључака о добијеним резултатима. Предлаже се и примена линеарног и експоненцијалног тренда уз избор адекватног примера.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Наставник континуирано прати и вреднује постигнућа ученика користећи поступке вредновања који су у функцији даљег учења а то су: процес учења и напредовања, резултати које ученик остварује, начин на који долази до резултата, сарадњу, иницијативу, упорност и ангажовање. Наставник редовно бележи све активности ученика и информише ученике о постигнутим резултатима и напредовању.

У формативном вредновању наставник мотивише ученике да размишљају о решењима, узроцима и последицама, охрабрује их да постављају питања, развија самосталност и самопоуздање ученика тако што их подржава да искажу мишљење, образложе своје предлоге у задатој ситуацији, аргументовано коментаришу друге предлоге и оцењују квалитет и напредак свог рада, знања итд.

За сумативно оцењивање ученици би требало да решавају задатке који садрже неке аспекте истраживачког рада, да садрже новине тако да ученици могу да примене стечена знања и вештине. У вредновању наученог треба користити различите инструменте, а избор зависи од врсте активности која се вреднује. У процесу оцењивања добро је користити портфолио (збирка докумената и eвидeннциja o процесу и продуктима рада ученика, уз коментаре и препоруке) као извор података и показатеља о напредовању ученика.

Предлог за сумативно оцењивање: тестови знања, усмено излагање, активност на часу, домаћи задатак, пројектни задатак, израда есеја, израда презентација и презентовање. Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење. Предлаже се да у оквиру пројекта ученици прикупе, среде и обраде одређене податке о успесима ученика у матичној школи. Сви ученици у школи представљају скуп јединица посматрања од интереса. Ученици треба да утврдите просечну оцену по одељењима и разредима на основу узорка. Шта је важно приликом избора узорка? Зашто? Да ли је могућа примена регресионе и корелационе анализе на задатом примеру? Ученици по завршетку истраживања, треба да презентују резултате рада. Препоручује се да наставник вреднује резултата рада заједно с ученицима.

**Назив предмета: Људска права и професионална етика**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| IV | 62 |  |  |  | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Развијање основних знања о феномену људских права и слобода; механизмима гарантовања и заштите људских права и слобода и могућим разлозима ограничења људских права и слобода и појавним облицима кршења људских права и слобода;

– Оспособљавање ученика за примену етике и морала у оквиру своје професије;

– Развијање свести о значају унапређења етичких и моралних компоненти у оквиру своје професије;

– Подстицање на придржавање Кодекса професионалне етике у обављању послова обезбеђења.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: четврти**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Људска права и основне слободе човека | 20 | - | - | - |
| 2. | Морал и етика | 17 | - | - | - |
| 3. | Деонтологија | 17 | - | - | - |
| 4. | Кодекс професионалне етике | 8 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

**Четврти разред**

|  |  |
| --- | --- |
| НАЗИВ ТЕМЕ: **Људска права и основне слободе човека** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе међународне изворе људских права;  – објасни појам људских права;  – опише заштиту људских права у рату, ванредним ситуацијама и миру  – наведе основна људска права;  – објасни грађанска и политичка права;  – образложи значај поштовања људских права у раду службеника обезбеђења;  – објасни десет стандарда људских права од значаја за рад службеника обезбеђења  – објасни основна обележја људских права од значаја за рад службеника обезбеђења.  – објасни економска, социјална, културна и еколошка права | – Међународни извори људског права  – Појам и класификација људских права  – Заштита људских права у рату, ванредним ситуацијама и миру  – Основна људска права  – Основна грађанска и политичка права  – Економска права  – Социјална права  – Еколошка права  – Културна права  **Кључни појмови:**основнаљудска права, врсте људских права |
| НАЗИВ ТЕМЕ:**Морал и етика** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам морала;  – дефинише појам етике;  – објасни појам и компоненте моралног карактера;  – образложи значај одговорног и савесног поступања;  – дефинише појам вредности;  – објасни појам етичких вредности;  – анализира сопствену „лествицу етичких вредности”;  – објасни појам етички стандард;  – објасни појам морална дилема;  – представи модел решавања модерних дилема;  – објасни значај решавања моралних дилема. | – Етика и морал  – Елементи (централна питања) етике као научне дисциплине.  – Појам аксиологије и деонтологије као дела етичких концепција.  – Морални карактер  o Појам моралног карактера  o Појам моралног карактера човека  o Елементи унутрашње структуре моралног карактера  – Морални мотив и уверења  – Одговорности, импутације, кривице и санкције  – Стид и кајање и савест  – Вредности и врсте вредности  – Морална личност и морална културе личности  – Елементи моралне културе  – Облици врлина и порока  – Појам етичког и моралног стандарда, „златног правила моралности” и моралне дилеме  – Елементи етичких стандарда у решавању моралне дилеме  **Кључни појмови:** морал, етика, савест |
| НАЗИВ ТЕМЕ:**Деонтологија** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни обавезе и дужности службеника обезбеђења;  – објасни значај професионалних обавеза и дужности техничара обезбеђења;  – опише значај права на дискреционо одлучивање;  – примени начела интегритета;  – идентификује, у датој ситуацији, факторе који утичу на подривање интегритета обезбеђења;  – дефинише појам морално девијантног понашања;  – наведе теже облике морално девијантног понашања;  – анализира морално девијантне облике поступања службеника обезбеђења;  – објасни последице морално девијантног поступања;  – објасни значај моралитета и легалитета у поступању службеника обезбеђења;  – објасни значај моралне референце лојалности;  – дефинише појам моралног ауторитета;  – објасни значај коришћења моралног ауторитета у поступању службеника обезбеђења. | – Моралне обавезе и дужности  – Професионално-правне обавезе и дужности  – Врсте дужности  o Врсте дужности у зависности ко их одређује  o Врсте дужности у зависности које су садржине  – Професионалне обавезе и дужности  o Дужност према себи  o Дужност према породици  o Дужност према другима  o Дужност према служби  – Појам и концепти ауторитета службеника обезбеђења  – Интегритет техничара обезбеђења  – Морални основ ауторитета  o Значај моралног ауторитета  o Решавање конфликта  o Процесни значај моралног карактера  – Морално девијантно понашање  o Корени морално девијантног понашања  o Утицај васпитања и социјализације на формирање моралне личности  o Врсте тежих облика морално девијантног понашања службеника обезбеђења  – Морални цинизам и нихилизам  – Моралитет и легалитет  **Кључни појмови:**деонтологија, дужност, обавеза, девијантно понашање |
| НАЗИВ ТЕМЕ:**Кодекс професионалне етике** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе елементе Кодекса професионалне етике у приватном обезбеђењу;  – објасни значај Кодекса професионалне етике у приватном обезбеђењу;  – анализира своје личне способности неопходне за разумевање друштва коме служи, а у складу са одредбама Кодекса приватног обезбеђења,  – објасни улогу Суда части у професионализацији делатности приватног обезбеђења. | – Концепти професионалне етике у приватном обезбеђењу;  – Домен Кодекса професионалне етике у приватном обезбеђењу;  – Елементи Кодекса професионалне етике у приватном обезбеђењу;  – Суд части.  **Кључни појмови:**кодекс понашања, Суд части. |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

На почетку сваке теме ученике упознати са циљевима и исходима, планом рада и начинима оцењивања.

Предмет се реализује кроз теоријску наставу при чему се одељење не дели на групе.

Место реализације наставе – Настава се реализује у учионици

**Препоруке за планирање наставе:**

При планирању наставног процеса наставник, на основу циљева предмета и исхода, самостално планира број часова обраде, утврђивања, као и методе и облике рада са ученицима. Наставник најпре креира свој годишњи – глобални план рада полазећи од дефинисаних исхода и дефинисаних кључних појмова, из кога ће касније развијати своје оперативне планове. Исходи из глобалног плана се операционализују у оперативним (месечним/тематским) плановима да се види шта је то што ученик треба да зна, уме да ради, које ставове да заступа по завршетку месеца/теме. Ови исходи се још више операционализују у припреми за час (шта је то што ученик треба да зна/уме да ради по завршетку часа). Треба имати у виду приликом планирања да се исходи разликују и да се неки могу остварити брже и лакше, а да је за постизање неких исхода потребно више времена и различитих врста активности. Препорука је да наставник планира и припрема наставу самостално и да кроз сарадњу са колегама обезбеди међупредметну повезаност. Улога наставника је да при планирању наставе води рачуна о саставу одељења, постигнућима ученика након иницијалне процене, степену опремљености школе, доступном уџбенику, примерима из праксе и другим наставним средствима и материјалима које ће користити.

Дефинисани исходи у програму предмета су различитог нивоа. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Исходи вишег нивоа траже од ученика да примењују стечена знања и вештине у новим и непознатим ситуацијама, анализирају или евалуирају расположиве податке.

Приликом планирања наставник треба да изврши операционализацију исхода, да сложени исход, за чију је реализацију потребно више времена и активности, разложи на више мањих исхода. Наставу усмерити на остваривање исхода, бирајући препоручене садржаје или проналазећи друге садржаје који ефикасније доприносе остваривању исхода.

**Препоруке за остваривање наставе:**

На почетку сваког модула/теме ученике упознати са циљевима и исходима, планом рада и начинима оцењивања. Увод у проучавање предмета је може се урадити улазним упитником (о информисаности о Основним људским правима и општем знању о моралним начелима у свакодневном животу), тиме би се извршило подсећање ученика на неке од тема које су биле предмет породичног васпитања и основног образовања. Могуће је и правити мапу ума на тему – основних људских права, врлина и порока, етичких стандарда, изградње лествице етичких вредности.

Прву тему – **Људска права и основне слободе –**реализовати путем примера који су њима блиски, везани за квалификацију за коју се школују или их интересује. Норме проучавати преко нормативе и аката међународног права које су као такве имплементиране у унутрашњем праву Републике Србије (Универзална декларација о људским правима, Европска конвенција о људским правима и основним слободама, Међународни пакт о грађанским и политичким правима, Међународна конвенција о укидању свих облика расне дискриминације, Конвенција против мучења и других свирепих, нечовечних или понижавајућих казни или мучења, Европска конвенција о спречавању мучења и нечовечних или понижавајућих казни или поступака).

Друга тема **– Морал и етика –**реализовати путем примера који ученици препознају, (односи у породици, школи, саобраћају), као и анализи елемената моралне личности и моралних вредности.

Трећа тема – **Деонтологија –**реализовати путем примера које ученици препознају кроз примену одређених радњи које произилазе из њихових обавеза, односно дужности у које могу да се идентификују са обавезама и дужностима у пословима које ће моћи да примене у будућем раду. У компарацији обавеза, односно дужности из живота и обавеза и дужности из области обезбеђења могу се користити различити нормативни извори. У том смислу могуће је користити различите врсте квизова, дебата (за и против) кроз тимски рад у групама које бране своје ставове.

У оквиру четврте теме **Кодекс професионалне етике**обрадити кодекс професионалне етике приватног обезбеђења, затим кодекс понашања државних службеника. Ученици могу самостално да истраже етичке кодксе различитих иснституција а затим кроз групни рад да израде сопствени кодекс понашања за одређено предузеће које су основали у оквиру предмета Предузетништво у првом полугодишту четвртог разреда.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Формативно оцењивање односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда мапе ума, практични рад, представљају продукте ученичких постигнућа који се могу користити у оцењивању у свим наставним темама.

Сумативно оцењивање може да се практикује на крају обрађене теме кроз усмено излагање или чешће тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др.

**Предузетништво**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| IV | - | 62 | - | - | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Развијање пословних и предузетничких знања, вештина, вредности, ставова;

– Оспособљавање за формулисање и процену пословних идеја и израду једноставног пословног плана мале фирме;

– Упознавање ученика са врстама предузетништва, начином отпочињања пословања и стартап екосистемом;

– Развијање вештина комуникације са окружењем и вештина за тимски рад;

– Подстицање коришћења разноврсних извора знања, критичког размишљања и оцене сопственог рада;

– Развијање личних и професионалних ставова и интереса за даљи професионални развој.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: четврти**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основе предузетништва | - | 30 | - | - |
| 2. | Пословни план | - | 32 | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Основе предузетништва** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам и значај предузетништва;  – наведе основне карактеристике предузетника  – доведе у везу појмове иновативност, предузимљивост и предузетништво;  – упореди различите врсте предузетништва;  – објасни значај друштвеног (социјалног) предузетништва;  – објасни улогу и значај информационо комуникационих технологија за савремено пословање;  – објасни појам и карактеристике дигиталног предузетништва;  – идентификује примере предузетништва из локалног окружења и дате области;  – дефинише појам стартап екосистема:  – представи различите начине отпочињања посла у локалној заједници и Србији;  – истражи програме креиране за стартап бизнис у Србији;  – објасни правне форме пословних субјеката у Србији;  – прикаже основне кораке за регистрацију пословних субјеката у Србији;;  – упореди облике нефинансијске и финансијске подршке;  – идентификује могуће начине финансирања пословне идеје. | – Појам и значај предузетништва;  – Мотиви предузетника;  – Основне одреднице предузетништва  – Врсте предузетништва  – Информационо-комуникационе технологије (ИКТ) у пословању  – Предузетништво и дигитално пословање  – Профил и карактеристике успешног предузетника;  – Оцена предузетничких предиспозиција  – Стартап екосистем  – Правни оквир за развој предузетништва и стартап бизниса у Србији  – Институције и инфраструктура за подршку предузетништву и стартап бизнису  – Регистрација привредних субејката у Србији  – Финансијска и нефинансијска подршка развоју предузетништва  – Извори финансирања пословне идеје  **Кључни појмови**: предузетништво, предузетник, финансирање предузетника, оснивање привредних субјеката, стартап екосистем |
| НАЗИВ ТЕМЕ: **Пословни план** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – примени креативне технике приликом избора пословне идеје;  – анализира садржај и значај бизнис плана;  – објасни значај планирања људских ресурса за потребе организације;  – анализира претходно прикупљене информације са тржишта о конкуренцији и купцима;  – упореди шансе и претње из окружења, као и предности и изазове;  – опише интерне и екстерне факторе предузетничког окружења;  – састави маркетинг план за одабрану пословну идеју;  – састави једноставан финансијски план за одабрану пословну идеју;  – објасни биланс стања, биланс успеха и ток готовине;  – израчуна преломну тачку рентабилности на одговарајућем примеру;  – учествује у изради једноставног пословног плана за дефинисану пословну идеју;  – презентује пословни план за дефинисану пословну идеју. | – Трагање за пословном идејом- како је препознати?;  – Бизнис план- како оценити пословну идеју?  – Структура бизнис плана  – Људски ресурси у реализацији пословних подухвата  – Тржишне могућности за реализацију пословне идеје  – Истраживање тржишта-прикупљање и анализирање информација о купцима и конкуренцији;  – SWOT анализа; PEST анализа  – Елементи маркетинг микса  – Финансијски извештаји: биланс стања, биланс успеха, биланс токова готовине  – Преломна тачка рентабилности  – Израда бизнис плана за сопствену бизнис идеју;  – Презентација појединачних/групних бизнис планова  **Кључни појмови:**пословна идеја, SWOT анализа, PEST анализа, маркетинг план, финансијски план, бизнис план |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Дидактичко-методичко упутство је намењено наставницима како би се поједноставио и уједначио процес планирања и организације наставе у свим школама, али и стручним сарадницима, директору и другим лицима задуженим за праћење и вредновање рада школе.

**Облици наставе**: настава се реализује кроз вежбе.

**Место реализације наставе**: кабинет за предузетништво или учионица опремљена аудио-визуелним средствима

**Подела одељења на групе**: одељење се, приликом реализације вежби, дели на две групе.

**Препоруке за планирање наставе**

При планирању наставног процеса наставник, на основу циљева предмета и исхода, **самостално планира број часова обраде, утврђивања, као и методе и облике рада** са ученицима. Наставник најпре креира свој годишњи – глобални план рада полазећи од дефинисаних исхода и дефинисаних кључних појмова, из кога ће касније развијати своје оперативне планове. Дефинисани исходи по модулима/темама олакшавају наставнику даљу операционализацију исхода на ниво конкретне наставне јединице и дефинишу исходе специфичне за дату наставну јединицу.  Треба имати у виду приликом планирања да се исходи разликују и да се неки могу остварити брже и лакше, а да је за постизање неких исхода потребно више времена и различитих врста активности. Препорука је да наставник планира и припрема наставу самостално и да кроз сарадњу са колегама обезбеди међупредметно повезивање. Улога наставника је да при планирању наставе води рачуна о саставу одељења, резултатима након иницијалне процене, степену опремљености школе, доступном уџбенику, примерима из праксе и другим наставним средствима и материјалима које ће користити. **Број часова по препорученим садржајима није унапред дефинисан и наставник треба да га прилагоди динамици рада.**

Дефинисани **исходи у програму предмета су различитог нивоа**. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Сложенији исходи траже од ученика да користи стечено знање у новим и конкретним ситуацијама. Исходи највишег нивоа траже од ученика да примењују стечена знања и вештине у новим и непознатим ситуацијама, анализирају или евалуирају расположиве податке.

Приликом планирања наставник треба да изврши **операционализацију исхода**, да сложени исход, за чију је реализацију потребно више времена и активности, **разложи на више мањих исхода**. Наставу усмерити на остваривање исхода, бирајући препоручене садржаје или проналазећи неке друге садржаје који су усмерени на ефикасније остваривање исхода.

Наставник, при изради оперативних планова, дефинише степен разраде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и исходи предмета остваре. При томе, треба имати у виду да формирање ставова и вредности, представља континуирани процес и резултат је кумулативног дејства целокупних активности на свим часовима што захтева веће учешће ученика, различита методска решења, велики број примера и коришћење информација из различитих извора и реалног живота.

**Препоруке за остваривање наставе**

На почетку теме ученике упознати са циљевима и исходима наставе, односно учења, планом рада и начинима оцењивања. Препорука је да се користе методе рада попут мини предавања, симулација, студија случаја, дискусија. У излагању користити презентације, примере, видео записе и сл.

Циљ предмета предузетништво је да упозна ученике са основним појмовима и врстама предузетништва, али и да подстакне предузетнички дух код њих; да им омогући да препознају вештине које одликују успешног предузетника, да открију мотиве његове активности и инструмента помоћу којих се креира и оцењује пословна идеја. Потребно је да ученици разликују области предузетништва, као и мере подстицаја предузетништва у нашој земљи. Резултат њихове истраживачке и пројектне активности на крају учења треба да буде бизнис план.

За увођење ученика у тему потребно је припремити што више различитих материјала а његов избор треба прилагодити узрасту ученика, њиховим интересовањима, специфичности теме и предзнања. Материјал треба да мотивише ученике да истражују, улазе у дискусију, образлажу своје ставове. Циљ је да се подстиче радозналост, аргументовање, креативност, рефлексивност, истрајност, одговорност, аутономно мишљење, сарадњу, једнакост међу половима. Предузетништво је предмет који је лако повезати са осталим стручним предметима али и са животом и самим окружењем тако да наставник треба да проналази примере који су везани за занимања за које се ученици школују, о којима имају одређена предзнања или су им блиски у окружењу.

Препорука је да се настава реализује кроз различите **пројектне задатке**. Рад на пројекту укључује све ученике у групи. Да би био успешан група треба да „прерасте” у тим. Иако се ради о средњошколцима који свакако имају неко искуство рада у тиму, неопходно је да наставник помогне, на различите начине, да се тим формира и функционише. Није потрошено време ако се са ученицима на једном часу пре започињања рада на пројекту разговара о тимском начину рада, његовим карактеристикама и разликама у односу на рад у групи. Ученици треба, самостално и уз помоћ наставника, да дођу до тога да тимски рад карактерише јасна подела улога и одговорности, да су активности чланова тима међузависне и усклађене, да успех зависи од свих и да нема такмичарског односа, побеђених и победника. Посебно је важна улога наставника у планирању динамике рада јер ученици обично имају тешкоће да у истраживачким и пројектним активностима процењују колико им је времена потребно за рад и показују тенденцију да троше више времена него што је потребно. Истраживачки и пројектни рад има за циљ, између осталог, да оспособи ученике да поштују рокове, да буду ефикасни и ефективни и зато наставник треба да интервенише кад види да се динамика групе не одвија како треба. Он процењује колико је часова оптимално да се нека тема обрађује.

При реализацији тема подстицати ученике да користе што различитије **изворе информација** и да према њима имају критички однос. Циљ је јачати ученике да се ослањају на сопствене снаге у проналажењу и обради података у смислу процене њихове тачности. У изобиљу података до којих ученици могу доћи изузетно је важно оспособити их да врше селекцију и да процењују који извори се могу сматрати поузданим и релевантним, а које податке треба узети са резервом и проверити. Иако се очекује да ће се ученици у великој мери ослањати на интернет као брз и лако доступан извор информација, треба их охрабривати да користе и друге изворе података као што су књиге, филмови и разговор са људима.

**1. Основе предузетништва**

За увођење у тему наставник може да припреми примере успешних предузетника, пожељно је да буду на глобалном и локалном нивоу, који илуструју снагу иницијативе и предузетништва као и да подстакне ученике да опишу своје пример.

Ученике наводити да идентификују мотиве који покрећу предузетничке активности.  У оквиру ове теме кроз игру улога могуће је описати карактеристике које треба да поседује успешан предузетник. У складу са могућностима организовати посете предузетника из локалне заједнице. Уколико није могуће организовати посете, пожељно је усмерити ученике да погледају одређене документарне емисије или филмове о успешним предузетницима. Студије случаја могу бити користан алат да у оквиру своје делатности, ученици одаберу најбоље примере за конкретне пословне идеје и аргументују свој избор у односу на критеријуме као што су квалитет, цена, еколошка подобност и сл. Ученике треба упутити да се информишу о предностима развоја предузетништва у условима дигитализације. Посебну пажњу посветити стартап екосистему и могућностима за развој и постицај стартап бизниса. Мотивисати ученике да проуче програме за развој стартап бизниса у локалној заједници. Требало би да ученици сами изврше истраживање корака при регистрацији предузећа и документације потребне за то.

**Стартап екосистем**, **Регистрација привредних субјеката и подршка предузетништву као препоручни садржаји су погодни за реализацију пројектног задатка**. Једна групе ученика може да обрађује тему законске регулативе у функцији развоја предузетништва у Србији, друга група кораке при регистрацији предузећа, трећа група неопходну документацију, четврта група институције и инфраструктуру за подршку предузетништву.  Кључне речи за претрагу на Интернету: АПР, регистрација привредних друштава, Центар за предузетништво, законска регулатива. Ученици кроз тимове могу да истраже и презентују начине финансирања пословне идеје и ризике које предузетник преузима.  Коначни резултат пројекта може бити презентација или филм. На исти начин је могуће упутити ученике да истраже и примере социјалног предузетништва, локално и глобално. Теме које се обрађују кроз овај предмет доприносе развоју демократских компетенција и важно је додатно подстицати њихов развој користећи различите методе. Као додатни материјали могу се користити публикације Савета Европе као што је Референтни оквир компетенција за демократску културу које ученици треба да развијају како би учествовали у култури демократије.

**2. Пословни план**

Током остваривања ове теме, ученици треба, **кроз пројектни задатак**, да стекну јаснију слику о економском и финансијском функционисању предузећа, да развијају сопствене предузетничке капацитете, социјалне, организационе и лидерске вештине.

Приликом одабира делатности и пословне идеје могуће је користити „олују идеја” и вођене дискусије да се ученицима што би помогло у креативном осмишљавању пословних идеја и одабиру најповољније. Препоручити ученицима да пословне идеје траже у оквиру свог подручја рада али не инсистирати на томе, уколико сами желе да истраже неко друго поље делатности. Фокус ставити на индентификaцију пословне идеје у дигиталном пословном окружењу, што подразумева коришћење и примену информационо комуникационих технологија у скоро свим областима људског живота, рада и деловања.

Ученици се деле на групе окупљене око једне пословне идеје у којима остају до краја. Групе ученика окупљене око једне пословне идеје врше истраживање тржишта по упутствима наставника. Свака група осмишљава свој производ или услугу, трудећи се да буду оригинални, иновативни и креативни. Са циљем постизања ових захтева, важно је да ученици прикупе информације о истим или сличним производима или услугама на тржишту и успоставе комуникацију са окружењем како би испитали могућност остваривања пословног успеха. Неопходно је у току реализације ове теме предложити најбољу комбинацију инструмената маркетинг микса за конкретну идеју.

Током реализације ове теме неопходно је да ученици ураде једноставан бизнис план који прати њихову пословну идеју, осмисле различите облике промовисања и продаје свог производа и остварују интеракцију са пословним сектором и потенцијалним купцима. За конкретну ученичку идеју се раде једноставни примери биланса стања, биланса успеха и утврђује се финансијски резултат. Резултат њихове истраживачке и пројектне активности на пројекта треба да буде пословни план за конкретну пословну идеју.

Пословну идеју могу пријавити на такмичења у изради бизнис плана која се сваке године одржавају у организацији различитих релевантних установа и организација. Уколико могућности дозвољавају пословну идеју је могуће и демонстрирати у окружењу.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Основна сврха оцењивања је да унапређује квалитет процеса учења. Оцењивање је саставни део процеса наставе и учења којим се стално прати напредовање ученика и остваривање прописаних циљева и исхода и развој компетенција из стандарда квалификација.

Наставник треба континуирано да прати напредак ученика који се огледа у начину на који ученици дају свој допринос, како прикупљају податке, како аргументују, процењују, документују. У формативном вредновању наставник би требало да промовише одељенски дијалог, користи питања да би генерисао податке из ученичких идеја, али и да помогне развој идеја, даје ученицима повратне информације, а повратне информације добијене од ученика користи да прилагоди подучавање, охрабрује ученике да оцењују квалитет свог рада итд.

На почетку остваривања програма препуручује се иницијални тест (иницијална процена) у којем ће се испитати колико су ученици упознати са основим појмовима у предузетништву, примерима из окружења и свог подручја рада.

У процесу оцењивања добро је користити **портфолио** (збиркa дoкумeнaтa и eвидeнциja o прoцeсу и прoдуктимa рада ученика, уз кoмeнтaрe и прeпoрукe) као извор података и показатеља о напредовању ученика. Препорука је да се настава реализује кроз пројектне задатке и истраживачки рад ученика зато је важно имати евиденције о свим продуктима ученика и водити рачуна да приликом рада у тиму или групи ученици имају различите улоге током времена како би сви имали једнаке прилике за достизање исхода и и евалуацију њиховог рада.

Много тога се може пратити, нпр. начин на који ученик учествује у активностима, како прикупља податке, како аргументује, евалуира, документује. Посебно поуздани показатељи су квалитет постављених питања, способност да се нађе веза међу појавама, наведе пример, промени мишљење у контакту са аргументима, разликују чињенице од интерпретације, изведе закључак, прихвати другачије мишљење, примени научено, предвиде последице, дају креативна решења. Такође, наставник прати и вреднује како ученици међусобно сарађују, како решавају сукобе мишљења, како једни другима помажу, да ли испољавају иницијативу, како превазилазе тешкоће, да ли показују критичко мишљење или критицизам, колико су креативни. Истовремено, наставник пружа подршку ученицима да и сами процењују сопствено напредовање и напредовање групе. Зато на крају сваке теме ученици треба да процењују сопствени рад и рад групе, идентификују тешкоће и њихове узроке, као и да имају предлог о другачијој организацији активности. Треба имати у виду да је процес рада често важнији од самих резултата.

За сумативно оцењивање разумевања и вештина научног истраживања ученици би требало да решавају задатке који садрже аспекте истраживачког рада, да садрже новине тако да ученици могу да примене стечена знања и вештине, а не само да се присете информација и процедура које су запамтили, да садрже захтеве за предвиђањем, планирањем, реализацијом неког истраживања и интерпретацијом задатих података. За овакав облик рада наставник треба да припреми листе за оцењивање које ће садржати јасне аспекте и индикаторе вредновања. Приликом оцене пословног плана, могу се користити већ постојећи обрасци прилагођени узрасту и ученичким постигнућима. Ученике упознати са свим инструментима и критеријумима који ће бити коришћени приликом оцењивања. У вредновању наученог користе се различити инструменти, на Интернету, коришћењем кључних речи *outcome assessment (testing, forms, descriptiv/numerical)*, могу се наћи различити инструменти за оцењивање и праћење.

Како се сваки истраживачки рад завршава презентацијом потребно је вредновати и њен квалитет и тиме обезбедити повратну информацију за ученике што доприноси унапређивању њихових вештина у припреми презентација. Ученици треба унапред да знају шта се прати приликом презентовања, а то су показатељи који се тичу садржаја (да ли је релевантан и тачан, да ли исказује суштину, колико је обиман ...), организације (како је искоришћен простор, које су боје коришћене, да ли су анимације и илустрације функционалне или декоративне...), начина излагања (да ли је довољно гласно, јасно, са одговарајућом динамиком...) и реакције слушалаца (да ли су били пажљиви, да ли их је презентација мотивисала да реагују...). У процесу вредновања презентација треба да учествују сви ученици из групе, као што и ауторима треба дати прилику да процене квалитет свог рада и ефекте које су постигли код слушалаца.

Када је у питању вредновање рада ученика на пројекту, могу се пратити следећи показатељи: колико јасно ученик дефинише проблем; колико прецизно одређује циљ пројекта, да ли консултује различите изворе информација; да ли доводи у везу избор активности пројекта са проблемом и циљем; да ли показује креативност у осмишљавању активности; колико пажљиво прикупља податке; да ли се придржава процедура; да ли правилно обрађује податке; да ли закључке доноси на основу валидних података; да ли документује активности на пројекту; какав је квалитет завршне презентације; како помаже другима; како сарађује; како дели информације од значаја за пројекат.

Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење. Наставник са ученицима треба да договори показатеље на основу којих сви могу да прате напредак у учењу. У том случају ученици се уче да размишљају о квалитету свог рада и о томе шта треба да предузму да би свој рад унапредили. Такође на основу резултата праћења и вредновања, заједно са ученицима треба планирати процес учења и бирати погодне стратегије учења.

**Назив изборног програма: Право интелектуалне својине**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| III | 70 | - | - | - | 70 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са правима интелектуалне својине

– Развијање ставова о неопходности поштовања права интелектуалне својине и прихватању одговорности за непоштовање тих права

– Развијање ставова о важности безбедног прегледања и преузимања докумената на интернету

– Развијање ставова о важности праћења промена правних прописа који се односе на права интелектуалне својине

– Оспособљавање ученика за примену знања и вештина при доношењу одлука и решавању проблема из свакодневног живота и рада

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Ауторско право | 27 | - | - | - |
| 2. | Право индустријске својине | 26 | - | - | - |
| 3. | Комерцијални симболи и нелојална конкуренција | 17 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Ауторско право** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам права интелектуалне својине  – наведе врсте права интелектуалне својине  – објасни појам ауторско право  – наведе права која чине садржину ауторског права  – објасни ограничења ауторског права  – разликује субјекте: аутор, коаутор, носилац ауторског права  – наведе врсте ауторских дела и повеже их са њиховом заштитом  – изради оригиналне презентације на задате теме (поштујући ауторска права)  – објасни интелектуалне творевине у дигиталној форми и мултимедијална дела на примерима из праксе | – Интелектуално стваралаштво  – Појам права интелектуалне својине и врсте тих права  – Појам ауторског права  – Садржина ауторског права  – Ограничења ауторског права  – Ауторско дело (аутор, коаутор, носилац ауторског права)  – Врсте ауторских дела и њихова заштита  – Интелектуалне творевине у дигиталној форми  – Мултимедијална дела  **Кључни појмови:** *врсте права интелектуалне својине, ауторско право, ауторско дело* |
| НАЗИВ ТЕМЕ:**Право индустријске својине** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише значај духовних креација за комерцијалне сврхе  – наведе значај истраживања развоја и производње  – објасни појмове у области интелектуалне – индустријске својине – проналазак и патент  – наведе права носиоца (власника) патента и сврху патентне заштите  – опише лиценцу и њену доступност јавности  – одреди облике и начине заштите права интелектуалне својине – индустријске својине на примерима  – наведе облике промета права интелектуалне својине  – упореди ауторско право и право индустријске својине  – наведе начине заштите права интелектуалне својине – индустријске својине | – Појам и значај права индустријске својине  – Знања и искуства као резултат проналазачког рада (у индустријској производњи, занатској или услужној делатности и сл.)  – Појам проналаска  – Обим и садржина права  – Ограничења и заштита  – Патент и лиценца  – Облици промета права интелектуалне својине (конститутивни облик и транслативни облик)  – Облици који се могу сврстати у категорију патента или техничких унапређења (користан предлог, корисна идеја, индустријски дизајн – модел)  – Разлике између ауторског права и права индустријске својине:  – Природа предмета тих права  – Различити начини заштите  – Дужина трајања заштите  – Заштита права интелектуалне својине – индустријске својине кроз облигационо, привредно, радно, управно и кривично право  **Кључни појмови**:*право индустријске својине, проналазак, патент, заштита права интелектуалне својине* |
| НАЗИВ ТЕМЕ:**Комерцијални симболи и нелојална конкуренција** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појмове жиг, пословно име и ознака географског порекла као комерцијалне симболе  – наведе значај комерцијалних симбола за развијање квалитета роба и услуга  – наведе начине заштите комерцијалних симбола  – наведе радње нелојалне конкуренције  – креира примере комерцијалних симбола  – објасни „Кnow-how” као резултат проналазачког рада | – Комерцијални симболи (жиг, пословно име, ознака географског порекла)  – Значај комерцијалних симбола за развијање квалитета роба и услуга (тржиште и маркетинг)  – Појам и радње нелојалне конкуренције  – Проузроковање забуне на тржишту  – „Кnow-how” (знати како) – као резултат проналазачког рада  **Кључни појмови:** *комерцијални симболи, нелојална конкуренција* |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

**Настава је теоријска и реализује се у учионици**.

Програм наставе и учења предмета *Право интелектуалне својине* заснован је на тематском приступу. Теме нису међусобно независне и неопходно је да се реализују по редоследу како су изложене због природе и условљености наставних садржаја које обрађују, као и због повезаности садржаја и нивоа исхода учења.

*На почетку сваке теме наставник упознаје ученике са њеним циљем.*

Наставник, при реализацији одређује дубину обраде садржаја и динамику рада, водећи рачуна да се не наруши целина програма учења, односно да свака тема добије адекватан обим и време и да се планирани циљеви и исходи учења остваре. Треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима, што захтева већу ангажованост и укључивање ученика, разноврсна методска решења, велики број примера и коришћење информација из различитих извора.

**У** **ПРВОЈ ТЕМИ Ауторско право**наставник треба да нагласи да је главна сврха права интелектуалне својине да подстакне креативност и иновације. То је могуће уколико проналазачи, аутори и други креатори интелектуалних добара добију праведну награду за свој рад и да од тог рада могу да живе. Такође, наставник наглашава да се права интелектуалне својине према облику стваралаштва деле на ауторско право и сродна права, с једне стране, и право индустријске својине, с друге стране. Ауторско право и сродна права представљају групу права којим се аутор штити поводом свог дела које је најчешће из области књижевности, уметности или науке. Права интелектуалне својине имају циљ да спрече друге да без дозволе копирају или користе заштићена права њихових носилаца. У обиму и дубини реализације препоручених садржаја о ауторском праву наставник прати прописане исходе и према њима комбинује разноврсне наставне методе, истраживачки рад, пројектни задатак, студију случаја, дискусију, рад на тексту и др. Акценат треба да буде на већем ангажовању ученика у повезивању примера и ситуација из реалног живота кроз пројектну наставу, истраживачки рад и студију случаја.

**У** **ДРУГОЈ ТЕМИ Право индустријске својине**акценат је на творевинама интелектуалног стваралаштва у комерцијалне сврхе. Права индустријске својине која су најчешће заступљена јесу патент, жиг и индустријски дизан. Наставник треба да нагласи да су та права територијална права и да имају дејство само на територијама земаља где су регистрована. У центру ове теме је објашњавање проналаска, тј. обим, садржина, ограничења и заштита тог права – наставник указује на облик правне заштите тог права патент и лиценцу. Такође наставник упоређује ауторско право и право индустријске својине. Посебна пажња је на објашњењу заштите тих права коришћењем примера из реалног окружења.

**У** **ТРЕЋОЈ ТЕМИ Комерцијални симболи и нелојална конкуренција**наставник објашњава комерцијалне симболе (жиг, пословно име, ознаку географског порекла) наводећи са ученицима примере из реалног окружења, на пример заштита знака или логотипа кроз релевантно право на жиг и истиче значај комерцијалних симбола за развијање квалитета роба и услуга. У том контексту повезује и радње нелојалне конкуренције и проузроковање забуне на тржишту. Наставник такође треба да истражује и проналази занимљиве примере којима ће заинтересовати ученике и подстаћи њихову радозналост и жељу да и сами истражују. На пример, ,,један од најстаријих, познатих домаћих жигова, који је и даље присутан, регистрован је 1947. године за дечји сапун, тадашње Хемијске индустрије „Мерима”, који сви препознајемо, а данас је препознатљив знак компаније „Хенкел Србија” д.о.о.’’ итд. У обради препоручених садржаја наставник комбинује разноврсне методе и примере из праксе.

У оквиру сваке теме ученике треба подстицати, усмеравати и оспособљавати за: самостално истраживање, проналажење, систематизовање и коришћење информација из различитих извора (стручна литература, интернет, уџбеници), визуелно опажање, поређење и успостављање веза између различитих наставних садржаја (са примерима из искуства и реалног окружења, садржајима других предмета и др.), тимски рад, самопроцену, образлагање одговора, презентацију својих радова и групних пројеката и ефикасну визуелну, вербалну и писану комуникацију, уз постепено усвајање правне терминологије.

Наставници треба да сарађују са наставницима предмета српски језик и књижевност, пословна информатика, рачунарство информатика, предузетништво и правни поступци и ако се укаже прилика могу организовати заједнички час поводом одређеног пројектног задатка.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика одвија се на сваком часу, свака активност је добра прилика за процену напредовања и давање повратне информације са препорукама шта и на који начин треба да унапреди или промени у свом учењу. Ученике треба оспособљавати и охрабривати да процењују сопствени напредак, као и напредак других ученика уз одговарајућу аргументацију, а ради њиховог оснаживања и унапређивања процеса учења. Оцењивање ученика одвија се у складу са Правилником о оцењивању.

**Формативно оцењивање** односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда ,,мапе ума’’, практични рад, представљају продукте ученичких постигнућа који се могу користити у оцењивању у свим наставним темама.

*Наставник треба да прати и оцењује ученичке активности у складу са Упутством за дидактичко-методичко остваривање програма по темама, а у складу са препорученим садржајима и нивоом утврђених исхода.*Он треба да процени које ће методе и технике да користи у оцењивању, имајући у виду ниво исхода.*Све наставне методе поменуте у Упутству за дидактичко-методичко остваривање програма предмета могу да се користе као инструменти формативног оцењивања уз добро и прецизно утврђене индикаторе и аспекте.*Код планирања оцењивања, избора метода, техника и инструмената оцењивања, неопходно је да се прави разлика између пројектне, проблемске и истраживачке наставе, иако су врло сличне. Рад на пројекту има нагласак на продукту пројекта, проблемска настава (студија случаја) има нагласак на решавању проблема, а истраживачка настава нагласак на проналажењу информација. Стога, наставник треба да изабере најпогодније методе сходно нивоу исхода које проверава.

**Сумативно оцењивање** може да се практикује на крају обрађене теме кроз усмено излагање или тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др. Провера остварености прописаних исхода може да се врши полугодишњим и годишњим тестом.

**Назив изборног програма: Електронско пословање**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| III |  | 70 | - | - | 70 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Оспособљавање ученика за самостални рад у дигиталном окружењу

– Оспособљавање ученика за коришћење података е-управе

– Упознавање ученика са заштитом података о личности

– Оспособљавање ученика за коришћење електронског потписа

– Оспособљавање ученика за рад са електронским документима

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Е-управа | 20 | - | - | - |
| 2. | Заштита података | 20 | - | - | - |
| 3. | Електронски потпис и електронски документи | 30 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Е-управа** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – Објасни појам електронске управе  – Објасни развој е-управе у Р. Србији  – Наведе делове е-управе  – Разликује сервисе е-управе намењене правним лицима и грађанству  – Разликује врсте евиденције у систему е-управе  – Објасни значај регистра и евиденције у електронском облику  – Дефинише базу података  – Објасни појам и функцију отворених података  – Објасни рад електронске писарнице  – Наведе делове и начин доставе електронског поднеска  – Објасни електронско управно поступање | – Електронска управа у Р. Србији  – Делови е-управе  – Регистри и евиденције у електронском облику  – Појам базе података  – Веб сајтови органа е-управе  – Портал е-управе Р. Србије  – Отворени подаци  – Електронска писарница  – Електронски поднесак  – Електронско управно поступање  **Кључни појмови:** *електронска управа, отворени подаци, електронска писарница* |
| НАЗИВ ТЕМЕ:**Заштита података** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – Објасни поступак прикупљања података за обраду  – Објасни обраду података о личности  – Наведе општа начела при обради података  – Наведе начине обезбеђивања података  – Објасни електронско јединствено управно место  – Објасни евиденцију збирних података о личности  – Објасни крађу идентитета  – Наведе начине крађе идентитета  – Објасни улогу Повереника за информације од јавног значаја и заштиту података о личности  – Објасни поступак за подношење притужбе Поверенику  – Изради притужбу Поверенику | – Прикупљање података о личности  – Обрада података о личности  – Начела обраде података и личности  – Обезбеђивање података о личности  – Евиденција збирки података о личности  – Крађа идентитета  – Повереник за информације од јавног значаја и заштиту података о личности  – Жалба Поверенику  **Кључни појмови:** *Подаци о личности, електронски идентитет, информације од јавног значаја* |
| НАЗИВ ТЕМЕ:**Електронски потпис и електронски документи** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – Дефинише електронски потпис  – Наведе када и где се користи електронски потпис  – Разликује електронски потпис од квалификованог електронског потписа  – Објасни шта је електронски документ  – Наведе поступак израде електронског документа  – Разликује оригинал и копију електронског документа  – Обавља припремне послове у вези са овером одштампаног примерка дигитализованог акта  – Направи потврду о пријему електронског документа  – Објасни функцију електронског печата у правном пословању  – Објасни електронски жиг  – Објасни електронску доставу  – Чува и одлаже електронске документе | – Појам електронског потписа  – Примена електронског потписа  – Квалификовани електронски потпис  – Појам електронског документа  – Израда електронског документа  – Овера дигиталног акта  – Потврда о пријему електронског документа  – Електронски печат  – Електронски жиг  – Електронско достављање  – Електронско чување документа  **Кључни појмови:** *Електронски потпис, електронски печат, електронска достава* |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Изборни програм електронско пословање се реализује кроз вежбе.

Место реализације наставе: кабинети са рачунарима

**Препоруке за планирање наставе:**

При планирању наставног процеса наставник, на основу циљева предмета и исхода, самостално планира број часова обраде, утврђивања, као и методе и облике рада са ученицима. Наставник најпре креира свој годишњи – глобални план рада полазећи од дефинисаних исхода и дефинисаних кључних појмова, из кога ће касније развијати своје оперативне планове. Исходи из глобалног плана се операционализују у оперативним (месечним/тематским) плановима да се види шта је то што ученик треба да зна, уме да ради, које ставове да заступа по завршетку месеца/теме. Ови исходи се још више операционализују у припреми за час (шта је то што ученик треба да зна/уме да ради по завршетку часа). Треба имати у виду приликом планирања да се исходи разликују и да се неки могу остварити брже и лакше, а да је за постизање неких исхода потребно више времена и различитих врста активности. Препорука је да наставник планира и припрема наставу самостално и да кроз сарадњу са колегама обезбеди међупредметна повезаност. Улога наставника је да при планирању наставе води рачуна о саставу одељења, постигнућима ученика након иницијалне процене, степену опремљености школе, доступном уџбенику, примерима из праксе и другим наставним средствима и материјалима које ће користити.

Дефинисани исходи у програму предмета су различитог нивоа. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Исходи вишег нивоа траже од ученика да примењују стечена знања и вештине у новим и непознатим ситуацијама, анализирају или евалуирају расположиве податке.

Приликом планирања наставник треба да изврши операционализацију исхода, да сложени исход, за чију је реализацију потребно више времена и активности, разложи на више мањих исхода. Наставу усмерити на остваривање исхода, бирајући препоручене садржаје или проналазећи друге садржаје који ефикасније доприносе остваривању исхода.

Наставник се у раду ослања на исходе која ученици достижу из предмета рачунарство и информатика, савремена пословна кореспонденција и јавна администрација. Због тога наставник мора да познаје програме ових предмета и да остварује сталну сарадњу са другим наставницима.

Наставник, при изради оперативних планова, дефинише степен разраде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и исходи предмета остваре. При томе, треба имати у виду да формирање ставова и вредности, представља континуирани процес и резултат је кумулативног дејства целокупних активности на свим часовима што захтева веће учешће ученика, различита методска решења, велики број примера и коришћење информација из различитих извора и реалног живота.

**Препоруке за остваривање наставе:**

На почетку сваког модула/теме ученике упознати са циљевима и исходима, планом рада и начинима оцењивања. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством и садржајима других предмета, тимски рад, самопроцену, презентацију својих радова и ефикасну визуелну, усмену и писану комуникацију).

Програм предмета обухвата три теме: Е-управа, Заштита података и Електронски потпис и електронска. На почетку сваке теме ученике треба упознати са циљевима и исходима наставе, односно учења, планом рада и начинима оцењивања. Наставник при изради оперативних планова дефинише садржај и динамику рада водећи рачуна да се не наруши целина наставног програма, односно да сваки модул добије адекватан простор и да се планирани циљеви остваре. Наставник треба имати у виду да формирање ставова и вредности, као и овладавање вештинама представља континуирани процес. Потребно је користити различите наставне методе, велики број примера и коришћење информација из различитих извора.

У оквиру сваке целине ученика је потребно оспособити за:

– самостално проналажење, систематизовање и коришћење информација из различитих извора (стручна литература, интернет, уџбеници)

– тимски рад

– самопроцену

– презентацију својих радова и групних пројеката

– ефикасну визуелну, вербалну и писану комуникацију

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Наставник континуирано прати и вреднује постигнућа ученика користећи поступке вредновања који су у функцији даљег учења а то су: процес учења и напредовања, резултати које ученик остварује, начин на који долази до резултата, сарадњу, иницијативу, упорност и ангажовање. Наставник редовно бележи све активности ученика и информише ученике о постигнутим резултатима и напредовању.

У формативном вредновању наставник мотивише ученике да размишљају реалним ситуацијама, решењима, узроцима и последицама, охрабрује их да постављају питања, развија самосталност и самопоуздање ученика тако што их подржава да искажу мишљење, образложе своје предлоге у задатој ситуацији, аргументовано коментаришу друге предлоге и оцењују квалитет и напредак свог рада, знања итд.

За сумативно оцењивање ученици би требало да решавају задатке који садрже неке аспекте истраживачког/пројектног рада, да садрже новине тако да ученици могу да примене стечена знања и вештине. У вредновању наученог треба користити различите инструменте, а избор зависи од врсте активности која се вреднује. У процесу оцењивања добро је користити методе: тестове знања, активност на часу, домаћи задатак, пројектни задатак.

Оцењивање практичне наставе и вежби у стручном образовању, остварује се и проценом практичног знања, вештина и компетенција ученика у процесу израде практичног рада и самосталности у изради практичног рада.

**Назив изборног програма: Безбедносна култура**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| IV | 62 |  |  |  | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Упознавање ученика са основним правним појмовима безбедносне културе, безбедносним ризицима и претњама.

– Оспособљавање ученика за предузимање поступака у случају угрожавања и претњи

– Упознавање ученика са различитим облицима аксидената

– Оспособљавање ученика за коришћење различитих стратегија при угрожавању

– Развијање код ученика хуманости, одговорности и солидарности

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основни појмови безбедносне културе | 10 | - | - | - |
| 2. | Безбедносни ризици и претње | 10 | - | - | - |
| 3. | Субјекти безбедности и поступци при угрожавању | 10 | - | - | - |
| 4. | Појавни облици криминала и други облици угрожавања | 11 | - | - | - |
| 5. | Стратегије за решавање различитих облика угрожавања | 11 | - | - | - |
| 6. | Технике, методе и поступци у остваривању безбедности | 10 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Основни појмови безбедносне културе** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни појам и значај безбедности, културе и безбедносне културе  – анализира појам идентитета  – разликује национални и културни идентитет  – разликује начине и области испољавања безбедносне културе  – анализира културне разлике друштва  – упореди различите културне идентитете као фактори стабилности или друштвених сукоба | – Безбедност, култура, безбедносна култура  – Идентитет (национални, културни)  – Начини испољавања културе и безбедности  – Области испољавања безбедносне културе  – Културни обрасци као фактори идентитета и разлике  **Кључни појмови:** *култура, безбедност, безбедносна култура, идентитет* |
| НАЗИВ ТЕМЕ:**Безбедносни ризици** **и претње** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе специфичне карактеристике безбедносних ризика  – разликује обележја безбедносних ризика и претњи  – идентификује безбедносне ризике и претње у сопственом окружењу  – повеже безбедносне ризике из сопственог окружења и систематизује их према сличности  – анализира природу и порекло савремених безбедносних проблема  – направи преглед безбедносних ризика на дигиталним платформама | – Безбедносни ризици и претње (карактеристике и обележја)  – Безбедноцни ризици и претње (школа, улица, саобраћај, продавница, породица, биоскоп, интернет...)  – Сличности и разлике безбедносних ризика  – Безбедносни проблеми  – Сајбер простор и безбедносни ризици  **Кључни појмови:***безбедносни ризици и претње* |
| НАЗИВ ТЕМЕ: **Субјекти безбедности и поступци при угрожавању** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – Објасни начине и средства превенције, спречавања и ублажавања безбедносних претњи  – Разликује методе и технике за супротставаљање угрожавајућим појавама  – Представи поступке и понашања субјеката примерено појавама угрожавања  – Одреди надлежност субјеката безбедности у свом окружењу  – Наброји овлашћења субјеката безбедности у свом окружењу (породица, улица, привредно друштво, дом здравља...)  – Упореди надлежност субјеката безбедности за заштиту и безбедност у школи | – Начини и средства превенције, спречавања и ублажавања безбедносних претњи  – Поступци у случају појединих облика опасности и катастрофа  – Понашање субјеката при појавама угрожавања  – Субјекти безбедности (надлежност и овлашћења)  – Субјекти безбедности у школи  **Кључни појмови:** *поступци у случају безбедносних претњи, опасности, субјекти безбедности* |
| НАЗИВ ТЕМЕ: **Појавни облици криминала и други облици угрожавања** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – идентификује различите насилне облике криминала  – објасни основна обележја различитих облика зависности и социо-патолошких појава,  – објасни психосоцијално управљање људским понашањем  – објасни основне узроке појаних облика девијантног понашања  – наведе сличности и разлике бројних појавних облика природних катастрофа  – разликује појавне облике техничко-технолошких акцидената | – Насилни облици криминала (вршњачко насиље, насиље у породици, родно засновано насиље, насилни екстремизам), наркоманија и трговина дрогом, трговина људима, саобраћајни криминал, сајбер криминал;  – психо-социјални аспекти управљања људским понашањем (манипулација, обмана и спиновање),  – угрожавање приватности на интернету;  – природне катастрофе и техничко-технолошки акциденти,  – рат и ванредна стања и кризне ситуације.  **Кључни појмови:** *криминал, аксидент* |
| НАЗИВ ТЕМЕ: **Стратегије за решавање различитих облика угрожавања** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – анализира различите облике угрожавања;  – опише елементе и односе различитих појавних облика угрожавања;  – упореди елементе позитивних примера за нормализацију односа у заједници;  – мапира „сигурне и безбедне зоне” које нормализују понашање у заједници, у јавном простору итд;  – идентификује прелиминарне, проактивне и безбедносне стратегије  – повеже стечена знања и искуство са успостављеним стратегијама личне сигурности и безбедности. | – Појавни облици угрожавања  – Конструктивно учешће у решавању проблема безбедности  – Мапирање „сигурних и безбедних зона”  – Врсте безбедносних стратегија  **Кључни појмови:** *облици угрожавања, мапирање „сигурних и безбедних зона”, безбедносне стратегије* |
| НАЗИВ ТЕМЕ:**Технике, методе и поступци у остваривању безбедности** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни методе, технике и поступке за унапређење сопствене безбедности  – анализира основне феномене у области сеизмолошких, хидросферских, атмосферско-метеоролошких, биосферских, техничко-технолошких, ванредних или ратних опасности  – презентује план и развој стратегије личне безбедности у случају наступања опасности  – објасни поступање према субјектима безбедности, када је уочена опасност  – објасни обавезе одбране које проистичу из законске регулативе  – објасни хумано деловање у заједници (према појединцима или у друштвеним групама)  – наведе начине пружања помоћи и подршке угроженим појединцима или друштвеним групама | – Методе, технике и поступци неопходне за сопствену безбедност  – Феномени одређених врста опасности  – Радње и поступци у случају одређених врста опасности  – Мере евакуације, пружање прве помоћи  – Права и дужности грађана у области одбране  – права и дужности привредних друштава, других правних лица и предузетника у области одбране  – цивилна служба  – поступање према субјектима безбедности  – планови и стратегије личне безбедности  – хуманост, солидарност и одговорност  **Кључни појмови:***технике, методе, поступци; права и дужности; хуманост и солидарност* |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Настава је теоријска и реализује се у учионици.

Програм наставе и учења предмета Безбедносна култура заснован је на тематском приступу. Теме су међусобно независне и неопходно је да се реализују по редоследу како су изложене због природе и условљености наставних садржаја које обрађују, као и због повезаности садржаја и нивоа исхода учења.

На почетку сваке теме наставник упознаје ученике са њеним циљем.

Наставник, при реализацији одређује дубину обраде садржаја и динамику рада, водећи рачуна да се не наруши целина програма учења, односно да свака тема добије адекватан обим и време и да се планирани циљеви и исходи учења остваре. Треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима, што захтева већу ангажованост и укључивање ученика, разноврсна методска решења, велики број примера и коришћење информација из различитих извора.

Прва тема **Основни појмови безбедносне културе** чији је наставни садржај оријентисан ка стицању основних знања о концепту безбедносне културе, његовом садржају и значају, само у почетном периоду се може заснивати на методама усменог излагања и фронталној настави, на предавању, објашњавању, образлагању, описивању, систематичном и поступном излагању у којем наставник првенствено полази од појмова, појаве, ситуација и информација које су ученику блиске и познате, уз могућност да се настава постепено оријентише ка методи разговора и групном облику наставног рада. Упознавање безбедносних ризика и претњи које постоје или могу настати у реалном, ближем или даљем окружењу, треба повезати са непосредним искуствима самих ученика, као и са оним претњама и ризицима са којима су директно или посредно упознати, чиме ће се садржај предмета чвршће повезивати са искуственим и другим учењем које је, у школи и изван ње, претходило изучавању овог наставног предмета.

Тематски оквир који обухвата стицање основних знања о концепту безбедносне културе, питањима и садржајима које обухвата и вези коју остварује са учењем и образовањем за безбедносне ризике и претње. Безбедносна култура је синтагма коју граде два веома снажна и сложена концепта: безбедност и култура, те је са ученицима потребно савладати све њихове важне карактеристике, аспекте и манифестације како би се разумео и мултидисциплинарни карактер тј садржај концепта безбедносне културе. Безбедносна култура је део опште културе, обухвата знања, ставове, вештине и понашања важна за област безбедности, има превентивну улогу важну и за глобалну заједницу и за појединца са основним циљем очувања и заштите њихових вредности. Да би се правилно разумела структура и садржај безбедносне културе, морају се уважити и друштвено, историјско, односно културно наслеђе, културни обрасци као смисаони оквири оријентације и интеграције једне заједнице са свим вредностима и вредносним оријентацијама које обликују појединца и заједницу и негују специфичан начин живота. У том смислу, у односу на културне разлике и прихватљиве или неприхватљиве обрасце понашања, потребно је упознати се са нормама као посебним упутствима и специфичним смерницама које управљају и оријентишу понашање појединца или заједнице у одређеним ситуацијама, а у чијим се основама налазе вредности. Као подстицај за овај тематски оквир могу послужити примери којима се може отворити квалитетна дискусија о елементарним одликама вредности и вредносних оријентација које усмеравају и мотивишу одређена понашања појединаца и појединих друштвених група, а које се могу анализирати у односу на дихотомије као што су: демократија наспрам ауторитарности, равноправност и једнакост наспрам неравноправности (полова), религиозност наспрам атеистичкој оријентацији, традиционализам (конзервативизам) наспрам модернизма, отвореност (према свету), признање и прихватање другог наспрам непризнања или искључивости.

Друга тема **Безбедносни ризици** **и претње**(усмерено на идентификацију и мапирање различитих облика угрожавања безбедности) наставник активним разговором, организовањем и вођењем размене искустава, знања и идеја, вођењем дискусија, организовањем групног рада и истраживачких активности подстиче и мотивише ученике да се активно укључују у наставу, да из различитих расположивих извора (који могу обухватати релевантну литературу, медије и дигиталне платформе) прикупљају и размењују информације о различитим појавним облицима угрожавања безбедности, са нагласком на ризике и опасности које се јављају или се могу јавити у непосредном окружењу у којем се ученици крећу и где живе. Ученици самостално могу дизајнирати/мапирати опасности користећи и одређене рачунарске програме који аутоматски генеришу шему која помаже да се визуелно пресликају идентификоване опасности и њихове локације у непосредном окружењу ученика (школа, пут до куће, јавни простор, кућа).

Тематски оквир који обухвата активно учешће ученика у идентификовању или мапирању појавних облика угрожавања безбедности. Мапирани појавни облици угрожавања ради прегледности и систематичности сврставају се у неколико сфера (природа, друштво и техничко-технолошка сфера). Подела се може извршити и према томе да ли су ризици и претње физичко-техничке природе или социо-психолошке. На часовима се обрађују они које су ученици уочили и евидентирали у свом окружењу, али се допуњују и неким другим који према одређеним обележјима припадају наведеним сферама. Посебну пажњу треба посветити претњама тј. опасностима које долазе од других људи, резултат су деловања лица/појединца или воље/намере неке групе људи. Могу бити резултат њихове намере али и резултат нежељених инцидената и нехата или немара. Важно је да се ученици упознају и са упозоравајућим знацима (знацима раног и непосредног упозорења) у односу на опасност која им прети споља, али и у односу на појединце из сопственог окружења који могу бити насилни, или са неким другим обликом проблематичног понашања. Као подстицај за овај тематски оквир могу послужити многобројни, али пажљиво селектовани/изабрани образовни материјали на web платформама, који могу представљати одличне водиче за реаговање у различитим ситуацијама у којима ученици могу бити угрожени, природним катастрофама, људским деловањем или техничко-технолошким акцидентима.

Трећа тема **Субјекти безбедности и поступци при угрожавању**бави и реализацијом, обезбеђивањем и унапређивањем безбедности самих ученика (што укључује и упознавање основних техника, метода и поступака заштите безбедности), неопходно је да настава, осим фронталног, обухвати групни и индивидуални облик рада, вежбање и практичан рад, демонстрације и илустрације, истраживачке активности, итд. У овом тематском блоку предметне наставе значајнији удео има истраживачки и пројектни рад ученика, путем којег ће ученици успешно моћи да остваре исходе наставе дефинисане у оквиру наставног програма. Због тога се у настави овог предмета мора у што већој мери уважавати принцип очигледности, као и повезивање теорије и праксе, што обезбеђује живље и непосредније упознавање наставних садржаја и успешније остваривање циљева и исхода наставе овог изборног предмета. У овом сегменту наставе остварује се успешно повезивање наученог и примењеног, теоријских знања и практичних активности, а наставник је у могућности да уз организовање непосредне реализације различитих ученичких активности активира и мотивише ученике за учење и практичну делатност, а да истовремено овај сегмент наставе посебно успешно искористи и за проверу знања, способности и компетенција свих ученика који изучавају овај изборни предмет.

Тематски оквир које обухвата технике, методе, средства заштите, али и поступке у остваривању безбедности ученика, као и упознавање са кључним субјектима безбедности. Овде је акценат на развијању конкретних вештина и способности код ученика у односу на препознате безбедносне проблеме у свакодневном животу. То значи да се кроз низ ситуација увежбава реаговање и поступање у односу на неки безбедносни проблем и подиже ниво спремности или могућности да ученици правовремено и исправно одговоре на хитан случај/несрећу/катастрофу. Примера ради, може се увежбавати спровођење мере евакуације у случају пожара, мере реаговања у случају упада наоружане особе у објекат школе, симулација вршњачког насиља са тачно подељеним улогама и поступцима реаговања свих кључних актера. Да би ученици у потпуности разумели улоге и реакције надлежних тела и институција у специфичним ситуацијама потребно је упознати их са надлежностима, овлашћењима и специфичним улогама које представници тих институција имају у заштити безбедности ученика (школски полицајац, ватрогасци, службеници приватног обезбеђења, медицинско особље, социјални радник и сл.). Као подстицај за овај тематски оквир може се применити пројекција документарних прилога или кампања које неки субјекти безбедности спроводе са циљем указивања на актуелне проблеме, чији значај треба нагласити и на чијем унапређивању треба појачано радити.

Четврта тема **Појавни облици криминала и других облика аксидената**

Тематски оквир који обухвата стицање основних знања о савременим безбедносним проблемима, као што су: насилни облици криминала (вршњачко насиље, насиље у породици, родно засновано насиље, насилни екстремизам), наркоманија и трговина дрогом, трговина људима, саобраћајни криминалитет, компјутерски криминалитет, психосоцијални аспекти управљања људским понашањем (манипулација, обмана и спиновање), природне катастрофе, техничко-технолошки акциденти и многи други. Код сваког представљања нове теме из области безбедности, укључити ученике и уважити њихове ставове и размишљања, али истовремено указујући на непримерене ставове и мишљења о разматраним темама (о смрти, насиљу, употреби оружја). Управо да би се спречили безбедносни ризици који произлазе из оваквих размишљања настава се може посебно усмерити на поучавање о опасностима употребе ватреног оружја, конзумирања алкохола или наркотика, о одговарајућим стратегијама за контролисање емоција, изражавање љутње и решавање сукоба на прикладан начин. У односу на већ обрађиване теме везане за насиље кроз садржаје других програма, у овом тематском блоку се ставља акценат и на насиље везано за екстремизам и екстремне идеје које могу бити увод у насиље и активности које могу водити чак и према тероризму. Млади имају све већи приступ информационим технологијама, где су изложени различитим информацијама и осетљивим питањима која су препуна контроверзних становишта. Дискусије на одређене осетљиве теме помажу да се идентификују заблуде и евентуални манипулативни утицаји. Зато је значајно и отворити теме везане за различите облике манипулације и злонамерне утицаје на психу и понашање људи (пропаганда, обмана, превара, спин, лажне вести), али и специфична питања угрожавања њихове приватности. Као подстицај за ове теме могу послужити бројни видео прилози и образовни материјали које промовишу релевантне и кредибилне организације као што су УНЕСКО и УНИЦЕФ, али и многе друге, које, нпр., описују одабране примере из локалне заједнице или из међународног окружења.

Пета тема **Стратегије за решавање различитих облика угрожавања –** садржаји се оријентишу на препознавање актуелних и могућих безбедносних претњи и ризика непосредно везаних за просторе блиске самим ученицима, и у којима се ученици налазе свакодневно (кућа и школа, пут између куће и школе, јавни простори које ученици посећују и у којима бораве). Такође, важно је да се мапирају и „сигурне и безбедне зоне”које нормализују понашања на улици и у заједници на истим локацијама (пут до куће, јавни простори итсл), на којима су претходно евидентирали претње. Самим тим је важно поучавати и подстицати ученике да прикажу вештине и понашања која им омогућавају да на одговарајући начин реагују на догађаје који могу представљати изазов или прилику, при којој ће промовисати друштвено прихватљиво и безбедно/сигурно понашање

Тематски оквир који обухвата активно учешће ученика у идентификовању појавних облика угрожавања безбедности укључујући и специфичне стратегије за личну сигурност и безбедност. Надовезујући се на идентификоване и мапиране безбедносне ризике и претње из непосредног окружења које су евидентирали у другој теми ученици у сарадњи са наставницима и са особљем школе, а често и са представницима локалне заједнице учествују припремању школског плана безбедности, који представља смислени процес идентификовања безбедносних потреба, развијање мера превенције и интервенције, процењивање ресурса, као и обезбеђивање комуникације школе са екстерним актерима. У припреми таквог плана, потребно је укључити и мапиране „сигурне и безбедне зоне”, које служе нормализацији понашања и позитивну промену друштвеног контекста школе. Све наведено подразумева и развијање ефикасних подстицајних и мотивационих активности које подстичу ученике да се другачије понашају, да се подучавају алтернативним позитивним понашањем и да им се пружи помоћ за стицање потребних вештина за омогућавање промене жељеног понашања. Као подстицај, препоручује се дизајнирање превентивних програма и/или стратегија у којима ће ученици директно учествовати, кроз активности вршњачког саветовања, медијације, менторства, али и организовање ваншколских активности, пружања значајних информација које доприносе унапређењу нивоа безбедности, указивањем на пропусте у систему обезбеђења или давањем предлога о начинима пријављивања насиља или другог облика угрожавања безбедности, без страха од негативне реакције.

Шеста тема **Технике, методе и поступци у остваривању безбедности**тиче се унапређења и конкретизације раније стечених знања, вештина и навика, са нагласком на опасности и ризике различитог порекла, од земљотреса и клизишта до поплава, атмосферско-метеоролошких ризика и опасности, техничко-технолошких акцидената. Осим стицања знања, у овом тематском блоку циљеви, задаци и исходи упућују на савладавање, унапређивање и увежбавање вештина и поступака који су значајни у случају наступања наведених опасности, инцидената и акцидената (прва помоћ, евакуација, хуманитарни рад, заштита људи и добара, подршка угроженом становништву). Наставни процес је у овом сегменту још више усмерен на активности увежбавања активности и вештина које се савладавају, као и навикавања да се у ванредним околностима и у случају јављања опасности и ризика реагује на рационалан и пожељан начин, да се успешно примењују усвојена знања и вештине. Наставник ће током наставног процеса користити илустрације и демонстрације, уз постепено и све активније укључивање ученика у извођење и увежбавање планираних активности и поступака. Понављање увежбаваних активности треба употпунити додатним објашњењима и образложењима.

Тематски оквир који обухвата технике, методе и поступке у остваривању безбедности ученика. На основу изучавања основних феномена у области сеизмолошких (земљотреси, клизишта), хидросферских (поплаве), атмосферско-метеоролошких, биосферских опасности, техничко-технолошких, али и ратних опасности, важно је посветити се увежбавању одређених радњи и поступака у случају да наступе наведене опасности. Примери за то су: упознавање са плановима евакуације и увежбавање одређених поступака током спровођења мере евакуације (због пожара, проглашеног ванредног или ратног стања), обавештавање надлежних служби или упућивање позива за помоћ, пружање прве помоћи, спровођење елементарних мера здравствене заштите, развијање планова и стратегија за личну безбедност, развијање капацитета за хуманитарни рад и активности заштите и подршке угроженим појединцима или друштвеним групама. Као подстицај може се организовати посета локалној организацији Црвеног крста, укључивање у неке њихове активности и обуке, упознавање са примерима добре праксе, покретање иницијативе за неку хуманитарну акцију и томе слично.

Садржај изборног предмета у четвртој, петој и шестој теми прати актуелне глобалне, регионалне и националне активности на пољу задовољавања потреба младих (за безбедношћу), остваривање њихових права и обавеза, као и коришћење њихових могућности као покретача промена у сваком друштву. Оваквим приступом усмерава се национални систем образовања РС у правцу појачавања подршке младима у свакодневном суочавању са бројним безбедносним проблемима, истовремено осигуравајући да систем образовања прихвати и примени и њихове идеје, увиде и одговоре које пружају у том процесу. Као потврда наведеном служе бројни консултовани извори глобалних стратешких приступа (ОУН и њених агенција, као што је УНЕСКО), европских (ЕУ), регионалних и националних (стратегије, законска и подзаконска решења), у области образовања и безбедности који третирају одређена/специфична безбедносна питања, с тим што обавезно прихватају младе као учеснике процеса у којима они морају да се чују, разумеју, укључе и оснаже.

Све заједно, на посредан или непосредан начин, може повећати квалитет образовања, побољшати квалитет живота и припремити младе за безбедносне изазове, ризике и претње 21. века У педагошко-дидактичком смислу, програм се ослања и на приступе развијања дигиталне писмености, интеркултуралне писмености, продубљивања знања из области студија безбедности и креирања знања која промовишу људске вредности доприносећи свеукупном културном, националном и одрживом развоју.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење напредовања ученика одвија се на сваком часу, свака активност је добра прилика за процену напредовања и давање повратне информације са препорукама шта и на који начин треба да унапреди или промени у свом учењу. Ученике треба оспособљавати и охрабривати да процењују сопствени напредак, као и напредак других ученика уз одговарајућу аргументацију, а ради њиховог оснаживања и унапређивања процеса учења. Оцењивање ученика одвија се у складу са Правилником о оцењивању.

**Формативно оцењивање** односи се на континуирано оцењивање тачности и језичке конструкције усмених излагања ученика, активности на часовима, индивидуалних и групних ученичких радова (есеја, презентација, практичних радова, мапа ума), кратких блиц тестова, објашњења резултата истраживања итд. За сваки од наведених продуката који оцењује, наставник треба да утврди образац са елементима (критеријумима) за оцењивање, начином бодовања сваког елемента и начином претварања укупног броја бодова у оцене од 1 до 5. Критеријуми за оцењивање се формирају на основу исхода компетенција које се оцењују. Инструменти за оцењивање треба да садрже обавезне аспекте и индикаторе за процену компетенција и веома је значајно да ученицима буду јасни исходи који се од њих очекују.

Тестови, усмено излагање, активност на часу, презентација, израда ,,мапе ума’’, практични рад, представљају продукте ученичких постигнућа који се могу користити у оцењивању у свим наставним темама.

Увежбавање ће подстицати ученике да остваре самосталност у извођењу планираних поступака и активности, да би у реалној ситуацији били у стању да успешно изведу увежбани поступак и да тако успешно повежу стечена теоријска знања са праксом у реалним ситуацијама у којима се могу наћи. Осим тога, понављање и вежбање ће знатно допринети трајности усвојених знања, вештина и навика, унапређењу и усавршавању њихових способности и компетенција за безбедно понашање.

Овај процес увежбавања наставник ће користити за праћење, анализу, проверавање и оцењивање успешности наставног процеса, те за оцењивање постигнућа појединих ученика, група ученика и одељења у целини. Анализу и евалуацију овог типа наставник непосредно користи за корекцију и модификацију наставних активности, метода и поступака, са циљем да се постигну оптимални резултати у складу са дефинисаним циљевима, задацима и исходима изучавања наставног предмета

*Наставник треба да прати и оцењује ученичке активности у складу са Упутством за дидактичко-методичко остваривање програма по темама, а у складу са препорученим садржајима и нивоом утврђених исхода.*Он треба да процени које ће методе и технике да користи у оцењивању, имајући у виду ниво исхода.*Све наставне методе поменуте у Упутству за дидактичко-методичко остваривање програма предмета могу да се користе као инструменти формативног оцењивања уз добро и прецизно утврђене индикаторе и аспекте.*Код планирања оцењивања, избора метода, техника и инструмената оцењивања, неопходно је да се прави разлика између пројектне, проблемске и истраживачке наставе, иако су врло сличне. Рад на пројекту има нагласак на продукту пројекта, проблемска настава (студија случаја) има нагласак на решавању проблема, а истраживачка настава нагласак на проналажењу информација. Стога, наставник треба да изабере најпогодније методе сходно нивоу исхода које проверава.

**Сумативно оцењивање** може да се практикује на крају обрађене теме кроз усмено излагање или тест са питањима затвореног и отвореног типа, као и на крају првог или на крају другог полугодишта, са циљем да се обрађено градиво систематизује и оцени ниво усвојености и примењивости знања од стране ученика. Тест мора да садржи задатке различитог нивоа и број бодова за сваки задатак, као и уз тест израђен кључ теста који омогућава независно и објективно оцењивање и проверавање остварености утврђених исхода учења. Задаци могу да буду различитих типова: вишеструки избор, допуна – кратак одговор, алтернативни избор, повезивање, уређивање и др. Провера остварености прописаних исхода може да се врши полугодишњим и годишњим тестом.

**Назив изборног програма: Заштита животне средине**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| IV | 62 | - | - | - | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Развијање знања ученика о различитим облицима загађивања животне средине;

– Развијање знања ученика о мерама заштите животне средине;

– Развијање позитивног става ученика према заштити животне средине;

– Развијање критичког односа ученика према употреби различитих хемикалија у процесу рециклаже због утицаја на животну средину и здравље људи;

– Оспособљавање ученика за активно учествовање у иницијативама и акцијама усмереним на управљање отпадом и заштиту животне средине.

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Природни ресурси | 11 | - | - | - |
| 2. | Извори загађења животне средине | 11 | - | - | - |
| 3. | Праћење стања квалитета животне средине | 15 | - | - | - |
| 4. | Мере заштите животне средине | 20 | - | - | - |
| 5. | Улога јавности у заштити животне средине | 5 | - | - | - |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Природни ресурси** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – анализира обновљиве и необновљиве природне ресурсе из непосредног окружења;  – објасни механизме заштите природних и јавних добара у Републици Србији и свету;  – опише стање заштићених подручја у Републици Србији;  – објасни узрочно-последичне везе глобалних (климатских) промена и стања животне средине;  – анализира „карбонски отисак” технологија које се примењују у третманима отпада. | – Обновљиви и необновљиви природни ресурси (геолошки, хидролошки, биолошки);  – Заштићена добра (природна и јавна);  – Природна и јавна добра у Републици Србији (заштићена подручја);  – Глобалне промене у животној средини;  – Карбонски отисак као последица технологија које се примењују у третманима отпада.  **Кључни појмови:** *природни ресурси, заштићена добра, карбонски отисак, глобалне климатске промене.* |
| НАЗИВ ТЕМЕ:**Извори загађења животне средине** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – дефинише појам заштите животне средине  – објасни значај еколошке свести и еколошке културе  – објасни загађење животне средине;  – објасни област истраживања токсикологије и екотоксикологије;  – анализира изворе загађења:  o ваздуха,  o воде,  o земљишта,  o хране,  o животне средине од буке, и  o радиоактивног зрачења  – изражава критички и одговоран однос према себи и окружењу у односу на последице неодговорног понашања људи у непосредном окружењу, на локалном и глобалном нивоу. | – Заштита животне средине  – Еколошка свести и еколошка култура  – Загађење, токсикологија и екотоксикологија;  – Извори загађења:  o ваздуха,  o воде,  o земљишта,  o хране,  o животне средине од буке, и  o радиоактивног зрачења.  **Кључни појмови:** *загађење, токсикологија, екотоксикологија, извори загађења.* |
| НАЗИВ ТЕМЕ:**Праћење стања квалитета животне средине** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – опише систем управљања заштитом животне средине у Републици Србији;  – објасни методе мониторинга стања животне средине;  – опише поступке вршења мониторинга;  – анализира функције индикатора у систему мониторинга стања животне средине;  – објасни значај Информационог система заштите животне средине;  – наведе врсте извора загађења који се прате кроз Регистар извора загађења животне средине;  – опише начин прикупљања података о регистрованим изворима загађења животне средине;  – анализира параметре стања квалитета површинских, процедних, подземних вода и земљишта, као и емисије гасова у ваздуху са мерних инструмената, у циљу спровођења мера заштите животне средине;  – опише систем *EMAS* (*eco-management and audit scheme*);  – користи информације које публикују Агенција за заштиту животне средине и друге надлежне институције;  – објасни разлику између појмова гранична вредност емисије, гранична вредност имисије и максимална дозвољена концентрација;  – анализира граничне вредности нивоа:  – загађујућих материја,  – буке,  – зрачења и енергије,  – емисија загађујућих материја у ваздух, воду и земљиште;  – испољава позитиван однос према значају спровођења прописа из области управљања отпадом, заштити здравља, животне средине и одрживог развоја. | – Систем управљања заштитом животне средине;  – Контрола и праћење стања животне средине – мониторинг;  – Поступци вршења мониторинга (број и распоред мерних места, мрежа мерних места, обим и учесталост мерења, методологија рада, достављање података);  – Информациони систем заштите животне средине;  – Регистри извора загађења животне средине;  – Граничне вредности нивоа загађујућих материја, буке, зрачења и енергије;  – Граничне вредности емисија загађујућих материја у ваздух, воду и земљиште.  **Кључни појмови:** *мониторинг, информациони систем, Агенција за заштиту животне средине, гранична вредност емисије и имисије, максимално дозвољена концентрација загађујућих материја.* |
| НАЗИВ ТЕМЕ:**Мере заштите животне средине** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни значај примене превентивних мера за заштиту животне средине;  – објасни предност приступа „решавања проблема на извору”, уместо отклањања последица, на примеру управљања отпадом;  – објасни значај одрживог просторног и урбанистичког планирања;  – објасни функцију поступка процене утицаја пројеката на животну средину из области: индустрије, саобраћаја, рударства, енергетике, туризма, пољопривреде, шумарства, водопривреде, управљања отпадом и комуналних делатности;  – објасни значај одређивања ГВЕ, ГВИ и МДК;  – објасни значај еколошког знака на производима и услугама;  – објасни значај постављања упозорења на загађење животне средине и здравље људи на декларацијама за сировине, полупроизводе и производе;  – опише Севесо постројења (комплексе у којима се обављају активности у којима је присутна или може бити присутна једна или више опасних материја);  – објасни мере заштите животне средине од загађења:  – ваздуха,  – воде,  – земљишта,  – хране,  – животне средине од буке, и  – радиоактивног зрачења;  – критички сагледава употребу различитих хемикалија у процесима третмана отпада и њихов утицај на здравље људи и животну средину;  – објашњава значај примене принципа циркуларне економије;  – предлаже идеје и иницијативе о еколошком управљању отпадом;  – спроводи прописане мере за поступање са отпадом у оквиру сакупљања, транспорта, складиштења, третмана, односно поновног искоришћења и одлагања отпада;  – испољава позитиван однос према значају спровођења прописа из области управљања отпадом, заштити здравља, животне средине и одрживом развоју;  – исказује спремност за ангажовање на заштити животне средине локално и глобално. | – Превентивне мере за заштиту животне средине;  – Процена утицаја пројеката на животну средину;  – Захтеви квалитета за производе, процесе и услуге;  – Мере заштите од опасних материја (промет материја, хемијски удеси);  – Мере заштите животне средине од загађења:  – ваздуха,  – воде,  – земљишта,  – хране,  – животне средине од буке, и  – радиоактивног зрачења;  – Принципи циркуларне економије.  **Кључни појмови:** *превентивне мере, еколошки знак, Севесо постројење, циркуларна економија.* |
| НАЗИВ ТЕМЕ:**Улога јавности у заштити животне средине** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – објасни значај благовременог, потпуног и редовног приступа информацијама о стању животне средине;  – активно учествује у акцијама које се организују у локалној средини у вези са заштитом животне и одговорног понашања према отпаду. | – Приступ информацијама о стању животне средине;  – Учешће јавности у поступку доношења одлука о стратешкој процени утицаја планова, програма и пројеката на животну средину;  – Учешће грађана у поступку доношења регулативе у области Заштите животне средине.  **Кључни појмови:** *јавне информације, стратешка процена.* |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

На почетку се препоручује иницијално тестирање ученика, а пре сваке теме ученике упознати са циљевима и исходима наставе, односно учења, планом рада и начинима оцењивања. Предмет се реализује кроз теоријску наставу у учионици или специјализованој учионици.

Избор метода и облика рада за сваку тему одређује наставник у зависности од наставних садржаја, способности и потреба ученика, материјалних и других услова. Користити вербалне методе (метода усменог излагања и дијалошка метода), методе демонстрације, текстуално-илустративне методе. Предложени облици рада су фронтални, рад у групи, рад у пару, индивидуални рад.

Садржаје програма је неопходно реализовати савременим наставним методама и средствима. У реализацији наставног програма препоручује се употреба електронских презентација и видео материјала.

У оквиру сваке теме ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; самопроцену; презентацију својих радова и групних пројеката и ефикасну визуелну, вербалну и писану комуникацију.

Потребно је да наставник осмишљава задатке према нивоима знања ученика и њиховим могућностима, а оперативне планове ради на месечном нивоу како би их лакше прилагођавао напредовању ученика.

Дефинисани исходи показују наставнику и која су то специфична стручна знања и вештине потребне ученику за стицање компетенција. Дефинисани исходи у програму предмета су различитог нивоа. Исходи нижег нивоа захтевају од ученика да наведу чињенице, дефинишу појмове или репродукују чињенице и поступке. Сложенији исходи траже од ученика да користи стечено знање у новим и конкретним ситуацијама. Исходи највишег нивоа траже од ученика да примењују стечена знања и вештине у новим и непознатим ситуацијама, анализирају или евалуирају расположиве податке.

Приликом планирања наставник треба (обавезно) да изврши операционализацију исхода, да сложени исход, за чију је реализацију потребно више времена и активности, разложи на више мањих исхода. Наставу усмерити на остваривање исхода, бирајући препоручене садржаје или проналазећи неке друге садржаје који су усмерени на ефикасније остваривање исхода.

**1. Природни ресурси**

Циљ теме Природни ресурси је проширивање знања ученика о чиниоцима и факторима који утичу на равнотежу између коришћења природних ресурса и капацитета планете. Ниво остварености исхода је од препознавања и разумевања појмова до примене, анализе и евалуације.

Стечено знање о природним ресурсима значајно је за примену у другим темама где се анализирају мере и услови заштите животне средине. Део програма који се односи на управљање природним вредностима је у корелацији са предметима. Препоручује се да наставник планира довољан број часова за утврђивање градива у складу са динамиком достизања прописаних исхода, способностима и потребама свих ученика у одељењу.

**2. Извори загађења животне средине**

Циљ теме Извори загађења животне средине је упознавање ученика са загађењем и загађивачима животне средине на локалном и глобалном нивоу. На нивоу препознавања и разумевања од ученика се очекује да наведе превентивне изворе загађења животне средине, укаже на примере загађења у локалној заједници. Исходе на нивоу примене, анализе и евалуације реализовати постављањем задатака у којима ће ученици користити научено у новим и конкретним ситуацијама. На пример да ученик на основу знања о загађењу и загађивачима животне средине критички сагледа утицај индустрија, технологија, саобраћаја и других емитера загађења на глобалне климатске промене. Стечено знање о изворима загађења животне средине значајно је за примену у другим темама где се анализира праћење стања квалитета животне средине.

**3. Праћење стања квалитета животне средине**

Циљ теме Праћење стања квалитета животне средине је упознавање ученика са циљем, значајем и поступцима мониторинга животне средине. Ниво остварености исхода је од препознавања и разумевања појмова до примене, анализе и евалуације. На нивоу препознавања и разумевања од ученика се очекује да дефинише мониторинг и наведе елементе мониторинга, Исходе на нивоу примене, анализе и евалуације реализовати постављањем задатака у којима ће ученици користити научено у новим и конкретним ситуацијама. На пример да ученик на основу знања о праћењу стања квалитета животне средине у пословима управљања отпадом процени стање квалитета животне средине у изабраној локацији користећи сајт Агенције за заштиту животне средине.

**4. Мере заштите животне средине**

Циљ теме Мере заштите животне средине је упознавање ученика са превентивним мерама за заштиту животне средине, од процене утицаја, преко праћења граничних вредности загађујућих супстанци, до еколошког менаџмента. Ниво остварености исхода је од препознавања и разумевања појмова до примене, анализе и евалуације. На нивоу препознавања и разумевања од ученика се очекује да наведе превентивне мере заштите животне средине, дефинише појмове граничних вредности емисија и имисија, еколошког менаџмента, Севесо постројења. Исходе на нивоу примене, анализе и евалуације реализовати постављањем задатака у којима ће ученици користити научено у новим и конкретним ситуацијама. На пример да ученик на основу знања о мерама и условима заштите животне средине критички сагледа употребу различитих хемикалија у процесу рециклаже и њихов утицај на здравље људи и животну средину и у складу са тим предложи идеје и инициајтиве о еколошком управљању отпадом;

Стечено знање о мерама и условима заштите животне средине значајно је за примену у другим темама где се анализира праћење стања квалитета животне средине. Део програма који се односи на мере и услове заштите животне средине је у корелацији са предметима, Заштита од пожара и заштита на раду као и Систем и служба безбедности.

**5. Улога јавности у заштити животне средине**

Циљ теме Улога јавности у заштити животне средине је упознавање ученика са значајем благовременог, потпуног и редовног приступа информацијама о стању животне средине и значајем учешћа јавности у доношењу одлука. Ниво остварености исхода је од препознавања и разумевања појмова до примене, анализе и евалуације. На нивоу препознавања и разумевања од ученика се очекује да наведе релевантне изворе информација о стању животне средине. Исходе на нивоу примене, анализе и евалуације реализовати постављањем задатака у којима ће ученици користити научено у новим и конкретним ситуацијама. На пример да ученик на основу знања о начину информисање и могућности учешћа јавности у заштити животне средине објасни поступак учествовања у јавној расправи о стратешкој процени утицаја одређеног плана, програма или пројеката на животну средину. Препоручује се да наставник планира довољан број часова за утврђивање градива у складу са динамиком достизања прописаних исхода, способностима и потребама свих ученика у одељењу.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

У настави оријентисаној ка достизању исхода прате се и вреднују процес наставе и учења, постигнућа ученика (продукти учења) и сопствени рад. Наставник треба континуирано да прати напредак ученика, који се огледа у начину на који ученици партиципирају, како прикупљају податке, како аргументују, еволуирају, документују итд. Да би вредновање било објективно и у функцији учења, потребо је ускладити нивое исхода и начине оцењивања.

У формативном вредновању наставник би требало да промовише групни дијалог, да користи питања да би генерисао податке из ђачких идеја, даје ученицима повратне информације, а повратне информације добијене од ученика користи да прилагоди подучавање, охрабрује ученике да оцењују квалитет свог рада. Избор инструмената за формативно вредновање зависи од врсте активности која се вреднује.

Сумативно оцењивање је вредновање постигнућа ученика на крају сваке реализоване теме. Сумативне оцене се добијају из контролних радова, тестова, усменог испитивања, самосталних или групних радова ученика. Предлог тема самосталних задатака је следећи:

– Извори и последице загађења животне средине,

– Глобалне климатске промене,

– Ефекат стаклене баште,

– Киселе кише,

– Енергетска ефикасност, појам, примена, значај,

– Узроци глобалног загревања и подаци који доказују овај феномен,

– Топлотна изолација кућа и њена економска и еколошка исплативост.

Предложени инструменти за сумативно оцењивање:

– усмено излагање,

– тестови знања (тестови допуњавања, тестови којима се оцењује способност резоновања, тестови који се састоје од питања на која се дају кратки одговори, тестови вишеструког избора),

– самостални и групни задаци.

**Назив изборног програма: Друштвено одговорно пословање**

**1. ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД | НАСТАВА | | | | УКУПНО |
| Теоријска настава | Вежбе | Практична настава | Настава у блоку |
| IV | 62 |  |  |  | 62 |

Напомена: у табели је приказан годишњи фонд часова за сваки облик рада

**2. ЦИЉЕВИ УЧЕЊА**

– Оспособљавање за примену концепта друштвено одговорног пословања

– Оспособљавање за примену модела циркуларне економије

– Подстицање толерантног понашања и поштовања људских права у оквиру организације и у различитим социјалним контекстима

– Подстицање на тимски рад и рад у групи

– Оспособљавање за примену концепата одговорне економије који се темељи на етичном, иновативном и друштвено одговорном пословању

**3. НАЗИВ И ПРЕПОРУЧЕНО ТРАЈАЊЕ ТЕМА ПРЕДМЕТА**

**Разред: први**

|  |  |  |  |  |  |
| --- | --- | --- | --- | --- | --- |
| Ред. бр. | НАЗИВ ТЕМЕ | Препоручено трајање теме (часови) | | | |
| Т | В | ПН | Б |
| 1. | Основе концепта друштвено одговорног пословања | 30 |  |  |  |
| 2. | Одговорна економија | 32 |  |  |  |

**4. НАЗИВИ ТЕМА, ИСХОДИ УЧЕЊА, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА**

|  |  |
| --- | --- |
| НАЗИВ ТЕМЕ: **Основе концепта друштвено одговорног пословања** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – идентификује примарне разлоге настанка и развоја концепта друштвено одговорног пословања  – разликује димензије и подручја примене друштвено одговорног пословања  – повеже основне поставке друштвено одговорног пословања са циљевима одрживог развоја  – наведе значење друштвено одговорног пословања у поштовању људских права у радној средини  – повеже концепт одрживог развоја са заштитом животне средине  – разликује подручја заштите права потрошача  – опише значај интеграције друштвено одговорног пословања у контексту тржишних односа и односа са локалном и широм друштвеном заједницом  – утврди однос друштвено одговорно пословања и профита  – објасни неопходност подршке државе друштвено одговорном пословању  – опише примену друштвено одговорног пословања у Републици Србији | – Основне поставке друштвено одговорног пословања  – Димензије и подручја примене друштвено одговорног пословања  – Друштвено одговорно пословање у Републици Србији  **Кључни појмови:** *друштвено одговорно пословање;*  *економска, правна, етичка и филантропска одговорност; заштита људских права, животне средине и права потрошача;* |
| НАЗИВ ТЕМЕ:**Одговорна економија** | |
| **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈ И КЉУЧНИ ПОЈМОВИ САДРЖАЈА** |
| – наведе циљ Европског зеленог плана и предвиђене мере за спречавање климатских промена у оквиру Зелене агенде Западног Балкана  – утврди утицај зелене (еколошке) и дигиталне трансформације на привреду, друштво и индустрију  – упореди модел линеарне економије са моделом циркуларне економије  – идентификује мотиве развоја модела циркуларне економије  – прикаже утицај циркуларне економије на повећање конкурентске предности привреде, инвестиција и нових радних места  – објасни рециклажу и управљање отпадом као факторе циркуларне економије  – прикаже на примеру утицај дигитализације на имплементацију циркуларне економије и повећање одрживости  – наведе правни оквир имплементације циркуларне економије у Републици Србији  – примени модел циркуларне економије на основу задате проблемске ситуације | – Европски зелени план и Зелена агенда Западног Балкана  – Зелена и дигитална транзиција  – Линеарна економија  – Модел циркуларне економије  – Рециклажа и управљање отпадом  – Циркуларна економија у Републици Србији  **Кључни појмови:** *линеарна економија;циркуларна економија, зелена и дигитална транзиција, рециклажа и управљање отпадом; европски зелени план; зелена агенда; конкурентска предност;* |

**5. УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Друштвено одговорно пословање је изборни предмет који се изучава једну годину, два часа недељно, кроз теоријску наставу, у учионици.

На почетку сваке теме ученике упознати са циљевима и исходима наставе, односно учења, планом рада и начинима оцењивања.

Избор метода и облика рада за сваку тему одређује наставник у зависности од наставних садржаја, способности и потреба ученика, материјалних и других услова. У настави оријентисаној ка достизању исхода препорука је да се користе активне и интерактивне методе наставе. Програм предмета Друштвено одговорно пословање усмерава наставника да наставни процес конципира у складу са дефинисаним исходима, стручним, међупредметним и кључним компетенцијама. Наставник планира сопствене активности и активности ученика које за циљ имају да ученици остваре прописане исходе. У ту сврху наставник бира одговарајуће методе, активности и технике за рад са ученицима. Дефинисани исходи показују наставнику и која су то специфична стручна знања и вештине потребне ученику за стицање компетенција. Програм предмета Друштвено одговорно пословање доприноси оспособљавању ученика за примену концепта друштвено одговорног пословања, поштовање људских права, примену мера заштите животне средине, као и примену модела циркуларне економије.

Приликом планирања наставник треба (обавезно) да изврши **операционализацију исхода**, да сложени исход, за чију је реализацију потребно више времена и активности, разложи на више мањих исхода. Наставу усмерити на **остваривање исхода**, бирајући **препоручене**садржаје или проналазећи неке друге садржаје који су усмерени на ефикасније остваривање исхода.

**1. Основе концепта друштвено одговорног пословања**

Циљ теме је упознавање ученика са појмовима и основним идејама концепта друштвено одговорног пословања и оспособљавање за за примену концепта друштвено одговорног пословања, поштовање људских права, примену мера заштите животне средине.

Ученици ће моћи да повежу карактеристике друштвено одговорног пословања са циљевима одрживог развоја.

Након упознавања ученика са основним појмовима о друштвеној одговорности, карактеристикама, димензијама и подручјима примене наставник подстиче ученике на индивидуалне активности анализирања партнерских односа организација у процесу спровођења друштвено одговорног пословања. Ученици треба да истражују глобалне циљеве одрживог развоја и да их повезују са примерима и расправљају о односу концепта друштвено одговорног пословања и пословне етике и њиховим утицајем на друштво и животну средину.

Ученици долазе до закључка да ДОП представља више од филантропије и треба да буде укључен у свакодневну пословну праксу, а не да представља волонтерске акције које неки примењују.

Ученике оспособљавати за тимски и истраживачки рад, подстицати лични развој ученика у складу са њиховим интересовањима, креативност. Упућивати ученике да користе различите изворе знања, подстицати их на коришћење савремених информационих технологија. Приликом реализације наставе препоручити литературу у складу са темом, креирати радне листове као материјал за учење и вежбу, презентације.

Ученици користећи се стеченим знањем и вештинама, решавају задату проблемску ситуацију. Пример проблемске ситуације: сагледати у којој се мери подстиче развој и коришћење нових технологија за побољшање квалитета живота и одрживог развоја при убрзаној урбанизацији града (локалне заједнице), наводећи све учеснике, њихове активности и партнерске односе у реализацији одрживог живота града уз поштовање пословне етике. Током решавања задатка наставник ученику даје повратну информацију о успешности решавања задатка.

**2. Одговорна економија**

Циљ теме *Одговорна економија*је стицање знања и вештина потребних за примену тема циркуларне економије у пословању ради унапређења пословних процеса и развоја и стицања конкурентске предности. Ученици ће моћи да повеже зелену и дигиталну транзицију и повећање регионалне конкурентности у циљу очувања здраве животне средине. Ученици анализирају двоструку транзицију и сагледавају је као значајну могућност за декарбонизацију привреде и усвајање циркуларне економије, трансформацију линеарних индустријских ланаца како би се смањила загађеност животне средине и повећало рециклирање, боље искориштавање насталог отпада и гарантовање еколошких стандарда. Зелена агенда садржи мере у области спречавања климатских промена и загађења, развоја енергије, мобилности и циркуларне економије као и развоја биодиверзитета, одрживе пољопривреде и производње хране.

Ученици користећи се стеченим знањем и вештинама, решавају задату проблемску ситуацију. Пример проблемске ситуације : осмислити предлоге примене циркуларне економије у свакодневном животу локалне заједнице супротно постојећем начелу линеарне економије „Узми, произведи, потроши и баци” и повезати са могућношћу стицања конкурентске предности локалне заједнице. Током решавања задатка наставник ученику даје повратну информацију о успешности решавања задатка.

**6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА**

Праћење развоја и напредовања ученика у достизању исхода и стандарда постигнућа, као и напредовање у развијању компетенција обавља се формативним и сумативним оцењивањем, што је у складу са Правилником о оцењивању ученика у средњем образовању и васпитању.

**Формативно оцењивање:**

Редовно и планско прикупљање релевантних података о напредовању ученика, постизању прописаних исхода и циљева и постигнутом степену развоја компетенција ученика. Саставни је део процеса наставе и учења и садржи повратну информацију наставнику за даље креирање процеса учења и препоруке ученику за даље напредовање. Евидентира се у педагошкој документацији наставника.

Инструменти за формативно оцењивање: oднoс учeникa прeмa рaду, aктивнoст нa чaсу, урaђeни дoмaћи зaдaци, вoђeње ученичке евиденције (свeскe), учeшћa у групном рaду, презентације пројектни задаци.

Избор инструмента за формативно оцењивање зависи од врсте активности која се вреднује. Када је у питању израда пројектног задатка може се применити листа за оцењивање у којој су приказани нивои постигнућа ученика са показатељима испуњености, а наставник треба да означи показатељ који одговара понашању ученика.

С**умативно оцењивање**:

Вредновање постигнућа ученика на крају програмске целине, модула или за класификациони период из предмета, на полугодишту и на крају школске године. Оцене добијене сумативним оцењивањем су бројчане и уносе се у дневник рада. Избор инструмента за сумативно оцењивање зависи од врсте активности која се проверава. Да би вредновање било објективно и у функцији учења, потребно је ускладити нивое исхода и начине оцењивања.

Предложени инструменти за сумативно оцењивање:усмено излагање, тестови знања, самостални и групни задаци, есеји.